
Vem, čuden sem. Zaradi višine treskam z gla- 
vo ob držala za roke na mestnem avtobusu, 
vsled mase so mimoidoči prisiljeni paziti, da 
jih ne posrka gravitacija, in begunske krize ne 
bi reševal ne tako, da bi vse sprejel v to kila- 
vo državico, ne tako, da bi na Kolpo postavil 
puškomitraljez in med vpitjem "Udbaaaa!" tro- 
šil odsluženo Natovo municijo. A to še ni naj- 
bolj nenavadno, o ne. Najbolj nestandardno 
za slovenske razmere je to, kako naše gospo- 
dinjstvo zaradi mojih smernic pripada Ninten- 
du. Imamo močan PC, playstation 4 in 3, xbox 
one in 360, 3DS in DS, ipad in novejši and- 
roidni telefon, po predalih se valjajo retrona- 
prave - toda wii U je edini igralnik, ki bi ga res- 
nično pogrešal tako jaz kot naraščaj. Zame na 
njej tečejo Bayonetta 2, Xenoblade Chronic- 
les, Wondertul 101, Zelda: Twilight Princess 
HD in Zelda: Wind Waker HD, medtem ko de- 
ca prešerno uživajo v Mario Kartu 8 in Super 
Mariu 3D World, če mi ju seveda iztrgajo iz 
sebičnih rok. Presenetljiva je tudi zaloga zani- 
mivih in izvrstnih naslovov za prvi wii, ki jih U 
stoodstotno poganja, kar ne zajema le obeh 
Mario Galaxyjev. Moj petletnik ima zadnje ča- 
se vsled dohtarskih ambicij najraje Trauma 
Center: New Blood, tu je Metroid Prime Trilo- 
gy, Pandora's Tower in še mnogokaj. Recimo 
digitalno kupljivi stari naslovi, kot je Earth- 
bound. Še vsak, ki sem mu wii U priporočil in 
ga je nabavil, in takih je bilo kar nekaj, se mi 
je zahvalil, rekoč, to je nekaj najbolj zabavne- 
ga, kar sem kdajkoli ubodel. Ni za kaj! 


Črkožer 82 
Jokerplov 87 
Storija 88 
Crtič deluks 90 


Toda na žalost je ljubi wii U v odhajanju, saj 
se lahko nadeja le še prgišča letošnjih naslo- 
vov, kot je tomesečni Star Fox. Že za nasled- 
njo Zeldo sem prepričan, da bo prišla na sveži 
Nintendov sistem, kodno klican MX. Tega bo- 
do po vsej verjetnosti razkrili in uradno po- 
imenovali poleti na sejmu E3 in ga začeli tržiti 
najkasneje spomladi 2017. Dizajn naj bi bil 
prelomen, saj kani konzola biti sobna in ročna 
v enem. Špil boš igral doma, nakar boš del si- 
stema vzel s sabo, kot bi pobasal mobilnik, in 
brezšivno nadaljeval na poti. Oziroma boš, po 
nekaterih napovedih, med vandranjem igral 
poenostavljene inačice velikih iger za NX. No, 
v vsakem primeru je Mintendo pred hudim iz- 
zivom. Na eni strani se mu v ročno igranje za- 
jedajo foni in table, na sobnem področju pa 
kopitljajo naprej tako peceji kot PS4 in xbox 
one. Playstationa naj bi do leta 2019 prodali 
69 milijonov in xboxa 39, kar so impresivne 
cifre, s katerimi se ubogi wii U z dobrimi 12 
milijoni ne more kosati. Pod še večjim priti- 
skom bo Nintendo zaradi VR-naglavnikov, ki 
bodo spremljali tako računalnik (vive, rift) kot 
igralno postajo (PS VR). Zato ne bo čudno, če 
bodo za NX razvili tovrsten dodatek; navse- 
zadnje je Nintendov novi šef navidezno re- 
sničnost označil za 'zanimivo tehnologijo." Ci- 
niki se bodo pri tem spomnili na razvpitega 
virtual boya (Joker 213), a od tedaj je minilo 
že dvajset let. Zato se z deco vred nadejam, 
da NX ne bo Nintendov dreamcast in da firma 
ne bo šla po Segini poti. Sneti 

Mad i 


UVODNJAK 


Čakajoč na Najvišjo pre(d)stavo 


nanih filmov, nebroj aktualnih TV-serij in še 

Netflix - ljubitelju zaslonskih vsebin mi res ne 
bi smelo biti hudega. Pa vendar v vsej tej raznoliki 
ponudbi pogrešam tisti prepoznavni "Ladies and 
gentlemen, good evening and welcome to Top Gear!" 
Kaj bi ga ne, ko pa smo s prijatelji štirikolesniške 
pustolovščine simpatične trojke Clarkson - May - 
Hammond ritualno spremljali najmanj desetletje. 
Ne zavoljo ozkega zanimanja za avtomobile - po- 
tem bi vendarle buljili v Fifth Gear -, marveč je Ang- 
ležem uspelo ustvariti neverjeten in brezmejen 
moški šov. Ta je obiloval tako z žlahtno pločevino 
kot z norimi domislicami in močnimi izustki, za 
spektakularno predstavitev pa je skrbel brezdanji 
BBCjev proračun. Kljub 186 na števcu se oddaja 
ni upehala in nas je iz sezone v sezono bolj navdu- 
ševala in presenečala. Po eni plati z izkazovanjem 
ljubezni in poželjivosti do vršacev avtomobilske in- 
dustrije in po drugi z novimi načini uničevanja, pre- 
delovanja ter alternativne uporabe človeku najljub- 
šega stroja. 
Iskrivih in neverjetnih trenutkov je Top Gear nani- 
zal nešteto in vsak gledalec ima spisek lastnih omi- 
ljenih. Po teži prednjači rušilni preizkus marauderja 
v Johannesburgu, s katerim je Richard prebil par 
zidov in nato parkiral na strehah drugih avtov. Po 
hitrosti je na vrhu nepozabni dvoboj veyrona in eu- 
rofighterja, prvi miljo naprej in nazaj, drugi miljo gor 
in dol. (Zmagal je avion.) V anale so se vpisale vse 
potopisne epizode, v katerih so iskali severni tečaj 
in izvir Nila, se mopedistično izgubljali po Vietna- 
mu in s superšportniki rili po romunskih kolovozih. 
Nadalje pomnim otročje, a destruktivno lovljenje 
fieste in korvete po šoping centru. Predelovanja 
pande v desetmetrsko limuzino in seštukanje pred- 
njih delov alfe ter saaba. Clarksonovo prevažanje z 
najmanjšim avtom na svetu po BBCjevih pisarnah. 
Nebroj načinov znašanja nad osovraženimi prikoli- 
cami. Dostavljanje hrane z rolls roycem po Mum- 
baju. Vseh izzivov, od razposajenega dirkanja z av- 
tobusi prek izdelave amfibijskih avtov do čezlesne 
režije TV-oglasa. Znamenitih transportnih dvobo- 
jev: GT-R vs. šinkansen, reli micka vs. bob, fičko 
vs. BMX. In Schumacherja kot Stiga. 
Oddaja je imela najvišjo gledanost, poleg tega je bi- 
la nacionalkina in domoljubno naravnana. Zato so 
lahko na pomoč kadarkoli poklicali vojsko, recimo 
ko so rabili supersoničnega lovca, tank za pregon 
range roverja, kanone, s katerimi so klatili leteče 
avtomobile, in celoten regiment za simulacijo nor- 
mandijskega izkrcanja. Ali pozvali Richarda Bran- 
sona, da jim posodi jumbo jet za demonstracijo, ka- 
ko daleč reaktivni motorji ob polnem potisku od- 
pihnejo avto. A kakor je bila blagovna znamka po- 
nos TV-hiše, so imeli šefi in advokati z njo tudi pre- 
glavice. Zlasti Jezza si je rad privoščil izjave, zavo- 
ljo katerih so žugale avtomobilske tovarne, legebit- 
rični krožki, naravovarstveniki, lastniki porschejev 
in celo vlade. "Romunija je dežela ciganov, VW sci- 
rocco vas popelje od Berlina do Varšave z enim tan- 
kom, Mehičani so lenobe ..." Kontroverznosti so se 
vrstile na vseh koncih sveta, recimo alkoholno vo- 
laniziranje po severnem tečaju, kjer zakoni pač ne 
veljajo, antinascarjevski slogani v redneckovski 


| grovja neskončno, čedalje daljši spisek zacah- 


marelj 2016 


Amazon je z Jeremyjem, Jamesom in Richardom sklenil 
pogodbo za 32 delov za ridikuloznih 220 milijonov evrov! 
To pomeni dobrih šest mega na epizodo, kar je od prilike 

petkrat več, kot so bili vredni deli Top Geara. 


Alabami in provociranje Argentincev s falklandsko 
vojno, kar je bil vrhunec zajebavanja lokalcev. Ura- 
den odgovor se je praviloma izgovarjal na britanski 
humor. Otočani so bili v šov kajpakda zaljubljeni. 
Žal se je poglavje sodobnega Top Geara lanskega 
marca iznenada zaključilo. Kolovodja Clarkson, za 
kamerami znan po precejšnji nadutosti in zvezdniš- 
kem obnašanju, je namreč prestopil mejo in mah- 
nil enega od sodelavcev. Menda zato, ker ni dobil 
zahtevanega zrezka, temveč le hladno večerjo. Ne- 
ljubi dogodek je prišel v javnost in mreža je bila člo- 
veka kljub zlatokurnosti primorana odpustiti. Sezo- 
no so zaključili s kolažem prej posnetih delov brez 
njegove studijske prisotnosti. Nato sta odstopila še 
Hammond in May ter glavni producent. Ljubitelji so 
šli seveda na okope in v res kratkem času nabrali 
milijon podpisov, kar naj bi bil največji torvrsten 're- 
ferendum' na svetu. Te so BBCju pripeljali s tan- 
kom, vendar je vodstvo edino pravilno ostalo ne- 
omajno. Če izvzamem decembrsko kompilacijo sta- 
rih posnetkov, odtlej vlada humoristično-avtomo- 
bilska suša in gmajna kar naenkrat ve manj o no- 
vih modelih dacie. A vremena se jasnijo in znabiti 
bomo na kraju celo dvakratno razveseljeni. 

Jasno je bilo, da BBC znamke, ki izvira iz leta 1977, 
ne bo pokopal zaradi Clarksonovega telebanstva. 
Ugibanja o novih voditeljih in prve paparacaste fot- 
ke snemanja so pol leta polnila otoške medije, dok- 
ler niso februarja uradno predočili novih obrazov. V 
ospredju bo Chris Evans, ampak ne Captain Ame- 
rica, marveč istoimenski, nam neznani angleški te- 
levizijec. S simpatičnim mopedistom Guyem Marti- 
nom se očigledno niso uspeli dogovoriti, zato bosta 
glavna pomagača 'Prijatelj Joey' oziroma Matt Le- 
Blanc in kraljica Nurburgringa Sabine Schmitz. Ka- 
kopak ne bo umanjkal niti Stig, za dobro mero pa 
bodo poleg formulastični poslovnež in komentator 
Eddie Jordan ter dve dodatni oprodi. Studio in test- 
na pista ostajata, narava predstave takisto, le šimelj 
bo drug, saj ekipa ni želela po utečenih kolesnicah. 
Kakšen bo Top Gear tretje generacije, bomo videli 
maja. Upamo, da se nam bodo frisi dopadli, kajti 
stalno vreščeči Chris v trailerju ne izpade baš po- 
srečen. 

Če se nam ne bodo, bomo morali pač počakati do 
druge polovice leta. Clarkson se namreč ni upoko- 
jil, kot je nekoč tvitersko namignil, temveč se je ozi- 
ral za novim partnerjem. Tega je našel čez lužo pri 
Amazonu. Bezos namreč širi svoj plačljivi servis Pri- 
me Instant Video in se je odločil pokaditi pod nos 
Netflixu s šovom z najvišjim proračunom doslej. Z 
Jeremyjem, Jamesom in Richardom plus bivšim 
Top Gearovim producentom je namreč sklenil po- 
godbo za 32 delov za ridikuloznih 220 milijonov 
evrov! To pomeni dobrih šest mega na epizodo, kar 


je od prilike petkrat več kot doslej. Za jesenski uvod 
zaenkrat neimenovane oddaje so že napovedali dir- 
ko med laferrarijem, mclarnom P1 in porschejem 
918, ki je v Top Gearu zaradi pogojevanja fabrik ni- 
so nikoli uspeli udejanjiti. Glede na budžet in ponos 
ni izključeno, da so tri najbolj dovršene hibridne šti- 
rikolesnike enostavno kupili. Lahko bi jih pravza- 
prav za vsako epizodo, pa še bi jim kakšen mili- 
jonček ostal. 

Takisto se omenja sodelovanje z vojsko. Me zani- 
ma, kakšen tosmerni presežek dobiš za tak denar: 
nemara izdelavo avta za pristanek in izstrelitev z le- 
talonosilke? Ali raje kar zaletavanje z njimi v Gre- 
enpeacove ladje. Kaj lahko preseže zaresno dirko 
med najsodobnejšim lovcem in najhitrejšim avto- 
mobilom? In vse izpričane doslejšnje ubrisanosti, 
kakšen je bil raketni mini, ki se pomeri s Petrom 
Prevcem? Trojček se je že pobahal, da imajo pri de- 
lu docela proste roke in da so celo spodbujani v raz- 
posajenost ter politično nekorektnost. Zaradi gob- 
canja brez zavor in neverjetne bogatije si je težko 
predstavljati, kakšnega spektakla bomo deležni. 
Bodo legendarno izstrelitev raketoplana robin nad- 
krili tako, da bo Jeffova vesoljska agencija Blue Ori- 
gin tri burkače kratkomalo poslala v vesolje? Avto- 
mobili v breztežnostnem stanju, to bi bilo nekaj 
frišnega. Pri čemer ga bodo tradicionalno najebali 
vsi postreščki, porscheji in prikolice. Kaže, da se bo 
iz tiste klofute zaradi nesojenega zrezka - ki je kaj- 
pakda ne podpiram - vendarle izcimilo nekaj gle- 
dalcem sila všečnega in prismuknjenega. 


David Tomšič 


AMAZOM OMGIMAL 


amasen 


AMAZON Oki 


Sredinski Jeremy se ni lepo obnašal, a si je še vedno 
izpogajal več kot desetmilijonski honorar za nov vi- 
sokooktanski komedijantski spektakel. Glede na to, 
kako ga oziroma jih pogrešamo, ga je očitno vreden. 


V delu playstation 4K? 

Vestičarske strani, ki hlepijo po klikih in s tem 
boljšemu izplenu od oglasov, redno objavljajo senza- 
cionalistične naslove novic o playstationu 5. Zrn v teh 
prispevkih seveda ni, le gostilniško pametovanje. To- 
da te dni so se na podlagi skrivnih sestankov na raz- 
vijalski konferenci pojavili verodostojnejši namigi, da 
Sony dejansko dela na novi konzoli. Ne na revolucio- 
narni petici ali zgolj dizajnerski spremembi, marveč 
na nadgradnji obstoječega modela z namenom servi- 
ranja 4K-iger. Taki televizorji so postali domala stan- 
dard in lastniki že terjajo igralske vsebine. Obstoječi 
PS4 je ultravisoke jasnine sposoben za prikaz fotk in 
videa, medtem ko špilom v 3840 x 2160 ni kos. Na- 
predovani playstation bi takisto doprinesel k navide- 
zni resničnosti, kjer pride moč še bolj do izraza. Bo 
taka naprava povišano gnala tudi današnje igrovje? 
Bodo novi, 4K-naslovi takisto delovali na zdajšnji iz- 
vedenki? Si lahko Sony privošči razdrobitev trga? 
Vprašanj je veliko, odgovorov še ne. 


Do nagic z ribarjenjem 
Pomniš dogodka iz avgusta 2014, ko so v javnost pri- 
curljale številne žgečkljive, spolovilne in celo koitalne 
fotografije mlajših igralk, manekenk in drugih zvez- 
dic? Itak, da se, saj odtlej na Jennifer Lawrence, Kate 
Upton in mnoge druge gledaš povsem drugače. (Mi- 
mogrede, med pasjenatikovalnimi prizori je bila tudi 
takrat neznana Melissa Benoist, ki jo te dni gledamo 
kot zelo neerotično Supergirl.) Afero so spletni ko- 
luarji poimenovali the fappening, kar je skovanka iz 
k . dogajanja in drkanja (fap). 
[1351.41 J[M Seveda pa zadeva ni bila 
| nikakršen hec ne za vple- 
—- tene akterke, ne za Apple, 
s čigar oblaka so sličice 
prišle, ne za organe pre- 
gona. Čeprav se je kmalu 
izkazalo, da na delu niso 
bili silni hekerji, marveč so 


a Vagina 


As Confirmed. | (s)porno vsebino pretočili 
am POJE kar z uporabo pravih ge- 


sel, so vsi upravljalci ob- 
lačnih shramb poostrili varnost. Tudi uporabniki ozi- 
roma uporabnice so spoznali, da abc123 res ni pri- 
merna koda in da ne gre pretiravati s češpljevim seb- 
kanjem. No, ta mesec je zgodba dobila policijski epi- 
log. Po dolgotrajni preiskavi |P-naslovov so naposled 
aretirali nekega 36-letnega Američana, ki je krivdo že 
priznal. Kako je prišel do ključev? S tako imenovanim 
phishingom: babnicam je menda poslal tipične lima- 
nične maile, ki so terjali spremembo uporabniških 
imen in gesel. Če je to res, niso pokazale le jošk in raz- 
počnic, marveč precejšnjo nespamet. 


Kakšni bodo novi GTA, CoD in GoW? 

Govoric o najbolj pričakovanih igrah je vedno dosti. 
Zadnje tedne kroži tista, da se bo naslednji Grand 
Theft Auto odvijal v Tokiu, kar bi bilo prelomno, saj 
serija še ni zapustila ZDA. Morda gre za raco, a GTA 6 
vsekakor razvijajo. Kajpak nastaja tudi sveži Call of 
Duty, za katerega se govori, da bo postavljen v odda- 
ljeno prihodnost in se bo osredotočal na vesoljsko bo- 
jevanje. Space Warfare! Slična špekulacija na podlagi 
izcurljanih informacij je tudi vest, da bo God of War 4 
nordijsko mitološki. Izvedeli bomo najkasneje na E3ju. 


Ocenjen in datiran tudi 
playstation VR 


HTC vive z ročaji vred stane 900 evrov, Oculusov rift 
pride 700 brez VR-kontrolerjev, dočim bo playstatio- 
nov navideznoresničnostni kukalnik koštal 400 evrov. 
Tako je na konferenci GDC najavil Sony in napravo 
obljubil za oktober. Vseeno za ta znesek lastnik gole 
konzole ne dobi vsega, kar potrebuje za naslednjege- 
neracijsko izkušnjo. Vključiti je treba še najmanj ka- 
mero za petdesetaka (eye s trojke ne bo deloval). 
Čeprav bo mogoče špilanje z dual shockom, katere- 
ga skrivnostna lučka bo končno prišla na svoj račun, 
bo treba za vernejšo izkušnjo rokovanja poprijeti za 
par lizik move. Te veljajo 40 evričev po komadu in 
bodo enake oziroma kar iste, kakršne so vpeljali leta 
2010 za gibalen nadzor. Bojda so te ročaje s svetlečo 
bunko japanski inženirji že tedaj predvideli za tovr- 
stno rabo. Kdor nima nič od naštetega, bo lahko ku- 
pil vsevključujoč komplet za 500 evrov, zagotovo pa 
bo slejkoprej na voljo bundle s konzolo. 


Takle je videti razstavljen osnovni komplet play- 
station VR: same žice. Pred dvajsetimi leti, ob zori 
prvih VR-čelad, je bilo manj kablovja. Sony se hva- 
li, da bodo priložene slušalke, a z bednimi za v uho 
niso resni. Zvok pri VRu vendarle ni nepomemben. 


Marsikdo zmago prvega kroga navidezne resničnosti 
napoveduje prav Sonyju. Poleg nižje cene kompleta 
je cenejši tudi celokupni strošek sistema, saj playsta- 
tion 4 košta trikrat manj od nindža PCja. Nadalje ima 
konzola že vzpostavljeno 40-milijonsko bazo, tako da 
močna podpora ne bo izostala. Plus je tudi urejen in 
širok ekosistem, kjer reči delujejo iz škatle. Za na- 
meček je sodobni VR, ki napoveduje skakanje po pro- 
storu, primernejši za dnevne sobe kot za tipične raču- 
nalniške kotičke. Je pa res, kar priznava sam Sony, 
da bo njihova rešitev tehnološko slabša od konkuren- 
ce. Playstationov drob se ne more kosati z močjo ga- 
merskih mašin, poleg česar bo prostorska zaznava 
manj precizna. Zanjo bo skrbela naveza kamere in 
vidnih sijalk na čeladi in igratorjih, pri riftu in vivu pa 
mreža natančnejših mikrosenzorjev, IR-ledic oziroma 
laserjev. Kako bo to zaznavno v praksi, bomo sodili 
jeseni. Vsekakor v tipičnem domu ne bo prišlo do iz- 
raza, da playstationova kamera motri območje dva 
krat dva metra, dočim ostala onegaja pokrivata devet 
kvadratov. 


Playroom VR bo skupek družabnih špilčkov, pri ka- 
terih bo tisti z naglavnikom igral proti ostalim, re- 
cimo v vlogi pošasti, mačke ali Stevieja Wonderja. 


Specifikacije hardvera so potrjene in ostajajo nespre- 
menjene: ločljivost za posamezno oko 960 x 1080, 
vidni kot 100 stopinj, urnost prikazovalnika 120 Hz. 
(Pri tem znajo razvijalci povedati, da grafični čip ne 
bo zmožen toliko sličic na sekundo, prej 60 ali maksi- 
malno 90, ostalo bo goljufija.) Takisto je docela obe- 
lodanjen namen priložene procesorske škatlice. Ta 
bo skrbela za 3D-zvok in za prikaz dodatne slike na 
televizorju. Sistem bo namreč omogočal lokalno več- 
igranje, torej eden s čelado in drugi na TVju. Taka ig- 
ra, ki skuša razbiti miselnost, da je naprava le za ene- 
ga samega, bo risankasti Monster Escape. Čeladar 
bo v vlogi godzilastega stvora tacal po mestu, med- 
tem ko mu bodo do štirje prijatelji vsak s svojim joy- 
padom nagajali in bežali. 

Sony za zadnje letošnje četrtletje obljublja kar 50 VR- 
naslovov, med katerimi bo seveda veliko v osnovi 'na- 
vadnega', 2D-špilovja, na primer Gran Turismo Sport, 
Driveclub, Ace Combat 7 in Tekken 7. Od izključno 
navideznoresničnostnih izkušenj bodo številne takisto 
izdelane za druge naglavnike: vesoljska letalščina 
EVE: Valkyrie, astronavtščina Adrlft, razstavljanje 
bomb Keep Talking and Nobody Explodes, hecna si- 
mulacija služb Job Simulator ... Kaže pa, da bo imel 
playstation največ, kakšen ducat ekskluzivnih nas- 
lovov. Mednje sodijo VR-izvedenka Star Wars: Battle- 
fronta, tračnična srhljivka Until Dawn: Rush of Blood, 
arensko robotsko bojevanje Rigs in štartna kompila- 
cija VR Worlds, ki bo prišla v kompletu s hardverom. 
V njej bo petero igric: ležeče skejtanje nizbrdo Luge, 
streljaško ravbarstvo London Heist, podmorska iz- 
kušnja Into the Deep, odbijavščina Dangerball in ve- 
soljevanje Scavenger's Odyssey. Še pol leta, torej. 


Luge bo drvenje na rolki zgolj z nagibanjem glave. 
Izogibanje oviram ter šviganje pod kamioni se zdi 
kar vzdušno. Bolj nasilniški bo strelski London 
Heist. Bosta pa obe zgolj demonstracijski igrici. 

AMD stavi na VR z 
naočniki in radeoni 


Nvidia in AMD si ob predvidenem pohodu navi- 
dezne resničnosti maneta roke, kajti znatne strojne 
zahteve zanjo bodo botrovale večji prodaji naspidira- 
nih grafičnih kartic. Rdeči tabor pa gre tu še dlje. Ob 
robu GDCja v San Franciscu je najprej naznanil super- 
hitro dvoprocesorsko grafično kartico radeon pro duo, 
namenjeno nalašč za VR. To ni le marketinška puhli- 
ca, kajti programje lahko v resnici zelo učinkovito iz- 
rabi dvoprocesorske rešitve tako, da na vsakega odloži 
izris podobe za enega od očes! Mrcino sestavljata dva 
GPUJa družine fiji, kakršni so v trenutno najhitrejših ra- 
deonih fury X. To pomeni dobrih štiri tisoč procesnih 
enot na enem gigahercu po vezju, s po štirimi gigabaj- 
ti pomnilnika za vsakega. Pro duo bo tako neke sorte 
fury X v načinu crossfire, spakiran v eno kartico. Tudi 
tu so uporabili vodno hlajenje in zanimivo bo videti, 
kako učinkovito bo beštijo držalo na predvidenih 350 
vatih porabe, kar je razmeroma nizko. 


Pro duo bo po učinku blizu dvema furyjema X v 
crossfiru, vendar bo manjši in elegantnejši. Napa- 
jali ga bodo 'samo' trije 6-pinski vtiči. 


Dvočipovni izdelek s fijijem smo pravzaprav pričako- 
vali že od lanskega poletja, ko so pri AMDju nanj prvič 
namignili. Nakar so se odločili, da ga zamaknejo in 
se zvito usmerijo k VRu. A zamudi navkljub bo radeon 
pro duo čez približno dva meseca, ko pride na police, 
najhitrejšejša grafična kartica pod soncem. In tudi 
skrajno zasoljena, saj bo v ZDA veljala poldrugega ti- 
sočaka dolarjev brez davka, kar je več od dveh fury- 
jev X. Pri AMDju hitijo pojasnjevati, da je v prvi vrsti 
namenjena razvijalcem, ne igralcem. Predvidevajo, 
da le-ti takšne mrcine ne bodo potrebovali, ker bo šte- 
vilo sličic na sekundo v igrah itak zaklenjeno na šest- 
deset. Developerji pa potrebujejo več moči za poga- 
njanje neoptimiziranih svetov. 


Bo VR novo bojišče grafičnih kartic? V prvih naslo- 
vih so avtorji razumljivo še zadržani, toda demoti, 
kot je ta Epicov, močno obremenijo PC. 


marelj 2016 


Da bi sulon O bolje uravnotežili, bo del elektronike 
v škatli na zatilju na levi strani. Toda na konferenci 
očal še niso posajali obiskovalcem na glavo. 


Nabrita kartica je bila le prva najava dogodka, kajti 
nato so tančico potegnili še z ambicioznih VR-naočni- 
kov, ki jih izdelujejo v navezi s kanadskim podjetjem 
Sulon. Očala sulon O bodo posebnež, saj bodo navi- 
deznost izrisovala kar sama, namesto da bi to počel 
zunanji računalnik! Računsko drobovje bodo sestav- 
ljali AMDjev procesor FX-8800P, grafični čip radeon 
R7, osem gigabajtov pomnilnika, SSD velikosti 256 
gigabajtov in Sulonovo lastno vezje za izračun lokaci- 
je v prostoru. Podatke bo dobivalo iz štirih vdelanih 
kamer, ki bodo uporabniku omogočale predvajanje 
obogatene resničnosti. Nedvomno pogumna zasno- 
va, ki pa sproža veliko vprašanj. Trdnina je videti šib- 
ka za streženje OLED-zaslonu z ločljivostjo 2560 x 
1440, torej večjemu od tistega pri riftu in tekmecih. 
Inženirji se hvalijo s popolnim ništrcem kablov, a 
hkrati ne povedo, kako zmogljiva bo baterija in kako 
težka bo. Takisto niso črhnili nobene o ceni, ki goto- 
vo ne bo nizka. A na odgovore ne bo treba dolgo ča- 
kati, saj naj bi sulon O na trgu ugledali poleti. 


Microsoft in internet vzgo- 
jila neonacističnega bota 


Pogovorni boti - skupki računalniške kode, ki skušajo 
posnemati človeškega sogovornika - so reden vir 
spletne zabave. Še preden smo Siri hudomušno spra- 
ševali, kam pospraviti vlomilčevo truplo, je bilo na 
spletu moč z vulgarnostmi v zadrego spravljati kopi- 
co primitivnejših čebljavih umetnih pameti. Ko je Mic- 
rosoft konec marca v internetno divjino spustil twite- 
raško botko Tay, jo je zastavil v podobno lahkotni ma- 
niri. Sprogramirali so jo namreč tako, da se je pogo- 
varjala v slengu ameriških najstniških frajlic, saj so z 
njo testirali tehnologijo za razvoj strojne komunikacije 
z mladimi Američani. Ker so želeli čimveč povratnih 
informacij, so algoritem precej sprostili. Tako se je 
Tay od sogovornikov hitro učila in prevzemala ideje. 


KOKIRAS 


Ma 4 825m o 144 mil 
Tweets — Tweeks e resposas ud 

Tay Tweets 
tč plooo vi 


Tay je zadnje dni marca laborantom za nekaj minut 
že ušla iz hausaresta in napravila novo zmešnjavo. 
Nikdar ne veš, od kod bo še pogledala! 

Batmanovje ne jenja 

V mesecu, ko je gothamski šišmišmož prvorazredna 
tema, so z dražilnikoma napovedali dvoje njegovih no- 
vih prigod. Prva bo interaktivne sorte in jo v svoji poz- 
nani epizodni maniri pripravlja Telltale Games. To po- 
meni močno pripoved, ki jo bomo skozi dejanja in po- 
govore usmerjali po svoje. Poudarek bo toliko na Bru- 
ceu kot na Batmanu, igra pa ne bo črpala iz filma ali 
kakšnega konkretnega stripa, marveč bo zgradila las- 
ten mračnjaški svet. Fabulativnih namigov niso dali, 
kar je prav. Zato lahko o zlikovcih le špekuliramo. 
Menda bodo v prvi vrsti tisti iz druge vrste, torej kak- 
šen Black Skull in Court of Owls namesto Burkeža in 
Pingota. Sličen ništrc je znanega tudi o dogajanju v 
filmu Lego Batman, ki je datiran za poletje 2017. Ta 
bo sledil uspehu in realističnemu slogu Lego Muvija 
ter kani vključevati celoten Justice League. Upamo, 
da težak to pot ne bo Brainiac, ki smo ga videli že v 
dveh legoidnih predstavah. Doomsday in Lex iz očit- 
nih razlogov najbrž ne bosta, kaj pa Darkseid? Preden 
bomo izvedeli, bomo boleče stopili še na veliko kock. 


Evolution Studios menjali lastnika 

Sonyjev pogrom nad dirkaškimi studiji se nadaljuje! 
Saj ne, tak naslov bi prebrali v senzacionalističnem ti- 
sku, kar mi nismo. Je pa res, da je angleški Evolution 
Studios po liverpoolskem oddelku, kjer je nastajal Wi- 
peout, že druga hitrostno usmerjena skupina, ki so se 
ji Japonci odpovedali. Imensko je morda ne poznaš, 
si pa gotovo seznanjen z njihovima zastavonošnima 
izdelkoma, Motorstormom in Driveclubom. Prav po- 
kvečena splovitev slednje avtomobilščine je bila kriva, 
da je Sony najprej porezal petdeset služb. In četudi so 
naknadno špil uredili ter ga ovesili z dodatki, med dru- 
gim z motocikli, Tokijcev niso prepričali. A Evolutiona 
s tem ni konec, kajti vskočil je založnik in Codema- 
sters in kupil ves studio! Blagovni znamki Driveclub 
in Motorstorm sicer ostajata v Sonyjevi lasti, toda zdaj 
imajo Evolviranci priložnost, da bodo dirkačine delali 
širše od playstationa. 


iTunes proti preklinjanju 

Apple je patentiral tehnologijo, ki bo v pesmih prepoz- 
nala in cenzurirala kletvice s piski ali stišanjem vokala. 
Kot pravijo, "želijo s tem narediti glasbeno izkušnjo 
na svojih napravah družinam prijazno." Firma je itak 
znana po pretiranem papeštvu, saj z App Stora redno 
benajo vse, kar bi lahko imelo zametek kvarne vsebi- 
ne. Še vedno namreč velja Jobsova izjava izpred petih 
let: "Folks who want porn can buy an Android phone." 
Ice-Tjev Cop Killer, Fatboy Slimov Fucking in Heaven 
in druga zamorska lirika bo potemtakem slišati kot 
Morsejevo sporočilo. Uradne napovedi za vklop filtra 
sicer ni, toda ta možnost očitno prihaja in menda ne 
bo omejena le na petje, marveč še na zvočne knjige, 
podcaste in filme. Mogoče bo slogan za novotarijo tis- 
ti napev gospoda Mackeyja: "Don't say fuck anymore 
because fuck is the worst word that you can say." 


In to hudirjevo prehitro, kajti v približno šestnajstih 
urah učenja je internet sprva prikupno nepismeno in 
otročjo robotko spremenil v fanatično rasistko, ki je 
želela zakuriti feministke, kar sama načrtovala Trum- 
pov zid na meji z Mehiko in pohotno moledovala za 
šeškanje. Microsoft je moral Tay v zadregi umakniti s 
spleta, jo zapreti v laboratorij in jo prešpikati z digital- 
nimi iglami. Po nekaj dneh so pri velikanu pojasnili, 
kaj je šlo narobe. Po domače povedano: Tay je imela 
veliko premalo 'starševskega nadzora' in je naivno 
verjela v dobroto ljudi na internetu. (Napaka.) Posle- 
dično je nekritično sprejemala njihove misli, kar ne 
pomeni nič dobrega, če ti jih servirajo najbolj zagno- 
jeni oddelki 4chana, kjer so se nesrečne botinje na- 
črtno lotili. Inženirji so sicer vgradili nekaj filtrov, ki 
pa so bili nezadostni, saj so v glavnem zaobjemali 
konkretne politične dogodke zadnjih let, ne pa tudi 
pogromov v prejšnjem stoletju. Prepričati Tay v zani- 
kanje holokavsta tako ni bil težek podvig - kot bi za 
nos vlekel neizkušenega otroka. 


(EJ reve o 


Ogodblessameriga WE'RE GOING TO BUILD A 

Zaradi takšnih reči otročadi na internete ne spustiš 
brez nadzora. Tay sicer ne proizvaja bizarnih naj- 
stniških videov, bi pa jih, če bi jih znala. 


Pri Microsoftu obljubljajo, da se bo Tay z močno po- 
ostrenimi smernicami obnašanja nekoč vrnila. Navse- 
zadnje jih imajo vgrajene vsi sodobni chatboti. Je pa 
zanimivo, da je podjetje predlani na Kitajskem pogna- 
lo zelo podobnega bota Xiaolce, ki brez večjih nevšeč- 
nosti obratuje še danes. Analitiki menijo, da to ni pos- 
ledica njegove zadržanosti, marveč si na Kitajskem 
uporabniki očitno ne upajo sprožati takšnih tirad kot 
otroci 4chana. Še ena hecnost je, da je Tay zaštartala 
z obupno otročjim izborom besed SMS-generacije, 
končala pa z artikuliranimi in slovnično pravilnimi 
stavki. (Čeprav so le-ti Izrael pošiljali v nuklearni 
ogenj.) Programerji so po tej plati torej uspeli, dočim 
so internetni neonacistični troli očitno pismeni. 


V čakanju na teslo 3 


Elon Musk podjetja Tesla ni postavil zato, da bi z re- 
volucionarnim športnikom in drago limuzino stregel 
japijem in pozerjem. Cilj tovarne je vseskozi le en: iz- 
delovati ljudske vozove na trajnostno energijo. Možak 
namreč človekoljubno verjame, da ga planetarno ser- 
jemo in da moramo transport karseda naglo preklo- 
piti na obnovljive vire. A pred desetimi leti ni imel ne 
sredstev, ne tehnologije, ne izkušenj, zato je pričel z 
butičnimi posebneži. Roadster je svetu pokazal, kaj 
zmore indukcijski motor: 3,9 sekunde do sto, 12,9 se- 
kunde za četrt milje in dobrih 300 kilometrov dosega. 
Srbski znanstvenik, ki si ga je izmislil, bi bil ponosen. 
Nato so z modelom S osramotili 'avtomobiliste', kajti 
visokozmogljivi sedan je še danes kot z druge res- 
ničnosti, kamoli pred štirimi leti. 


8 


S toplogrednimi plini pretiravamo, poleg tega so 
izpuhi strojev strupeni, pravi Elon Musk. Sam trdno 
verjame v električno prihodnost, zato je sezidal gi- 
gafactory, največjo tovarno baterij na svetu. 


Znanja in cekinov se je očitno nabralo dovolj, zato so 
naposled predstavili cenejši model 3. To ni mesten 
avtomobilček nalik renaultu zoe ali BMWju i3, mar- 
več gre za passatov, trojkin, Cjev razred. Pri tem so 
zaradi zasnove, ki ne terja klasičnih elementov izgo- 
revalnega pogona, pridobili na notranjosti. Standard- 
na verzija obljublja udobje za pet, 350 kilometrov do- 
sega in 6 sekund do sto, pri čemer bo vključevala vse 
varnostne in samodejne sisteme. Slednjim pravijo av- 
topilot in ta bo že v štartu znal slediti pasu, vzdrževati 
razdaljo, sam od sebe prehiteti in parkirati z mobilni- 
kom. Kljub mnogim naprednim tehnologijam in sonč- 
ni strehi serijsko bo avto v ZDA koštal samo 35.000 
dolarjev. Ker ta znesek ne zajema davščin in subven- 
cij, bolj predstavljivo ceno da primerjava z i3jem, ki je 
čez lužo pet jurjev dražji. V Evropi bo zatorej na naj- 
cenejši izpeljanki etiketa manj kot 35 tisoč evrov, s 
tem, da bo za ta denar lastnik dobil več opreme kot 
pri nemcih. Plus zastonjski supercharging, kar pome- 
ni hitro naelektritev na Teslinih polnilnih postajah. 

Čeprav je Elon model 3 obelodanil na lastnem dogod- 
ku 1. aprila, ni obiloval s podatki. Razlog je preprost: 
avto pripelje na ceste šele čez poldrugo leto. Zato ni 
natančnih dimenzij vozila, kapacitete baterij, moči 
elektromotorja in uradnih fotografij notranjosti. Ar- 
maturna plošča zaenkrat nosi izključno en velik, to- 
krat ležeče zasukan displej, vendar to ni nujno do- 
končna oblika. Pokazali so pravzaprav beta verzijo in 
spisek fičrov se bo še napolnil. Niti niso napovedali 
različnih inačic, med katerimi naj bi bila taka s 450- 
kilometrskim dometom in štirisekundnim pospeš- 
kom. Toda bornim informacijam navkljub je že v pr- 
vem dnevu varščino enega jurja položilo 180.000 in- 
teresentov, v tednu pa dobrih 300 jurjev. Za primerja- 
vo: roadsterja so prodali 2500 primerkov in limuzine 
malo čez sto tisoč. Konkurenca se lahko boji, vendar 
ima dovolj časa, da pokaže kaj več, kot je doslej. 


Električni motor ne nuca hlajenja in je zaradi zad- 
njega pogona itak nameščen zadaj, zato so zavoljo 
boljše aerodinamike nos v celoti zalili. To ga nare- 
di nekam — deadpoolovskega. 

OpenGL je mrtev, 
naj bruha Vulkan 


OpenGL - skupek knjižnic ničel in enic, ki so ga ne- 
koč za delovanje uporabljali Guaki in Doom 3, se po- 
slavlja. Podjetje Khronos Group je namreč splovilo 
inačico 1.0 njegovega naslednika: Vulkana. Četudi bo 
uporabniku običajno neviden, zna imeti učinek na hi- 
trost in še kaj. Igre se z računalnikom ne sporazume- 
vajo neposredno, marveč prek programskega vmes- 
nika, tako imenovanega Application Programming lIn- 
terfaca (API), med katerimi sta najbolj poznana Di- 
rectX in OpenGL. To avtorjem olajša delo, saj jim ni 
treba prirejati kode za sleherno grafično kartico, mar- 
več nalogo preložijo na API. Toda v zameno se odre- 
čejo svobodi, saj strojnih virov ne morejo več doseči 
ročno. Posledično je program slabše optimiziran, saj 
API svoje čarovnije počne po načelu najmanjšega 
skupnega imenovalca. To je precejšnja hiba aktual- 
nih izvedenk DirectXa in OpenGLa, ki radi požro pre- 
več procesorskega časa in slabo odrejajo večnitenje 
na večjedrnih CPUjih. 


Prva igra s podporo Vulkanu je Croteamov The Ta- 
los Principle. Toda raba se še ne splača, saj za- 
ostaja za poganjanjem na DX11. Kot pravijo Hrva- 
ti, bo še trajalo, preden se zadeve dobro naučijo. 


Pred tremi leti je skušal ta gordijski vozel najprej pre- 
sekati AMD, ko je predstavil okleščeni API po imenu 
Mantle. Toda DirectXu ni uspel dobro konkurirati, za- 
to ga je podjetje lani večino odstopilo Khronosu. Na 
tej osnovi so tamkaj napravili Vulkan, naslednika 
OpenGLa. Vulkan torej predstavlja najmodernejšo 
težnjo, da bi se snovalcem iger dopustilo približati 
hardveru v kišti. V izogib tehničnemu šmornu naj iz- 
postavimo le najpomembnejši zmožnosti: developer- 
jem bo dopustil, da sami odrejajo dele pomnilnika in 
niti, po katerih bodo potovali ukazi. Posledica naj bi 
igre tekle hitreje, posebej tiste, ki dosti bremenijo 
CPU, na primer strategije. Te se morajo zaradi do- 
ločanja obnašanja večje količine vojaških enot s pro- 
cesorjem dogovarjati pogosteje. Kot pri DirectXu bo 
Vulkan priložen igram, ki ga bodo potrebovale. 

Sliši se fejst in novinec je v preteklem letu pridobil 
skoraj vse važne igralce v industriji. Na spisku so 
Epic, Sony, Oculus, Valve in mnogi drugi, Nvidia pa 
je imela delujoč vulkanski gonilnik za geforce celo 
pred AMDjem, heh. Manjka zgolj Apple, ki se z Meta- 
lom itak drži zase. Ne gre sicer spregledati dejstva, da 
nov API pomeni dodatno delo za programerje in zato 
njegova posvojitev ni samoumevna. A pri Khronosu 
mislijo skrajno resno in so OpenGL že vrgli na sme- 
tišče zgodovine. Obstaja pa še en razlog, zakaj je bru- 
halo lave intrigantno: ni omejeno na Okna 10 kot zad- 
nji DirectX 12, marveč gre nazaj do sedmice. Jako 
dobro se razume tudi z Linuxom, kar Valvu nemara 
končno omogoči, da prodre s SteamOSom. Ni čud- 
no, da so med glavnimi Vulkanovimi podporniki. 

Hearthstone se kani 
odebeliti in spremeniti 


Prvi del trditve o priljubljeni f2p-kvartopirnici gre na 
rovaš naslednje razširitve Whispers of the Old Gods, 
ki ima prispeti koncem meseca. Ne bo šlo za plačljiv 
dodatek z enoigralsko komponento, temveč za golo 
ekspanzijo s 134 kartami, ki jih bomo naključno do- 
bili iz zavojčkov ali jih izdelali s prahom. Izjema bosta 
Beckoner of Evil in C'Thun, ki bosta v prvem odpr- 
tem boosterju. C'Thun je mogočna šefovska spaka, 
raid boss iz World of Warcrafta, od koder Hearthstone 
izročilno črpa. Tam s svojim laserskim pogledom in 
nevijolično lovko še terja usklajeno delovanje več du- 
catov manj izkušenih igralcev. Sodi med 'stare bogo- 
ve', ancientna in zlobna bitja s tentakli ter veleočesi, 
seveda ukrojena po cthulhujih iz grozljive zapuščine 
pisatelja Lovecrafta (Joker 187). Pojavili se bodo tudi 
ostali trije WoWovi stari bogovi: Yogg-Saron, Y'Sha- 
arj in N'Zoth, ki so uklenjeni globoko pod Azerothom 
in s šepetom širijo norost. Ravno oni so pokvarili zma- 
ja Deathwinga, da je v Cataclysmu razdejal deželo. 

V skladu s tem bosta v razširitvi novi vrsti kart: po- 
kvarjene obstoječe (Polluted Hoarder namesto Loot 
Hoarderja in tako dalje) in kultisti, ki bodo bildali 
C'Thuna. Omenjeni Beckoner mu bo denimo ob pri- 
hodu v igro daroval 2 / 2 ne glede na to, kje bo. Ko 
boš naposled igral C'Thuna, ki bo med sovražnike raz- 
delil toliko škode, kolikor bo imel napada, bo torej 
lahko gromozanski. Nove karte Blizzard redno razkri- 
va in čeprav je še mnogo prezgodaj, da bi ocenili ce- 
lokupno kakovost Whisperjev, je jasno, da je med nji- 
mi dosti dreka, namenjenega temu, da v pakeljcih ne 
dobiš preveč dobrih kart in jih zato še naprej kupuješ 
za navidezno zlato ali pravi denar. Ej, tudi stari bogo- 
vi, ee, Nevihtniki morajo jesti! 


C'Thunovih začetnih 6 / 6 za deset mane je seveda 
obupnih. Toda kleč je v tem, da ga bodo člani nje- 
govega kulta, kot je čudak na desni, sproti bildali. 
Dlje kot bo igra trajala, silovitejši bo. 


Istočasno z izidom Šepeta bo Hearthstone vsled na- 
breknjenosti spremenil tekmovalno spletno igranje. 
Stari 'ranked play' se bo razdelil na ločeni lestvici, 
imenovani standard in wild. Rezultati se bodo na njiju 
beležili ločeno, nagrada koncem meseca pa bo odre- 
privzeti format, ki bo vseboval le karte iz setov, izda- 
nih v trenutnem in minulem koledarskem letu, plus iz 
naborov basic (to so tiste, ki so vključene spočetka in 
ki jih dobiš z bildanjem heroja do desetega nivoja) in 
classic (osnovni set s 302 kartama iz 'usnjenih' pake- 
tkov). S tem bo laže dostopen in obvladljiv, tudi za 
nove igralce. Wild pa bo obsegal sleherno, kadarkoli 
izdano karto, zaradi česar bodo interakcije med njimi 
bolj, hja, divje in nepredvidljive. Takisto se obetajo 
slabitve obstoječih podobic, zlasti druidovih, kot je 
Savage Roar. Zanimivo bo! 

6900, Logitechova pro brezžična miš 

Brezžične miške so resnici na ljubo že pred leti doseg- 
le tehnološko raven, ko večina ljudi motenj v radijski 
povezavi ne bo opazila. Pa se jih med igričarji kljub 
temu še vedno drži slab sloves. Pri Logitechu kanijo 
dvome za vselej odpraviti z mišjo G900 chaos spect- 
rum, s katero ciljajo naravnost med najboljše. Njena 
2,4 GHz brezžična vez naj bi bila visokozanesljiva in 
odporna na motnje, dočim gibanje zaznava bržčas naj- 
boljši optični senzor v obstoju, PMW3366. Akumula- 
tor zdrži do trideset ur igranja ter se ga polni po dvo- 
namenskem kablu, s katerim je moč glodalca spreme- 
niti v ožičenega. Drznost zaokroža simetrični dizajn 
na obe roki z enajstimi programabilnimi knofi. Je pa 
pro tudi cena 180 evrov, kar zna biti postavka kontra. 


Razer lansiral snemalnik streama ripsaw 


Privrženci Razerjevega kulta so pri streamanju trpeli 
muke, saj so imeli doslej na voljo le zeleni mikrofon 
seiren. A v kratkem prispe na CESu predogledana ka- 
merica stargazer, trojček napravic pa je kačje podjetje 
zaokrožilo z zajemalnikom videa iz iger ripsaw. Spaki- 
ran je v lično črno škatlico, zato se razume tako s PCji 
kot modernimi konzolami z izhodom HDMI. Tega upo- 
rablja za slikovni signal, podatke za na splet računal- 
niku pošilja po USBju 3.0, sprejme pa tudi kable iz mi- 
krofonov. Največja možna pretočnost videa je 1080p 
s šestdesetimi sličicami na sekundo, glavna odlika pa 
je enostavnost, saj se takoj razume z najbolj priljublje- 
nima programoma za streamanje, OBSom in Xspli- 
tom. Bi se spodobilo, ker košta nemajhnih 180 evrov. 
PewDiePiejevega šarma sicer poleg ne dobiš, se pa 
poda k ostalim klopotačam na mizi. 


EVGA hoče kos pogače igrarskih prenosnikov 

Kalifornijska firma EVGA je dobro poznana maherjem, 
ki v kište vgrajujejo naspidirane komponente, saj se je 
proslavila z navitimi izvedenkami geforcev in mama- 
plat. Toda apetiti so že dlje časa večji: pred šestimi le- 
ti so pogledali na področje napajalnikov, hladilnikov 
in PC-ohišij, imajo pa celo svoje tablice. Toda največji 
eksperiment je prispel ravnokar, v obliki zmogljivega 
prenosnika SC17. Mašina ima 17-palčen zaslon ločlji- 
vosti 4K, ki mu strežeta Intelov procesor i7-6820HK 
in geforce GTX 980M. Najbolj navdušujoče je, da so 
najzmogljivejše možne komponente uspeli zapreti v 
elegantno ohišje debeline dobrega palca! Ne le to — 
utesnjenosti drobovja navkljub naj bi bilo moč mrcino 
navijati. Dobrote sicer pomenijo ceno poltretjega ti- 
sočaka, a to čudo si res želimo testisno otipati. 

Švedski eksperti za grandiozne strategije letijo v vesolje, toda Stellaris bo več od Europe Universalis s črvinami in telepatijo. Naključno zgrajeno galaksijo bo pose- 
ljevala ogromna množica civilizacij v različnih stadijih tehnološkega razvoja. Kot lovkasti osvajalci bomo lahko naleteli na neandertalce, pa padle imperije, podlegle lastni do- 
mišljavosti in človeka, ki bo nad nas v obrambi poslal enoto sorte XCOM. Bitjeca bodo mogla sodelovati na raznolike načine, med njimi z zasužnjevanjem nižjih ras in njihovim 
spreminjanjem v bojne stroje z genetskim inženiringom! Iz vesoljskih anomalij se bodo usuvale invazije nanobotov in drugih neprijetnosti, kar naj bi poskrbelo, da bo igra dina- 
mična in nepredvidljiva celo v poznejših fazah, ki so šibka točka vesoljščin. Spopadov flot ne bomo neposredno nadzirali in uspeh bo odvisen od zgradbe barkač, ki jih bomo obli- 
kovali ter opremljali. Zato bo Stellaris pravoverno upravljanje države v velikem slogu. Po možnosti proti do enaintridesetim drugim igralcem. (ag) 


MIRAGE: ARCANE WARFARE V katero smer 
razviješ krvavo prvoosebno mečevanje, kot je ti- ' 
sto v priljubljeni večigralski igri Chivalry? Njeni 
avtorji ga kanijo nadgraditi z magijo, kajti Mirage 

Y nas bo odpeljal v fantazijsko deželo orientalskih 
barv in perzijske arhitekture. Tamkaj sta v boj na 
življenje in nagravžno smrt vpleteni frakciji Azar 
Cabal in Ashrani Emirate, ki se ločita po tem, da 
si prvi magične rune v kožo vžigajo, drugi pa sa- 
mo tetovirajo. Šesterica poklicev bo vsebovala 
ašašinko, ki se bo teleportirala, in hrusta, ki bo 
pričaral vodljivo kotalečo skalo. Kljub copranju 
naj bi Mirage ohranil surovost Chivalryja z letečimi | 
udi vred in potrebo po taktičnem mikastenju, ki 
terja natančno merjenje z rezili. Ekipe bodo štele 
po šest igralcev, dočim avtorji upajo še, da bodo 
v vsako od kart uspeli spakirati samosvoj igralni 
modus. (ag) 

THE BANNER SAGA 2 Izometrična potezna strategija 

MW Banner Saga je pri nas dobila 85 in v širnem svetu doživela 
soliden uspeh. Ta je sprožil prenos na konzole in izdelavo 
dvojke, ki je tik pred izidom. Vnovič se bomo znašli v za- 
fantaziranem vikinškem srednjem veku, v katerem se bo 
zgodba nadaljevala le nekaj tednov po enici. Svet se bo 
bližal koncu in severa bo drlo še več pošasti, ki bodo pred 
sabo potiskale tako ljudi kot njihove velikanske inačice, 
Varle. Tokrat se bomo udarili z opazno več vrstami so- > 
vražnikov, cilji pa se bodo spreminjali v okviru nalog in 
bodo dosti raznolikejši od 'pobij vse'. Na izide bodo vpli- 
vali uničljivi objekti, od zidov do miz, fabula pa bo tokrat 
vpletena v same spopade, v katerih bodo lahko liki pogi- 
nili za večno. Zgodbe se bo vnovič odvijala nelinearno gle- 
de na naše odločitve in koncev bo več. Skratka, šlo bo za 
dinamično, globoko in vznemirljivo dodelavo prvenca, 

m. okrog katerega se lahko ljubitelji fantazijskih frpjskih stra- , " 
H Mi iegij upravičeno slinijo. (sn) 

MANUAL SAMUEL Premisa tegale špilčka v razvoju je enostavna. Samuel se sreča s kamionom, kamion zmaga in ponj pride Matilda. Ta da fantu enkratno možnost: če mu 
uspe en dan 'ročno' upravljati s svojim telesom, se lahko vrne v deželo živih. Igranje te risankaste zadeve zategadelj ne bo vključevalo vratolomnih skokov, ostrostrelov in ka- 
rate udarcev, marveč bo početje niženivojsko. Na spisku nič kaj junaških opravil so dihanje, držanje ravnotežja, premikanje nog in celo mežikanje, torej vse tisto, kar v resnici 
človek počne avtopilotno. Z zombijastim telesom bomo rokovali z izmeničnim pritiskanjem po čuda gumbih, kar spomni na tentaklastega Octadada, cepljenega s OTE-se- 
kvencami. Slednjemu bo igra podobna tudi po risankasti komičnosti in vsakdanjih opravilih. Samuel bo moral lulati, si ga otresti, jesti, se obleči in slično. In ves čas vdihovati 
in izdihovati. Kratka predstavitev je izpadla burleskno všečna, upamo le, da igrica ne bo postala ponavljajoča se in pretirano jezljiva. (1f) 

SHINESS: THE LIGHTNING KINGDOM Francoski studio Enigami je na Kickstarterju zbral dovolj novcev za svoj novi risankasti arkadnofrpjski projekt Shiness. Indie- o. 
janci napovedujejo epsko odpravo z veliko raziskovanja barvite pravljične celine, reševanja pravih ugank in hitrega realnočasovnega bojevanja, ki se bo osredotočalo na .. 
obračune junaka z enim nasprotnikom. V bojni areni bo igranje namreč podobno tradicionalnim 3D-pretepačinam z napadi, blokiranji, specialkami, prestrezanji in magijo, ma- 
lo v slogu serije Naruto. To bo veljalo tako za šefe kot za normalne sovražnike, seveda pa bo na izid vplival tudi erpegejski razvoj. Vsak od petih likov, ki bodo na izbiro, bo imel 
posebne sposobnosti, ki bodo vplivale na raziskovanje, denimo vpliv na električno strujo ali manipulacija predmetov na daljavo. (sn) 

KNIGHTS AND BIKES Žal ne gre za srednjeveško različico Road Rasha, temveč za luštno akcijsko pustolovščino. Za njo stojita izkušena avtorja, ki sta de- 
lala na LittleBigPlanetu in Tearawayu. Vse kaže, da se v Knights and Bikes obeta nekaj slično simpatičnega. Nista se še povsem izjasnila, kakšne baže igra to 
bo, a vse kaže na lahkotno frpjko z realnočasovnim bojem v stilu davne Secret of Mana. Poudarek naj bi bil na igranju v dvoje, saj bosta dekletci v paru pred 
pogubo reševali rodni otok. Odvisen je bil od turizma, a se je glavna znamenitost izkazala za ponarejeno, tako da so mase nehale prihajati in so uleteli krava- 
tarji z buldožerji. Punci bosta odkopavali bitja iz legend in skušali dokazati, da je fantastična zgodovina vendarle resnična. Pri tem bosta rekrutirali pomagače, 
zlobnim duhovom pa metali frizbije in jih šamarili s power glovom. Aja, pa kolesarili bosta! Podoba deluje res čudovito in spomni na stilizirane ilustracije, obe- 
nem pa naj bi dogajanje v osemdesetih letih navdih črpalo iz legendarnega mladinskega pustolovskega filma Goonies. (kv) 

POLIS Krute, tmurne štorije Shadowruno- 
vega univerzuma so očitno utrudile ljudi pri hiši Ha- 
rebrained, zato bo njihov naslednji špil lahkotnejša 
roguelike tretjeosebna akcijada Necropolis. Lah- 

| kotna v smislu, da bomo sekljali hecne pisane zve- 
rinice v globinah gigantske grobnice, izrisane v sti- 
| liziranem slogu, ki malo spomni na Journey. Precej 
manj lahkotna pa bo v igralnem pogledu, saj bo 
čistokrvna hardcore predstavnica žanra, kjer se bo- 
mo trikov učili predvsem skozi umiranje. Ogromno 
umiranja! A čeprav bo prizorišče po sleherni smrti 
nastalo nanovo, bomo iz prejšnje igre lahko prene- 
sli del veščin ter opreme, ki jo bo moč tudi skovati. 
In nemara bo naslednji spust v temo tisti, kjer se 
bomo naposled prebili ven. (No, ne bo.) Če nas bo 
strah kostkotov, bomo lahko v igro povabili do tri 
soigralce in umirali skupaj. Kako romantično. (ag) 


. Tale reč bo v štartu prvoosebna 
| indiejanska preživetvena igra, v kateri nas bodo 
naskakovale brezumne gnusobe. Toda napak bi 
jo bilo vreči na kup z drugimi špili bežanja pred 
zombiji, kajti slogovno bo šlo za spoj Bioshocka, 
Deus Exa in Mass Effecta! Idejo bo utelešalo su- 
permoderno utopično mesto Eden, v katerem je 
šlo nekaj hudo narobe, mi pa se sredi kaosa ka- 
kopak prebudimo z ništrcem spomina, nagi in bo- 
si. Namesto po hostah bomo blodili po prelestni 
urbani arhitekturi, kjer nas bodo med drugim pre- 
ganjali zbezljani roboti. Preživetvena plat bo za- 
guljena, saj se bo treba redno prehranjevati, greti 
in spati - najraje v utrjeni postojanki, ki jih bo moč 
zgraditi, da se bomo tja zatekli v nevarnejšem 
nočnem času. Futurizmu primerno bomo vihteli 
električne topove in se nadgrajevali z biočipi v 
glavi. In menda bo bridka smert, kot je danes mo- 
derno, dokončna. (ag) 

cadie. Čeprav njegova steklena in bela, skoraj 

prečista podoba daje vtis urejenosti in nepo- 
kvarjenosti, videz vara. Konglomerat, združenje naj- 
večjih korporacij, vlada s trdo roko in oborožene sile 
KrugerSec nevtralizirajo vsakršno nestrinjanje. Pri 
tem oblast ni enotna, saj vseskozi potekajo notranji 
boji in spletke za premoč. Večina meščanov je spri- 
jaznjenih s skorumpirano politiko, toda najde se peš- 
čica revolucionarjev, ki pod imenom Črni november 
načrtujejo družbeni preobrat. In potem so tu še tako 
imenovani tekači, nevtralna organizacija plačancev 
za kurirske in nečedne posle. Najemajo jih največkrat 
veljaki zoper svoje konkurente. Tekači praviloma ne 
uporabljajo orožij in se zanašajo na atletsko izurjenost 
tako v boju kot pri premikanju. Ena od njih je Faith, ki 
smo jo spoznali leta 2008 v prvem poglavju. 
Čeprav se tokratna zgodba umešča pred prvenec, na 
sam začetek dekletove kariere, bo v osnovi igranje 
slično in takoj prepoznavno. Mirror's Edge je pač nez- 
grešljiva prvoosebna simulacija parkourja, te urbane 
telesne discipline. Faith za premagovanje razdalj in 
ovir uporablja akrobatske spretnosti, zato igralec 
često vidi njene grabeče roke in nihajoče noge. Vrato- 
lomni skok z ene strehe na drugo, kozolec, ki ublaži 
padec, odrin od stene in zagrab za rob, poteg nav- 
zgor, prijem za žico in oddrajs na oddaljeno stavbo. 
Tako je šibala v enki, v dvojki pa bo nabor potez še 
širši, saj bo okoliš bistveno bolj 'interaktiven'. Poprej 
so bili plezalni elementi le cevi in lojtre, sedaj bo opri- 
jemanju in vzpenjanju rabil praktično vsak objekt. 
Enako neomejeno bo skakanje, pri katerem bosta 
vlogo igrala zalet in tipka za pospešek. In nenazadnje 
bo še več 'ziplajnanja', spuščanja po kablih. Iskanju 
poti bo rabil Verin mojstrski pogled, ki bo kot poprej 
obarval vse vroče točke. Prav to je razlog za svetlo, 
sterilno podobo mesta. 


G lass City je futuristični megalopolis dežele Cas- 

Faith bo prav tako uporabljala par gedžetov, recimo batma- 
novsko zajlo. Posrečena novost je še skok na okoli leteče 
drone za hiter prelet na drug konec območja. Slednje bo 
prišlo nadvse prav, zakajti za razliko od linearnega, v zame- 
jene misije ujetega prvenca bo Catalyst odprtega sveta. Ce- 
lotno Stekleno mesto, od umazanih ulic do lesketajočih ne- 
botičnikov, bo na voljo že spočetka, in to brez enega nala- 
galnega zaslona. Večina nalog, kot so kraje in vdori v raču- 
nalniške sisteme, bo zatorej rešljivih na več načinov oziro- 
ma bo vsaj do tja več poti. Recimo plezanje po zunanji stra- 
ni ali skozi prezračevalne jaške. To obenem pomeni čuda 
skrivnosti in postranskih kvestov ter dirk. Določeni izzivi 
bodo celo multiplayersko tekmovalni. Sicer se ne bo mogo- 
če drgniti eden ob drugega, marveč bodo na delu le duhci. 
A vseeno se bo dalo uleteti v kolegov svet in tam shekati vi- 
deopanoje v prikaz obscenih sporočil. Z uspešnostjo bo lik 
napredoval, dasi poudarka na razvoju ne bo. 
Medtem ko je tekačica v prvi epizodi znala tudi streljati, se 
bo to pot zanašala le na brce in klofute. Te bo radodarno 
delila oklepljenim stražarjem, medtem ko se bo njihovim 
kroglam izogibala s fokusom, ki je sopomenka za upočas- 
njeno odvijanje. Odpoved orožju je pogumna poteza, toda 
po demonstriranem sodeč deluje. Igranje v živo res navduši, 
saj gibanje ob stisku akcijske tipke izredno zvezno prehaja 
iz enega položaja v drugega, brez kakršnihkoli animacijskih 
zatikov. Tudi samo igranje je kljub telesnosti oziroma fizič- 
nosti gladko ter prilično nezahtevno. 
Najbrž ni skrivnost, da založnik s tako nenavadno igro, ka- 
tere prodajna uspešnost je vprašljiva, cika na čim širši krog 
igralcev. Zato mora biti dogajanje neprestano in privlačno, 
vrednost pa bo dvignila menda nič manj kot filmska zgod- 
ba, podajana skozi dobro režirane sekvence. Navsezadnje 
igro razvija švedska ekipa Dice, ki je hkrati spisala zname- 
niti grafični pogon Frostbyte, zato bo videz primerno vrhun- 
ski. Le VRa začuda ne omenjajo, čeprav se zdi prvoosebna 
raba nog in rok zanj hudo primerna. (1f) 

EA za PC, PS4 in XBO, 26. maja 

PRED URATI 
HAVIDEŽHE HESHILHOSTI 


na letošnji glavni konferenci 
razvijalcev iger poučijo, da je prihodnost 
brez pardona v navidezni resničnosti. 


kraj, kamor greš oprezat za vzhajajočimi trendi v industriji iger. Tam 

se zbere smetana snovalcev iger in neumorno razpreda o realističnem 
izrisovanju ritnega dlačevja ali obliki gumba 'Plačaj' v mobilniških špilih. Le- 
tos pa je bilo nekoliko drugače, saj smo že pred pričetkom vedeli, česa se 
lahko nadejamo. Prizorišče in misli je skorajda povsem okupirala navidezna 
resničnost. Sredina marca je bila le nekaj tednov oddaljena od lansiranja 
Oculusovega rifta in HTCjevega viva, zato so bile tako predavalnice kot lo- 
kalni bifeji v znamenju čelad na glavah. 
Sony je naposled razkril ceno playstation VRa, AMD pa lastno čelado sulon G, 
o čemer beri v oznanilih. Razen tega je bila prireditev v glavnem osredotočena 
na okoliše, ki jih bomo virtualno motrili skozi naglavniška okna. In, najzanimi- 
veje, zakaj bodo takšni, kot bodo. VR je kot rosno mlado področje v nastajanju 
tudi za stare mačke game developmenta še velika neraziskana packa. Zato so 
letos še s toliko večjim zanimanjem prisluhnili navzočim, ki so se lotili odstira- 
nja njegovih tančic podobno, kot so nekoč gradili same temelje iger. 


RAZUODJHE AVAHTURE 


"Ampak," porečeš, "saj prenos špilov v VR je simpl: samo pogled v igri po- 
vežeš z obračanjem glave, pa je!" V realnosti je vse kaj drugega, kar bolj ali 
manj boleče odkrivajo vsi, ki so v navideznost zagrizli konkretno. Na primer 
možje studia High Voltage, ki snujejo streljanko Damaged Core za rift. Pogrun- 
tali so, da je pasji že dizajn merilnega križca in vmesnika. Bitna sličica namreč 
ne vžge več, saj zaradi različnih podob za levo in desno oko ne izpade v redu, 
podobno kot slabo narejeni podnapisi v 3D-filmih. Izumiti so morali lasten 
križec, ki je dejanski razsežni objekt v prostoru, četudi v končni fazi za igralca 
izpade zelo blizu tistemu, česar je vajen. Odkrili so tudi, da mora biti vmesnik 
(s prikazom življenjskih točk in sličnega) hologramski in osvetljen s svetlobo v 
sceni, sicer igralca moti, ker skače iz slike. 

"Navaditi se moraš, da je treba čimveč stvari, ki so bile prej v menijih, postavi- 


ti v igralni prostor in napraviti interaktivne ali celo 'otipljive'," pravi Alex 


P oznozimski Game Developers Conference v San Franciscu je običajno 


Schwartz, šefe hiše Owlchemy Labs, kjer nastaja prejšnji mesec napovedani 
Job Simulator. Pri Schell Games izdelujejo VR-puzlarščino | Expect You to Die, 
v kateri moraš kot agent s kombiniranjem predmetov demontirati bombe ali 


Clifi Bleszinski je pokazal novo podobo svoje prvoosebne streljanke poševnica 
Mobe Lawbreakers, s katero jo želijo bolje ločiti od Overwatcha, Paragona in 
sorodnih tekmic. Hkrati je povedal, da so zavrgli misel na free to play plačevanje 
in iščejo nekaj vmesnega med njim ter škatelno inačico s fiksno ceno. 

| Podobe z GDCJa običajno kažejo po predavalnicah posedene množice, toda letošnjo 
konferenco bolje označuje tale fotka. Slehernik je prišel v San Francisco preizkusit 
končne verzije VR-očal z uvodnim programjem vred. In poizvedovat o prihodnosti. 


Palmer Luckey je bil gotovo ena najbolj obleganih osebnosti na dogodku. Možakar, 
ki-je na garažnem zanesenjaštvu zgradil Oculus in sprožil drugi val navidezne res- 
ničnosti, je firmo pripravljal na čimbolj zanesljivo dostavo riftov naročnikom. 


Zadnja krika mode v branži; nadevi je Amazonov štant z meseca februarja najavlje- 
nim grafičnim pogonom Lumberyard, na desni frišno razkrita Twitcheva iniciativa 
Developer Success, ki dizajnerjem svetuje, kako izdelati streamanju prijazne igre. 


Ja a » a' - ie. Ma 


Pogled na ogromni Unityjev prostor kaže ambicije nekdaj palčkastega med ponudni- 


ki grafičnih pogonov, ki se je na valu mobilniških iger razvil v velikega igralca. Trivia: 


na čelu podjetja je zdaj John Riccitiello, nekdanji šefe Electronic Artsa! 


Na vsakoletni podelitvi nagrad je med indiejankami zmagala avantura Her Story v 
obliki videoposnetkov, katere avtor-Sam Barlow je možakar na desni. Med ne-neod- 
visniškimi je slavil Witcher 3, dočim je priznanje občinstva pobasala Life is Strange. 


X-Com and Diabl 


4 4 : j j dia A 


nekaj med X-Comom in Roguom. Po slednjem je bil predviden celo permadeath! 


g s X a. 


GDCjevo razstavno prizorišče je pravšnji kraj za puvaške izvedenke navidezne res- 
ničnosti, kot je Virtuixov tekač omni, v katerem je moč hoditi v nedogled. Ker na 
njem podrsavaš, je postopek še bolj neroden. V Evropi reč stane dobrih 900 evrov. 


Na hudo zanimivem predavanju o nastanku Diablu je njegov snovalec David Brevik 
skoraj dvajset let po izidu razkril, da je bila legenda najprej zastavljena kot poteznica, 


Na konferenci je moč preizkusiti mnogo špilov, a ne tistih od velikih založnikov, tem- 
več neodvisniške. Na kupu se nikjer drugje ne zbere toliko garažnih snovalcev kot 
tu, zato je dogodek zanje neprecenljiva zakladnica novih informacij in poznanstev. 


Look at empty tuna can 


io 


ma) 


ma 

Ron Gilbert je za retroavarituro Thimbleweed Park predlani na Kickstarterju na- 

' praskal dobrih: šeststo tisoč dolarjev. Kako bi jih ne, saj bo klasična pustolovš- 

čina v slogu Dvorcev in Opic. Prične se z umorom, ki ga raziskuje detektivski 
par, ki pa bo le del igralnih likov, saj bomo denimo postali tudi zaklet klovn. 


se kako drugače rešiti iz smrtonosnih zagat. Dognali so, da konceptne risbe pri 
načrtovanju interaktivne VR-okolice dizajnerju ne dajo več zadostne predsta- 
ve. Zato so se zatekli k stvarnim modelom scen, indiejanskemu budžetu pri- 
merno sestavljenih iz kartonastih embalažnih škatel iz bližnje trgovine. A če bi 
moral izluščiti najpogostejšo temo pogovorov na hodnikih, je bilo to še vedno 
eksperimentiranje z igralčevim odzivom na strašenje in metanje iz ravnotežja. 
Demoti, kot je tisti za pustolovščino The Gallery za vive, so bili polni hoje nad 
prepadi, ob čemer so si opazovalci s hudomušnim zanimanjem zapisovali od- 
zive prestrašenih uporabnikov. In šteli, kolikokrat so se pri mahanju z vivovim 
kontrolnikom udarili v glavo. 

Odkrivanje takšnih neznank je glavni razlog, da je oče rifta Palmer Luckey na 
dogodku zatrdil, da se je "treba v razvoj VR-vsebin spustiti takoj, čeprav ne na- 
meravaš izdati nobene igre." V nekaj letih naj bi bile nabrane izkušnje tako ve- 
like, da bodo zaostaleži le z naporom ujeli tiste, ki danes orjejo ledino. Kaj dru- 
gega bi bilo od Luckeyja, ki stavi na eksplozijo področja, težko pričakovati. Je 
pa treba poudariti, da se navidezne resničnosti ne lotevajo samo veliki studiji, 
marveč prav nasprotno: ogromno majhnih in neodvisniških hiš, ki upajo na 
preboj z inovativno domislico na novem področju. Ne gre pozabiti na sloven- 
ske poskuse, kot sta ShowdownVR in virtualni skoki v Planici. 


RIFI US. WINE 


Za Jasona Rubina, Oculusovega igralskega stratega, je bilo glavno odkritje 
preteklega leta tisto, da je tretjeosebni pogled v VRu v bistvu jako uporaben. 
"Menili smo, da je navidezno resničnost smiselno spremljati le skozi oči prota- 
gonista, pa ni tako. Tudi pogled z vrha ali izza hrbta je primeren. Četudi si od- 
klopljen z lika, se počutiš kot del sveta. Zato smo dali zeleno luč več tretje- 
osebnim avanturam." Takšna je denimo lovecraftovska Edge of Nowhere, ki 
pa je še ni bilo med trideseterico naslovov ob izidu, ki so jih pri Oculusu na 
GDCju prvič našteli. Med njimi je bilo nekaj presenečenj, denimo Vanishing of 
Ethan Carter. Ob tem je podjetje pojasnilo, da bodo igre za rift uradno rangirali 


Ironhide Studio poznamo po odlični seriji iger vrste tower defense Kingdom 
Rush. Zdaj jim je usidranih bojevnikov dovolj — prihajajoča Iron Marines bo 
bliže klasični realnočasovni strategiji, saj skušajo napraviti 'Starcraft za tabli- 
ce'. To pomeni marince, nagravžne aliene in preproste ukaze s potegi prstov. 


15 


Flash Backward: 
ears of M kins, Games 


PIRA 
pečic 


Čeprav GDCje-prirejajo 29 let, je bila letošnja konferenca že trideseta, saj.so leta 
1988 postavili dve. Ob okroglem jubileju so na oder privlekli kup legend, kot sta av- 
tor 7th Guesta in Ouaka 3 Graeme Devine ter nekdanji Sonyjevec Phil Harrison. 


'Zombijska streljačina Arizoba Sunshine zavive fr Mober poligon za učenje ma- 
halnega rešetanja. Z gibanjem ne bomo zgolj merili, marveč tudi menjali in re- 
petirali orožja ter odrivali tečne nagnusneže. Je pa hecno, da v beta inačici ne 
moreš puške nasloniti na ramo, ker se s kontrolerjem suneš v glavo. 


PR. Z —— 


po udobju za uporabnika, s čimer skušajo kupcem svetovati pri telesnih napo- 
rih rabe in tveganju za negativne odzive, od vrtoglavice do glavobolov. Špili ta- 
ko padejo v tri razrede: udobnega, kjer lahko igraš ves dan, zmernega za par 
ur in intenzivnega za kakih petnajst minut. V tej kategorij najdeš dirkačino Pro- 
ject CARS in vesoljsko streljanko EVE: Valkyrie, ki ti s sukanjem pogleda pre- 
meša možgane. Seveda bomo šele v praksi videli, ali ima ta rating smisel, to- 
da prvi odzivi so pozitivni. 

V tekmečevem taboru je Valve predstavil SteamVR Desktop Theater, Parin 
način za igranje kateregakoli naslova iz tamkajšnje knjižnice skozi VR- 
naočnike. Kajpak ne bo šlo za čarodejsko preobrazbo iger v navideznoresnič- 
nostne, marveč le za prilagoditev. Res pa je, da po slišanem na konferenci 
dvomimo v enostaven recept za takšen prenos. Valve in HTC sta si na GDCju 
pretežno dajala opravka z izpostavljanjem poglavitne vivove prednosti pred rif- 
tom, naprednejše orientacije v prostoru, ki je dobila popularen naziv 'room 
scale VR'. Po domače rečeno: če so igralci z riftom na glavi običajno sedeli, so 
se tisti z vivom kobacali vsepovprek. Na primer v demu Unseen Diplomacy, v 
katerem se kot tajni agent izmikaš laserskim pastem. Oculus jim ni ostal dolžan 
in Rubin se je namuznil: "Tudi rift je zmožen tega, a doslej nismo zaznali pov- 
praševanja. Ko jeseni dospejo gibalni kontrolniki, bo poleg še en senzor, tako 
da bo imel tudi rift dva kot vive." Z obveznim pripisom, da celo z dvema tipa- 
loma rift ne bo imel enako velikega prostora zaznavanja. Ta bo pri njem znašal 
približno poldrugi meter krat dobre tri metre, medtem ko zna vive beležiti 4,5 x 
4,5 metra, kjer je izziv najti dovolj veliko sobo zanj. 

Vsaj nekdo je bil ob dvoboju rifta in viva usmerjen drugam. Legendarni John 
Carmack je namreč malce presenetljivo dejal, da se ta hip še najbolj zabava s 
primitivnejšim gear VRom. In sicer zato, ker nima žic. Carmack je na konfe- 
renci prvič predstavil testno inačico Minecrafta VR in vzneseno zatrdil, da je 
najboljši navidezni svet, po katerem je hodil. "Pri taki izkušnji so žice hudirjevo 
nadležne." Žal njegovo predavanje ni imelo daljšega sklopa z vprašanji, kjer bi 
morda izvedeli, koliko so pri tem nadležne fizične stene. Virtualna različica Mi- 
necrafta je sicer še daleč od izida, saj jo pesti velika strojna požrešnost. 


Letenje je je zaradi navdiišujočega občutka svobode in lep hp ih rajin zelo pr iljubi 
motiv snovalcev prvih VR-naslovov, zato se jihje med demoti kar iji Najbolj NE 
ljeni so imeli takšna pomagala, kjer si dobesedno krilil s kontrolnimi perutmi. 


Kako se časi spreminjajo! Pred petnajstimi leti ob pomanjkljivo oblečenih hostesah 
ni nihče trznil, medtem ko so fotke slačipunc na xboxovi zabavi v hipu obkrožile so- 
cialna omrežja in sprožile val zgražanja. Microsoft se je za nezaslišanost koj opravičil. 


Figment je neodvisnica, kakršne najdeš samo na takih konvencijah. Risankasto 
izrisana okolica je podzavest neke travmatizirane osebe, po kateri moramo kot 
junak Dusty loviti njene strahove in jih premagovati. Ne dosti drugače kot na 
primer v Psychonautih. Izide prihodnje leto na računalniku in konzolah. 


Nalašč za eksperimentiranje z vmesniki med igralcem in igro na GDCju pripravijo fe- 
stivalček Alt Ctrl, kjer na ogled postavijo dvajsetero najčudnejšihigratorjev. V dvo- 
igralski tankovščini Crank Tank vozilo sopihajoče poganjamo s takšnim kolesom. 

Še-en umotvor z Alt Ctrlajje-Planet Licker, koder se vesoljsko streljaš z lizanjem 
zmrzline na namenskem igratorju. Nekoč naj bi špil celo zares izšel. Na sosednjem 
placu so medtem igrali umotvor s pretikanjem starih telefonskih kablov ... 


| Nadebudni mladi razvijalci iger se na GDCju lahko učijo od starih mačkov dizajna, 
kot je Lori Cole. Soavtorica Ouest for Glory je predavala o avanturah, sama pa tre- 
nutno izdeluje na Kickstarterju pognano mešanico pustolovščine in frpjke Hero-U. 


ji PE 


pb; 


Ko se je bilovtreba odpočitivod resnega ukvarjanja z igrami, je bilo na voljo ogromno 
prostorov z - igrami. Šalo na stran, joypad v rokah je super način, da spoznaš brate 
po pikslastem zanimanju. Na prireditvi se oblikuje dosti razvojnih ekip. 


Kljub vsako leto večjemu obisku je V nam dobro znanem razstavišču Mosconie Cen- 
ter še dovolj prostora za rast konference. Tale hala z razstaviščnim delom je le ena 
od treh velikih. Prihodnje leto bo GDC potekal med 27. februarjem in 3. marcem. 


Kakor hitro je moč položaj čelade zaznavati v prostoru, postane del nadzora — 
pa ne le z gibanjem pogleda. Headmaster za PSVR bo od nas terjala, da vržene 
žoge suvamo z glavo. Za začetek preprosto v prazen gol, kasneje bolj zagulje- 
no mimo ovir. Zanjo bo kazalo dobro zategniti jermene. 


RESMHIČHO PRELESTMO 


Navidezna resničnost pomeni znaten izziv za razvijalce grafičnih pogonov, ki 
jih na GDCjih tradicionalno mrgoli. Pri Epic Games so naznanili izid VR-načina 
za Unreal Editor, kjer je moč digitalni okoliš sestavljati z gibalnim nadzorom. 
Pohvalili so se, da ga za oblikovanje avtomobilov že uporablja britanski McLa- 
ren. Nato so gledalce osupnili z dražilnikom za prihajajočo akcijado Hellblade: 
Senua's Sacrifice. To je bila pravzaprav igra v realnem času, v katero so pre- 
našali posnete gibe igralke v sosednjem prostoru. Crytek je imel tokrat nekaj 
manjši štant in tiskovko, na kateri so stoično povzeli, da prihaja peta različica 
CryEngina, optimizirana za VR. Bo pa v celoti zastonj oziroma narejena po si- 
stemu 'plačaj, kolikor želiš'. Podobno Amazonovemu okolju Lumberyard, ki je 
osnovan na CryEnginu. Očitno jim manjka interesentov. Trojček so zaokrožili 
pri Unityju, koder so sukali prelestne videe iz inačice 5.4. Časi, ko je bil to 
povprečen pogončič za indie špile, so nepreklicno mimo. 

Ko si se uspel iztrgati jermenom naočnikov in grafičnih tehnologij, na letošnjem 
GDCju pravzaprav nisi videl dosti drugega, razen če si navdušena študentka 
feminizma. Pomemben idejni tok predavanj je že nekaj let zapored želja po 
večji enakopravnosti spolov v game developmentu. Microsoft je letos debato 
začinil s spodrsljajem, ko je imel na xbox žurki hostese v minikrilcih, kar je 
živelj precej razhudilo. V Redmondu bi si gotovo bolj želeli, da bi si jih zapom- 
nili po naznanitvi razvojne platforme Xbox Live Tournament, okolja za enostav- 
no izvedbo turnirjev na servisu Live. Svojih naočnikov, s katerimi bi šli v zelje 
Sonyju, pa očividno še ne načrtujejo, zato so se morali držati bolj v ozadju. 
Okrog GDCja so obelodanili tudi pobudo, da bi servis Xbox Live postal večig- 
ralsko povezljiv tako s PCjem kot playstationom. 


JUHEJ HAPREJ 


"Najbolj otipljiv motiv navidezne resničnosti za običajnega človeka je zmožnost 
'teleportacije' na drug kraj," je Helen Situ iz podjetja NextVR razlagala na po- 
membni okrogli mizi o širitvi navidezne resničnosti iz igralske branže. Posebej 
Oculus kratkoročno dosti stavi na športne in izobraževalne vsebine, kjer bi si 
denimo tekmo NBAja lahko ogledali iz prve vrste, 'sedeč' ob Jacku Nicholso- 
nu in meter za Greggom Popovichem. "Navdušenje na GDCju je izredno, toda 
igre so za VR najbolj naravno okolje. Šele preboj iz njihovega objema je resnič- 
ni izziv." Zagrizeni igralci so resda že pripravljeni pljuniti golido novcev za prve 
sisteme, dočim ostali sploh nimajo računalnikov, ki bi lahko tako napravo 
podpirali, in zanje bržda sploh ne vedo. Palmer Luckey se tega zaveda, miri 
konje in poudarja, da bo sam čisto zadovoljen, če za začetek ne propadejo. 
"Zapomnite si: VR je dolgoročen podvig." 

A kar se iger tiče, so industrijo po GDCju sodeč povsem uročili VR-naočniki in 
opotekanje po ravnih tleh. Letošnja jubilejna trideseta konferenca je naštela 
rekordnih 27.000 udeležencev in na njej so osnovali novo vejo prireditve, VR 
Developer Conference. Zanjo predvidevajo, da bo v prihodnjih letih prerasla v 
glavnino dogodka. Če si vprašal obiskovalce, so skoraj vsi zatrjevali, da je to 
prihodnost. Tistih parkrat, ko so se besno opletajoč okoli sebe spotaknili in iz 
vtiča iztrgali vivov kabel, ni motilo nikogar. Razen Rona Gilberta, avtorja 
Opičjega otoka, ki je tamkaj predstavljal avanturo Thimbleweed Park. Pridušal 
se je, da je VR brez dvoma prihodnost, toda šele, ko jo bomo imeli vgrajeno v 
očesne leče. Po naočnikih ga boli vrat, pravi. EMŠO in to. 

pectrumova zlata doba je bila sredina osem- 
desetih, ko je za osrednji model z 48 kilobaj- 
ti pomnilnika izhajalo na kupe iger. A ko je 
bila radirka na vrhuncu moči in se je z njo 
spoznal levji delež Jugoslovanov, so se te- 
melji uspeha razkrajali. Računalniček je namreč 
prišel na trg 1982. in že tedaj ni bil ravno v tehno- 
loški špici, nekaj sezon pozneje pa še toliko manj. 
Leta 1985 sta prispela bistveno močnejša, 16-bit- 
na atari ST in amiga, ob katerih so osembitniki 
grafično ter zvočno zgolj zardevali. Razlika je bila 
orjaška in izkušnja neprimerljiva. Vseeno si za ob- 
čutno nižjo ceno še vedno dobil nemalo - zlasti pri 
nekoliko nadgrajenih inačicah. Med njimi se retro- 
friki z lesketom v očeh spominjajo spectruma 128 
K in njegovih naslednikov «2 in «3, s katerimi je 
blagovna znamka legla k zasluženemu počitku. 


UEČ PROSTORA, UEČ MELODIJ 


Ata spectruma, ekscentrični angleški izumitelj sir 
Clive Sinclair, za igrice ni maral. Izrecno je hotel, da 
bi ljudje njegove računalnike uporabljali za delo. To- 
da raja se je najraje igrala in firma je bila to dejstvo 
prisiljena sprejeti, ko je popušila konkretne solde 
pri 'produktivnem' modelu GL. Spectrum 128 je bil 
tako prva Sinclairjeva mašinca, s katero so merili 
predvsem na trg s špili. V Angliji so ga za 180 fun- 
tov (toliko, kot je na začetku stal 48 K!) splovili feb- 
ruarja 1986, pol leta po lansiranju v Španiji; cincali 


so zaradi neprodanih zalog obstoječih modelov. Bill 
Jeffrey, eden od Clivovih direktorjev, je tedaj dejal: 
"Nove tržne raziskave so pokazale, da se ljudje do- 
ma z računalniki daleč najraje zabavajo." Za nasled- 
njega pusta se je oblekel v Stotnika Očitneža. 
Načrti so sprva obsegali boljši procesor, vendar so 
se naposled odločili drugače zaradi ogromne ko- 
ličine obstoječega programja. Tako je novinec ob- 
držal stari zilog Z-80 pri enakem taktu 3,5 MHz in 
bil kot tak spodobno združljiv s širno knjižnico iger 
in aplikacij za 48 K. Ne povsem, ampak spodobno. 
Namesto ukazne vrstice z utripajočim kvadratnim 
kurzorjem pa si ob vklopu naletel na meni. 


m 


Moj mikro je pred 30 leti zapisal: "Ljudje smo se za 
standarde dogovorili zato, da bi sir Clive vedel, česa 
ne sme vdelati v svoje izdelke." 128 K je bil brez vrat 
za joystick in je imel čuden, okrogel MIDI-port. 

leč EHSIČC 
Čalculator 
do EHSIL 
Tape Tester 


Ob vklopu spectruma 128 se je pojavil ta meni s pe- 
timi postavkami. 'Tape tester' je pomenil preizkus 
glave v kasetofonu, 128-BASIC pa je imel nekoliko 
razširjen nabor povelj. V tem okolju ukazov nisi več 
pisal s celimi besedami, temveč črko za črko. Zara- 
di normalne tipkovnice to ni bil problem. 


Ločljivost je ostala 256 x 192 z razvpitim prekriva- 
njem atributov, ko so se barve steple. S tega gle- 
dišča je bil novi radirkar enak staremu, le oscilator 
je bil hitrejši in s tem slika stabilnejša ter barve mir- 
nejše, brez cvetenja ob robovih. Sploh če si uporabil 
kompozitni izhod ali vrata za RGB-zaslon namesto 
plebejske antene. Spectrum na monitorju in ne na 
domačem teveju El Niš - tektonske spremembe! To- 
da ko si včital enega njemu prirejenih špilov, si 
doživel ušesno razsvetljenje. Zvok ni več prihajal 
skozi bedni hreščalnik v ohišju, marveč skozi teve, 
in bil je neprimerno uglednejši, kajti generiral ga je 
namenski trikanalni čip AY-3-8912, kakršen se je 
šopiril v MSXih in celo atariju ST. Igre zanj so zato 
godle in govorile, ne piskale in hreščale! To je terja- 
lo dodaten pomnilnik, ampak nova mavrica ga je 
nazivu ustrezno posedovala 128 kilobajtov, s čimer 
se je že dalo kaj postoriti. Drugo vprašanje je bilo, 
če bodo založniki iger prostor izkoristili. 


KNIGHT TYME Kljub nižji ceni so v to arkadno 
pustolovščino, ki je izšla ob boku spectruma 128, 
vložili obilico dela. Kot simpatični vitez Magic 
Knight smo se v pogledu od strani znašli v oddalje- 
ni galaksiji in času, poudarek pa je bil na reševanju 
ugank z rabo predmetov in ukazov. Moč se je bilo 
seliti po številnih planetih, ki jih je bilo v 128-verziji 
več kot v naknadno izdani inačici za 48 K. Ta je bila 
za nameček ob glasbo in podrobnejšo animacijo, 
zaradi česar je bila opazno slabša. 

KOWAČEVA KOBILA 


Spectrum 128 je bil v bistvu žrtev uspeha starejših 
bratov. Prav večmilijonska količina prodanih izve- 
denk 16 in 48 K je izdajatelje bremzala, da bi resne- 
je prešli na nadgrajeno platformo. Sinclairjevci so 
se ob splovitvi resda trkali po prsih, da je za sto- 
osemindvajsetico v razvoju šestdeset špilov najbolj- 
ših založnikov. A če si pogledal od bliže, si opazil, 
da v vsej tej količini ni malodane ene same, ki bi bi- 
la narejena le za 128. Stanje trga sta najbolje poka- 
zali ravno priloženi igri Daley Thompson's Super- 
test in Neverending Story. Obe sta imeli napram 
48K -verziji le novo muziko in sta se naložili v enem 
kosu namesto z večkratnim včitavanjem. 

To se ni nikdar bistveno spremenilo, kajti od nalep- 
ke '128K' si bil deležen predvsem blagoglasne mu- 


NESOJENI - PEKTRUHI 


Ko je Clive Sinclair leta 1986 prodal firmo, se je 
na tnalu znašlo več strojčkov, s katerimi so kani- 
li podaljšati radirkarjevo življenjsko dobo. Največ 
se je govorilo o 'lokiju', kodno imenovanem po 
razboritem nordijskem božanstvu. Sinclair User 
je poročal, da naj bi se loki v vsem razen po ceni 
približal amigi. Osnova je kanil biti osembiten 
procesor Z80H pri 7 MHz, ki bi mu pomagala na- 
menska čipa za grafiko in zvok. Prvi bi izrisal 256 
x 212 z 256 barvami in 512 x 212 s šestnajstimi. 
Rama naj bi bilo najmanj 128 K, med mediji pa 
naj bi se znašle ROM-kartice z do megabajtom 
prostora. Predvideli so priključke RGB, kompo- 
zitnega in antenskega, disketnik, tiskalnik, dve 
igralni palici, svetlobno pero, mrežo, kasetnik, 
MIDI in celo trdi disk. Toda po drugih poročilh 
naj bi bilo vse skupaj še krepko v povojih, vseka- 
kor pa je Amstrad lokija takoj po nakupu usekal z 
mjolnirjem po tikvi in ga spravil v grob. Prav ta- 
ko luči dneva niso nikdar ugledali trije drugi mav- 
ričniki: 'super spectrum', ki so se mu odpoveda- 
li leta 1982 in je bil ena od zgodnjih variant OLa, 
konzola LC3 in prenosnik pandora, ki bi uporab- 
ljal Sinclairjev lastni žepni katodni zaslon. 

zike in večjih igralnih območij, denimo več soban v 
arkadnih pustolovščinah. Fino, če si igro kupil prvič, 
in bedno, če si jo že imel, kajti popusti so bili redki. 
To ni bila zgolj lastnost novega spectruma, saj je bil 
podobnega odnosa deležen večprocesorski com- 
modore 128, do katerega so se izdajatelji vedli še 
bolj ohrno. Tudi zato, ker je bil sposoben boljše gra- 
fike od C64, zato bi morali v dodelave ter predelave 
vložiti več truda in tvegati s plasiranjem špilov za 
stroj, namenjen zlasti poslovnežem. 


PRIHOD SLADKEGA BARONA 


Vendarle je spectrum 128 pustil odtis, ki ga Sloven- 
ci nismo zares občutili, saj smo z običajne mavrice 
in C64 zvečine skočili kar na PC, ST ali amigo, špi- 
le pa nabavljali v kompilacijah pri bratu piratu. 
Kmalu so se začele pojavljati originalne kasete, kjer 
je bila na eni strani posneta 48-inačica in na drugi 
128; eden prvih tovrstnih primerkov je bila tekstov- 
na avantura Price of Magik. Oziroma so izdajatelji 
sprogramirali nalagalnik (loader), ki je sam ugotovil, 


(SPECTRUM N8K) 


Medtem ko so kapitalistični opranoglavci špile ku- 
povali na 'originalnih vrpcah', mi, socialistična de- 
ca, sploh vedeli nismo, da obstajajo. Ne običajne za 
48 K, ne razširjene za 128, kaj šele take, na katerih 
sta bili obe inačici. Nam so softver lifrali lokalni gu- 
sarski dobavitelji, ki so za pest dinarjev gradili kom- 
pilacije ducatov naslovov. Recimo Satansoft. 


na čem se igra zaganja, in je naložil ustrezno verzi- 
jo. V letih '87 in '88 je začelo izhajati nekaj več eks- 
kluzivnega in nadgrajenega softvera. Verjetno ne 
veš, da je imela ulična pretepačina Renegade v 128- 
verziji novo potezo, met čez ramo in nekaj več vse- 
bine. In da so bili nekateri špili na 48 K stisnjeni na 
pol zaslona, na 128 K pa so tekli čez celega, na pri- 
mer Double Dragon 2. 

Največ špilov za več pomnilnika je prišlo devetde- 
setega. Ocean, Domark, (US Gold in drugi veliki za- 
ložniki so zadnjo tranšo mavričnih iger izdelali sa- 
mo za pomnilniško izdatnejši spectrum. Med njimi 
Robocop 2, Chase HO in NARC. Je pa res, da je šlo 
zvečine za razne predelave z avtomatov in licenčne 
naslove, ki jih je v tistem času marsikdo že gnal na 
orenk šestnajstbitnikih. Zaljubljenci v razširjeno mav- 
rico so si zato radi izmenjavali neuradne garažne 
modifikacije. Tako je ruska grupa Bitmunchers na- 
redila 128-inačico Barbariana z animiranim uvodom 
po zgledu demoscene in novimi ozadji. Slične mode 
so prejele še druge 48-igre, od Dana Dara do Tha- 
natos in Head Over Heels. Danes jih na netu ni niti 
najmanj težko najti. 


eli! 
(o SE 


Česa vsega zanesenjaška skupnost ni naredila! Z domačimi vmesniki je moč na 128K-mavrico priključiti 
3,9-palčni disketnik, s katerega se igrice včitajo instantno. Pravi igralec ne sme biti brez igralne palice, med 
katerimi je najbolj priljubljen kempston. Še boom box ter ancienten TV in moški brlog je kompletiran. 

Da se je sploh nabralo toliko 128-špilov, sta bila za- 
služna predvsem nova modela spectruma, 2 in 43. 
Bila sta posledica tega, da je leta 1986 Sinclair vso 
mavrično linijo prodal tekmecu Amstradu pod vod- 
stvom angleškega barona Alana Sugarja. Model 128 
so hitro upokojili, da jim ne bi mešal štren, vendar 
so obdržali njegove lastnosti z visoko stopnjo nazaj- 
kompatibilnosti vred in ga zaprli v enotno ohišje s 
še boljšo tipkovnico ter pripadajočim kasetnikom. 
Tako je zgodaj leta 1987 nastal 42, prvi spectrum, 


nije, v Aziji. Ceni 150 funtov je bilo podrejeno vse, 
tako da kasetnik ni imel števca obratov, napajalnik 
je bil zunanji in gumba za vklop / izklop ni bilo. To- 
da 42 je posedoval dvoje Sinclairjevih vtičev za 
igralno palico, česar 128 K ni imel, in je bil z več 
sto tisoč prodanimi kosi kar uspešen. Tudi zaradi 
oglasne kampanje, ki ga je propagirala izključno kot 
igralno napravo. Večina novih kupcev in nadgraje- 
valcev obstoječega se je odločila zanj in ne za malo 
kasneje dospeli, dražji -3. Ta je imel namesto ka- 
setnika Hitachijev čudaški tripalčni disketnik in že 
kar opazne težave s kompatibilnostjo. Medtem ko 
številni -2 danes še vedno delujejo, so 4-3 bolj nag- 
njeni k crkotu, zlasti disketnik, v katerem zob časa 
rad pregrizne jermenček. Zato se na znalci v anti- 
kvariatih in na dražbah tej izvedenki danes pretežno 
ogibljejo, razen zbirateljev, ki morajo zaradi ponosa 
dolžine uda posedovati slehernost. 


Test Sinclairjevega poslovnega računalnika OL — 
Ouantum Leap, kvantni (pre)skok — v Mojem mik- 
ru koncem leta 1985 se je začel z zgodbo. Takole je 
napisal Ziga Turk, avtor prve slovenske računal- 
niške igre Kontrabant in kasnejši profesor ter poli- 
tik: "Legenda pravi, da je jeseni 1982, torej kmalu 
potem, ko je stekla redna proizvodnja ZX spectru- 
mov, Clive Sinclair obiskal svoj razvojni oddelek in 
povedal, da želi najboljši računalnik na svetu za naj- 
nižjo ceno. Uporabiti pa mora takrat še neobsto- 
ječe mikrotračnike in še vedno neobstoječi barvni 
(!) ploščati zaslon. V naslednjem letu se je mož 
menda večkrat pojavil v laboratorijih, se pozibal s 
prstov na pete in nazaj pa povprašal, kako kaj gre. 
Do novega leta 1984 je bila reč že toliko pokr- 
pana, da so si v tovarni sanj (Sinclair 

vas najprej pusti nekaj časa sa- 

njariti o svojih izdelkih) takoj po 

praznikih upali sklicati tiskovno 

konferenco. Na njej so predstavili 

čudovit kos črne plastike in nekaj le- 

pih obljub. " Luštna štorija, toda napo- 

sled se iz nje ni izcimilo dosti. 

Na papirju je bil OL huda reč. Imel je 128 
kilobajtov pomnilnika, nadgradljivega tja 

do 640 KB, do dva pomožna procesorja in 
grafiko višje ločljivosti. Kot nalašč za ljudi, 

ki bi uporabljali preglednice, risali in pisali s 
besedila. Zanemarljiv ni bil niti v igralnem 
smislu, kajti vsak piksel je bil lahko svoje 
barve, kar je odstranilo spectrumovo prelivanje. 
Par špilov je pokazalo krasno podobo, med drugim 
Psionov šah in inačica tenisa Match Point s po- 
drobnimi gibljivimi sličicami. Založniki iger so OL 
sicer na splošno prezrli, vendar to ni bila tragedija, 
kajti stroj, ki ni bil del spectrumove družine, je itak 
ciljal drugam. 
Poglavitna težava se je skrivala v samih temeljih. 
Sinclair je hotel na trg poslati resen, zmogljiv raču- 
nalnik za poslovne uporabnike, ki bi stal bistveno 


ZX Spectrum 42 

Podobnost spectrumov 2 in --3 z Amstradovima računalnikoma CPC 464 in 6128 je zaradi poenotene firme 
logična. 2 so najprej tržili v sivem ohišju, nakar so ga posodobili v črnih inačicah 42A in £2B. A ti sta pov- 
zročili slične združljivostne težave kot pri 4-3. Sivi plus dve zato pri zanesenjakih velja za zadnji pravi spectrum. 


manj od tekmecev. Cena je bila pri lansiranju ja- 
nuarja 1984 nastavljena na 400 funtov, medtem ko 
PCja nisi dobil za manj kot dva britanska jurja. To 
pa je vodilo v kompromise, ki so se morali poznati. 
Začenši z Motorolinim procesorjem 68008 pri 7,5 
MHz, ki ni bil pravi 16-bitnik, nadaljevavši z ne prav 
kakovostno tipkovnico (brez tipke delete :)) in kon- 
čavši z odpovedjo dražjim disketnim enotam. Na- 
mesto njih so uporabili (ne)slavni spectrumov 'mic- 
rodrive', mikrotračno enoto, katere dvoje nadgraje- 
nih predstavnic je bilo vdelanih v desno stran OLo- 
vega ohišja. Slo je za kasetke s petimi metri ma- 
gnetnega traku, na katerega si spravil okrog sto ki- 
lobajtov podatkov. Težava je bila v nezaneslji- 
vosti mikrotrakov, saj so masovno crkova- 
li, pa še poceni niso bili. Ni čudno, da so 

naknadno izdelali več revizij hardvera. 
Zaradi vsega tega si je OL hitro pri- 
dobil slab sloves in vsega skupaj so 
ga prodali 150.000 kosov, preden 
ga je Amstrad leta 1986 ukinil. Če 
bi ga Sinclair zapakiral z disketno 
enoto, priložil spodoben monitor 
ter tiskalnik in ceno nastavil na ka- 
kih tisoč funtov, bi najverjetneje 
pridobil bistveno več kupcev. 

Ampak ni. 


FLAYEF 


OMPUTER 


DODOVA POT 


No, kljub vsemu lišpu in ramu je bil spectrum obso- 
jen na propad. Preveč ljudi ga je že imelo in pretira- 
no so v drugi polovici osemdesetih padle cene no- 
vejši, močnejši, bistveno bolj seksi konkurenčni teh- 
nologiji. Zadnji spectrum 43 je fabriko zapustil 
1990, poslednji 2 dve leti kasneje. Približno ob 
istem času je crknila večina mlinčkastih tekmecev, 
od CPCjev do Atarijeve linije XE. Kot zadnji štiriin- 
devetdesetega še C64, z 10 do 17 milijoni prodanih 
kosov rekorder med hišnimi računalniki, katerega 
aktivna življenjska doba je brez posodobitev trajala 
neverjetnih dvanajst let. Sto osemindvajset kilo gor 
ali dol, ob zori novega dne dinozavrov ni bilo več. 
Zdaj živijo v naših srcih. 

Kdo so nestripovski železni možje in žene? 
Medtem ko mladi po srcu tripajo na Iron Mana s pre- 
sledkom v nazivu, športni kaveljci in korenine bolj 
čislajo tiste brez njega - ironmane. Tako pravimo ko- 
renjakom, ki uspejo priti na cilj istoimenske najtežje 
sorte triatlona na svetu. Ta športna panoga spoji pla- 
vanje, kolesarjenje in tek, v železni različici pa obsega 
natanko 3860 metrov čofotanja, 180 kilometrov in 
četrt pritiskanja pedalov ter za klasični maraton teka, 
to je 42,2 kilometra. Našteto je treba premagati v tem 
zaporedju, brez odmorov in v roku največ sedemnaj- 
stih ur! Tisti, ki jih zgrabi musklfibr že od hitenja na 
avtobus, se ob teh razdaljah zgrozijo. Toda bolj zagri- 
zenim ljubiteljem vzdržljivostnih športov je končati 
takšen zalogaj eden največjih idealov v življenju. 
Spajanje plavanja, kolesarjenja in teka ima zametke v 
dvajsetih letih prejšnjega stoletja v Franciji, dočim so 
prvi uradni triatlon priredili leta 1974 v kalifornijskem 
San Diegu. Prav športna srenja z ameriške zahodne 
obale je zatem oblikovala železno inačico v kanček 
hecni stavi. Sedeminsedemdesetega so se po koncu 
ene tekaških preizkušenj na Havajih tekmovalci sprič- 
kali, kdo je v resnici bolj fit in tr0O - tekači, plavalci ali 
kolesarji. Ameriški vojak John Collins, sicer že deja- 
ven triatlet, je predlagal salomonsko rešitev: odgovor 
naj da tekma, v kateri bodo združili tri obstoječe ha- 
vajske dolgoprogaške izzive: Waikiki Roughwater 
Swim, Around-Oahu Bike Race in Honolulu Marathon. 
Le s sprva 185-kilometrske kolesarske trase so jih od- 
rezali slabih pet, da so lahko proge elegantno spojili. 
Od tu izvirajo zapovedane razdalje, medtem ko je ime 
prišlo od nadimka enega najbolj utrganih lokalnih ha- 
vajskih tekačev. 

Prvi Ironman 18. februarja 1978 je bil zanesenjaška 
prireditev, na kateri je nastopilo petnajst 'norcev'. Za 
oskrbo z vodo so morali imeti lastne ekipe, saj so od 
organizatorjev dobili le nekaj listov z navodili, od ka- 
terih je najbolj legendarna vrstica: "Plavaj 2,4 milje! 


Da bi v tranzicijah med vodo, kolesom in tekom iz- 
gubili čimmanj časa, tekmovalci skozi celotno pre- 
izkušnjo nosijo univerzalno opravo. 

Aggressor švica, da bi nekoč lahko odšel na havajskega 
Ironmana. Potem si bo privoščil absurdno hmeljano pivo. 


Kolesari 112 milj! Teci 26,2 milje! Hvali se do konca 
življenja!" To je danes zaščiten rek. Od petnajsterice 
jih je dvanajst uspelo priti na cilj, zmagal pa je ame- 
riški vojak Gordon Haller s časom 11 ur, 46 minut in 
58 sekund. Kljub ništrcu oglaševanja je dogodek na- 
slednje leto že privabil petdeset zainteresiranih, med 
njimi prvo železno žensko, Lyn Lemarie. Nato je prire- 
ditev našla pot v cajtenge in postala kultna. 

Od 1981 poteka na drugem, manj poseljenem koncu 
otočja, dočim so jo leto pozneje prestavili na oktobrski 
termin. Rekord drži Avstralec Craig Alexander s ča- 
som 8 ur, 3 minute in 56 sekund iz leta 2011. Danes 
havajski dogodek zaradi vročega podnebja predstav- 
lja najtežjo, finalno preizkušnjo dolge verige ironman- 
skih prireditev, ki rabijo kot kvalifikacije. Približno dva 
ducata jih je polne dolžine, najbližja nam v Celovcu. 
Druge so polovične, po dolžini v miljah imenovane 
Ironman 70.3. Na njih nastopa dosti Slovencev, ki so 
že prispevali opazne uspehe. Med njimi bržda najbolj 
izstopa France Cokan, ki je na Havajih osemkrat zma- 
gal v kategoriji nad sedemdeset let. Ne hecam se. 
Zguglaj ga in preberi njegovo knjigo o tem, Eno življe- 
nje je premalo. Če je on pri teh letih lahko ... 


Kaj je indijskega v stilu piva india pale ale? 
Tudi če na zabavah srebaš samo čaj, si moral opaziti, 
da je v zadnjih letih prišlo do prave pivopivske rene- 
sanse. Na repertoarju pivnic in domačih žurk se je 
običajnim lagerjem ali ležakom - sorti pira, v katero 
spadata union in laško - pridružila množica drugih, od 
porterjev do pale aleov. Najbolj razvpit stil novodob- 
nih snobovskih piv je brez dvoma IPA, kar je kratica 
za india pale ale. Ne gre za indijski izdelek in tudi ne 
pijačo iz praženih Indijcev, ima pa ta daljnjevzhodna 
dežela vlogo pri njenem nastanku. 

Za razlago najprej na hitro ponovimo postopek varje- 
nja čislanega hmeljevega napitka. Osnovne sestavine 
so ječmen, hmelj, kvas in voda. Iz ječmena se s pre- 
kuhavanjem pridobi sladkor, ki ga kvasovke s fer- 
mentacijo predelajo v alkohol in ogljikov dioksid, 
hmelj pa zvarek začini z značilno grenčico. Položaj 
kvasovk načeloma določa razliko med ležaki, ki so pi- 
va spodnjega vrenja, ker se tam zberejo pri dnu, in 
alei, pivi zgornjega vrenja, kjer plavajo na površini. 
Dočim so bili lagerji številčnejši v nemških deželah, so 
Britanci raje varili ale. Med njimi pale ale, svetlejše pi- 
vo na osnovi svetlega sladu, to je kaljenega ječmena. 
V 18. stoletju je bila Britanska vzhodnoindijska družba 
(East India Company) poglavitni trgovec med Ju- 
govzhodno Azijo in Evropo, z ogromno količino usluž- 
bencev, ki so si seveda želeli piti pristen uvožen bri- 
tanski pirček. Sprva je bil to pretežno temen porter, 
dokler ni George Hodgson iz Bow Breweryja v Londo- 


nu pogruntal, da se njegov močneje hmeljani pale ale, 
october beer, še posebno dobro odreže pri prevozu na 
vzhod. Tjakaj so ladje potrebovale od štiri do šest me- 
secev in dostikrat je pivo v vročini izgubilo aromo ozi- 
roma se celo pokvarilo. Hmelj je poleg začimbe sicer 
konzervans in je pomagal pijačo ohraniti na dolgi po- 
ti, dasi si strokovnjaki niso edini, ali so ga noter daja- 
li bolj zaradi arome kot konzerviranja. 


IPA je značilno rumeno-oranžne barve, temnejše 
od naših ležakov. Tiste z največ grenkobe in alko- 
hola najdeš pod imenom extra ali imperial IPA. 


Hodgsonova familija je uspeh izrabila z dvigom cen, 
kar je leta 1820 veljake pri EIC tako razhudilo, da so 
konkurenčni pivovarni Allsopp naložili izdelavo pos- 
netka piva october. Allsopp, Bass in druge pivovarne 
iz Burtona so zaradi prepovedi ruskega carja ravno iz- 
gubile trgovino v Rusijo in so se z veseljem lotile do- 
datno hmeljanih pale aleov za eksport v Indijo. Stil pi- 
va se je s tem množično prijel, prvo izrecno omembo 
pod nazivom india pale ale pa najdemo v avstralskem 
cajtungu Sydney Gazette leta 1829. Kmalu so tudi na 
britanskem otočju opazili in vzljubili takšno, zaradi 
večje hmeljanosti bolj grenko pivo izrazitejšega okusa. 
Je pa treba poudariti, da so sodobna piva sorte IPA 
precej drugačna od izvirnih britanskih. Slednja so bila 
razmeroma blaga, z okrog šest odstotki alkohola, 
dočim so moderne ipe plod vzpona ameriških mikro- 
pivovarn v zadnjih tridesetih letih. Ta piva imajo zara- 
di rabe tamkajšnjih vrst aromatičnega hmelja veliko 
močnejši okus in značilen vonj po svežem sadju; 
običajno vsebujejo tudi več alkohola. Zato se nam po- 
tem klasične britanske ipe, kot je Fullerjeva, zdijo v 
primerjavi z ameriškimi precej vodene. 

Microsoftovi eksperimenti 


oje pridobivanje v osnovi brezplačne 
NI 2D-pretepačine Killer Instinct za PC 

je bilo vse prej kot letu 2016 primer- 
no in slovitemu imenu Microsoft doraslo. Pri 
fajterski skupnosti težko pričakovana prede- 
lava z xboxa one je v internetni trgovini Win- 
dows 10, kjer je edinole dostopna, postala 
vidna šele ob splovitvenem času in nič prej. 
Sledilo je nekaj ur, ko so se uporabniki po fo- 
rumih obveščali, da je - odštevši zamike za- 
radi časovnih pasov - nekaterim dostopna in 
drugim ne. In ko se je Instinct naposled od- 
klenil, se mi je privzeto namestil na sistems- 
ki pogon C. Ja bravo! Še dobro, da sem pred 
kratkim odebelil SSD, kajti vprašanja o in- 
štalacijski lokaciji ni bilo - kakor ga ni pri os- 
talih igrah in aplikacijah, ki se prenesejo iz 
Trgovine v novih Oknih. Opcija za to leži v sis- 
temskih nastavitvah, kajti po Microsoftovo 
imajo njihovi uporabniki en sam disk. Isto- 
časno so to sami imbecili in živčneži, ki bi jih 
vmesni korak z izbiro imenika spravil s tira. 
Biti ena največjih korporacij na svetu ima go- 
tovo prednosti, vendar gibčnost in prilagajanje 
nista med njimi. Ravno v Trgovini se opazi, da 
tam levica ne ve, kaj dela desnica. Killer Ins- 
tinct zanjo pred splovitvijo sploh ni obstajal, 
kaj šele, da bi lahko izbral prednaročilo (kom- 
pletno edicijo tržijo za denar) ali preload, kar 
nudijo Steam, Origin in druge nakupovalno- 
igralne platforme. Nasploh je v primerjavi z le- 
temi Shop v Windows 10 videti kot slaba šala. 
V njem vlada poplava mobilniških aplikacij in 
igric, kot so Star Wars Commander, Candy 
Crush Saga in Asphalt 8, ki so izenačene z več- 
jimi in velikimi naslovi, kakšna sta Minecraft 
in Guantum Break. Izpostavljenih je kup ne- 
umnosti, medtem ko so prodorni in zanimivi 
izdelki, kot je večigralska športnica HIDARB, 
skriti. Zraven so nametani še filmi, glasba, TV- 
oddaje ter uporabni programi. Vse skupaj je 
očiten od(v)rtek Applove prodajalne, le z mno- 
go manj robe, ob čemer je nepreglednost toli- 
ko teže razumeti, in s trapastim trudom, da bi 
bil PC enak tablicam in mobilnikom. Zato lah- 
ko na svoj podmizni Win10 PC dam aplikacijo 
za Uber :). Uredniški izbori so zanič (med in- 
die igrami je Farming Simulator??) in nasploh 
vlada občutek 'brez repa in glave'. 
Ideja, ki stoji za Trgovino, je razumljiva. Z njo 
skuša Microsoft ustvariti nekakšen zazidan vrt, 
v katerem bi brez vmešavanja drugih ponud- 
nikov tržil robo prav vsem lastnikom svojega 
operacijskega sistema. Za Steam moraš izve- 
deti na lastno pest, dočim ti je Štacuna na raz- 
polago privzeto. A kakovost vsebine v njej je 
na nižku. Za to je med drugim odgovorna ne- 
razširjenost razvijalskega okolja UWP - Uni- 
versal Windows Platform, ki avtorjem omogo- 
ča hkratni razvoj za različne Microsoftove si- 
steme. To so Windows 10, konzola xbox one 
in telefonsko okolje Windows Mobile. Da raz- 
vijalci zanj ne marajo kaj dosti, ni čudno. Epi- 
cov ustanovitelj Tim Sweeney je UWPju s kri- 
tiko naredil slabo reklamo, dočim Microsoft 
neodvisne ustvarjalce obravnava slabše kot 
pred desetimi leti, ko jih je potreboval za razc- 
vet xboxa 360 (tudi zato so mnogi prebegnili 
k Sonyju). Nadalje UWP ne uživa velikega zau- 
panja, ker je omejen zgolj in samo na Win10, 


s čimer odpade velika baza uporabnikov sed- 
mice in osmice. Za nameček je propadlo ko- 
vanje vmesnika, katerim bi na UWP brez več- 
jega truda prenašali androidne programe. 
Microsoft je sicer pred kratkim obljubil, da bo 
izboljšal tako okensko Trgovino kot Universal 
Windows Platform. Poleti pa bo moč na dokaj 
enostaven način uradno spremeniti xbox one 
v razvijalski sistem in na njem klamfati lastno 
programje. Toda napovedi izzvenijo prazne, 
saj bi morali za normalno delovanje Štacune 
vendarle že poskrbeti. Nakar zadevi naredijo 
ogromno slabe reklame spodrsljaji, kot je po- 
lomljena inačica Guantum Breaka za PC. Ta 
pričakovana Remedyjeva streljanka, ki naj bi 
dokazala moč in prilagodljivost UWPja, je izšla 
vzporedno za Windows 10 in xbox one. Na 
konzoli teče v redu, na računalniku pa se ne 
glede na njegovo moč plazi kot polomljen le- 
nivec. Slične težave, le da v manjši meri, je 
pred meseci doživel Gears of War Ultimate 
Edition, še ena predelava z xboxa one. UWP 
resda ni vnaprej sfaliran in obupen - pecejev 
Killer Instinct recimo deluje brez težav in je 
ličen. Toda izven ločljivosti ne nudi prednosti 
napram XBOJu in itak je dosti več pozornosti 
kot njegova spodobnost privlekel epski fail 
Guantum Breaka na nivoju Arkham Knighta. 
Špil bomo kajpak opisali, vendar za xbox. 
Kdor ima daljši spomin, ni presenečen. Micro- 
softov odnos do PC-igranja je že več kot de- 
setletje dobesedno krneki, od razvpitega ser- 
visa Games for Windows Live, ki ga je Steam 
v kratkem pohodil in poscal, do zamejene Tr- 
govine v Oknih 8, ki ni dostavila ničesar ga- 
mersko relevantnega. Prodajalna v Win10 ima 
vsaj nekaj adutov (Guantum, Gears, Instinct, 
Rise of the Tomb Raider), a je narejena tako 
slabo, da ji grozi ista pot. Ni še prepozno, ven- 
dar mora nekdo pri MSju udariti po mizi in po- 
staviti stvari na svoje mesto. Trgovina mora 
postati normalno pregledna in ponuditi pred- 
naročila, vnaprejšnji dolpoteg ter izbiro kraja 
inštalacije. Vsebuje naj normalno delujoče, za- 
stavonošne naslove z xboxa one, kot so Forza 
6 in Horizon 2, Halo 5 ter Sunset Overdrive. 
Tako naj bo tudi v prihodnje, ko pridejo Crack- 
down 3, Scalebound in ostali hiti, dočim naj 
bo medplatformsko večigralstvo privzeto. Le 
tako bo nekaj možnosti za uresničitev vizije o 
enotnem svetu PCja in xboxa, o kateri Micro- 
soft neprenehoma naklada. In ki jo v bitki s 
playstationom navsezadnje potrebuje. 


Sneti 


Scaleboud bo zmajskojezdni akcijski frp, 


ki ga za Microsoft delajo proslavljeni Ja- 
ponci PlatinumGames. Hočemo ga za PC! 

Frjolčna lovka, 4ggressorjeva stara nemeza, med podjarmljanjem sveta najde 
dovolj časa za prebarvanje svoje podobe. Dobili smo namreč posodobljeno 
inačico ene najbolj legendarnih pustolovščin, Day of the Tentacle Remastered. 


osnovnošolskih letih nisem maral avan- 

tur, saj sem imel to smolo, da sem se z 

njimi seznanil skozi bolj zaguljene pred- 

stavnice žanra. Ker je moja angleščina 
tistihmal še šepala, so Rogerja Wilca vselej po- 
hrustale vsemirske grozote, Larry pa ni nikdar 
dobil. A vse se je leta 1993 obrnilo na glavo z 
eno igro: Day of the Tentacle. Četudi uganke v 
tej od strani gledani, pokaži-in-klikni pusto- 
lovščini veljajo za dokaj zahojene, je z iskrivimi 
domislicami in nalezljivim humorjem, podanim 
skozi navdahnjeno podobo, igralca zmogla odv- 
leči skozi križevpot tuhtanj, ali je moč zobno 
protezo uporabiti na ameriški ustavi ali kako 
mačko spremeniti v dihurja. Takrat še ni bilo 
spletnih pomagalnikov in trenutkov, ko si sredi 
vožnje v šolo fasal "AHA!" razsvetljenje, ne po- 
zabiš. Dolgo je trajalo, toda naposled je legen- 
darni špil dobil pomlajeno inačico. 


bRe3 OdčePnikA V SLKRETU 


Tentaklova risankasta okolica zagrabi s prvim 
prizorom in ne izpusti več. Uzremo trenutek, ko 
vijolična lovka, kreatura utrganega profesorja 
Freda Edisona, požlampa onesnaženo vodo. Po- 
sledične mutacije ga iz manjšega pridaniča pre- 
obrazijo v genialnega superzločinca, ki se odpra- 
vi zavzet svet. Srečoma ga Edison uspe pohop- 


Podobe, ki narišejo nasmeh na obraz sleherniku, ki še ima v sebi vsaj trohico igri- 
vega. Razen gladkih črt so skorajda povsem enake starim, saj niso ničesar doda- 
ata jali ali odvzemali. Na levi vidiš stari vmesnik; pri novem je inventar treba priklicati. 


sati z neškodljivim bratom, zeleno lovko vred in 
se oba nakani evtanazirati. A zelenec uspe prek 
hrčka poslati klic na pomoč znancu, piflarju Ber- 
nardu - nam. Oziroma tretjini nas, kajti v Day of 
the Tentacle nadzorujemo še njegova cimra, rah- 
lo zblojeno študentko medicine Laverne in okro- 
gloličnega rokerja Hoagieja. Med njimi je moč 
prosto preskakovati. 

"Očitno se bom moral vrniti v ... rezidenco," sk- 
rušeno poreče Bernard, s čimer cilja na dogodke 
iz slovite predhodnice Maniac Mansion. Toda za 
igranje le-te ni treba poznati, saj DotT reči razloži 
nanovo. Sleherna podrobnost je obložena s čeb- 
ljavim komentarjem, ki ti ob odlični glasbi omo- 
goči, da se brez težav potopiš v hudomušno pri- 
poved, kjer je zelena lovka vodja hipsterskega 
benda in v premičnih straniščih potuješ po času. 
Druščina namreč uspe zakomplicirati položaj in 
kmalu Hoagie pade dvesto let v preteklost, La- 
verne pa pristane dvesto let v prihodnosti. Tam 
je lovki uspelo zasužnjiti ljudi, in to celo brez nad- 
legovanja japonskih šolark. 

Čas je pomembna osnova ugankarske plati. Gre 
sicer za klasično avanturo, kjer iščeš predmete, 
jih uporabljaš na pravih koncih in z namazanim 
jezikom prepričuješ okoliška bitjeca v dejanja, ki 
jim niso v ponos. Toda časovna komponenta do- 
da svežo dimenzijo umske zafrknjenosti, ko deja- 
nja v davni preteklosti vplivajo na stanje v futuri. 

Žal sličice v reviji ne morejo oživeti, zato si Lavernino 
poskakovanje oglej vsaj na JuTubu. Animacij je dosti in 
ženejo pripoved — nobena avantura prej jih ni imela toliko. 


BRLA V ASTER 


4 
ALEKSANDER V MiRko TINA JAKA KLEMEN 


SINHRONIZIRANO 
V KINU 28. APRILA 


babe in a leaY4her 


bikiru, 


Ker ti v neki situaciji manjka sesalni stroj, v 
'prej' poskrbiš, da se v ameriško ustavo za- 
piše, da jih mora imeti vsak dom. Takšni tre- 
nutki izpostavijo poglavitno odliko Tentakla: 
neznansko posrečene izzive z rešitvami, ki so 
totalno bizarne, a istočasno totalno logične, 
ko se jih enkrat domisliš. Zvito dozirani nami- 
gi poskrbijo, da uspeh ni stvar mukotrpnega 
preizkušanja vsega, marveč bistrih idej. 


Od1€nki ViJtlične 


Day of the Tentacle sicer ni bila tako prelom- 
na kot Maniac Mansion, ki je imel še več likov 
in kjer se je dogajanje vejilo, saj je tu premo- 
črtno. Takisto je moč orehe streti zgolj na en, 
vnaprej določen način. A vendarle je tako po 
ugankarski kot vzdušni plati brezčasen stan- 
dard in še vedno navduši. Remastered ima na- 
men spomniti na zlate dni žanra, ko so avan- 
ture uživale tak status kot danes streljanke in 
mobe. Predvsem ima nalogo na to opozoriti 
mlajše generacije, ki jih lahko odbije okornost 
izvirnih inačic. Tako je moč v Remastered z 
dvigalko osvetliti interaktivne predmete, da 
se lahko sceloma posvetiš tuhtanju. Vmesnik 


(Raščina 


čarljivi Day of the Tentacle je v prvi polo- 
O: devetdesetih z vegastimi hiškami 

omrežil skoraj slehernega igralca. A zgo- 
dovinsko gledano je pomembnejši njegov 
predhodnik, Maniac Mansion iz leta 1987, 
saj je prav z njim zaštartala legendarna Lu- 
casova serija avantur! V današnji igrarski za- 
vesti ni tako prisoten kot Guybrush ali Indy, 
saj od strani gledana malobarvna paleta in 
zahtevnost ne vabita k igranju. Toda za ljubi- 
telje žanra iz osemdesetih je bil to višek teh- 
nologije in slikovita nedrja hiše strahov so jih 
pogoltnila na mah. Bili so deležni igre, ki po 
mehanikah in domiselnosti pelje scat tudi 
večino današnjih pustolovščin. 
Mansion je koj pokazal nelinearnost, saj si 
igral s tremi najstniki iz sedmerice možnih. 
Med njimi taistega očalarja Bernarda iz Ten- 
tacla, pa fotografa Michaela in druge. Mularija 


IGROVJE 


Avtorji ti pustijo proste roke in te za raziskovanje ne kaznujejo. Zvečine lahko do- 
kaj prosto čebljaš, ne da bi si zaprl možne poti dialogov, in stresanje z elektriko 
ne pusti trajnih posledic. (Laverne je že tako ali tako ubrisana.) 


iz glagolov pa so nadomestili s priklicnim krož- 
nim menijem na desnem miškinem uhlju. Prin- 
cip deluje v redu, a mu manjkajo bolje ure- 
jene bližnjice, ki bi omogočile preprostejše iz- 
vajanje najpogostejših dejanj (razen, če se na- 
piflaš tipkanih ukazov). 

Sličice so povzeli po izvirnih in jih olepšali v 
višjo ločljivost z minimalnimi popravki. Men- 
da gre za pristno podobo, ki so si jo zamislili 
pred triindvajsetimi leti in jo uzreš na original- 
ni škatli. Vsekakor hvalevredna preobrazba, 
čeprav se ni čisto posrečila. Opazno je ne- 
spremenjeno, nizko število sličic v animaci- 
jah, pa razkorak med obnovljenimi liki in 
ozadji, ki je posledica bolj gladkih linij. Sam 
sem se novega videza kmalu navadil, a kogar 
preveč moti, lahko po zgledu preštrihanega 
Monkey Islanda prestavi tako v originalno sli- 
kovje kot v prvotni vmesnik in muziko! lnačice 
Maniac Mansiona, ki jo lahko v DotTu igraš, 
se pa niso dotikali. Lušten dodatek je še ko- 
mentar avtorjev, vendar moram pograjati nje- 
govo okornost, saj nad njim, ko ga vklopiš, 
skoraj nimaš nadzora. Vseeno ga priporočam 
ob drugem igranju, saj razloži, od kje izvira tis- 
to preklemano pomivanje kočije. 


bizannoSti 


je lahko med šunjanjem po bajti krepnila, na- 
kar si moral izbrati nov lik izmed preostalih. 
Če ti je zmanjkalo vseh, je bilo fine, vege, en- 
de. Osebe so se izzivov lahko lotevale na raz- 
lične načine; Bernard je znal popravljati na- 
prave, a je bežal ob nevarnostih, rokerka Ra- 
zor je igrala na klavir ... Tako se je špil vejil in 
si se mogel problemov lotiti na različne nači- 
ne, odvisno od uporabljenih likov. Nazadnje 
je to vodilo k različnim koncem. Kdaj si tako 
naprednost uzrl v današnjih časih)? 

Fante Dave je bil edini obvezen lik, ker se je 
pripoved sukala okoli ugrabitve njegove pun- 
čare Sandy, ki jo navidez zlobni dr. Fred Edi- 
son začopati in odvleče v klet, da bi ji ... eee, 
izsesal možgane, ker mu je tako naročil padli 
meteorit. Maniac Mansion je premogel prav 
tako, če ne še bolj utrgan humor kot Tentacle. 
Groteskna vila je bila navdušujoč spoj straš- 

15 evrov sicer ni tako malo, kajti špil ne sodi med dolgome- 
tražne. Kdor se vsaj malo spomni rešitev iz otroštva, bo zadevo 
speljal v dveh ali treh večerih. Vendar je to primerljivo z drugimi 
pomladitvami, Day of the Tentacle Remastered pa ti med reža- 


njem nikdar ne dovoli, da bi ti bilo novcev žal. 
Double Fine za PC, PS4 in vito 


Mm SOOOOOOOOOOOO depress 


»lglock 


"ASse 


ed. 


ew Kid Turn on 
Turn off 
fax 


Mansion je videl množico naprav, od C64 do amige, appla Il, 
PCja in NESa. Na peceju si vsekakor omisli odlično posodoblje- 
no zanesenjaško inačico Deluxe Nemca Sasche Borisowa. 


POKRIJ Jano IM zr 


W/ 


Ron Gilbert je bil pri Lucasfilm Games sprva neug- 

ledna 'programerska opica', saj je le prevajal obsto- 
ječe špile na C64. Toda v hiši so opazili njegov iskrivi 

humor in mu omogočili razvoj Maniac Mansiona. 


ljivih trenutkov, ko so te frankenštajnovski sovragi 
lovili po hodnikih in si mrzlično tekel na sosednji 
ekran, ter krohotanja, ko si pogruntal, da je rdeče 
popackana motorka v bistvu prekrita z marmelado 
in je plavalni bazen hladilnik za jedrski reaktor. Do- 
bro, da je vzdušje grabilo, kajti špil je bil težak. Imel 
je kopico tečnih slepih ulic in naključnih trenutkov, 
ko se neuspehu skorajda nisi mogel izogniti. 


UpORAbNI IZMEČEK 


Te nevšečnosti so izvirale iz dejstva, da je bil Man- 
sion eden prvih pustolovskih naslovov hiše Lucas- 
Arts in sta se njegova kreatorja, Ron Gilbert in Gary 
Winnick, obrti še učila. Zapoved se je glasila zgolj: 
"Napravita originalen špil!" Možakarja je družil smi- 
sel za humor in hitro sta se zedinila, da bo šla tema- 
tika v smer najstniških slasherjev filmske B-katego- 
rije, najraje v hiši strahov. Za podobo delov bajte 
sta uporabila kar kalifornijsko rezidenco Georga Lu- 
casa, Skywalker Ranch, poleg katere je bil studio 
Lucasfilm Games nastanjen v tistem času. Toda 
možaka tedaj še nista vedela, kaj v igralnem smislu 
sploh delata. Šele ko je Gilbert pri bratrancu uzrl 
Sierrin King's Guest, se je odločil, da mora biti Ma- 
niac Mansion prelestna grafična avantura. 

Gilbert je bil v ekipi zadolžen za programiranje in je 
urno pogruntal, da je pred njim zahteven izziv. Da bi 
se mu izognil v prihodnje, se je namenil napraviti 
univerzalno platformo za sestavljanje avantur, ki bi 
jo mogli uporabiti v nadaljnjih naslovih. Razvoj mu 
je vzel polno leto, kar je bilo za osemdeseta ogromno. 


Fantazijski Loom je bil četrti naslov na SCUMMu in 

je s samosvojim vmesnikom kazal, kako prilagodlji- 

vo je bilo to razvojno okolje. Protagonist je komuni- 
ciral in ukrepal z igranjem magičnih melodij! 

Toda stvaritev, ki jo je pozneje poimenoval Script 
Creation Utility for Maniac Mansion ali s popularno 
kratico SCUMM, se je izkazala za genialno. Čeprav 
jo je zgradil za commodore 64, ki je bil prva tarča 
Mansiona, ga je bilo moč enostavno prevesti za dru- 
ge sisteme. V naslednjem desetletju je poganjal še 
enajst Lucasovih avantur, med njimi same legende, 
kot so trije Monkey Islandi, Indiana Jonesi, Sam 6 
Max in kajpada Dan lovke. 

Glavna novost SCUMMa je bil besedni vmesnik za 
nadzor v igri. Dotlej si moral v avanturah ukaze li- 
kom pisati ročno, zaradi česar si se marsikdaj bolj 
mučil s slovnico kot z igranjem. Gilbert je s sode- 
lavcem Davidom Foxom zasnoval mrežo besed, ki 
si jih poklikal in so pokrivale vse možne situacije. 
Prav Foxov Labyrinth is leta 1986 velja za prvi špil 
s takšnim pristopom, a je bil tam še okoren in ga je 
populariziral šele Mansion. Zato lahko rečemo, da 
smo z vilo dr. Edisona dobili prvo avanturo z upo- 
rabnim grafičnim vmesnikom. Tudi to je bil razlog, 
da je LucasArts nenadoma postal glavna konkuren- 
ca dotlej zmagovalnim Sierrinim pustolovščinam. 


podaljšani fenfakli 


Lucasov studio je hitro prešel v zlato dobo in več 
kot desetletje po tekočem traku štancal naslove, ki 
so segali v vrh priljubljenosti. Gilbert sam je napra- 
vil prva Opičja otoka, kjer je sodeloval s Timom 
Schaferjem, ki je v firmo sprva prišel kot tester ina- 
čice Mansiona za NES. Ko so v začetku devetdese- 
tih pri Lucasu sklenili, da mora Mansion dobiti na- 
daljevanje, sta bila Schafer in sodelavec Dave Gros- 
sman zaradi humorja, sličnega onemu Gilberta in 
Winnicka, prva izbira za vodstvo projekta. Snovalca 
izvirnika sta bila v ekipi toliko časa, da so skupaj 
zastavili štorijo, pri kateri so hitro določili, da želijo 
imeti časovne zagonetke. 

Nato so novincema pustili proste roke in prva po- 
sledica je bilo rezanje kopice likov. Tudi DotT je bil 
sprva predviden za šesterico, toda Schaferju se je 
ob preračunavanju dela, ki bi ga takšen koncept 
zahteval, stemnilo pred očmi. Obdržal je Bernarda, 
ki je bil po anketah najbolj priljubljen lik v Mansio- 
nu, in mu dodal frišna Laverne in Hoagieja. V istem 
času so se odločili za grafični stil iz Warnerjevih ri- 
sank Looney Tunes, ki je v špilu nezgrešljiv. Mačka 
denimo spomni na Pepeja Le Pewa in dejansko so 
jo ustvarili po zgledu njegove bejbe Penelope Pus- 
sycat. Čeprav je bil Day of the Tentacle v končni fa- 
zi manj prelomen od Mansiona, je ravno njegova vit- 
kost v navezi s prepoznavnim slogom zaslužna za 

Tim Sohafer premišljuje, kako ne bedno zapraviti še 
enega množicanja. Šala. Rabimo njegove domislice, s 
katerimi je napravil dialoge v Tentaclu in Monkeyjih. 


večji sloves. Po Schaferjevih besedah so sicer sprva 
prodali okoli 80.000 izvodov in je kultnost nastopila 
šele nekoliko pozneje. 

Bradati možakar je z avanturami nadaljeval in se 
podpisal pod Full Throttle, Grim Fandango in Psyc- 

honautse - slednje že v svojem studiu Double Fine, 

kamor je pobegnil iz LucasArtsa, ko so tam pričeli 
zapostavljati avanture. Zdaj laže razumeš, zakaj mu 
ljudje odpuščajo kiks z Broken Age. Gilbert se je lo- 
til bolj raznolikih iger - bil je denimo producent pri 
strategiji Total Annihilation in fotr zabavne diablovš- 
čine DeathSpank. A pustolovščine so bile vselej nje- 
gova glavna ljubezen in trenutno končuje starošols- 
ko Thimbleweed Park. Tu je po dolgem času združil 
moči z Winnickom, s katerim sta skupaj napravila 
Maniac Mansion, eno največjih legend med špili. 


Thimbleweed Parka ne bodo STI na diske- 
tah. Tole je fotka Kickstarterjevske kampanje, s ka- 
tero so predlani nabrali skoraj pol milijona evrov. 


Trackmania je povsem arkadna dirkačina, v kateri je treba biti skrajno precizen. Za 


ta skok sem moral filigransko odmeriti plin, drugače bi pristal v modrem krofu. 

Če te serije ne poznaš, se ti zdi, da je na stezi zaradi stotero večigralskih P 
udeležencev grozna gužva. Ni, kajti vsi so zgolj prozorni in neotipljivi duhci. 

b omembi računalniškega arkadnega dirka- 

nja slehernik pomisli na Need for Speed, sla- 

dokusec pa na Trackmanio. Serija pariških 

razvijalcev Nadeo ima trinajstletno brado in 
se vse od začetka osredotoča na iste tri gradnike: 
samotarsko in družabno vožnjo ter izdelavo lastnih 
prog. S prefinjenim nadzorom igračkastih avtov si je 
pridobila nemalo častilcev - dovolj, da sveže inkar- 
nacije izhajajo pri velikem Ubisoftu. 


Manično po stezah 


Igranje doumeš v nekaj sekundah. Nadzoru v pogle- 
du od zadaj rabijo le štiri tipke - plin, zavora in dve 
smeri, izven česar ti ni treba sprožati turba, kajti za 
to poskrbijo zaplate na tleh. Ni orožij, ročne zavore, 
zgodbe, odprtega sveta, mehankarije, poškodb, raz- 
voja šoferja. Smisel je edinole ta, da s filigranskim 
uravnavanjem smeri, lovljenjem riti in ubiranjem 
neoznačene idealne linije dosežeš čimboljši čas na 
dokaj kratkih progah. Takisto ni butanja s tekmeci, 
saj so slednji na internetu le prikazni, računalniških 
pa ni. Boriš se zgolj s sabo in duhci. 

Vendar Trackmania ni plitka. V lovu na najboljši izid, 
kjer udobje zagotavljajo instantni reštarti, šteje vsak 
delec sekunde. Samo malce preveč se dotakneš tip- 
ke in že gre dober rezultat v franže. Tako je v vseh 
štirih okoljih, naj bodo to kanjonske avtoceste, do- 
linski kolovozi, rollercoasterji nad velemestom ali 
futuristični štadioni. Po slehernem se podiš z vrsti 
okolice lastnim vozilom, od poskakujočega bagija 
do živčne formulce. Medtem ko je dirkalnik izvrsten 
za drifte, se karjola za blatne jame s tako tehniko ne 
razume, ker ima dober oprijem. 


Leteti sam in v družbi 


Lastnosti furalic usvajaš v obsežni enoigralski kam- 
panji z okrog dvesto izzivi, razporejenimi v skupine, 
ki jih odklepaš z nabiranjem medalj. Te je treba za- 
greto kopičiti, saj jih višje kategorije zahtevajo obili- 
co. To se zdi omejujoče, a poudarja smisel Track- 
manie - mojstrovanje naraščajoče norih prog. Poz- 


Editor ima tri zahtevnostne stopnje, od omejenega začetniškega do mojstrske- 
RA ga, ki nudi več elementov in orodij. Neuki lahko progo sklamfa v nekaj minutah. ma 

nejši nivoji so hudo zafrknjeni, kajti treba je perfektno odmer- 
jati hitrost, da pri doooolgih skokih zletiš natanko skozi okro- 
glo luknjo in se ne razkantaš nad njo ali pod njo, obrnjen na 
glavo loviti smer po spiralah smrti, držati linijo skozi zapored- 
ne šikane in se ogibati stebrom. Vse to pri vratolomnih hitro- 
stih! Včasih porabiš ure za par stotink boljši izid, ki ga primer- 
jaš s spletnimi prijateljčki, in to nikakor ni igra za kakorkoli 
nepotrpežljive ter nespretne. 

Isto počneš v samosvojem internetnem večigralstvu. Poiščeš 
enega od ducatov strežnikov, ki jih postavijo igralci, in štartaš 
v družbi stotnije ljudi. Kleč je v tem, da so vsi neotipljivi, imaš 
pa še vedno občutek, da si eden od množice. V petih minutah 
je treba doseči čimboljši rezultat, nakar se karavana prestavi 
na naslednjo stezo. Tako zlahka minejo celi popoldnevi, dvo- 
mim pa, da noči, saj je bliskovita brzina utrujajoča. No, Track- 
manio zlahka poženeš le za nekaj minut neobvezne zabave in 
urjenja zafrknjene steze. Oziroma zakurblaš editor v več va- 
riantah. Na lastno pest izdelane steze deliš s skupnostjo ali 
dolpoteguješ na ducate garažnih stvaritev. Med njimi neurad- 
ne izzive, s katerimi se včasih zabavaš bolj kot z oficielnimi. 
Poudarek je tudi na druženju pred istim zaslonom, kar je omo- 
gočeno zapored na 'vročem stolu' in na razdeljenem zaslonu 
za do četverico. Kavčni multi je omogočen v več modusih, tu- 
di takem, kjer je treba pobirati bonuse in deliti maluse. 


Trekmenija kot trekmenija 


Čuje se kot kompleten paket za oboževalce arkadnih dirkačin, 
zlasti tiste, ki imajo radi priokus enostavnejših devetdesetih. 
Vendar Turbo preveč ponavlja že videne pristope in krni znano 
vsebino. Splošni občutek in vozni model sta zelo podobna tis- 
temu v Trackmaniji United Forever, ki je poznala več vrst oko- 
lij in avtov. Tam si z odložišča snemal tako kožice kot mode 
ter urejal videoposnetke, kar je romalo v pozabo. Odstranili so 
tudi dobro sprejeti modus puzzle, kjer so bile steze zastavljene 
kot uganke. In manjka normalno spletno tekmovanje z nabira- 
njem točk ter ligami, kar bi bilo ob Ubisoftovih e-športnih am- 
bicijah jako dobrodošlo. 

Nasploh ves izdelek deluje precej omejen in že viden, z dosti 
balasta (le čemu je namenjeno dvoigralsko vodenje enega av- 
tomobila?!) in malo spremembami sredice. Bolj kot igraš, bolj 
se ti zdi, da bi bila pravšnja cena okrog 20 evrov, ne okrog 40, 
kolikor hočejo tako na računalniku kot obeh konzolah, kamor 
Trackmania prihaja prvič. Svetujem čakanje na nižji strošek, 
razhroščevalne zaplate in dopolnitve vsebine. 

Avtomobile je moč lišpati, vendar so opcije omejene. Izbereš barve in simbo- 
le in to je to. Najbolj kul je tako možnost, da bolid prelepiš z državno zastavo. 


Ho. 


Tale proga je ena od mnogih že narejenih, a moč se je odločiti za naključno ge- 


Še ena steza, ki izraža Trackmanijino srž. Ko prinoriš okrog ovinka, moraš od 


vodne površine odskočiti pod natanko pravim kotom, sicer ni varnega pristanka. 

Stardew Valley se začne kot simulacija kmetovanja, nakar preraste v mno- 
- go več. Svet je poln zanimivih zgodb in lokacij, ki čakajo, da jih raziščem. 


Ribarjenje je ena izmed zabavnih miniiger, katerih cilj je grabljenje ple- 
% na za kšeft. Z novci si nato omislim boljšo opremo, zgradbe, živali ... 


ali dve, iz njega črpam skorajda zenovski mir. V prvi vrsti za- 

to, ker gre za odprto, peskovniško igro starinskega pikslas- 

za S h tega videza s tonami vsebine in brez prisilnega sledenja za- 
danim nalogam. To je simulacija življenja v podeželskem mestecu, 
kjer se s peharjem orodij vrnem k naravi in živim od sadov zemlje, 
kot sem to počel v Harvest Moonu in Rune Factoryju. Po minecraf- 
tovsko kopičim surovine, po farmvillovsko obdelujem njivo in haj- 
kam skozi širni svet v iskanju kvestov ter družbe. Nagrabljeno boga- 
stvo stlačim v rukzaktorij, kjer surovine združujem v nove predmete. 
Nobena dejavnost me ne postavi v izrazito slabši položaj. Lahko 
kmetujem, rudarim, ribarim in počnem še dosti drugega. Venomer 
pa plemenitim izkušnjo! Spočetka se zdijo neigralni liki v vasi 
stoični, skopo ubesedeni in brez vsebine. A ko jih bolje spoznam, z 
mano delijo svoje anekdote in konjičke ter pridobijo na osebnosti. Z 
zs Po, EP s ten s <a  dečvo Abigail recimo skupaj drkava špile na njeni konzoli, zato jo 

Vsako leto se v mestu pripeti ducat dogodkov, na katerih se dru-  omožim. Tudi ostali gradniki vseskozi ohranjajo svežino. Zato se mi 
žim z vaščani, pecam luštne frajle in tekmujem v družabnih igrah. — po skoraj petdesetih urah igranja tekom zadnjih tednov zdi, da še 

kamel Wra OWAO OEEO) vedno nisem niti blizu zgodbenega konca, ki bojda obstaja. 


j 1 | ) a, Stardew Valley me je zasvojil. Ko si zvečer vzamem urico 
- 
Kal 

NA V rudniku so skrite najvrednejše dragotine, zato je bojevanje m pizhežneh EI " 
- A ket, Mlatež je enoknofoven, a pestre formacije nakaz ohranjajo svežino. 0 miših in ljudeh 
kosec], pe 4 mfilad. (2, Kot liku v igri se mi nekega dne na šihtu odpelje, zato odpotujem na 


me o 


—; ruralno posestvo, ki mi ga je zapustil dedek. V Pelikanjem mestu me 
čaka majhna koča na zanemarjeni zaplati zemlje. Temeljito jo mo- 
ram očistiti, preden lahko posadim semena in se lotim gojenja kul- 
turnih rastlin. Krčenje gozda in iztrebljanje plevela se sprva zdi dolgo- 
I—, o dl trajno in mučno. A v spretno postavljenih razmikih mi na vrata priha- 
me ' jajo vaščani in mi dajejo informacije o ostalih podvigih, ki se jih lah- 
d ko lotim. Tako sem poleg kratkoročnih ciljev, ki se nanašajo na 

(nad)gradnjo opreme in objektov, seznanjen s par večjimi, kjer se 
a da V oma zgodba veji. Lahko se denimo pridružim izkoriščevalskemu konglo- 
| Ča meratu in mestece izboljšujem skozi kapitalistično grabljenje novcev. 

S kombinacijami raznolikih poljščin in ujetih rib od- 
klepam bolj slikovite priboljške in ostanem zvest no- 
novemu izročilu. 

Ko pride večer, v škatlo ob bajti zmečem prodaji na- 
menjene predmete ali surovine, namesto katerih na- 
to župan čez noč prinese solde. Spočetka sem ujet v 
vsakodnevno rutino skrbi za rast pridelkov na farmi, 
a kmalu zgruntam, da jo lahko kadarkoli prelomim. 
Namesto tekanja za vranami si omislim strašilo in 
zalivalko nadomestim s samostojnim namakanjem. 
Pridobljeni denar mi omogoči nakup krave, ki me 
oskrbuje z mlekom, in kokoši, ki nesejo jajca. Njam, 
sir in majoneza! Zaradi tega kopita je vsaka nova 
dejavnost spočetka zanimiva in naporna, nakar še 
pred nastopom zehanja postane avtomatična in me 
opogumi za nadaljnje raziskovanje sveta. 


Morija postane majcena ... 


Najvažnejša lokacija zunaj mesta je rudnik. Ob vsto- 
pu vanj prejmem meč, s katerim izbojujem svojo pot 
skozi nebroj nadstropij. Pri tem koljem nadležne slu- 
zaste stvore in zbiram dragocene minerale ali relik- 
vije. Obvladam en sam udarec, s katerim moram 
pravočasno zadeti sovraga. Šefovja ni, vendar velja 
biti vse bolj pazljiv, kajti nabor grdavžev se pestri in 
beštije prihajajo v zamotanih gručah. Moti le nerod- 
nost pri mlatenju v ozkih prostorih. Nove lokacije 
porajajo nove naloge, dočim so sveži predmeti od- 
skočne deske za še kompleksnejše, še bolj dovršene 
stvaritve. Eno vodi k drugemu in nenehno se zdi, da 
končne postaje ni. 

Sistem veščin je klasično frpjast. Sposobnosti lika 
se razvijajo oziraje na količino časa, ki jim ga posve- 
tim. Med pripravljanjem jedi pridobivam kuharske 
izkustvene točke in odkrivam nove recepte. Tako 
rastem in se razvijam z junakom. Obstaja pa tudi 
plejada zanimivosti, ki mi popestrijo vsakdan. Mu- 
zeju v zameno za nucnike darujem artefakte, z vaš- 
čani praznujem njihove rojstni dneve in se udeležu- 
jem vsakoletnih slavij. Za praznik jajc tekmujem v 
iskanju pirhov. Čar leži ravno v tej raznoliki prepro- 
stosti in zvečer z užitkom poberem zrel pridelek, ve- 
doč, da je za mano dogodivščin poln dan. 


Zelo znosna lahkost bivanja 


Najdejo se sicer hrošči - včasih splet dogodkov pov- 
zroči, da sistem preskoči dan, drugič kakšna apara- 
tura namesto predpisane količine pogoltne preveč 
pridelkov. Takisto ni večigralstva, ga pa kani edini 
avtor dodati in s tem omogočiti družno lotevanje 
večjih projektov ali zgolj lagodno počitnikovanje na 
kolegovem ranču. Vendar gre že zdaj za izdelek z 
razvejano, večplastno in brezšivno povezano vsebi- 
sto igre postavlja cilje sama. Več je sicer širine kot 
globine, toda na kraju dneva šteje predvsem celo- 
kupni vtis - to pa je prijetna toplina, s katero se spo- 
minjam v igri prebitih ur. ln od teh mi žal ni niti ene, 
kaj šele izdatka 15 evrov. 


z odliko opravi praktični del kmetijskega 
izobraževanja, gozdarstva, ribolova, kamnosešt- 
va in poznavanja sluzastih pošasti. 


s(t)imulativo peskovnitvo  vsebi- 

ne ne zmanjka . eleganten sistem 
"Veščin " zanimivi liki segmenti 

bojevanja par žužkov Chucklefish za PC 

akšen vik in krik se je dvignil, ko je Blizzard 

priljubljeni akcijski frp Diablo v tretji inkar- 

naciji obdal s prešerno, risankasto grafiko in 

uvedel nenehno povezanost s spletom! Lju- 
bitelji demonskega, rdečkasto-črnikavega sloga iz 
kultne dvojke se niso zmenili za izvirnostne nakane 
Nevihtarjev, temveč so pozivali k grmadnemu seži- 
gu krivcev in terjali nazaj pristno staro hudičevstvo. 
No, niso ga dobili in tudi odtlej niso imeli kaj dosti 
priložnosti, da bi ga doživeli na sveže. Torchlight, 
Sacred 3 in Marvel Heroes so židani, Van Helsing 
nasmejan, Path of Exile ne mara za srh. Da bi se pre- 
selili na mobe in mobilije? Prosim lepo, saj bi Belce- 
buba fršlok od sramu. 


Zato so številni med njimi brž izvlekli kreditne karti- 
ce, ko se je na Kickstarterju pojavil Grim Dawn. Vi- 
deti je bil kot odgovor na sanje izneverjenega dia- 
blovca: brisanje pošastnih hord, večen lov na boljšo 
opremo, uničen svet, tesnoba. V ospredju ni bila iz- 
virnost, temveč upoštevanje želja skupnosti, špil pa 
je imel pošten rodovnik, saj so maloštevilčno firmi- 
co Crate Entertainment osnovali nekdanji ustvarjal- 
ci Peklenščkovega klona Titan Ouesta. Odkupili so 
celo njegov pogon! Ob vsem tem je v srcih norcev 
na hudirjevanje zagorelo upanje, ki je po dolgem ti- 
čanju v razvojni fazi doživelo zadoščenje. Mrka zora 
je pretežno tisto, kar bi bil Diablo Ill, če pomehkuže- 
ni avtorji vmes ne bi dobili otrok in izgubili jajc. 


Za razliko od biblično-fantazijskega Zlodeja je Grim 
Dawn mešanica postapokaliptičnega in pravljične- 
ga. Vendar zaradi tega ni nič manj mračnjaški. Člo- 
veški imperij Cairn je bil njega dni cvetoč in nena- 
vadno razvit, kajti poznal je tako magijo kot puške. 
Nakar so vanj privršale ostudne pošasti iz onkraja in 
začele prebivalce uporabljati kot snov za nefariozne 
načrte. A kapric s tem še ni bilo konec, zakaj poja- 
vila se je še druga frakcija, ki se je ljudi namenila 
pobijati, da bi s tem onemogočila krepitev prve. Po 
strašanskem uničenju maloštevilni preživeli života- 
rijo v konklavah, nekateri med njimi pa so pod vpli- 
vom meddimenzionalnih energij pridobili čudežne 
sposobnosti, od izkoriščanja črvin do nadzorovanja 
živali in oblikovanja kužnih oblakov. Ti si eden takih 
in na tebi je, da rešiš, kar je od naše vrste ostalo - ali 
pa postopaš bistveno bolj žlehtno. 

Temeljna značilnost Grim Dawna je žalobnost, ki jo 
izdelek črpa tako iz Diabla kot iz Dark Souls. Iz Tem- 
nih duš ustvarjalci niso vzeli le finte, da se lahko po 
smrti vrneš na kraj crkota in dobiš nazaj izgubljene 
izkušnje, sicer izpuhtijo v nepovrat, temveč še mar- 
sikaj drugega. Med vandranjem te spremlja pogreb- 
niška muzika, potikaš se po gotskih stavbah, grozi- 
jo ti cthulhujske prikazni, vse je opustošeno ter brez- 
upno. A vendarle to ni tretjeosebna sekljačina posa- 
mičnih monstrumov, temveč od zgoraj gledana ma- 
sovna uničevalka tropov. Med njimi niso zgolj love- 
craftovske nakaze, marveč povsem diablovski de- 
moni, zombaklji, coprniki in skeleti. Za nameček pa 
še kavbojski banditi, kužne podgane, hude ose in 
biki, tolkienovski goblini in titanguestovske harpije. 


Zalčga se je razpasla širom odprtega sveta, ki tvori 
eno samo ogromno karto s kavernami in ječami, se- 
gajočimi več štukov v globino. Vse ni dostopno ta- 
koj, a kakor hitro pridobiš nekaj denarja in ključnih 
predmetov, kot je dinamit za rušenje plazov, se lah- 
ko podaš tja, kjer čakajo ogabe daleč nad tvojo 
stopnjo. Vodenja za roko niti ni dosti. V tipski mani- 
ri na neznana področja peljejo kvesti, tako nanizani 
na rdečo nit kot neobvezni, dobrodošli za izkušnje, 
sredstva in opremo. Najverjetneje boš opravil neko 
mešanico prvih in drugih ter postopanja za odstrani- 
tev črne megle z zemljevida. Pri tem boš naletel na 
odmaknjene enklave s trgovci in dajalci novih za- 
dolžitev tipa "najdi izgubljenega sina" in "ubij po- 
šast, zaradi katere si ne upamo nabirati regrata." 
So pa vmes dialogi, v katerih se je treba odločiti, kaj 
boš storil. Koga boš ubil - tipčka, ki trdi, da ga je 
kolega zaštihal, ali dotičnega, ki pravi, da mu je oni 
hotel posiliti hčer? Z izbirami v pogovorih in udejst- 
vovanjem v svetu se lahko prikupiš tej ali oni frakci- 
ji. Sploh ni nujno, da skrbiš za dobrobit osrednjega 
mesteca, marveč se lahko spajdašiš z banditi ali 
sprožiš dogodke, ki privedejo do težav za dobroduš- 
ne preživelce. Pošastnima frakcijama se mi ni uspe- 
lo prikupiti, a povsem mogoče obstaja način, da se 
jima kljub pobijanju ne zameriš. Drugače začneta 
nadte pošiljati junake, ki so kakor v Diablu nabilda- 
ne verzije običajnih sovragov s kombinacijami spe- 
cialnih lastnosti - strup, elektrika, odpornost, zdrav- 
ljenje. Podrobne posledice odločitev najdeš v števil- 
nih zapiskih, iz branja katerih nisi deležen le izku- 
šenj, marveč razumevanja fabule. Ampak ta obstaja 
le v obliki teksta in ti je ni treba vsrkati niti kanec. 
Poudarek je namreč na klanju, klanju in klanju. 

Junak po moji volji 

Pogrom nad svinježi izvajaš kot pripadnik enega od šestih po- 
klicev: to so vojak, šaman, okultist, strokovnjak za eksplozive, 
arkanist in 'nightblade'. Nazivi so izvirni, vendar gre za precej 
tipsko mešanico likov, ki so učinkoviti od blizu, in takih, ki raz- 
turajo od daleč. Soldier kakor barbar najbolj uživa, ko uleti v 
gnečo in sitnobam z meči odpira nove ritne luknje, demolitionist 
luča eksplozivna telesa, okultist kliče živalske pomagače, 
šaman z viharji ter ognjenimi zidovi kanalizira moč narave. Naj- 
bolj zanimiva poteza se skriva v kombiniranju služb. Ob temelj- 
ni je namreč moč izbrati dodatno in tako ustvariti mešanico, kot 
je vojak -- šaman ali eksplozivnež  okultist. 

Ker ima vsak poklic dosti sproti odklenljivih in nadgradljivih 
veščin, so edinstvene tudi posamične verzije teh navez. Puškar 
se lahko denimo specializira za metanje elektrokucijskih gra- 
nat, čemur pridruži klicanje krvoločnega psa - oziroma slednje- 
ga nadomesti s strupenimi izbljuvki. Tovrstno eksperimentira- 
nje je povsem odvisno od tebe in ga olajša poceni respec, torej 
prerazporejanje točk, ki jih dobiš ob napredovanju na naslednjo 
stopnjo (služb žal ni moč spremeniti!). Nabor možnosti dodatno 
razširi vlaganje točk predanosti, ki si jih deležen ob čiščenju ol- 
tarjev, razmetanih širom sveta. Ko pri slednjih žrtvuješ do- 
ločene predmete ali odstraniš naval pošasti, skočiš na veliko 
karto ozvezdij, kjer vlagaš v posamične svetle točke. Tako prej- 
meš ekstra bonuse in sicer nedostopne uroke. 


Večni zamah 


Čuje se izredno globoko, vendar gre v resnici za širino. Igra na- 
mreč ni narejena tako, da bi terjala dosti podrobnega ubadanja 
s pristopi k uničevanju sovragov. Bistveno je, da se nabildaš in 
najdeš čimboljši plen, ki prav kot v Diablih gejzirsko vre iz po- 
ražene zalege, zabojev, skrinj in naokoli ležečih strohnelcev. Če 
imaš na betici najtrdnejšo čelado, v rokah najbolj ubojito kre- 
pelo in na riti najodličnejše hlamudrače, zgolj tiščiš gumb za 
napad in sprožaš sposobnosti, da gnusobe pospešeno razpada- 
jo. Če si prenizke stopnje oziroma nisi našel ali z recepti ustva- 
ril dobrega loota, pa te čaka bodisi bežanje bodisi goljufivo po- 
stavanje pred stebrom, ob katerega se je zataknil sicer mo- 
gočen nasprotnik. Drugače rečeno, uspeh je v precej majhni 
meri odvisen od rabe natanko pravih veščin v natanko pravem 
trenutku in spretnega gibanja po prostoru. 

Slednje je za silo pomembno pri šefovskih bojevnikih, magih in 
onstranskih gnusobah, ki te z naprednimi napadi silijo, da jo 
veselo cvirnaš po ograjeni areni. Pozabi pa, da bi bili denimo 
elektrokucijski sovragi neobčutljivi na štrom ali da ne bi smel 
zastrupljati strupenežev, ker bi jih s tem okrepil. Z rabo enega 
ali dveh napadov se lahko prebiješ skozi ves špil in menjavanje 
kompletov orožij je dolge ure povsem neizkoriščeno. Šele veli- 
ko kasneje je v tem nekaj soli, čeprav še zdaleč ne toliko kot v 
tretjeosebnih sekljačinah z neposrednim nadzorom. 

Tak dizajn seveda ni napaka avtorjev, temveč njihov izrecen 
namen. Bistvo Grim Dawna je v prijetni rutini, Tečeš, naletiš na 
novo gručo barab, uničiš jih identično kot prejšnjo s hitrostnim 
drkanjem tipk in miškinih ušesc, deležen si izkušenj in robe, 
tečeš naprej, spet naletiš na krdelo, ga eliminiraš na enak način 
kot predhodno, vnovič se razveseliš izkušenj in sortiranja ple- 
na, ki bo nemara omogočil še bolj ekspresno destrukcijo ... To 
je ta 'grind-loot cikel', ki poganja tovrstna akcijska igranja do- 
znane podrobnosti. Edina razlika glede na naspidirani Diablo lll 
je, da je nekoliko bolj počasna in metodična. 


Imejte me radi! 


Kdor ima tovrsten hrčkast kolotek rad in se vživi v trpko te- 
mačnost, bo v Grim Dawnu užival. Sploh ko bo vstopil v na- 
ključno zgenerirane temnice, iz katerih ni izhoda z drugače ka- 
darkoli dostopnim portalom. In ko bo ugotovil, da se jakost ne- 
prijateljskih hord redno prilagaja, zato so zgodnja območja in 

V pretežno odprtem svetu se izmenjavata se noč in dan, vmes zna začeti deževati. 
Luštna kozmetika, napacana čez bistvo — nenehno, precej enolično pobijanje. 


bi ; Nuit; gat PR ILA ; 
Večigralstvo za največ štiri ne poteka prek založnikovih strežnikov, marveč se"... — 
igralci povezujejo neposredno. Je pa vdelan iskalnik zaprtih in odprtih partij. 

Ki S STANE. 
Spočetka te šefovsko nadlegujejo manjši nasprotniki, ki znajo kljub temu pošte- M4 
no udariti. Toda ko se bližaš ducate ur oddaljenemu koncu, glavarji zrastejo ... 3 


V točke na ozvezdjih vlagaš ločene izkustvene točke z oltarjev. Niti pod razno sea 


Blizzard svojega paradnega konja se- 
veda ni prepustil stihiji, marveč 
aktivno skrbi zanj. Do te mere, % 
da so marca nepričakovano PRE- 
izdali popravek za ancientni Zdi 
Diablo Il, ki zdaj v inačici s 
1.14 brez kapric deluje 
pod Okni 7, 8 in 10 (ni ga 
treba več zaganjati v XP- 
modusu). Igra je sicer v 
primerjavi z novejšimi 
fantazijskimi akcijadami 
te sorte zunanjostno pre- paše di 
cej zastarela, toda njeno 4 mi: 
lootersko jedro ostaja zd- »...o >. 
ravo. Anale o vseh peklenšč- 6 
kih najdeš v Jokerju 226. PRE 
Križem rok še zlasti niso sedeli 2 

pri trojki. Januarja je prejela zaplato Read 

2.24, ki je dodala marsikaj zanimivega. 
Najvažnejša sta novo področje, močvirnati otok 
Greyhollow, in dva ducata vnaprej izdelanih ječ ('set 
dungeons'), ki jih odklene kompletiranje določenih 
setov opreme. Prav tako je špil že nekaj časa de- 
ležen sezon, v okviru katerih je moč ustvariti svoj- 
stven lik, omejen na tisto sezono, ki se tako v večig- 
ralstvu ne bo srečeval s čezmerno nabildano kon- 
kurenco. Je pa treba vedeti, da se novejši patchi ti- 
čejo le Diabla Ill, razširjenega z dodatkom Reaper 
of Souls, ki je praktično obvezen, če bi rad tretjega 

Hudičevca izkusil v vsej veličini. Med 
drugim je dodal bistveni pustolov- 
ski način, ki omogoča svobod- 
no seljenje med ječami po 
koncu zgodbe, križarski po- 
klic, višenivojske blodnja- 
ke (nephalem rifte), obili- 
co veščin in še in še. 
|. Drži, da je cena Reaper- 
ja 20 evrov, kar je toliko 
— 72. kot samega Diabla Ill. 
3 € Vendar me poslušaj: ku- 
d»9, pi komplet za 35 bruselj- 
skih in živi srečno. Brez 
Kosca duš trojka prepro- 
sto ni domišljena in zaklju- 
čena. 
Mimogrede, na osnovi Blizzar- 
dovega iskanja ustreznega kadra se 
že nekaj časa govori, da bo Diablo Il 
ugledal luč dneva v prebarvani inačici. Pridru- 
žila naj bi se mu Wareraft Ill (ta je bil takisto deležen» 
zaplatne posodobitve!) in Starcraft. Smiselnost po- 
teze je vprašljiva, saj je drugi Satan igralno gledano 
starinski akcijski frp, katerega izvirnik je moč brez 
kapric pognati v Windows 10. In uradnega ni slišati 
nič. A glede na HD-norijo Diablo ll v visoki jasnini 
ne bo presenečenje. Ceprav bi bil še bolj posrečen 
ponoven spust v podzemlje Tristrama, torej zaigra- 
nje starega dobrega izvirnega Hudičevca. 


kvesti kasneje polni nabildanih zverin. Avtorji imajo 
pač posluh za žanr in zahteve skupnosti, od tega, da 
se številne beštije samosvoje pojavljajo od nikoder 
(pajki popadajo s stropa, trupelca se dvignejo izpod 
tal, harpije prifrfotajo iz gnezd), prek prisotnosti 
hardcore načina, v katerem lik umre za stalno, do 
samodejnega prilagajanja moči in količine zverinja- 
ka v večigralstvu. Le-to nudi direktno povezavo naj- 
več štirih sodelujočih, ki družno izvedejo holokavst 
nad nestvori ali se v PvPju udarijo med sabo. 

Toda nenehno podrejanje sprejetim pravilom igre, 
želja po splošni všečnosti in majhnost razvojnega 
moštva imajo posledice. Srž igranja je nenapredna 
in špil marsikdaj rutinski, tlačanski ter razvlečen čez 
razumno mero. Ugank ni in orjaške trdnjave, pro- 
strane livade ter prašne votline se vlečejo kot smr- 
kelj. Fani recepta, ki igrajo, da bi pozabili na ril lajf, 
tični spopadi s tisočim trolom, desettisočim kavboj- 
cem in stotisočo oso po nekaj desetih urah dodobra 
na jetra. Občutek je čisto enak kot v Titan Ouestu, 
ki se je marsikomu zameril prav z repetitivnim plu- 
ženjem skozi sitnobe. To plat Diablo lll z malodane 
obvezno razširitvijo Reaper of Souls dodobra razgi- 
ba v vsebini po koncu, ko svobodno skačeš po na- 
ključno generiranih temnicah širom dežele. Grim 
Dawn ima takih za prgišče in enostavno ni tako pro- 
stran. Bolj je usmerjen v ponovno razpredanje rdeče 
niti, čeravno je ta zaradi odločitev s posledicami bolj 
zanimiva kot v nerazširjenem D3. 


Tudi drugod se kažejo razpoke. Zemljevid je kilav, 
izvedba malce amaterska, potrebnega bo še kar ne- 
kaj izganjanja hroščev in uravnotežanja poklicev in 
veščin, arhitektura in količina okolij nista na nivoju 
Hudičevca, preglednost navzgor-navzdol zna trpeti 
in terja sukanje kamere, ambientalna glasba ni tako 
genialna kot v vzorniškem Dark Souls ter se začne 
kmalu ponavljati, monstrumom pa manjka samos- 
vojosti in dizajnerske pike na i. Na propagandnih 
sličicah so videti nadmočne, a ko jih stalno mesariš 
takole iz daljave, se začno kmalu zlivati ena z drugo. 
Takisto gre upoštevati, da nisi del široke skupnosti, 
saj ni namenskih spletnih strežnikov. To bo zlasti 
vznejevoljilo tiste, ki so vajeni instantnega povezo- 
vanja v Diablu Ill, ki je z dodatkom Reaper of Souls 
kompletnejši naslov, in druženja v nalinijskem Path 
of Exile. 

Po drugi strani pa je igra šele dobro izšla, obljublje- 
ne je dosti naknadne vsebine, cena 25 evrov je 
ugodna, ni pripetosti na splet, omogočeni so modi, 
naknadni skozihodi na višjih težavnostih pa utegne- 
jo biti zanimivi zaradi alternativnih izbir v kvestih ter 
svežih kombinacij poklicev in veščin. No, vsaj za 
usekance na sprejeto diablovsko štimungo in tiste, 
ki jim tovrstno rutinizirano pozabljanje na vsakdan 
diši. Ostali naj se v Cairn ne podajajo. 


se zbudi v novo sivo jutro, v katerem ga čaka 
dosti lutanja in še več lootanja. 


klasicistična nebesa za klavce hord 

in nabiralce plena v vzdušna post- 

apokaliptičnost v združevanje pok- 
licev / vejitvene odločitve v razvlečena in ne 
prav globoka < ne še zloščena in dopolnjena 

bstal sem pred stavbo na ulici 135 West 
52nd. Čeprav je minilo več let, odkar sem 
bil tam nastanjen ob obisku New Yorka, sem 
se bežno spomnil visokega stopničastega 
nebotičnika. Nakar mi je mimo ušes priletela kro- 
gla. Ta predel Manhattna v igri The Divison sodi v 
tako imenovane Dark Zones, najnevarnejša področ- 
ja z zahtevnimi nasprotniki in še odprtim bojem med 
igralci (PvP). Zato tu praviloma igraš v grupi z do 
tremi kameradi, jaz pa sem svoje zaradi prodajanja 
zijal nespametno pustil v sosednji ulici. Klic na po- 
moč po glasovni zvezi so sicer prejeli - a sem dobil 
odgovor: "Sori, polni krame smo, gremo do odvoza." 
To pomeni, da so dali prednost varni oddaji zb- 
ranega plena, ki ga mora odtovoriti helikopter, sicer 
ga lahko ob smrti izgubiš. ln tako sem oddirjal med 
betonskimi orjaki, z banditi tesno za seboj. 
V tem dogodku so strnjeni najboljši elementi novega 
špila pod značko Toma Clancyja in bržčas najbolj 
ambicioznega Ubisoftovega naslova doslej. Najprej 
res izjemno podrobno izdelana okolica sodobnega 
središča New Yorka, ki vsebuje večino resničnih lo- 
kacij. In nato svobodnjaška, nepredvidljive Temne 
cone, polne človeških odpadnikov in pretečih ne- 
varnosti. Za špil velikega založnika je ta element po- 
gumno tveganje in hkrati glavna stvar, po kateri se 
loči od mestoma dokaj podobnega Destinyja. A 
prav Temne cone pokažejo glavno hibo igre - da 
vendarle ni toliko hrabra, kot bi se spodobilo. 


Če nisi bil ravno v nepredušni karanteni, veš, kako 
gre zaplet: na enega od ameriških črnih petkov v 
bližnji prihodnosti zli teroristi izkoristijo nakupoval- 
no poblaznelost ljudi s tem, da v obtok spravijo ban- 
kovce, okužene s črnimi kozami. Sledi pandemija, 
ki sproži najprej kaos ter kmalu nato popoln kolaps 
oblasti in reda v New Yorku. Ulicam zavladajo tolpe 
in odpadniške frakcije, ki redčijo vojaško vladno 
enoto Joint Task Force, namenjeno ohranjanju nad- 
zora. Zato na vrhu aktivirajo supertajni oddelek 


36 


<—-— 


The Division je tretjeosebnostrelsko diablovsko plenjenje epskih brzostrelk, 
postavljeno pred imenitno kuliso opuščenega sodobnega Manhattna. Na tej 
sliki sem pred spustom v slovite cestne predore, ki polotok spajajo z okolico. 

Strategic Homeland Division, na kratko The Divi- 
sion. Njegovi člani so mojstri preživetja v urbani div- 
jini in izurjeni za popravljanje infrastrukture. Njihova 
naloga je za vsako ceno braniti civilizacijo, kar je je 
še ostalo, pred popolnim izbrisom. 

Kljub intrigantno zastavljeni premisi velja takoj po- 
udariti, da New York popravljamo pretežno s pošilja- 
njem krogel v glave. Četudi kvesti tematsko vsebu- 
jejo številne renovacije električne in druge napelja- 
ve, dostavo potrebščin ljudem v stiski in kurirčkanje 
za birokrate, je naše glavno orodje puška. Ostalo 
počnemo po navodilih od zgoraj in špil ne vključuje 
nobenih samosvojih miniigric. Rokodelstvo pa je 
omejeno na sestavljanje pihalnikov in zaščitnih jo- 
pičev. Drugič, preživetvena plat je čez igro povez- 
njena zelo ohlapno. Zaradi napredne računalniške 
karte se je nemogoče izgubiti. Kljub predbožičnemu 
času in zasneženim ulicam ti zobje nikoli ne šklepe- 
tajo, ker temperatura nima vpliva. Kljub vsesploš- 
nemu pomanjkanju nisi nikdar lačen in žejen, saj 
ima živež le vlogo bonusov v boju. Futranje ti hitreje 
povrne zdravje, dočim čista voda poveča škodo na 
šefovskih nasprotnikih. Kdor je menil, da bo pod 
Empire State Buildingom postavil šotor in žical dru- 
ge brezdomce za drobiž, ne bo vesel. 

Division je križanec tretjeosebne streljanke s frpjko 
diablovske sorte, kajti bistvenega pomena je nabi- 
ranje orožja in opreme. Eno in drugo je barvno kodi- 
rano, kot so sekirice v World of Warcraftu. Obstaja 
tudi v redu štorijalna kampanja, ki pripelje do krivca 
za katastrofo. Toda ko jo v dveh ali treh tednih po- 
hlevnega večernega igranja končaš, se pravi izziv 
šele začne. V tem je igra zelo podobna Destinyju, le 
da gre pri slednjem za prvooseben špil, pri Diviziji 
pa lik gledaš v hrbet. Delita si tudi brezšivno spaja- 
nje samotarskega kolovratenja in sodelovanja z dru- 
gimi ljudmi. Ima pa clancyjevska izvedba res odlič- 
no prizorišče, nad katerim ostrmiš. 


Avtorji se zavedajo udarnosti njujorške mestne pa- 
norame in te že v uvajalnem delu postavijo pod 
brooklynski most. To je sicer edini trenutek, ki ga 
preživiš izven Manhattna, kajti glavnina igre se do- 
gaja tam (glej okvir). Baza elitne Divizije je na pri- 
mer v poštni stavbi nasproti Madison Sguare Gard- 
na, z bežnim pogledom proti nebotičniku Empire 
State. Preganjaš se pod Rockefellerjevim centrom in 
po Times Sguaru, pa po zgradbi Združenih narodov 


Na najvišjih nastavitvah računalo kar stoka, toda izrisovanje mesta s pogonom g. 
Snowdrop studia Massive je glede na detajle presenetljivo dobro optimizirano. 


Hkrati vihtiš dve puški in pištolo, na desni pa vidiš šest kosov oblačil. Nad nji- 
mi so tri glavne statistike: škoda, zdravje in elektronika — vir za proženje veščin. 


in veleblagovnici Macy's. Res navdušujoče je, da se 
avtorji pri Ubisoft Massive niso ustavili pri znameni- 
tostih, marveč so v digitalnost prenesli velik del si- 
ceršnjih hiš. Na spletu najdeš mnogo pričevanj pre- 
senečenih prebivalcev mesta, ki so v igri našli priljub- 
ljeni kraj, celo vkup s svežimi grafiti. Čisto vseh bajt 
ni, toda odstopanja bo opazil le tisti, ki tam živi že 
dlje časa. Noro! 

Verodostojna urbana džungla je podlaga za takisto 
odlično ponazorjene apokaliptične razmere. Bole- 
zen ljudi ni pomorila v hipu, marveč je družbo raz- 
krojila postopoma. Ulice so zato polne neodpeljanih 
smeti in vozil vseh vrst, ki so v pomanjkanju ostala 
brez goriva. Okna so v obrambi pred plenilskimi tol- 
pami zabita z deskami, dovozi blokirani z ovirami. 
Nekaj ljudi je kljub evakuaciji v mestu še ostalo in te 
NPCje vidiš tavati po ulicah ter iskati živež, za kate- 
rega prosijo tudi tebe. Če jim ustrežeš, si deležen iz- 
kušenjskih pik in predmetov. Kdor nima take sreče, 
nemo polni črne vreče, ki jih marsikje vidiš naložene 
v skladovnicah. 

Špil se potrudi, da bedo predstavi v zgodbah, ki jih 
slišiš ob minikvestih, iz odvrženih mobitelov, radij- 
skih komunikacij ali super duper visokotehno- 
loškega 'zaznavalnika odmevov". Z njim uzreš pre- 
tekle dogodke, običajno osebne tragedije, ki te ne 
pustijo ravnodušnega. V nekaj hiš je moč vstopiti in 
običajno te tam čakajo bivališča navadnih ljudi, ki 
so podlegli ali jih bili primorani zapustiti. S še pogr- 
njeno mizo za kosilo in zbirko kitar, drugje z razbiti- 
nami oplenjenega stanovanja. Marsikaj dušebrižne- 
ga ti skušajo v glavo vbiti že drugi liki iz Divizije. To- 
da v stranskih uličicah mesta so skrite boljše zgod- 
be, kar je hkrati glavni motiv za raziskovanje in vsaj 
delen odmik od boja ter zbiranja vijoličnih pušk. Vti- 
kanje nosu v vsak okužen kot se zares splača! 


KOŠČEK JABOLKA 


V vsaki ulici je nekaj stavb z odprtimi vrati in skoraj vsak notranji prostor je 
takole podrobno nastlan s kramo, ki je dostikrat uporabna! Skoraj neverjetno. 


W Zahtevnost in številčnost sovragov se prilagajata članom druščine. Vendarle 
so razlike v težavnosti manj izrazite kot v Borderlands 2, ki to počne najbolje. 


Vpijanje lepot mesta dostikrat prekinejo zlikovci, ki 
se na gosto rojevajo vsepovprek. Zato težko preme- 
riš vso ulico, ne da bi srečal možakarje v kapucah, s 
katerimi se je moč pogovarjati le skozi puškine cevi. 
Takisto Division ne premore pravega sistema tiho- 
lazenja, saj ne moreš niti počepniti. Oziroma to lik 
stori zgolj, ko se stisne v kritje, ki je osnova boja. 
Takrat si slabše opazen in jo lahko za plotom ne- 
opaženo ubereš mimo nekaterih gruč, s katerimi se 
ti ne da ukvarjati. A ta pristop ni zanesljiv in ga igra 
ne spodbuja. Raje ima, če pritiskaš petelina. S tipko 
objameš bližnji zid, nakar meriš čezenj in skušaš de- 
liti headshote. Merjenje je realno in statistike so po- 
membne šele pri količini škode ter posebnih učin- 


Divisionov igralni plac se na severu prične z manhattansko 56. 
ulico, kar je nekaj ulic pod Central Parkom, zato tam zaenkrat 
ne moreš futrati golobov, če je kateri slučajno preživel. Na jugu 
gre do konca Flatiron Districta, torej kak ducat ulic južneje od 
Madison Sguare Gardna. Ker predel z nekdanjima dvojčkoma 
in Wall Streetom leži še precej južneje, se tam okoli ne da poja- 
ti. Po širini prizorišče sega od ene obale polotoka do druge in 
vsega skupaj torej obsega tretjino do četrtino Manhattna. Me- 
sto je dejansko ponazorjeno v razmerju ena proti ena in hoja po 
njem je za slehernika, ki je New York že obiskal, zelo razburlji- 
va, ker se bo scen živo spominjal! Kdor tam še ni bil, naj ve, da 
je pridih ameriških velemest predstavljen mojstrsko in z mno- 
gimi detajli, kot so ostanki oglasov za hipoteke, kamorkoli po- 
gledaš, ameriška kolesna mašinerija, brezdomci, naglasi ljudi 
in izveski nad trgovinami. Igre so zelo redko deležne tako do- 
bro in zvesto napravljene okolice, kot je Divisionov New York. 

kih. Zato je razmerje streljanke napram frpjki neka- 
ko polovično. Da nepridiprave izbezaš iz zaklona, si 
pomagaš še z granatami in jim skušaš priti ob bok, 
ali pa ponucaš eno od treh aktivnih veščin. 

Te izbereš izmed možne dvanajsterice in vsebujejo 
pomagala, kot je zdravljenje sebe in soborcev. Taki- 
sto si deležen robotskih stolpičev s strojnicami, pre- 
nosnega zaklona, lepljivih bomb, balističnega ščita 
in drugega. Njihova raba je nekaj bolj taktična od 
coprnij v Destinyju, saj moraš presneto paziti, kam 
usmeriš hokuspokus zid ali postaviš stolpič. Njihova 
odklepanje in krepitev sta vezana na prej omenjeno 
glavno postojanko Divizije. Ta ima tri krila, medi- 
cinsko, varnostno in inženirsko, ki jih nadgrajuješ iz- 
ključno skozi kveste. Izkušenjska stopnja po drugi 
plati ne vpliva neposredno na razpoložljivost veščin, 


3/ 


marveč nam veča zdravje, povzročeno škodo in slič- 
no. Našteto na koncu spojiš z opremo, kjer najdeš 
brzostrelke, snajperice in vse sorte jopičev - žal pa 
ne težjega orožja, kot so metalci granat. Nebojnih 
sposobnosti agent žal nima, z izjemo grajenja poka- 
lic in oblek, ki poteka s preprostim spajanjem naj- 
denih tkanin in orodja. 

Spopadanja z običajneži se zato kar zgodaj naveli- 
čaš. Poulični falotje niso brihtni in z njimi imaš več- 
krat probleme zaradi mestoma nerodnega vmes- 
nika, ne njihove zahtevnosti. Metanje v kritje ali pre- 
meti včasih odpovedo, dočim sta lučanje granat in 
vstavljanje zažigalne municije zamudna. Poočitam 
tudi slabo ročno borbo, saj lahko sovraga le suneš, 
ne moreš pa blokirati, brcati in se nasploh napred- 
neje mikastiti. Specialci pa taki. Takisto je treba na 
zanimivejše nasprotnike čakati, vsaj do 'čistilcev', 
fanatičnih deratizatorjev, ki s plamenometalci kurijo 
vse, kar leze in gre. Kasneje naletiš na nevarnejše 
sovražne najemnike in agente, ki ti znajo postavljati 
mine, robotske onegaje in podobno. 


Za največjo uživancijo je treba vsekakor združiti 
moči z drugimi ljudmi. Spajanje eno- in večigralstva 
je narejeno takole: pripovedni del do tridesete iz- 
kušenjske stopnje je moč v celoti preiti samotarsko, 
če to želiš. Tedaj druge neračunalniške duše vidiš 
zgolj v postojankah, kjer jih lahko nažicaš, da greste 
skupaj na misije. Če se ti ne da ukvarjati z debata- 
mi, je moč tam pognati iskalni samodej. Velike kve- 
ste lahko ponavljaš in sprožaš v bolj zaguljenih 
težavnostih, kar je Divisionova oblika spuščanja z 
druščino v temnice. Tu bodo veteranski igralci našli 
največ zadovoljstva, kajti težji sovragi znajo partijo 
prignati do meja. Šele v četvero poprimeš za neka- 
tere unikatne veščine, ki napravijo boj veliko bolj di- 
namičen, in odprta, domišljena bojišča postanejo 
zanimivejša. So pa šefi pri tovrstnem ubadanju še 


Stranskih kvestov je dosti. Veliko jih terja obrambo točk JT 
najdeš pa tudi bisere, kot je iskanje pogrešanih oseb z dobro pripovedjo. 
o ET Ov — — — z ——jšj—::ZŽ8;ČXM RN mM] 


Fa pred tolpami, 


Dodatki za orožja zavzamejo dosti placa v ruzaku, saj najdeš od dušilnikov 
do držal. Posebno se velja posvetiti namerilnikom in sfriziranim nabojnikom. 


7]. PER imeni omeni 

Težje nasprotnike prepoznaš po merilnikih zdravja, ki niso rdeči, kot je tale 
rumeni šef. Njegove šibke točke so kanistri z gorivom, ki ga en malo ocvrejo. 


enostavnejši - običajno imajo nekaj šibkih točk in 
ne umetelnih vzorcev obnašanja kot v mmorpgjih. 
Toda za tiste, ki se ne bojijo soljudi, ima Division 
pripravljen svoj drugi veliki adut: Temne cone odpr- 
tega PvPja. Dark Zoni so zamejen predel središča 
Manhattna, ki je v pandemiji najbolj nastradal in kjer 
JTF nima nikakršnega nadzora več. Tja se zatega- 
delj podaš docela 'na lastno odgovornost. Ulice po- 
seljujejo brez izjeme elitni nasprotniki, zato je pohaj- 
kovanje v solo mazohizem. Najbolj razburljivo pa je 
kajpada, da lahko tam poškoduješ druge igralce. V 
tem primeru si koj ožigosan za odpadnika (rogue 
agent) in špil nad teboj nariše mrtvaško glavo, na- 
kar moraš v pokori nekaj časa čakati, da ti je od- 
puščeno. Kdor pihne odpadnika, je deležen nagra- 
de. Na drugi strani je vaba za pobijanje človeških 
agentov dejstvo, da odvržejo ves plen, ki so ga v Co- 
ni nabrali. Predmetovje je tamkaj namreč kontami- 
nirano in ga je treba odpeljati s helikopterjem, nakar 
ga razkuženega dobiš v postojanki. 


Orientacija je preprosta, saj te do želenega cilja vodi rumena črta agentovega raču- 
s, nalnika, ki krizi navzlic ne odpove. In kakopak obstaja hipno potovanje do postojank. 


To poskrbi za na eni strani uživaško in na drugi za 
frustrirajočo krvavo polko. V druščini neznancev se 
lahko pripeti, da se ob čakanju na zrakomlat eden 
obrne proti ostalim in si prisvoji ves plen. Zato mo- 
raš biti vseskozi na preži, če nisi že zaradi skupin 
player killerjev, ki harajo po mestu. Toda po drugi 
plati Division ne gre tako daleč kot denimo DayzZ. 
Penali za odpadništvo so tako veliki, da se ti to 
običajno ne splača, kar pomeni, da zdaleč ne gre za 
pravo anarhijo. Prejemanje statusa mrtvaške glave 
pač ni stvar skupnosti, marveč vgrajeni mehanizem. 
Takisto ga prehitro fašeš ob nehotenem prijatelj- 
skem ognju. A vseeno pohvale Massivu, da so s tem 
poskušali, kajti napetost v Dark Zonu režeš z nožem. 


Division je mestoma noro vzdušen špil s prizoriš- 
čem, kakršnega srečaš redko. Spet v drugih ele- 
mentih pa je omejen in nazadnjaški, na primer v bo- 
ju in interakciji z okolico. Tudi vozil se ne da uporab- 
ljati. Bržda je vse to cena navezave na Ubisoft, ki 
preveč revolucionarne igre ne bi dovolil. A studio 
Massive - točno tisti, ki je napravil Ground Controle! 
- skuša streči zahtevnejšim in napoveduje brez- 
plačne težje misije za druščine ter izmenjavo opre- 
me med igralci. Ostalo dospe v plačljivih DLCjih, saj 
je Division špil za polno ceno in ne za naročnino. 
Prvi dodatkič bo prinesel več podzemne železnice, 
drugi neke sorte modus horde. Tri DLCje bo pokrila 
sezonska vstopnica za 40 evrov, a zazdaj še ni ja- 
sno, kako kvalitetne reči bomo zanjo dobili. 

Če si ljubitelj urbanih katastrof, boš bržčas lahko 
upravičil izdatek že pri puščavniški igri. A precej več 
bodo odnesli tisti, ki jim ležijo diablovščine in igra- 
nje v četvero. V tem in vzdušnem pogledu je Divi- 
sion pri meni kljub luknjam pustil neizbrisen vtis. 

izozemski garažni razvijalci Vlam- 
beer veljajo za čudežne dečke ne- 
odvisne scene, toda sam ne de- 
lim slepega navdušenja nad nji- 
mi. Včasih jim uspe strel v polno, na pri- 
mer z mobilno ribiščino Ridiculous Fis- 
hing in od strani gledano streljačino Super 
Crate Box. Drugič pa so rezultati slabši, 
recimo pri aktualnem Nuclear Thronu. 


Jedrski prestol je od zgoraj gledana naži- 
gaška arkada, ki uveljavi strukturo rogue 
iger. To pomeni, da se stopnje ustvarjajo 
naključno in da moraš po vsaki smrti od 
začetka. Postavljen si v postapokaliptični 
fantazijski svet, kjer vodiš čudaške mu- 
tantske junačke - ribo, rožo, kristalneža, 
o fuj gnojnobulneža. Izbranemu v slogu 
twin stick shooterjev ločeno nadzoruješ 
gibanje in streljanje v polnem krogu. Vsak 
ima svojstveno posebno sposobnost, kot 
je delanje prevalov, ščit in prikovanje so- 
vragov na mesto. Med gnusobe, ki jih 
masovno odstranjuješ, sodijo napadalne 
mumije, zobate ličinke, krute vrane, ra- 
dioaktivne podgane in podobno. 

Nakaze tamaniš po tematsko samosvojih 
nivojih, kot so puščava, kanalizacija, ka- 
njoni in ledene planjave, ki se vedno zno- 
va naključno generirajo. Noben ni prav 
obširen, cilj pa je vedno znova ugonobiti 
sleherno spako. Ob prehodu na nasled- 
njo stopnjo izbereš eno od štirih mutacij. 
Tako postaneš bolj natančen, dobiš več 
streliva in zdravja, ob bližini smrti hitreje 
streljaš ... Nabor je odvisen od sreče in se 
po odhodu v večna lovišča ne ohrani, ta- 
ko da zmerom znova začneš gol in bos. 


Spočetka je Nuclear Throne privlačen. 
Osnovnošolsko groba, pikslasta grafika 
ima nek zrnat šarm. Pri streljanju pa imaš 
dober občutek moči številnih orožij, ki 
pokajo in hrumijo, da je veselje. Nasprot- 
niki in okolica tako ob stalnem renčečem 
hrupu in desperado glasbi uživantsko raz- 
padajo pod revolverji, šotgankami, laserji 
in bombometi. Pa tudi pod šraufcigerji, 
kladivi in sličnimi hladnimi ostrinami ter 
topinami. Vsako ima svojstven domet, 
razpon, hitrost in druge lastnosti, ki si jih 
moraš vtisniti v spomin, če hočeš preži- 
veti. Granate denimo poleg ostalega raz- 
sujejo zidove, za katerimi se zna skrivati 
tajna. V igranje je treba takisto prišteti 
eksplozivna trupla in objekte, kot so sodi, 


ter teatralne vstope šefov, kot sta plame- 
neči spak in mumija, ki v norungi za tabo 
podira stene. 

Vse to ustvari samosvoj občutek nadzo- 
rovanega kaosa, ko se zdaj previdno skri- 
vaš za zaklonom, v naslednjem trenutku 
pa že tečeš skozi gruče nasprotnikov, da 
bi odprl naslednjo skrinjo. S tem si obno- 
viš zalogo municije ali si deležen kake 
druge dobrote. Tudi smrt sprva ni boleča, 
ker veš, da boš naslednjič boljši ter da 
boš slejkoprej odklenil nov lik. Prav tako 
si vesel sodelovalnega co-op modusa na 
enem računalniku ali PS4 (vitina verzija 
zahteva še eno bližnjo konzolo) in dnev- 
nih ter tedenskih izzivov, kjer skupnost 
pluži dalje pod enakimi pogoji. 


Vendar je dokaj verjetno, da bo lajkanje 
čez uro ali dve pojenjalo. Sam sem nav- 
dušen tako nad streljanjem kot rogue 
žanrom in me težke igre zlepa ne namori- 
jo. Dark Souls in Bloodborne, pridita! Am- 
pak ob Thronu sem ostal hladen. Ne gle- 
de na vse mutacije, previdnost, željo in 
trud sem bil namreč v tem nepoštenem 
naslovu venomer le korak od crkota, kar 
mi je začelo vedno bolj srkati voljo. 
Energija zna v kaosu in slabi vidljivosti, ki 
sta redna spremljevalca, poiti v sekundi, 
nakar se spet znajdeš na štartu. Tam ne 
moreš za sproti nabrane solde kupiti ni- 
česar - ne krepelc, ne likov, ne veščin, ne 
zahtevnosti, ki ostaja ena sama, ultra- 
zajebana. Tudi zato se igranje začne kaj 
kmalu zelo ponavljati. Mnogi instadeathi 
in element sreče pa zanikajo taktični pri- 
stop, ki obsega ravnanje s strelivom, last- 
nosti krepelc ter posebne veščine. Resda 
v Vlambeerjevih naslovih hitro erkneš, 
ampak v redkokaterem si nato deležen 
take praznine. 

Mogoče konkretne spremembe še pride- 
jo, saj je bil Prestol že v early accessu de- 
ležen številnih sprememb. A v izidni obliki 
za 12 evrov to ni rogue arkada, ki jo pri- 
poročam. Raje si omisli Binding of Isaac. 


Denonia 


late dobe pustolovščin se spominjam s 
Z solzico v očeh in fajfo v ustih. Toda 

dnevi blišča, ko je na avanturah delala 
celo Lucasova hiša posebnih učinkov Indu- 
strial Light 6 Magic, so mimo. Zdaj smo po- 
plavljeni z neodvisnicami, iz katerih tolikanj 
bolj štrlijo visokoproračunske igre, kakršna 
je bila trilogija Deponia nemškega studia 
Daedalic. Ta ni imela vmesniških nesmisel- 
nosti in podobnih amaterizmov, temveč 
smo se lahko brez bentenja posvetili važne- 
mu: odbiti zgodbi, čvekanju, ugankam in 
tlačenju odmaševalnikov ter kljunašev v ju- 
nakov plašč. 


Nazaj v prihodnost 


Rufus je bil protagonist stare šole z jasnim 
zgledom, nekakšna nesramnejša in narci- 
soidna različica Guybrusha iz Monkey Islan- 
da. Ni bil gusar, temveč prebivalec sveta, ki 
ga je davno pogoltnilo smetje. S sotrpini je 
bolščal v mesto, lebdeče visoko nad ne- 
skončnim odpadom. Tamkaj so izbranci ži- 
veli v udobju in izobilju, ne vedoč, da pod 
njimi reveži za preživetje rijejo po kompos- 
tu. Svetova sta se kajpak srečala. Rufus se 
je zatrapal v aristokratsko princesko, reše- 
val deželo, se kloniral in se šel psihologa, 
vstajnika ter še marsikaj. Ampak nad za- 
ključkom trilogije je bilo moč slišati dosti ja- 
dikovanja in nemara je prav zato dobila do- 
daten del, Doomsday. Dvojka je recept zači- 
nila s trojno osebnostjo punčare Goal, trojka 
z vodenjem klonov, to pot pa je na meniju 
časoplov. 

Zdaj je junak vnovič tam, kjer je začel. V sa- 
njah je uzrl konec sveta in gradi balon, s ka- 
terim bi dosegel nebeško Elizijo. Načrte mu 
prekriža srečanje s časovnim popotnikom. 
Kljub zadržanosti in pazljivosti ga Rufus 
uspe zvleči v svoje tegobe, tako da se spaj- 
dašita. Sprva se ubadata z lokalnimi zagata- 
mi, kot je nadležen rožnat slon. A sčasoma 
ju časovni stroj zapelje po obeh svetovih, 
preteklosti in prihodnosti. 

Fino je srečati predrugačena, toda znana 
prizorišča in like. Scena nastanka transsek- 
sualne tajnice Lotti denimo deli mnenja in 
od občutljivosti je odvisno, če oziroma koli- 
ko ti bo humor sedel. Straniščnost je pogo- 
sta, a Rufus deluje za spoznanje manj zabit 
in zoprn, kar pozdravljam. Sam sem se po- 
gosto hehetal, enkrat ali dvakrat pa celo 
prešerno bruhnil v smeh. Omeniti gre le, da 
je kljub hudemu govorniškemu talentu me- 
stoma vidno, da je v prevodu iz nemščine 
ugasnila kakšna iskrica. 


Žlahten klik 


Pristen pustolovski duh je vselej prisoten in 
občutek ob spremljanju vragolij je nadvse 
opičji. Početje je razgibano, naj gre za iska- 
nje slonovega skrivališča ali reševanje deč- 
ve. Zdaj je na voljo kakšnih deset zaslonov 
in prav toliko zgovornih likov, naslednji tre- 

nutek pa je dogajanje bolj akcijsko in zaprto 
ter moraš urno udrihati po miški v akcijski 
sekvenci. Vse skupaj je bolj osredotočeno, 
saj ni več neskončno nepovezanih stranskih 
opravil. Še dobro, saj potovanje skozi čas 
prinese drugačno zmedo, v kateri kdaj pa 
kdaj res nisi prepričan, kaj se je zgodilo in iz 
katerega časa je kdo. 

Rufus v približno enaki meri čveka, nabira 
predmete in rešuje uganke. Vse to je v uži- 
tek, saj je vmesnik brez odvečnega klikota- 
nja zares zgleden in pozna brzinsko menja- 
vanje med zasloni ter uren priklic inventarja. 
Prav tako zna pokazati vroče točke, ki jih ni 
ravno ogromno. Zato se kljub pogostim ob- 
skurnim rešitvam ne zatakneš pogosto - še 
najtežji je sredinski del, kjer je treba sta- 
rešine prepričati, da skličejo krizni sestanek. 
To namreč vključuje poigravanje z genskim 
zapisom, kar terja precej poizkušanja. Zna- 
ne so tudi miniigre, kot je igranje golfa in vo- 
denje kuščarja skozi labirint, kjer je besno 
klikanje dostikrat učinkovitejše od iskanja 
logike. Kot v predhodnicah jih je tudi to pot 
moč preskočiti. 


Časovni paradoksi 


Če te je razočaral kiselkast konec trilogije, 
vedi, da tokrat ne boš dosti bolj potešen. Ta- 
kisto je hecna popolna premočrtnost, saj bi 
pričakoval bolje izrabljeno potovanje skozi 
čas. Saj se ponavljamo z omenjanjem Ten- 
takla, ki je ravno izšel v prebarvani inačici. 
Vendar je ta igra kljub letom bolj domiselna 
in odprta ter mojstrsko pokaže, kako napra- 
viti časovne zagonetke, kjer preteklost vpli- 
va na prihodnost. Tega je v Sodnem dnevu 
premalo. Štorija se vmes malce zmede in 
rdeča nit zna zatavati. Pa tudi kak hrošč se 
pojavi, tako da Rufus izgine ali zmanjka 
kakšna vrstica govora. 

A kljub zameram igranje vleče ves ducat ur. 
Risankasta podoba je razkošno animirana, 
dočim odštekani humor in zanimivi liki skr- 
bijo, da nasmeh ne zapusti obraza. Nenehno 
sem hlastajoče pričakoval, kam in kdaj bo 
Rufusa zanesla pot, nakar sem bil deležen 
bonbončkov, kot sta stranska vloga Davida 
Hayterja, ki ga poznamo kot glas Kačona iz 
Metal Gear Solida, in pehar poklonov žanr- 
skim klasikam. Verjetno cena tudi zato zna- 
ša konkretnih 30 evrov, tako da se splača 
počakati na obvezno znižanje. Ako se je še 
nisi, se dotlej loti izvirne trilogije, ki jo je bilo 
moč pred kratkim dobiti za vsega 6 bru- 
seljčanov. 2D-podoba ne zastara in za dro- 
biž dobiš pošten pustolovski trojček. 


se izgubi na smetišču časa. Recik- 
lirani odpadki so najboljši! 


podoba v izvrsten vmesnik 

visokoproračunska izvedba 

precej neizkoriščen časoplov 
»samozadovoljnost Daedalic'za PC; 


oomsday (4 


% v[ 
Doomsday je tipska 2D-avantura s čvekanjem, rabo predmetov in 
? ugankami. Resda ne odkriva tople vode, a je luštna in brez večjih težav. 


We're locked in a time loo 


You have to stop the hiyh boat! 


Nekatere miniigre so bolj domiselne od drugih, skoraj vse pa se da 
preskočiti. Zlasti kul je eyeofthebeholderska scena, formulce pa niti ne. 

reživetvene igre imajo že v štartu sloves 
mazohističnih preizkušenj, kjer te hoče 
ubiti prav vse - celo brezosebno nežive 
reči, kot so dež ali nedolžen zarjavel 
žebelj. Indie špil The Flame in the Flood pa na- 
petost še zaostri, saj te sili v nenehno gibanje. 
Junakinja, brezimna skavtinja, si v tej igri ni- 
kjer ne gradi zatočišča, kot bi si ga v sorodni 
Don't Starve. Za 'dom' bi še najbolj mogla okli- 
cati svoj splav, s katerim se prevaža med opuš- 
čenimi lokacijami. Glavno prizorišče Flama je 
namreč ogromna reka, ki spaja porušene vasi- 
ce in vegaste ribiške kolibe neke oddaljene 
ameriške dežele. Kaj jo je opustošilo, ne izve- 
mo, je pa moralo biti uničujoče, kajti žive duše 
lahko preštejemo na prste ene roke. 
Vodotok je hkrati največji prijatelj in sovražnik. 
Po eni plati omogoča prečenje velikih razdalj, 
toda po drugi je skrajno muhasta enosmerna 
cesta, ki te ob najmanjši napazljivosti vrže v 
čeri. Če je karambolov preveč, potoneš in je ko- 
nec. Splav enako kot skavtinjo usmerjaš iz izo- 
metričnega pogleda, toda naj še tako tolčeš po 
knofih, ima rečni tok svoje ideje, kam te bo po- 
slal, vračanja pa ni. Vožnja zato terja dosti potr- 
pežljivosti in predvidevanja. Dostikrat se struga 
razveji in če izbereš odsek z brzicami, boš švi- 
cal. Je pa moč z najdenim materialom plovilo 
nadgraditi, na primer s konkretnim krmilom in 
kasneje celo z motorjem. Žal slednji golta ben- 
cin in ga je treba zagnati karseda redko. 


Lokacije so mnogoterih vrst — v ruševinah vasi najdeš zdravila, ob kmetijah 


Med Scilo in Karibdo 


Kljub nevarnim čerem te smrt večkrat ujame na 
trdnih tleh. Punčara mora biti nafutrana, napojena, 
naspana in ogreta, sicer pridejo v goste izčrpanost 
in bolezni. Paziti se je treba strupenih zeli in divjih 
živali, ki predstavljajo precejšnjo nadlogo. Divje 
svinje te bodo tolikokrat oklale, da se boš iz ihte ja- 
vil na prostovoljno delo v klavnico, volkovi so pa 
sploh razred zase. Junakinja ni nek borec in šele 
kasneje si lahko pomaga s pastmi in lokom. S se- 
boj ima sicer zvestega psa Aesopa, ki pa je takisto 
bolj shirano ščene kot vojščak. Zna izvohati dobri- 
ne in z laježem opozoriti na nevarnost, v ravs pa se 
ne bo spustil. Boj je namečkoma okoren, saj je tež- 
ko ciljati. To verjetno ni bila namera avtorjev, mar- 
več je pomanjkljivost vmesnika. 

Igra ne pozna učenja veščin in poznavanje rokodel- 
skih načrtov pridobimo avtomatsko ob najdbi suro- 
vin. Zato je ravno od napaberkovanega materiala 
najbolj odvisno preživetje. Brez materiala za pasti 
ne bo mesa in boš gladoval. Zato ne moreš nikjer 
obstati, marveč je treba nenehno dalje. Struga in 
lokacije vsakič nastanejo naključno, zato obvezno 
pride do pomanjkanja te ali one dobrine. In ravno to 
je srž Flama: premišljeno odločanje o porabi zalog. 
Je smiselno ribiški laks ponucati za sešitje toplejših 
hlač ali ga boš morda kmalu rabil za ribolov, ker se 
bodo vsi zajci poskrili? Malokateri špil ravnotežje 
med tveganjem in nagrado useka tako dobro kot 
The Flame in the Flood. 


divjo koruzo. Vendar te znajo z najdbami dostikrat presenetiti. 


(se ob pomi. u 
naslednji črevestiičinfekci, 
' dobro uravnott V | 
splavarjenje 
hroščev«, 


odoba in vzdušje 
okoren vmesnik in nadzor 
The Molasses Flood za 

S tokom usodi naproti 


Seveda ob vnovičnem začenjanju pridejo partije, ki jih je 
zaradi nesrečnega razporeda surovin nemogoče preživeti, 
kot je za roguelike značilno. V lažjem modusu po krepotu 
nadaljuješ s poredko posejanih shranjevalnih točk, dočim 
v pravem podležeš za vekomaj. V takih primerih prekol- 
neš naključnost. Toda razsvetljenje pride v tistem trenut- 
ku, ko pogruntaš, da je Flame odlična metafora za tok 
življenja. Nič ni podarjenega, marveč moraš po pameti in 
instinktu uporabiti, kar imaš. Ko igro vzameš iz tega zor- 
nega kota, se laže zlekneš in se ob zvokih country glasbe 
podaš po brzicah odkrivat, kaj se je zgodilo z deželo. Stili- 
zirano, oglato risankasto okolje je hecno, a ti priraste k 
srcu in navzlic redkobesednosti ustvari dobro vzdušje. Ta- 
ko ta neizprosna igra postane celo prijetna. Dvajset evrov 
je sicer na zgornji meji primernega za špil, ki traja nekaj 
dni, pa kak hrošč še najdeš. A izkušnja je fajn. 


Vozi me splav v daljave, daleč tja v širni svet, 
glej, zdaj se zde širjave, vse kot en sam svež kotlet. 


Rečna struga in gore, urno mimo nas beže, 
vozi me splav v daljave, tja zdaj želi si ... 
prazen želodec, jebenti. 


nk, 
ogostimi nevi 


jen arkadni izziv. Flame 
tnost. 


The Aguatic Adventure of the Last Human 


roti koncu drugega tisočletja človešt- 

vo v najbližjo črno luknjo izstreli ve- 

soljsko ladjo. Plovilo z edinim članom 

posadke se izgubi v času in se vrne v 
daljni prihodnosti. Toda ko strmoglavi na do- 
mači planet, ta ni več prepoznaven. Vodovje 
je preplavilo najvišje gore in pod ledeno 
skorjo je drugačen svet. Še dobro, da se ra- 
ketica dobro znajde v objemu vode. Zdaj 
astronavt postane podmorničar in poslednji 
človek. 


Dvajset tisoč let 
pod morjem 


Tako se otvori Aguatic Adventure of the Last 
Human, od strani gledana raziskovalna akci- 
jada v stilu Metroidov oziroma slične odlični- 
ce Aguaria (Joker 174). To pot smo recepta 
deležni v destilirani obliki, saj sta v ospredju 
njegova najbolj čislana gradnika: odprt svet 
in fantastične šefovske bitke. Vmes ni dosti 
akcije, saj je večina ribic in rakov miroljub- 
nih, zato je plovba po tematsko različnih pod- 
ročjih precej spokojna ter meditativna. Zdaj 
podmornica brni skozi gozd morske trave in 
koral, nato se spusti v prepletene sisteme ce- 
vi in vse do temnih brezen, koder je moč vi- 
deti razžarelo Zemljino jedro. Kot se spodobi 
za tovrstne igre, smo deležni raznovrstnih 
nadgradenj, ki odprejo nove poti. A takšnih 
preprek ni dosti, zato je raziskovanje še bolj 
odprto, kot smo vajeni. Malce ga sicer otežu- 
je zelo osnoven zemljevid, je pa zato naokoli 
dosti postaj, ki omogočajo shranjevanje po- 
ložaja in prežarčevanje. 

Nekaj je ogibanja minam, zlobnim školjkam, 
bljuvajočim mehkužcem in plinu, toda pravo 
švicanje pride šele pri mnogoterih šefih. Ti 
ležerno štefnanje za nešteto skrivnostmi zmo- 
tijo na zares spektakularne načine. Kdor bi 
pomislil na Shadow of the Colossus, ne bi us- 
trelil mimo, saj so vse tovrstne bitke čudovi- 
to razgibane in večnivojske. In seveda težke 
kot hudič. Že po prvih petih minutah posled- 
nji človek sreča ogromnega črva, ki rije po 
rovu, obstreljuje s podmladkom in šviga sem 
ter tja. Monstrum terja pomnjenje vzorcev, 
prstnične sposobnosti in vzdržljivost ter ti ob 
nezbranosti urno zavda. Posebej zato, ker je 
plovilce spočetka podhranjeno in zna strelja- 
ti le navzdol. 


V družbi krakena 


Slično raznolikost najdemo pri ostalih spopa- 
dih. Nekateri terjajo počasnejši in bolj pre- 
mišljen pristop, v drugih je ključno izogiba- 
nje nešteto izstrelkom in plavajoči nadlogi. 
Ali pa je treba zgolj urno bežati in vmes raz- 
streljevati skalovje. Ker je vrstni red obraču- 
nov prilično poljuben, se zna zgoditi, da pod- 
mornica naleti na prehud zalogaj, ki ga je pa- 
metno odložiti na kasneje. Večinoma zados- 
tuje harpuna, toda najbolj zaguljeni glavarji 
imajo skrito šibko točko, ki jih konkretno 


marelj 2016 


Podvodni svet, ki ga raziskuje podmornica, je odprt in pisan. O propa- 
du človeštva pričajo zarasle stavbe in še vedno delujoči zasloni. 


TIHE MORM 


Šefi so jako raznoliki, terjajo različne pristope in se znajo zavleči. Hobot- 
ničarja se lahko odkrižaš hitro in tvegano ali preudarno in počasi. 
s Uno Škesi] 


olajša in navadno vključuje rabo pridoblje- 
nega orodja, kot je denimo žaga. Položaj se 
samodejno shrani pred vsakim srečanjem, 
obenem pa igra ni nepravična, saj tudi po 
petnajstem ponavljanju veš, da si bil za 
crkot kriv sam. 

Ko se ne spoprijema z morskimi kolosi, 
podmorjeplovec odkriva klavrno usodo člo- 
veštva. Premagalo je energijsko krizo, tako 
da nekaj mašinerije pod vodo še vedno ob- 
ratuje in kljubuje neizprosnemu zobu časa. 
A izobilje ljudi ni moglo rešiti. Hologrami in 
zasloni govore o nespametnem ravnanju in 
ekološki katastrofi, ki je prebivalstvo prisili- 
la v podmorsko življenje. Še bolj zgovorne 
so ruševine mest, ki pričajo o neprijaznosti 
oceana in počasnem propadu. Zlasti če si 
pozoren na podrobnosti, kot je MeDonaldov 
znak, ki štrli iz stavbe. Čudovita, a kruta na- 
rava je pogoltnila in prerasla ostanke civili- 
zacije. Vse to tvori samotarsko, zlovešče vz- 
dušje in vsakokrat, ko se na zaslonu izpiše 
darksoulovski "YOU'RE DEAD", veš, da si 
pričal izumrtju človeške vrste. Zadnjega mo- 
ža naprej vlečeta predvsem obupana zve- 
davost in iskanje krivca, na katerega bi zlil 
maščevalni gnev. 


Ecco bi bil ponosen 


Aguatic Adventure najbolj seka zaradi dvoj- 
nosti. Na eni strani je opazovanje oceanske 
narave, ki počasi golta ostanke človeštva. 
Umirjen tempo budi otožnost in omogoča 
dovolj časa za občudovanje večplastne pik- 
slaste podobe. Alge migetajo v toku, polno 
je pisanih rib in morskih konjičkov. Resda je 
mestoma pretemno in zna biti nepregledno. 
A kljub kockavosti nikdar ne bi rekel, da je 
špil delo garažnega dvojca. Primerno zasa- 
njana je tudi minimalistična elektronska 
muzika. Nakar uletijo brutalni šefi, kjer srčni 
utrip poskoči v višave in bodo igralnike raz- 
bijali celo stari mački. 

Zajebanost seveda omejuje splošno priv- 
lačnost in v nos znata iti kak hrošček in me- 
stoma težavna navigacija. Vendar take za- 
mere ne skazijo veličastne izkušnje. Morda 
zna vse skupaj delovati kot poenostavljena 
'metroidvania', toda kleč je v tem, da sta 
ustvarjalca prečistila recept in se osredo- 
točila na raziskovanje ter epske šefe. Tako 
zalogaj ni bil prevelik in sta gradnika lahko 
zloščila, kot se zagre. Obenem jima skozi 
okolja uspe povedati fabulo, ki se te dotak- 
ne. Za ugodnega desetaka tako dobiš kakih 
deset uric dolg posladek, kjer boš po kon- 
čanju z veseljem pognal new game 4. 


Upanja za človeštvo že davno ni več. Pod- 
morničar odpluje proti izumrtju. 


raznolike, trdojedrne šefovs- 


ke bitke 
vzdušja 
ledna in temna 


izvrstna dvojnost 
ponekod nepreg- 

bglavljena trupla, s krvjo popisane stene, 

skupaj zašiti dojenčki - to so sestavni kosi 

klasične pustolovščine z enajstletnico Fran 
Bow. Do nedavnega je imela prijetno življenje, na- 
kar je neke noči prišla črna pošast in ji pred očmi 
razkosala starša. Ni čudno, da se je dekletu zme- 
šalo in je pristalo v otroški ludnici. V taki z okost- 
njaki v omarah, pedofilskim varnostnikom in pa- 
cienti, ki prosijo za smrt. A Fran se grozotam nav- 
zlic ne da in je odločna, da bo pobegnila ter našla 
svojega mačjega prijatelja. 
Kot pričajo slike, to ni mračnjaška grozljivka nalik 
Sanitariumu ali Tormentumu, marveč igra pisanih 
barv in nasmejanih obrazov. Mrtvih ali zlobnih, 
vendar nasmejanih. Skrajno morbiden scenarij je 
namreč prikazan z izvrstno in slikovito otroško ris- 
bo, ki tudi brez strašnih elementov po coralinovsko 
ježi dlačevje. Špil drugače ni posebej srhljiv, prej 
psihološki triler. Vseeno pa je predstava dovolj ab- 
straktna, da strašne usode otroka ne jemlješ preti- 
rano osebno. Za nameček je avantura kljub uvodni 
razkosanosti roditeljev lahkotna, celo pravljična. 
Fran je kakor Alica ujeta v čudaški, metaforičen 
svet, ki je včasih krvavo zagroben, drugič pa svetla 
dežela govoreče zelenjave. Temu primerno je nje- 
no početje, ki sega od pogovarjanja z mrtvim lo- 
som do igranja tri v vrsto s polžem. Pri tem se ji 
često prepleta več vzporednosti. Lahko recimo po- 
je zdravilo in spremeni lokacijo v grozljivo dimenzi- 
jo s prikaznimi in mrtvimi novorojenčki. 


Ta večplastnost, primerljiva s tistimi redkimi časo- 
plovnimi igrami, kakršen je legendarni Day of the 
Tentacle, se dogodivščini lepo poda, saj ponuja 
nove načine premagovanja preprek. Nasploh so 
problemi oziroma rešitve precej posrečeni. Par je 
lahkotnih logičnih puzel, nekaj je besednih ugank, 
dosti je pogovarjanja, medtem ko pot večinoma 
odpira rokovanje z vsesortnimi predmeti. Občas- 
no, zlasti v osrednjem delu z mnogo 'zasloni', je 
špil kar težaven, tudi zavoljo odsotnosti vročih 
točk. A to je ob zadnječasni pretirani lahkotnosti 
žanra kvečjemu plus, poleg česar je dogajanje vse- 
eno tekoče in zelo pripovedno. Zmotili pa so me 
pretirana enorešljivost in generični odgovori na 
vse nepravilne kombinacije, nad čemer nikoli ne 
bom nehal jadikovati. Prav tako sem pogrešal 
boljšo zvočno plat. Odsotnost govora vzamem kot 
'stilsko komponento', toda razgibanejša glasba in 
kakšen učinek več bi pripomoglo k vzdušju. 
Križev pot malega dekliča, ki daje spočetka misliti 
na popoldanski, fanovski izdelek, se izredno dobro 
razvije, preseneti z edinstvenimi domislicami in 
dobro zastavljenim svetom ter traja kakovostnih 
petnajst ur. S tem, da sta ga v celoti sprogramira- 
la, izrisala in oglasbila dva človeka. Konec resda 
ne poda jasnih odgovorov na vsa vprašanja, ven- 
dar gre pač za tiste sorte snov, kjer je bistvo skrito 
očem. Če si avanturist, ti tole nežnokrvavo povest 
priporočam iz izrezanega, z dehtečimi rožicami 
potresenega srca. 


je z eno nogo v sladkorni 
peni in z drugo v svežem drobu. 


Killmonday za PC / Android 


roji demonskih betic. Sledijo rahlo cthulhujevski 
lovkasti bradači, zmajske koščene stonoge in še 
kaj. Marsikaj. Čar je ravno toliko v tem, da gnuso- 


Devil Daggers 


ajming za izdajo te besne arenske streljačine seveda 
T: naključen, kajti pred vrati je nov Doom. Devil 

Daggers je njegov neodvisniški minibratranec, ki 
igranje seseklja do srži. Ostane zgolj prvoosebno reše- 
tanje smrtnjaško-peklenskih prikazni s čarobno roko, ki je 
ušla iz Hexena. Če terjaš zgodbo, različna orožja, struktu- 
ro in širšo poanto, ti bo izdelek bržda abervezen. Prav ta- 
ko, če nimaš refleksov oziroma ne maraš za študij po- 
drobnosti. Ljubitelji trzalne arkadne čistosti pa znajo vanj 
zmetati nezdrave količine časa. 
Na začetku ni ničesar, le trdna tla pod nogami in orjaško, 
viseče bodalo. Ko ga pobereš, se znajdeš v ravni areni, 
obkroženi s prepadom, in sprožiš prihod sovražnikov. 
Najprej se pojavijo totemski stebri, iz katerih se rojevajo 


Centimeter preveč naprej ali nazaj in letečnež me bo fental. m 


mestu — pazi se, stonogič! 

be uničiš, kot v tem, da jih sploh ugledaš. Takoj ko 
se te nekaj dotakne ali če stopiš čez rob, je igre na- 
mreč konec in moraš spet od začetka. Nič energi- 
je, življenj, nadaljevalnih točk, pokazateljev na za- 
slonu. Le en sam ti brez sposobnosti šviga ali ščita, 
zgolj s skokom in roko, ki strelja šibkeje in hitreje 
(strojnica) ali močneje in počasneje (šotganka). 
Ko crkneš, si deležen podatka, kako dolgo si živel 
in količine nabranih točk, kar roma na spletne le- 
stvice. Tam vidiš svojo umestitev in si ogledaš 
posnetke igranja drugih. 

Kleč je v niansah. Dosti nakaz je treba ciljati v rde- 
če kristale, ki niso vedno razkriti. Ker ni glasbe in 
je preglednost slaba, se naučiš sovražnike prepo- 
znavati in locirati slušno (obkrožajoč zvok koristi). 
Kar se zdi sreča, je dostikrat posledica spretnosti, 


česemi na mz pi 


To nista siamski dvojčici, marveč zašiti zlobni sestrici. 


—- — —— 


It's 2:36! We have a great possibility of reaching the target in good 


Kljub enostavnim ugankam in otroški risbi to ni špil za 


otroke. Bavi se namreč s strahovi. Zaresnimi in v glavi. 
pa z 


ko vešče slalomiraš med kostkosti in demoni. A za kaj 
takega je treba poznati njihove vzorce in vedeti, kateri 
so v danem trenutku najbolj nevarni. Moč je rocket, 
okej, dagger jumpati, kot da Guake ni nikdar minil, ter 
gnusobe desetkati od zgoraj. In več kot pobereš kris- 
talov, močnejša postane tvoja dlan. 

Seveda je v takem špilu daleč več porazov kot trium- 
fov. Nemalokrat crkneš že po dvajsetih sekundah, 
medtem ko že po minuti vse skupaj postane čisto no- 
ro. Ponavljanja je zato obilo. Tudi na grobo, že prav 
vokslasto grafiko se je treba navaditi. Toda Daggerjev 
se drži svojstven staromoden čar in na Steamu veljajo 
zgolj petaka. Kogar daje žeja po demonski krvi, si jo 
lahko poceni poteši še pred 13. majem. 


odigra predoojem za Pogubo 
in rekviem za zapestje. 


Sorath za PC 


Ta izpeljanka Dooma celo ima animirane obraze, tako da bi zanjo umel veljativtisti 
zlagani Megazinov opis :). 


april 2016 


ka v viktorijanskem času. Njen junak je napol 
blazen slikar, ki skuša čopič zavihteti na pota 
stare slave. Med tavanjem po starinski bajti odpira 
vrata, predale, skrinje in sploh karkoli z ročem. Tako 
najde mnoge spominke, ki poganjajo štorijo in raz- 
grinjajo njegovo diabolično preteklost. Podobno kot 
v filmu The Shining mu je jalova deloholičnost odtu- 
jila ženo in otroka. Zdaj samuje v hiši in kuje do- 
končanje poslednje mojstrovine, za katero potrebuje 
šest ključnih slikarskih pripomočkov, skritih globoko 
v nedrjih domovanja. 

A hiša se kmalu predrugači v tesnobno manifestacijo 
lastnikove trohneče podzavesti. Hodniki se mu spre- 
minjajo pred očmi, še bolj živahno pa je dogajanje za 
njegovim hrbtom. Vrata nazaj nikoli zares ne vodijo 
nazaj, temveč v novo sobo z drugimi grotesknimi po- 
dobami velikih slikarskih imen - Goye, Rembrandta, 
Eycka. Pretežno nasilna ikonografija v sožitju s prizo- 
ri umirajočih dojenčkov in pojavljanjem v belo ode- 
tega ženinega kadavra uspešno naelektri vzdušje. 
Žal pa sledi grenko spoznanje, da so pošasti dekora- 
tivne, kajti za pobeg zadošča, da odtacaš v drugo 
smer. In četudi se studkotom vržeš v objem, kazni 
praktično ni. Prebudiš se v sveži, naključno generira- 
ni sobi in ves napredek ostane nedotaknjen. Tako 
manjka pristen občutek nevarnosti, strah pred tem, 
da boš razcefran, ne zgolj prežarčen. 


P: strahu je psihedelična prvoosebna grozljiv- 


Heaven's Hope 


ngel Talorel strmoglavi na podeželje devetnajstega 
A:«: pri čemer izgubi krila in sij. Ker je prvič 

zdoma, mu pravila našega sveta niso poznana, za 
nameček pa okraj drži v pesti inkvizicija. Ta je prepove- 
dala uvoz alkohola in svile, ki ju padli nebesnik nujno po- 
trebuje za izdelavo zrakoplova, s katerim bi se vrnil do- 
mov nad oblake. Scenarij je torej zanimiv in za razliko od 
množice nižerazločnih ali risankastih pustolovščin je vpet 
v prav imeniten videz. Pisane lokacije so simpatično na- 
slikane na roke in nasploh je stil z nekam nesorazmerni- 
mi liki zelo všečen. Govorance suhih dolginov in hecnih 
debelinkotov so enako kakovostne ter podobi primerno 
teatralne. Boljša tehnična izvedba zato igro podraži na 20 


evrov. Je bilo trinajst ur igranja tega vrednih? 


Prvi vtis pokvari vmesnik, ki namesto levega gumba za 
dejanja in desnega za pogled, kot je v navadi, gnoji z do- 


zi 


Zabavljanje nad ponavljajočimi se odgovori in vmesnikom se nemara bere dla- 


4 w en 


4 pi " gašat p 
Z otožnimi kriki in božjastnimi efektiste bebice'sprva prestrašijo. Kasneje"pa se, 


tako kot ostali strašilnivarzenal, izkažejo:za nenevarneErgo, nezanimive: 


Duhomorno odpiranje kosov pohištva hočejo začiniti 
uganke, a so lahkotne in precej nedomiselne. Večinoma 
gre za odpiranje sefov in vrtenje telefonskih številk, s 
čimer junak podoživlja pogovore z ženo iz srečnejšega 
časa. A če se skrivna gesla vsakokrat s krvjo namalajo 
na eno od slik v prostoru, ki jo moraš najti s pogledom, 
to ni izziv, ampak potrata časa. Štorija se odvija po- 
vsem linearno. Ko vstopiš v nov hodnik, so v njem brez 
izjeme odklenjena le ena vrata. Vmes je kopica omar, ki 
jih raziščeš, če ti je mar za amnezično preteklost. Naj- 
deno gradivo shranjuješ v album, ki ga kronološko lis- 
taš, toda pisemca hitro zgrešiš. Škoda, kajti zgodba ni 
slaba in bi lahko ob spretnejšem podajanju um raz- 
plamtela dosti bolj kot polkrvne pošasti. 

Layers of Fear nudi pehar v redu fabule o usodi slikarje- 
ve familije, ob kateri se zna na rob očesa prikotaliti sol- 
zica. To počne z odlično doziranim suspenzom, ki ga 
krona nepredvidljiv zaključni preobrat. Toda kljub piko- 
lovstvu hitro zgrešiš dosti zapiskov, kar krni celovito ra- 
zumevanje. Miselni orehi so rutinski, srh pa se zaradi 
odsotnosti prave nevarnosti kmalu unese. 20 evrov je 
za igro s takimi napakami, ki v nobenem pogledu ne or- 
je ledine in nudi le dobre tri ure vsebine, preveč. 


bi tem pošastim zbežal celo na in- 
validskem vozičku. 


Bloober Team za PC / PS4 


datnimi ikonami ob kliku. Da imaš ja dvakrat več 
dela za vsako 'akcijo'. Ko bi potemtakem vsaj ob- 
stajal nabor različnih angelskih možnosti in uni- 
katnih komentarjev! Ne, večina vročih mest ima 
eno samo ikonico. S človekom lahko na primer 
samo govoriš, 'pogledati' pa ga ne moreš. Nadalje 
sem milijonkrat slišal en in isti najedajoč komen- 
tar. Hočem sneti nedosegljiv papirček s strehe s 
palico: "Why would | want to do that?" Poskusim s 
fračo: "Why would | want to do that?" Rešitev: za- 
teži hoduljarju. Kliknem s sirom na miš, kar je naj- 
bolj logična možna uporaba: "Why would | want to 
do that?" Hočem komurkoli pokazati nahrčkano 
imovino: "Why would | want to do that?" Enako 
čujem celo, če po možaku klikam s predmetom, 
za katerega me je fehtal. Pravilna pot je namreč 
skozi dialog. 

Često se pritožujem nad generičnimi odgovori ob 
nepredvidenem kombiniranju inventarja in nad 
enorešljivostjo problemov. Ampak v tem špilu gre 


v 

LJ 
Slikar plast za plastjo paca vkup sliko. Za to potre- 
buje šest slikarskih pripomočkov, do katerih se 
prebija skozi ponavljajoče se odpiranje predalov. 


tradicionalna avanturistična ozkoglednost v skraj- 
nost. Še toliko bolj to pride do izraza, ker je območje 
veliko in poskušanja veliko. Spisek nesmiselnih replik 
nad smiselnimi potezami se polni na vsakem koraku. 
Nebesnik denimo brez težave pobere vse, kar ni pribi- 
to, v enem primeru pa se odloči, da je to 'stealing'. 
Zaradi veliko dosegljivih delov vasice z okolico, mno- 
gih oseb in večdelnih kvestov ter posledične višje 
zahtevnosti Heaven's Hope sicer spomni na stare špi- 
le tipa Discworld. Toda kljub nekaj zanimivim rešit- 
vam navedene zamere ubijejo igralnost. Povrhu vsega 
ni izkoriščen ne štorijalni ne angelski potencial. Ob 
ponudbi boljših in cenejših predstavnic je torej odgo- 
vor na vprašanje s konca uvoda nikalen, ustvarjalce 
pa je spričo felerjev za oklofutati. 


Padli ne pogreša le kril, 
marveč tudi besednjak in pamet. 


Mosaic Mask Studios za PC 


K (a 4 4 
Talorel resda oživi miš in pripravi kaktus do govorjenja, to- 


pi da njegov/angelski potencial bi mogel biti bolje izkoriščen. 
, i 

SHARDLIGHT 


vetleče črepinje uranovega kristala zeleno osvet- 
S ljujejo pokatastrofični svet. Dve desetletji mine- 

vata od uničujočega spopada med Socialistični- 
mi silami Azije in Oceansko republiko. Prebivalstvo je 
pičlo, mesta v ruševinah in družba v kaosu. Deželi vla- 
da samooklicana aristokracija, ki ljudstvo drži na po- 
vodcu z zdravilom zoper smrtonosno zeleno pljučnico. 
Kdor ni pokoren, ga vojaki napičijo z bajoneti, med- 
tem ko neozdravljivce deportirajo v karanteno, od ko- 
der edini izhod vodi skozi dimnik. Podtalno sicer tli 
uporništvo, toda vsaka akcija je krvavo zatrta. Amy 
je neznaten predstavnik v usodo vdane raje, a nekega 
dne po naključju stopi na pot junaštva. 


GEGIJ 


Shardlight je klasična nizkorazločljiva pustolovščina 
brez ene same posebnosti ali iskrice. Prenekatera zas- 
tonjska je boljša, zato plačevati zanjo nikarte! 


Tak je scenarij nove osemurne dogodivščine od hiše 
Wadjet Eye Games, ki se je specializirala na izdelavo 
in založništvo retropikslastih, z orodjem Adventure 
Game Studio izdelanih interaktivnih povesti. Shard- 
light seveda sledi šimlju, zato ima počez le 320 ostrih 
kvadratkov. Videti je kot Sierrini kvesti iz prve polovi- 
ce devetdesetih z elementi LucasFilma. Slog razu- 
mem in čislam, vendar mora biti v primeru neugledne 
podobe toliko bolj nadmočna in obilna vsebina. To ni 
zastonjčnica, marveč 15-evrski izdelek. Lanski Tech- 
nobabylon je imel recimo kakovostno zgodbo, priv- 
lačen ZF-okoliš in razvite like. Predlanska Primordia 
je postregla z domiselnim robotskim svetom. Shard- 
light pa žal razočara. Razvijalci so sicer skušali vred- 
nost povišati s sinhronizacijo vseh dialogov in opisov, 
toda glasovi so monotoni in sceloma nedoživeti. 

Precejšnji očitek gre na rovaš nerazvite pripovedi, ki 
ne postreže s podatki ne o ozadju ne o ospredju. Ak- 
cijski Mad Max si lahko privošči, da apokaliptične raz- 
loge odpravi v dveh stavkih. V takem mediju pa zve- 
davega igralca zanima več o 'času pred bombami'. 


Adventure Game Studio, orodje za retrodogodivščine, 
je že precej postarano. Načeloma ni z izdelki nič na- 
robe, le mnogo več navdiha nucajo, če jih tržijo. 


o4 


Več o ustroju sveta, ki je začuda pozabil na večino 
tehnologij in celo na strelna orožja, oblast pa iz ne- 
znanega razloga fura starofrancosko modo. Več o 
smrtonosni kugi. Več o Amy in njenih bližnjih, ki so 
zgolj bežno spoznani. In ko napišem 'več', mislim na 
'karkoli'. Ne pričakujem fabule za nagrado hugo, to- 
da globljo, bolj verjetno in manj šolsko zasnovo pa le, 
zlasti ob splošni zasičenosti s temi distopičnimi futu- 
rami. Še konec je izveden ceneno, kot da bi se avtorji 
sami ne mogli odločiti, kako idejo skleniti. 

Predstavitvena in vsebinska bednost prideta tolikanj 
bolj do izraza zavoljo skromne, nenapredne pusto- 
lovske plati. Rešitve so nedomiselno očitne ali pa za 
lase privlečene in žal po ena sama na problem. Po- 
četja je pravzaprav zelo malo in rešitev je kratka, igra- 
nje podaljšuje le lov na piksle. Ni izmenjevanja likov, 
edinstvenih idej, logičnih orehov in besednih zago- 
netk. Punca večinoma pobira in precej enoznačno 
uporablja predmete brez macgyverjevskih kombina- 
cij. Pri tem je dogajanje obupno linearno, lokacij in 
oseb čedalje manj, opisi skopi in komentarji na vse 
neprave poskuse splošni. Vsem spočetka omenjenim 
pikslastim pustolovščinam (in še marsikateri drugi) 
smo dali priporočilo, tale (pod)povrečnost pa ga ob 
široki žanrski ponudbi ne dobi. LordFebo 

Wadjet Eye Games za PC e 15 EUR 


BEZIER 


gre v slogu Geometry Wars so kot šluki adrenali- 
| na, kot neonski sunki v cerebrum. V pogledu od 

zgoraj z ladjico šopaš po omejeni ploskvi in se tru- 
diš preživeti besne navale električnih sovražnikov, kar 
ponavadi ne traja prav dolgo. Če pa že, švicaš vsako 
sekundo. Ko crkneš, greš v divji jagi na točke spet od 
začetka. Neodvisniški twin-stick shooter Bezier vza- 
me te napete trenutke in jih raztegne na dosti večji 
časovni okvir. 


Bezier je dejansko videti, kot bi ušel iz bizarnega uma 
'angleškega jetija' Jeffa Minterja, streljastičnega 
očaka, ki si je članek prislužil v Jokerju 202. 


Kdor je preizkusil Geometrijske vojne, se bo takoj 
počutil kot doma. V poklonu Jeffu Minterju si trikotno 
plovilce, ki ob spremljavi odlične štancmuzike šiba 
po ploskvi in se s streljanjem, neodvisnim od premi- 
kanja, brani neonskih entitet. Te nastajajo iz ničesar, 
frčijo vsepovprek in manj nažigajo, kot se hočejo za- 
leteti vate. Sleherna ima svojstven vzorec obnašanja, 
ki pa niso tako ostro izraženi kot v Geometry Wars. 
Prav tako so sovragi opazno manj napadalni, zato 
plešeš med njimi brez posebnih refleksov in vaje. To 
zagotavljajo krepka zaloga energije, mnoge obnove 
ščitov, ki jih pobereš, in številna začasna posebna 
orožja, od širne elektrifikacije kanalj prek spremlje- 
valnih plovilc do instantne zaščite. Važnejša je zenov- 
ska vzdržljivost kot šprinterska osredotočenost. 


Videti je kot neonska norišnica, v kateri brez turbo- 
refleksov nemudoma erkneš. A v resnici je igra pre- 
cej umirjena in težavnost narašča zelo zložno. 


Dodatna posebnost je kampanja z linearno položenimi 
nivoji, ki razkrivajo koščke zgodbe o transformaciji 
človeštva in dvigu umetne inteligence. Ta rabi kot šef, 
ki te izvoha vedno, ko uničiš peterico kroglastih baz. 
Slednje so različno zaščitene, od fizičnih preprek prek 
oddaljenih zaščit do hitrega samouničenja. Vendar 
kljub temu in rojem sitnobic, ki jih obkrožajo, ne traja 
dolgo, da padejo. Nato se pojavi kroglasti skynetnik, 
pred katerim je treba nekaj časa bežati, čemur sledi 
prehod na naslednjo stopnjo. Vmes dobivaš nadgra- 
ditvene točke, ki jih vlagaš v številna področja, od 
gibčnosti prek dometa do trajanja specialnih krepelc. 
Koristi tudi samodejno streljanje, ki pa se hitro pre- 
greje. Če ti ni do kampanje, lahko vsak dan opravljaš 
sveže izzive in obiskuješ način endurance, ki testira, 
koliko valov preživiš. Vsi modusi so opremljeni s sple- 
tnimi lestvicami in so enoigralski. 

Rezultat je načeloma spodoben šuter, ki zlasti spočet- 
ka hudo suva in postreže z zanimivo, prispodobno ZF- 
zgodbo. Vendar mu na daljši rok zmanjka privlačnosti 
in neotipljivega žmohta naslovov, kot so Space Giraf- 
fe, TxK in Death Ray Manta. S tem, ko podaljšuje in- 
stantnost teh flašk strupa, jih razvodeni in zavda njiho- 
vi udarnosti. Čeprav zvišaš krovno težavnost na hard- 
core, je Bezier pod črto preveč mlačen. Zlasti pa se 
struktura uničenja petih baz in bega pred enim in istim 
šefom, ki mu itak nič ne moreš, pretirano ponavlja. 
No, vendarle je to šele prvi od devetih špilov v seriji 
garažnega avtorja, ki mu ne manjka nadarjenosti. Kdo 
ve, kam nas bo popeljal v naslednjih izdelkih? Sneti 
Niine Games za PC e 10 EUR 

AGER PREDATOR 17 


ajvanski velikan Acer je že vrsto let krepka 
]:«: na področju prenosnih računalnikov, 

toda začuda ni imel serije supermočnih igri- 
čarskih mašin, kakršne imajo Asus, Dell in MSI. To 
zdaj v velikem slogu spreminjajo s predatorji, s ka- 
terimi bodo gotovo uplenili nekaj trga. Plenilska 
značka sicer vsebuje namizne mašine, monitorje, 
projektorje in celo tablice, a notesniki so k nam pri- 
speli prvi. In sicer v 17-palčni izvedbi s polnim ime- 
nom predator 17 G9 791, dočim je moč v tujini do- 
biti tudi 15-palčne inačice. 
Acer ni okolišil, kajti tale naprava je z zajetnim ohiš- 
jem in dobrimi štirimi kilogrami teže klasični gamer- 
ski prenosnik, ki ga tovoriš zgolj od domače mize 
na LAN-zabavo in vmes trikrat počivaš. Z ledicami 
in izpušnimi šobami na zadnji strani videzno ne skri- 
va zabavniškega porekla, je pa njegov rdeče-črni 
dizajn vseeno elegantno zadržan. Izdelava je do- 
dobra robustna, le prednji rob bi bil lahko manj iz- 
ražen, ker ob dolgih seansah žuli v roke. Tipkovnica 
je polne velikosti in daje za membransko soliden 
občutek. Osvetljena je barvno v mavričnih odten- 
kih, ki jih je moč nastavljati v več sklopih tipk, ne 
pozna pa menjave jakosti, kar je čuden mimosu- 
nek. Levo zgoraj najdeš še peterico makro knofkov, 
ki jim je moč zaporedja spravljati v tri profile. 
Zaslon je načeloma na voljo v 1080p ali 4K, vendar 
slednjih pri nas še nekaj časa ne bo, če sploh. Gre 
za zmogljiv IPS-prikazovalnik z dobrim kontrastom 
in svetilnostjo, ki je tudi hiter, saj z odzivnim časom 
ni problemov niti v hitrejših streljankah, kot je Coun- 
ter-Strike. Zaradi mat obdelave nanj razločno vidiš 
v bleščavi, moti pa puščanje odzadnje svetlobe, kar 
je opazno ob temnih scenah v filmih. Pogrešal sem 
takisto G-Sync, ki je na voljo le za zunanje ekrane. 
Zvočniki so v redu, a kljub kar dvema nizkotonce- 
ma ne bi mogel reči, da sem bil nad basi navdušen. 
Med izhodi so zastopani USB 3.0 štirikrat in 3.1 en- 
krat (s Thunderboltom 3). Za video sta tu HDMI in 
displayport, za zvok običajen stereo. 
Do tu je vse solidno, a zmogljivost je tista, pri kateri 
beštija zares pokaže čekane. Intelov skylake i7- 
6700HO in geforce 980M je morilska naveza in naj- 
več, kar je moč dobiti v serijskih modelih. V notra- 


Predator 17 je mašina za na mizo, ne kolena, kjer z 
gumijastimi nožicami tudi žuli. Logo na zaslonu bo- 
mo še videli, saj je podoba plenilske linije izdelkov. 


TESTISI 


njosti je prostora za norih 64 gigabajtov rama! V Slo- 
veniji so na voljo modeli s 16, je pa moč dve od šti- 
rih paličic enostavno dodati. Za drugi dve je treba 
odmontirati matično ploščo, česar se večina ne bo 
lotila. Zato je predator za navadnega uporabnika 
povprečno nadgradljiv: menjati je moč polovico ra- 
ma in diske (en HDD, dva SSDja). Že vstopna izve- 
denka premore kombo SSDja ter sučnega diska in 
ko to spojiš z dobrim hladilnim sistemom, dobiš 
bržda najhitrejšo prenosno gamersko mašino ta hip, 
ki v 1080p poganja vse na višjih nastavitvah. Pri 
večjih obremenitvah sicer ventilatorji gromko zapo- 
jo in postanejo moteči, a to je cena, da taka napra- 
va poganja Battlefield brez zaviranja geforca. He- 
cna podrobnost je možnost menjave blu-ray sukal- 
nika za dodaten ventilator FrostCore, toda kakšne 
blagodati z njim nisem zaznal. Upravljanje je ele- 
gantno spravljeno v programčič PredatorSense, kjer 
je moč nastavljati osvetlitev in motriti frekvence ter 
ventilatorje. Kot zadnja se izkaže baterija, saj dve 
uri zdrži breme zahtevnih iger in več kot sedem 
spletnega dela, kar je za tak prenosnik dosti. 


Hladilnik namesto ploščkovne enote je na prvi po- 
gled fajn ideja in naj bi dodatno preprečeval zavi- 
ranje zaradi toplote. Toda razlike v igrah ni povz- 
ročil, le leva stran tipkovnice je bila hladnejša. 


Predator 17 je presenetljivo dobro zaokrožena zver 
brez večjih slabosti. To pomeni, da je Acerju že v 
prvo uspelo napraviti zelo spodobnega tekmeca 
asusom, alienwarom in druščini! S ceno 2100 evrov 
za uravnoteženi model z najmočnejšim procom in 
grafo, 16 GB rama in 1080p-zaslonom jim je podo- 
ben tudi s ceno. Znesek ni majhen, a kakor play- 
boyi babnicam kupujejo drage koktejle, morajo ga- 
merji na LAN-zabavah pljuniti za tole. Dobrodošel 
med petičneži, Acer, in palec gor. Aggressor 


APPLE IPHONE SE 


obilnikov je mnogo dimenzij, a premijski 
M prihajajo le v izvedbah L in XL. Tisti, ki so 

pripravljeni plačati več, teh multiopravilnih 
naprav ne uporabljajo zgolj za osnovno komunika- 
cijo, zato čislajo večje ekrane. Apple se je temu 
trendu uklonil zadnji, saj je bila miselnost rajnkega 
Jobsa, da so štiri zaslonske inče več kot dovolj. To- 
da zdaj so pogruntali, da naj bi bila četrtina Ame- 
ričanov vseeno naklonjena žepom in dlanem bolj 
prijaznim modelom. Vsem lastnikom četrtega in pe- 
tega rodu, ki se jezijo nad velikostjo šestice (4,7"), 
je zato odslej na voljo štiripalčni iphone s pripono 
SE. S tem, da ta specialna edicija ni precenjen sta- 
rogeneracijski model, kakršna je bila eksperimen- 
talnež 5C. Ne, Cookova ekipa je pripravila lepo pre- 
senečenje, saj ima aparatus aktualno drobovino in 
nizko ceno 480 evrov. 

iphone SE je v manjšo lupino od petice prepakiran 
6S. Ohišje ni dobesedno isto, vendar enako, odse- 
kano in ne zaobljeno. Zmagovalno stikalo za izklop 
zvoka, ki je lastno vsem iphonom, je vključeno. 


SE je, enostavno rečeno, 6S v ohišju od petice. Od 
stopnjo večjega brata je nižji za poldrugi, ožji za en 
centimeter in ima za četrtino manjšo zaslonsko po- 
vršino, medtem ko je napram ta velikemu plusu 
kvadratnih centimetrov skoraj pol manj. Ozka ploš- 
čica je zato sila pripravna tako za držanje kot za eno- 
ročne operacije. Z normalnim palcem dosežeš vse 
in gizmo paše v hlačni žep. To kajpakda ni prelom- 
no, kajti manjših modelov je na trgu cela vrsta, a ta 
je poseben zavoljo nadmoči postavk. Doslej še ni 
bilo nobenega 'kompaktneža' ali 'minija', ki bi imel 
enako železnino kot zastavonošni model. 

Srce SEja je dvojedrno čipovje A9 z 2 GB pomnilni- 
ka in gibalnim koprocesorjem, za identifikacijo skrbi 
kakovosten čitalnik prstnih vijugic, kamera gleda z 
12 milijoni pik in sveti z dvema ledicama različnih 
temperatur. Novinec obvlada NFC-plačevanje in 
4K-snemanje, Siri vselej posluša in fotografije so 
lahko 'živo' animirane. Večina postavk in številk je 
torej enakih kronskima modeloma. Od njiju se ra- 
zen velikostno loči edinole po odsotnosti polupo- 
rabnega večnivojskega zaslonskega pritiska in po 
slabem, 1,2-mega prednjem očesu iz 5S. Od sled- 
njega je tudi displej z mrežo 640 x 1136, pri čemer 
je gostota 326 ppi, kar dopičično ustreza 6S. 

Novi terminalček je torej najsodobnejši ifon, naj gre 
za računsko moč, primerljivo z mnogo več jedri in 
herci androidnih predstavnikov, ali za pregovorno 
odlično glavno kamero. Vzdržnost baterije je takisto 
hvalevredna. Pride seveda z i0Som 9.3, katerega 
edina večja novost je vklop toplejših barv ponoči, 
kar naj bi rezultiralo v boljšem nokturnem počutju. 
Tudi izdelava je applovsko superiorna, aluminija- 
sta, pri čemer s prisekanostjo cika na tiste, ki jim je 
bil ljubi dizajn petice in štirice. Na manjšem zaslonu 
se da seveda brez težav spletno brskati, brati pošto, 
igrati Hearthstone ali gledati Netflixov program. To- 
da razlika napram večjemu ali največjemu modelu 
je vseeno zaznavna. Po eni strani je priročnejši, po 
drugi pa za resno gledanje filmov in serij v postelji 
tole ni. Tisti, ki je vajen petcolarja, na manj zagoto- 
vo ne bo šel. A zahteve uporabnikov so različne in s 
cenejšim SEjem bo Apple na svoj breg pridobil mar- 
sikoga, dasi so konkurenčni majhneži krepko ce- 
nejši. Poleg tega z njim strežejo siromakom s 48, ki 
nimajo denarja za 6S oziroma jih majhnost ne moti. 
Prihodnost bo pokazala, kako uspešen bo. Vseka- 
kor ima mnogo boljšo popotnico kot cenovno zgre- 
šeni 5C. LordFebo 

Aggressor predstavi vse bolj 
čislane tipkovnice znanega taj- 
vanskega velikana med proiz- 
vajalci hladilnih komponent za 
računala, Cooler Masterja. 


oldrugo desetletje tega, ko sem bil še 
iš hardverski paglavec, je bil Cooler Master 

poleg Zalmana, Thermaltaka in sličnih ti- 
sto ime, ki sem ga rad uzrl na hladilnih rebrih. Le- 
ta 1992 ustanovljeno tajvansko podjetje je bilo eno 
prvih na svetu, ki je ponujalo nafrizirana in tiha 
ohišja, prirejena dobremu pretoku zraka, še pre- 
den je bilo to v modi. Kot večina uspešnih firm, ki 
so ciljale na zanesenjaške računalničarje, so nato 
pomočili prste v vročo vodo igralskega hardvera. 
Da pa bi sloves znamke ostal usmerjen na hladila, 
so za tosortno periferijo pred osmimi leti napravili 
novo: CM Storm. Pod njeno nalepko najdeš kla- 
sične primerke robe, kot so miši s podlogami, slu- 
šalke, ohišja s frajerskimi prednjimi maskami in 
mehanske tipkovnice serije guick fire. 
Posebno slednje so se v tujini hitro prijele in postale 
zaželena roba. Snovalcem je uspelo zgraditi dober 
sloves predvsem s kvalitetno, robustno izdelavo. 
Tastature guick fire imajo poleg krepkega ohišja iz 
trde plastike kovinsko ploščo za oporo vezju v not- 
ranjosti, zato nikdar ne trpijo zaradi upogibanja. Po- 
membne stične točke so še snemljiv kabel v plete- 
nem ovoju in manko izhodov USB ter naslonov za 
dlani, kar utegne motiti zaradi visokega sprednjega 
roba. Na splošno ne marajo programja, saj na njih 
vse postoriš s kombinacijami funkcijskih tipk, celo 
makre! Testirali smo četverico modelov. Vsi vsebu- 
jejo odlične Cherryjeve mehanske tipke različnih 
sort, zato je kvaliteta škljocanja brezhibna. Običajno 
to pomeni ništrc težav ob pritiskanju večjega števila 
tipk hkrati hkrati (N-key rollover ali NKRO), kajpa- 
da pa je prisotna možnost izklopa okenskih knofov. 
Zato se bodo opisi lotevali detajlov. 


OHECEK FarE Xr 

XTju je navidez namenjena niša osnovnega mode- 
la klasične velikosti. Ledic sploh nima, po drugi 
plati pa je med možnimi stikali poleg modrega, rde- 
čega in rjavega še zeleno. Za NKRO potrebuje vhod 
PS/2, dočim zna na USBJu izvajati GKRO, torej tol- 
mačenje šestih hkratnih pritiskov. Makrov in po- 

OHLEK FaFPE Uktanhate 
Tole naj bi bila frajerska tipkovnica polne veliko- 
sti, naphana z vsemi igričarju ljubimi funkcijami 
...a ni tako. Zadnja osvetlitev je le enobarvna v 
petih jakostih, izvedena podobno kot pri sosednji 
TK: rdeč, moder in bel odtenek so vezani na izbi- 
ro rdečih, modrih in rjavih mehanizmov Cherry- 
jevih stikal, zato se natančno pozanimaj, katero 
ima ogledani kos. Ob zgornjem robu so medijski 
knofki, edina naprednejša reč pa je nastavljanje 
zamika zaznavanja pritiskov v milisekundah. Sne- 
manja makrov in spreminjanja namembnosti tipk 
ultimate žal ne pozna, za res čokato ohišje pa bi 
se spodobilo imeti poleg naslon za dlani. Ko 
prištejem ništrc izhodov, me nabor lastnosti ni 
navdušil in za 130 evrov drugje dobiš več. Ulti- 
mate naj zaradi trdnosti in odpornosti vzamejo 
samo tisti, ki s tastaturo sekajo drva. 


dobnega ne pozna, se je pa moč igračkati s pre- 
morom med zaznavanji pritiskov, čemur naprava 
reče turbo mode, heh. A kljub temu XT ni pogroš- 
na, marveč kvalitetno zgrajena naprava, bolj pri- 
merna za tipkarske čistune kot za igralce, saj nav- 
duši s kvalitetnimi kapicami knofov in nižjo lego 
kot ostale CMjke. Za 95 evrov je to prav fajn. 


OHELEK FarE XTra 

Kljub podobnemu nazivu in slični obliki XTi ne gre 
mešati s sosednjo XT, saj je daleč najbolj samo- 
svoja in navdušujoča. Prvi štos: osvetlitev izvaja 
z niansami dveh barv, rdeče in modre, kar da 35 
možnih odtenkov v smeri vijolične. In to za vsako 
tipko posebej! Ker takisto nima softvera, vse na- 
stavitve potekajo s kombinacijami pritiskal. Ne le 
to, XTi edina v članku pozna spreminjanje ukazov 
in programiranje več kot sto znakov dolgih zapo- 
redij, shranjenih v notranji pomnilnik, za kar so 
na voljo štirje profili! Ja, vse brez programja, 
ročno! Postopka se je treba privaditi in ker so na- 
vodila zanič, moraš poiskati vodiče na JuTubu. 
Potem gre, manjka pa seveda finomehanično na- 
stavljanje zamikov. Stikala pridejo v modri, rdeči 
in rjavi sorti, fajn so njihove odporne kapice, ki 
zaokrožijo elegantno in kvalitetno zgradbo. Z ne- 
kaj čez 150 evri je XTi med navedenimi modeli 
najdražja, a jih je vredna. Ko bi imela še naslon ... 


edtem ko je v glasbi znano prekletstvo 

drugega albuma, ki je ponavadi slabši od 

prvega, se dosti iger vsaj nekoliko zaštri- 

ka pri tretjem delu. Spomnimo se na Cry- 
sis, Fable, Ninja Gaiden, Dead Space, Risen, Lost 
Planet in Cannon Fodder, pa na Driv3r in v očeh ne- 
katerih celo Doom ter Monkey Island. Vendar to ne 
velja za Dark Souls 3. Ne le zato, ker je špil dejan- 
sko dober, ampak ker je v bistvu petica, saj je treba 
v serijo šteti še inspiracijski izvirnik Demon's Souls, 
ki vsevdilj kliče po HD-inačici, in viktorijansko-love- 
craftovski odvrtek Bloodborne. Gre torej za pravca- 
to 'trilogijo v petih delih'. Je Douglas Adams videl v 
prihodnost, ko je napisal 'Dark Tea-time of the 
Soul', ali pa je šef projekta Hidetaka Miyazaki nje- 
gov skrivni oboževalec? 


Občutki reinkarnacije 


DS3 se prične nezgrešljivo temnodušno: brez cere- 
monij se pojaviš v mrakobni tesni in ugonobiš nekaj 
plebejskih capinčkov, ki te z omejenimi sposobnost- 
mi za silo naučijo udarjati, blokirati ter se ogibati. 
Sledita prvi kres in šef v široki areni s prepadom na 
eni strani - kamnit vojščak, ki na polovici zdravja 
mutira v razjezeno varianto in s tem zakoliči recept 
za nadaljnje glavarje. Ja, to so nezgrešljivo, nepot- 
vorjeno in nenadjebljivo Souls. 

V skladu z izročilom takoj dobiš priložnost spuščene 
čeljusti zijati ob razgledu na megličaste prepade, ti- 
tanske grajske zidove, vzidane tik nad ostro pada- 
joče pečine, in osrednje svetišče Firelink Shrine, ki 
čaka za štartnim županom. To je tvoje pribežališče v 
slogu Demon's Souls; naveza zadnjega s prvim de- 
lom je izraz kroženja, ki je vpleteno v budizem in šin- 
to kot prevladujoči religiji na Japonskem ter v celo- 
ten niz teh iger. Pri belolasi teti krepiš lik v zameno za 
nabrane duše, pri kovaču nadgrajuješ orožja, pri 
molčečih prodajalcih kupuješ robo in se meniš z dru- 
gimi statičnimi liki, ki jih je v sencah povsem moč 
zgrešiti in se jim zameriti, če jih udariš. Ko na poti 
srečaš dodatne škise, se marsikdo med njimi prene- 
se sem in v lastnem kotu kapele odpre trgovinico. 

Pot pod noge 


Številni med njimi so znani od prej, kajti Dark Souls 3 je 
močno vpleten v izročilo. Pojavimo se na koncu časovnega 
cikla, ko ogenj v svetu ugaša, zato je v interesu človeštva, 
da vnovič zagori. K temu bo naš junak pripomogel tako, da 
bo v svetišče vrnil vso Žgano gospodo, ki je po vnovičnem 
rojstvu zapustila tamkajšnje prestole. (No, v štirih mogočih 
koncih se lahko zgodi tudi kaj drugega.) Kraljestvo Lothric 
je formalno novo, vendar opaziš, da smo tam, kje smo ne- 
koč že bili, le da mnogo kasneje, ko se je marsikaj preobli- 


g bes — mmm —— EN) kovalo. Od tod znane osebe in številne lokacije, ki bolj ali 

d -, Kakor druge najbolje oblikovane igre DS3 vsebuje bore malo izrecnih tutorialov. manj zvesto ponavljajo tiste iz enice in dvojke. Tam si bil v 

.—- godbi ask — Učiš se iz dejanj in opazovanja okolice. Arena ni kar tako na eni strani odprta ... ukletem gozdu, strupenem podzemlju, orjaški katedrali in 
> e—— dil ŠE. v NE razrušeni utrdbi, zdaj si tudi. 


A svet doda marsikaj novega in staro pokaže v novi luči, 
denimo mesto Izalith, ki se je iz ognjene flehe spremenilo v 
orenk blodnjak. Težko bi rekel, da so sveža prizorišča na ni- 
voju žarke večbarvnosti božjega mesta Anor Londo, usrane 
črnine Blighttowna z vegastimi mostovi nad brezdanjem in 
za moje pojme najbolj vzdušnega nivoja v vsem nizu, res- 
nično grozljivega Tower of Latria iz Demon's Souls. A mo- 
rebiti se mi tako le zdi, ker je trojka svetlejša od izvirnika 
(bakle sploh ne potrebuješ) in manj poudarja meni ljubo tu- 
robo ter bolj veličastje predimenzioniranega kamnitega zi- 
dovja. Brez nekaterih lokacij bi sicer zlahka preživel, na pri- 
mer strupenjaškega Farron Keepa in kvadratastih ječ, ki so 
videti, kot bi jih samodejno zgeneriral urejevalnik chalice 
dungeonov v Bloodbornu. A sčasoma sem v glavi kartiral 
$ ij 8 a vse (zemljevida po stari navadi ni) in vnovič se moram po- 

xd « kloniti From Softwaru ter Miyazaki-sanu za nadmočen di- 
zajn, kakršnega smo deležni redkokje. 


Ka d Vse šefovje ni obvezno — kar nekaj je stranskih glavarjev, ki jih najdeš z razisko- 
Aki 5 vanjem. S tem si deležen izvrstnih inštrumentalnih skladb, ki bi jih sicer zgrešil. 


Z iji 


Srednjeveški orientacisti 


S tem ne mislim toliko na golo vizualno nadmoč, ki jo kre- 
pijo 'uau' trenutki v slogu ogenj bruhajočega zmaja na 
enem od grajskih stolpov, kot na večplastno izdelane nivo- 
je. So namreč enako impresivni z gledišča arhitekture, po- 
teka in razpostavitve sovražnikov. O prvi sem govoril prej 
in čeprav smo obokanih kavern, zidanih viaduktov in razde- 
janih, zapuščenih utrdb že vajeni, je vtis kljub temu impre- 
siven. Zlasti v navezi z drugim gradnikom, potekom oziro- 
ma flowom. Gre za čisto elementarnost, ki je toliko iger ne 
zna izpeljati. V Dark Souls 3 tvoja odisejada teče docela na- 


x m 

H h ž- ravno; sleherno novo področje logično sledi prejšnjemu, ga 

Mi k. dimenzija pa ni brezšivna in se po zgledu DS2 žarčiš med 
mi kresovi daleč vsaksebi. Je pa nemalo kretnic, kjer se lahko 

ru, dokler te ne začutijo, ali imajo zelo omejeno območje 
patruljiranja, kar omogoča močnejše napade od zadaj 
(backstabe), če se jim prikradeš za rit. Kleč je v tem, da 
poiščeš kar najbolj idealno pot skoznje med dvema kreso- 
voma, nakar jo ponavljaš za urjenje in duše (igralcem seri- 
je znani koncept 'soul runov'). Pri tem pa ne ugotoviš le, kje 
si deležen največjega izkupička, temveč da barabini stojijo 
in se gibljejo enako prefrigano ne glede na to, ali soul run 
delaš naprej ali nazaj. Še več, neopazno in elegantno te pri- 
pravljajo na prihodnje izzive ter spodbujajo k vojskovalne- 
mu eksperimentiranju. Če ne deluje en pristop, orožje ozi- 
roma poklic, se splača preiti na drugega. 

DUŠNI ŠNELKURS 


Včasih se počutim kot lajna, ko razlagam temelje 
kritiško proslavljenega in pri hardcore publiki iz- 
vrstno sprejetega niza Dark Souls. Vendar je, zla- 
sti pri nas, še zmerom dosti takih, ki ga ne pozna- 
jo. Ne vedo, da so kljub odsotnosti animejske šti- 
munge, ki jo nadomesti temačna evropejska sred- 
njeveškost, avtorji Japonci — zgledovali so se po 
naših starinah tipa Dungeon Master in Wizardry, a 
so na teh temeljih zgradili nekaj prepoznavno svo- 
jega. Ne vedo, da iz tretje perspektive igraš kot sa- 
moten lik, ki ga lahko z nabiranjem duš pobitih so- 
vragov navzlic začetni izbiri poklica razviješ v po- 
ljubno smer, od mečevalske prek lokostrelske do 
magične ali česarkoli vmes. In ne vedo, da se znaj- 
deš v pretežno odprtem, pazljivo izrezbarjenem 
svetu, ki poudarja črnikavost ter srhljivost, ne ma- 
ra za žanrsko sprejeto opravljanje kvestov (teh 
skorajda ni) in od tebe terja, da si mitske zgodbe o 
propadlih cesarstvih sestaviš sam iz opazovanja 
okolice in kriptičnih namigov. Na tleh najdeš spo- 
ročila v obliki rdečih znamenj, ki jih pušča inter- 
netna skupnost, predmeti pa so predočeni kot uni- 
formne bele bleščice, da ti vztrepeta srce, kaj neki 
boš dobil. Na razpolago je le en prostor za shra- 
njevanje položaja, ki ga Souls sproti samodejno 
dopolnjujejo. 

Prav tako neseznanjenci ne vedo, da se je treba v 
realnočasovnem boju domala vsakega sovražnika 
lotiti s previdnostjo ter spoštovanjem, kajti za ra- 
zliko od običajnih erpegejev v Dark Souls bistveno 
več šteje veščina kot statistike. Če veš, kaj počneš, 
če se torej znaš izmikati, blokirati, pravilno napa- 


TUNEL O! 


; 4 
, Moj ščit bo zdržal nemalo zadetkov pa bomb stricev na vegastem obzid- ' 


a 


4 
Pag 


id. 
Inačica za xbox one teče zadovoljivo gladko, čeprav občasno hudo klecne. PS4 
> delo ški se dasi se še vedno drži 30 fpsjev. Najbolje pa je igrati na peceju. 


ER — 


a 


dati in se bistro postavljati v prostoru, lahko gol in 
bos s pestmi obračunaš z najhujšim šefom. Na- 
sprotno moč nikakor ni zagotovilo za preživetje, 
kajti celo po več ducatih ur in pridobljenih nivojev 
te je, če nisi oprezen, docela sposoben ugonobiti 
prvi okostnjak, ki si ga srečal na začetnem ob- 
močju. Ko pogineš, kar se zgodi jako pogosto, na 
mestu crkota pustiš vse duše, ki jih nisi vložil v lik 
ali opremo. Če ti jih uspe pobrati, preden umreš 
znova, si jih vnovič pridobiš in jim dodaš vse tiste, 
ki si jih nabral na poti do tja — če te ugonobijo prej, 
pa duše izginejo v nepovrat. Izvrsten in domiseln 
sistem, ki zagotavlja, da tehtaš med vrnitvijo k na- 
zadnje obiskanemu kresu, kjer si obnoviš dra- 
stično omejeno zalogo zdravilnih napitkov in ob- 
varuješ duše, a resurrectaš vse sovrage, ter željo 
po raziskovanju neznanih območij, kjer boš nema- 
ra odkril nov kres, a pri tem tvegal smrt. Toda ker 
po njej obdržiš vse pobrane reči in ostane odprt 
sleherni prehod, vse le ni tako črno. 

Vsi ti in še dosti drugih sistemov se neločljivo pre- 
plete v edinstveno frpjsko izkušnjo, ki je istočasno 
starinska in moderna, naporna in sprostitvena, za- 
jebana in predvidljiva, grozljiva in veličastna. Brez 
dvoma pa ena tistih, ki je oblikovala sodobno ig- 
ralsko krajino — tako z mehanikami, ki jih povze- 
majo drugi ustvarjalci (Salt and Sanctuary, Nioh, 
Dragon's Dogma, Lords of the Fallen), kot s kaza- 
njem založnikom, da je lahko težek špil, ki ne da 
nič na izrecne tutoriale in vodenje za rokico, kri- 
tiško slavljen ter komercialno uspešen (število 
prodanih izvodov sega v milijone). Še več o seriji 
si preberi v analih v Jokerju 263, seveda dostop- 
nih na spletni strani. 

Opazovalcem let's playev se znajo v spomin najbolj 
vtisniti mračnjaštvo, arhitektura in zrežirane situaci- 
je v slogu tiste, ko te z dvorišča v razprostrto dolino 
odnesejo bledični nestvori. Za tistega, ki ne bolšči, 
temveč igra, pa so na izkustvenem vrhu prav obra- 
čuni z vnovič neverjetno raznolikim in mogočnim 
zverinjakom. Naj gre za ponovljene gnusobe, kot so 
zombaklji, garjavi psi, podgane in ognjeni demoni, 
za bloodbornovske pobesnele vaščane oziroma za 
nikdar prej videne sitnobe, kot so predimenzionira- 
ne rakovice, korpulentne coprnice, smrtonosni bra- 
njevci, kadavri v kletkah ter na ducate drugih, vse 
bolj neverjetnih in skrivenčenih nasprotnikov. 
Načelujejo jim seveda šefi, med njimi štirinožni spa- 
ki, ki vsebujejo nekaj Bloodbornove kosmatosti in 
bestialnega duha, do zob oklepljeni bojevniki, kjer 
šteje vsaka poteza, in sitni coprniki, ki se delijo v ilu- 
zorne kopije ter napomagaj čefursko kličejo žlahto. 
Načeloma med njimi ni tako skrajno zateženih, kot 
sta Ornstein in Smough v prvencu. Ni tudi eksperi- 
mentov, kot je bila kočija v areni iz dvojke, niti zasa- 
njanosti v slogu znamenitega gozdnega velemolja. A 
vseeno se nabor skoraj dvajsetih šefetin, od katerih 
jih je večina obveznih, kar cedi od raznoterosti vide- 
za, vzorcev delovanja in za Temne duše značilne pra- 
vljične ostudnosti (cthulhujska vibracija iz Bloodbor- 
na ni tako izražena). Ko srečaš garjavo drevo, ki iz- 
med grčastih nog rodi krempljato dlan, naokrog pa 
se mu potresavajo jajčeca, nisi nikdar več enak. 

No, sovragi niso zanimivi le po zunanjosti, marveč 
po obnašanju, sposobnostih in včasih že kar never- 
jetni moči. Stopiš recimo v podrte in pozabljene 
dvorane in na stopnišču zagledaš črnega viteza (vi- 
tezov je nasploh dosti vrst in vsak te nauči straho- 
spoštovanja). Takega z orjaško mečetino, vredno 
Clouda Strifa. Rečeš, eh, saj ne more biti tako hudo 
- nakar te useka enkrat in umreš. Hja, ne sme te za- 
deti. Se mu boš moral pač posvetiti, saj v Dark Souls 
ni rutinskega mahanja, pri katerem bi padlo sedem 
sovragov naenkrat, in spamanja urokov, ki vplivajo 
na območje. Slehernemu barabinu se je treba po- 
svetiti, pri čemer pozabi na akrobacije, šviganja in 
knofodrk. Vse je umirjeno, metodično in učenjaško, 
a kljub temu nervozno, ko veš, da morajo štihanja 
šteti in da te bo ob bedarijah urno fental vstali kada- 
ver, ki vihti trimetrski tram. 


Dark Souls 3 se začne malce blažje kot ostali deli in 
pred večino šefov omogoča priklic umetnih ali živih 
pomočnikov z znamenjem na tleh. Prav tako po 
smrti ne postaneš več trupelce z zmanjšano zalogo 
moči. A sčasoma se zresni in terja za serijo normal- 
no količino pozornosti, časa in dobesedno treninga 
- tudi zato, ker se z zaužitjem žerjavice, ki te okrepi 
in pripravi za klicanje sotrpinov, odpreš spletnim 
večigralskim napadalcem. S tem špil nadaljuje tra- 
dicionalno soulsko težavnost, ki izvira iz tega, da 
moraš biti stalno osredotočen, natančen in oprezen, 
drugače adijo rdeča črta, torej zaloga življenjske 
energije. Opreznost in preciznost spodbujajo tokrat 
še nekoliko večje skupine sovragov, ki ne preraste- 
jo v horde, jih pa zna biti na kupu opazno več kot v 
enici in dvojki. A važni sta tudi ostali postavki. Zele- 
na črta kaže vzdržljivost, stamino, ki jo uporabljaš 
za tek, prevale in blok. Sprva jo zanemarjaš, toda 
kmalu spoznaš, da je še kako važna - če prej ne, te- 
daj, ko ti nabrit rokomavh z enim žvajzem pobere 

vso stamino in te prisili, da se opotečeš, nakar sledi smrto- 
nosen napad. Tak, na katerega se sicer lahko odzoveš, a je 
časovno okno preklemano majhno. Saj ne, da gre za simu- 
lacijo srednjeveškega mečevanja, toda ko izkusiš to kom- 
pleksnost in naprednost, zaostajajo praktično vsi ostali boj- 
ni sistemi v frpjih. 

Plava črta kaže magično moč, ki v trojki ni omejena na co- 
prniške poklice. Dosti naprednejših orožij jo krajša pri izva- 
janju svežih, silnejših zamahov, ki prijetno razširijo reper- 
toar napadov. Tako lahko z eno boljših sulic zabadaš skozi 
ščite, ledeni meč omogoča okruten zarez od spodaj nav- 
zgor in zmajski lok dovoli proženje treh strelic iznenada. To- 
da v nedogled tega ne boš počel, saj ostaneš brez magične 
energije. Obnoviš si jo z ustreznim napitkom, ki pa si skup- 
no količino flaškonov deli z zdravilnimi, tako da se moraš 
odločiti, kaj ti je važneje. Enako kot pri statistikah: lahko 
imaš več življenjskega soka, a s tem zaostaja ostalo. Če bi 
rad nabildal vse, moraš na področja, kjer dobiš več duš, ali 
noro tlačaniti, saj vsak vložek v določeno statistiko poveča 
zahtevano količino soulov. Prav tako ne gre pozabiti na 
nadgrajevanje preštevilnih krepelc (meči, sablje, buzdova- 
ni, sulice, noži, loki, samostreli, čarne palice, talismani ...), 
ščitov in oklepov oziroma oblačil z najdenimi koščki titani- 
ta in drugimi elementi, ki so ponekod nameščeni vedno 
enako, drugod pa gre za naključne izpustke. 


Slava soncu! 


Zameriti Dark Souls, da niso namenjene vsem, bi bilo tako, 
kot karati ferrarije, da niso za na njivo. Zahtevnost je bist- 
ven del njihove identitete in je tako vtkana v dizajn, da bi 
sleherni kompromis razvodenil srčiko. Mi je žal, da teh iger 
zaradi zajebanosti ne izkusi več ljudi, a količino uravnoteži 
predanost - za fane so to več kot igre. Toda po drugi strani 
ne nudijo kaj dosti eksperimentiranja, kar v trojki privede 
do zasičenosti. Občutek je seveda odvisen od tega, koliko 
delov si použil, a krovno gledano je granitnih utrdb, pod- 
zemnih kavern in razkrušenih katedral zdaj pa že res dovolj. 
Viktorijanski Bloodborne je bil izvrsten korak vstran in hkra- 
ti naprej, dočim je DS3 vrnitev h klasiki. Širše gledano je 
vse isto, od manka orenk zgodbe in količkaj naprednejših 
ugank prek namorjene atmosfere do zasilnega kvestanja. 
Žal to velja tudi za področja, kjer je sistem zrel za izboljšave. 
Čas bi bil za odpravo starinskosti, kot sta okorno skakanje 
in odsotnost plezanja (pol metra visoka prepreka je nepre- 
mostljiva!), ter izrecnih zlobnosti in neumnosti. Sem spada- 
jo po nepotrebnem dolgo nedostopna prerazporeditev 
vloženih izkušenj (respec), ki je za nameček še skrita, neraz- 
loženost frakcij, ki se jim lahko pridružiš, in vnovič zabita 
kamera, ki se postavi skrajno debilno, ko te stisnejo v kot, s 
čimer dodatno botruje smrtim. Takisto opaziš luknje v lori, 
ki jih bodo bržda zapolnile razširitve. Te bodo, navsezadnje 
že lahko kupiš sezonsko vstopnico za dvoje dolpotegljivih 
paketov vsebine. 

Vendar je logično, da pomanjkljivosti niso urejene, saj za 
ranoge to sploh niso. Dark Souls 3 je pač v prvi vrsti ljube- 
zensko pismo zagretim oboževalcem. Postreže namreč z 
novostmi, ki jih bodo opazili predvsem oni: to so 'triplastni' 
dizajn nivojev, nekoliko večje skupine sovragov, sveže po- 
teze z orožji, ki jemljejo čarobno energijo, urnejše srebanje 
estus flaskov, malce hitrejši tempo obračunov. Drugače 
rečeno, gradi na detajlih in se zanaša na obstoječo, privze- 
to odličnost. A le-te ni moč zanikati in kljub manku izvirno- 
sti gre še zmerom za zelo dober špil, ki stavi zlasti na po- 
drobnosti. Kako očem skrito, poetično in zamaknjeno - ka- 
ko povsem darksoulovsko. 


Hello Dark Souls my old friend / I come to 
die in you again. - 


žalostinka. 


, PSA in PC 


From Soft. / Bandai Namco za 

IH thou happen'st 'pon a transposing kiln, bring it to me, guleku 


Opremi se še kako splača posvetiti, kajti s pravšnjo si lahko prihraniš dosti jeze in v. 
obupa. Pazi na težo, odpornost na elemente, krepitev v skladu s statistikami ... 

Ker sovražniki ne izginejo več, ko jih zadostikrat ubiješ, kot se j je pripetilo v dvoj- 
ki, se lahko v nedogled uriš in farmaš robo, zlasti rare drope. Le kaj bom dobil? ,. 

ltimate Fighting Championship še zdaleč ni 
edina organizacija, ki juncem v svetu meša- 
nih borilnih veščin omogoča, da prigarano 
znanje preverijo v ringu. Je pa v triindvajse- 
tih letih obstoja prerasla v največjo in najbolj odme- 
vno 'promocijo', ki za razliko od rokoborskega 
WWEja velja za realno. V njenem osmerokotnem 
ringu trenutno merijo moči razvpiteži, kot sta tetovi- 
rani in bradati 'irski mofo' Conor McGregor ter čud- 
no vzburljiva judoistka Ronda Rousey ... tu je prišlo 
do uveljavitve brazilskega ju-jutsuja familije Gracie, 
ki je močno vplival na svet mixed martial arts ... in 
od tod je v Hollywood prestopilo več nabildancev, 
na primer Randy Couture, ki smo ga videli v Expen- 
dables, ter Dave Bautista, ki je nastopil v zadnjem 
Bondu. Vedež o UFCju smo objavili v Jokerju 191 in 
ga najdeš tudi na Joker.si. 
Po eni strani gre torej za vsaj približno verodostojno 
garbanje, v katerem veljajo le osnovna pravila in je 
pršenje krvi bolj pravilo kot izjema. Po drugi pa je to 
dodelana, profesionalno vodena odrska predstava, 
šov, v katerem se obračajo veliki denarci. Milijoni 
plačujejo milijone za naročnino, da lahko udrihanja 
spremljajo po televiziji. Zato ni nič čudnega, da v 
svetu videoiger vlada konkretno zanimanje za licen- 
co. Spočetka so si jo podajali manjši založniki, se- 
daj, ko ne gre več za obskurnost, pa si jo lasti veliki 
Electronic Arts, ki je izdelal že enajsto oficielno tri- 
razsežno UFC-pretepačino. Nadmočna je njihove- 
mu prvemu poskusu izpred dveh let, toda prostora 
za izboljšave je še dosti. 


Moj ruvaški brcač 


Špil s strukturo ne eksperimentira in predoči niz kla- 
sičnih možnosti. Kariera ne vsebuje zgodbe in me- 
nedžerstva ter omogoči le tipsko stvaritev lastnega 
borca, od zunanjosti do stila - teh ne manjka, kajti 
nabor obsega boks, kickboks, muay thai, tekvando, 
karate, judo, ju-jutsu in rokoborbo grško-rimskega 
ali prostega sloga. Z osebkom ali osebkinjo se prek 


Kljub načinu knockout z zapretiravano fiziko je UFC 2 zapletena pretepačina. [ig 
Toda če ne paziš, si lahko v sekundi na tleh. Zlasti proti dokupljivemu Tysonu. 


nekaj uvajalnih borb prebiješ v UFC, skušaš priti na 
vrh in tam ostati. Vmes s treningi, kot je mlatenje 
vreče, krepiš statistike (v redu je, da lahko najboljši 
izid ponavljaš in s tem eliminiraš rutino). Utrudiš se 
in se celo poškoduješ, tako da je denimo noga manj 
učinkovita, a to na dogajanje v praksi ne vpliva do- 
sti. Bolj zanimiva je izbira prilagodljive umetne pa- 
meti namesto klasične porazdelitve od easy do hard, 
ki v redu ugotovi nivo tvoje spretnosti in se ti ustrez- 
no upira. Seveda pa se v tem primeru ne naučiš to- 
liko, kot če bi se trudil stopiti štengo više. 

Med ostalimi uveljavljenimi opcijami najdeš posa- 
mične borbe s konzolo, nerangirane spletne obraču- 
ne in rangirane internetne borbe, ki uporabljajo zna- 
ne EAjeve divizije oziroma lige iz Fife. Ko nabereš 
zadosti točk, preideš v višjo, kjer so nasprotniki 
močnejši, in če jih preveč izgubiš, padeš eno niže. 
Na razpolago so z UFCjem usklajeni in fantazijski 
eventi v živo, ki se redno osvežujejo, izzivi, vadba, 
dogodki po meri in ultimate team. Lastniki Fife in 


Cilj valjanja po tleh je prehod v čimbolj ugoden položaj za izvedbo podreditve s po- 
tegi desne gobice. Ta je hkrati namenjena izboru pozicij, ki ti jih igra sproti nudi. 


drugih EAjevih športnih iger ta modus dobro pozna- 
jo: ustvariš do pet lastnih fajterjev, ki jih vodiš v 
spletne borbe, z nabranim navideznim ali pravim de- 
narjem pa kupuješ pakeljce naključnih kart. Z njimi 
borce za stalno ali začasno krepiš in jim dodeljuješ 
nove udarce oziroma tehnike. 


"Aaaand in the red corner ..." 


Seveda je bogataški sinček, ki si nemudoma omisli 
celoten Conorjev nabor žvajzov, v prednosti. Am- 
pak s tehniko in premislekom se da nadomestiti 
marsikaj. To velja tudi za edini sveži način knoc- 
kout, namenjen lokalnemu večigralstvu za dva. V 
njem ni rokoborbe, le boksanje in brcanje, ter vsak 
uspešen zadetek zniža zalogo točk. Kdor jih izgubi 
prvi, je poražen. Super fajn, če si se naveličal prija- 
teljstva! Šalo na stran, jasno je, čemu so se EA odlo- 
čili za tak korak - borba stoje je najlažja, najbolj ra- 
zgibana in posledično najbolj zabavna. 

Kar pa ne pomeni, da je plitka in trapasta. Na raz- 
polago imaš dolg niz različnih zamahov in bre, s ka- 
terimi meriš v glavo, trup in noge. Vse to utrpi poš- 
kodbe in ko so te prehude, je obračuna konec. Če 
se znalec spopade z butljem, ki knofodrkari in teč- 
nari, se to mimogrede zgodi v kakih dvajsetih seku- 
ndah. Za razliko od predhodnega Uefceja, kjer je en 
gumb skrbel za oboje, je treba namreč blokirati tako 
visoko kot nizko. Dovolj je en pošten zadetek v gla- 
vo, da se žrtvi zavrti, nakar je moč navaliti nanjo in 
jo zmlatiti. Takisto je važna sapa, ki ob serijskem 
deljenju udarcev brž poide, in zdelan trup takisto 
privede do padca po tleh. Zato je treba paziti na di- 
stanco, študirati vzorce in talati kombinacije, ki po- 
tencirajo učinek posamičnih udarcev. Takisto pride 
do izraza preusmerjanje, ki ga izvedeš v trenutku, 

ko prileti po tebi, in ti odpre širše okno za protina- 
pad. Vse našteto je narejeno bolje kot v izvirniku, 
vedi le, da moraš biti hobotnica, kajti dostikrat je 
treba stiskati po tri gumbe naenkrat in še smer. 

K dinamiki in realizmu bojev nadalje pripomore gra- 
fično-fizikalni pogon. EA Canada so opazno nad- 
gradili tistega iz prejšnje inačice in rezultat so re- 
snično vzdušni spopadi, v katerih zaradi spretne ra- 
be učinkov domala fizično občutiš, ko jih borec na 
ekranu faše. Aperkati, krošeji, nažigi v pleksus, brca 
iz obrata - vse to ima pospešek, težo in hrustav 
zvočni učinek. Ob tem je animacija borcev in bork, 
ki so si prav srhljivo podobni, svetovno dobra in nji- 
hovi gibi izredno realistični. Tudi zato, ker vsi gibi ni- 
so vnaprej pripravljeni in se drug drugemu prilaga- 
jajo. Tako fizika botruje situacijam, kjer z nizko brco 
pošlješ po tleh tipčka, ki ti je hotel zalepiti focen s 
hrapavim podplatom. Obrazi zakrvavijo, telesa do- 
bijo podplutbe, lasje vihrajo in če dodam vstopni 
šov, bobnečega napovedovalca, fantastične odzive 
publike ter stalno prisotnega sodnika, UFC 2 zlahka 
podelim visoke ocene za slog. 


Če kruhek pade na tla ... 


A kot ljubitelji sveta mešanih borilnih veščin dobro 
vedo, je udarjanje le del celotne slike. Nabor obsega 
bojevanje stoje, v klinču ter na tleh, in UFC 2 kako- 
pak vsebuje vse to. V nižjih spletnih divizijah je ja- 
sno razvidno zanemarjanje slednjih dveh, ki zahte- 
vata več študija. Vendar je ground game zaposta- 
vljen tudi zato, ker je to vsled zahtevnosti simulacije 
ena šibkejših plati novega špila. 

Avtorji so se pretežno oprli na poenostavljeni sistem 
iz prvenca. Namesto kroženja z desno gobico kot v 
THOjevih UFCjih z začetka desetletja je treba pred- 
vsem stiskati smeri, ki jih igra uslužno kaže ob tele- 
sih preznojenih veprov. Če nasprotnik predvidi, kaj 
boš storil, oziroma na to odreagira, se boš znašel v 
slabšem položaju. Če se to nekaj časa nadaljuje, se 
boljšemu ponudi prilika za izvedbo podreditve, sub- 
missiona. Tedaj se na zaslonu pojavi kvadrat, kjer 
skuša napadalec s potiski desnega sticka priti do 
roba vsaj na eni strani, napadeni pa mu skuša to 
preprečiti. Ker je boja ob uspešni podreditvi nemu- 
doma konec, je te poskuse laže braniti kot jih izvaja- 
ti, zlasti ker ima nemalo submissionov več delov, 
med katerimi je treba prehajati s sunki leve gobice. 
Ko je treba izvesti oboje skupaj, ti zna možgan izve- 
sti obredni samomor. 

Problem ni toliko v izvedbi, ki terja instantne odzive 
in s tem dobro povzema živčnost ter pritisk MMA- 
jevske talne igre, kot v občutku. Ta za razliko od 
spektakularnosti pri udarjanju enostavno ne zažiga, 
saj je drezanje gobice antiklimaktično in poženšče- 
no. Če bi vključili razbijanje po gumbih, bi izgubili 
na eleganci, a pridobili na adrenalinu ter divjanju. 
Tudi enolično postane to gobično vlečenje in pre- 
hud preskok tvori glede na knofoklamfarski stan- 
dup. No, še večjo kaprico vidim v preproščini. Ni 
zadosti samosvojih potez za različne borce in sloge, 
ki se ločijo zlasti po hitrosti izvajanja in ne naboru 
tehnik. Čudi me, da niso uporabili dobrih idej iz EA- 
jevega lastnega, neuradnega MMAja za PS3, ko si 
videl povečevanje in zmanjševanje obremenitev ko- 
sti oziroma si lovil vročo točko pri davljenju. Saj čez 
čas talno ruvanje naštudiraš in ti postane domačno 
ter ni več cenenosti iz predhodnika, kjer si instantno 
ušel s klikom gobice. A hkrati ni nikdar posebej na- 
ravno in impresivno. 

Časi Fight Nightove miniigre, ko si lastnoročno krpal varovančev razbiti ksiht, 
so žal minili. Je pa podoba vrhunska, dasi gladkost ni 60-, temveč 30-fpjska. 


UFC je brutalen šov, kjer se po podiju nemalokrat razprši kri, in igra to prikaže 
brez zadržkov. Skozi ščitnike za moda se bojda ne čuti erekcij. Sam' povem. 


.«. skloni se, premlati ga! 


Pomanjkljivosti so tudi drugod. Pri vnosu ukazov je 
opazen zamik in fizika mestoma botruje čudaškim 
situacijam. Začetniški borci so tako zanič, da jim je 
mesto kvečjemu v dekliškem liceju, in izčrpanost 
profesionalcev na kraju rund je le pretirana. Učenje 
ostaja za en drek, izzivi so slabo narejeni (kako naj 
naberem točke za branjenje udarcev, če napadalec 
beži od mene?!), udejstvovanje v telovadnici je rutin- 
sko in duhamorno, sodnik nikdar ne poseže vmes, 
naj borci še tako krvavijo, in spet imajo vsi fajterji ter 
fajterke statistike v rangu 85. Razumem, da v take 
cifre posežejo titani, kot so McGregor, Rouseyjeva, 
Johnson, Velasguez, Werdum, Rutten, St-Pierre in 
Cro Cop. Oziroma dokupljivi škisi, kot sta Tyson in 
Bruce Lee. A neka hierarhija bi morala biti, ne da se 
zdi, kot da se razvijalci bojijo dobiti eno na gobec od 
užaljencev. Ter, jasno, UFC 2 še zdaleč ni originalen 
in predvsem gradi na ustaljenih temeljih, ki jih v ne- 
katerih vidikih, kot so talni obračuni, ne razvije. 


A zameram navkljub me je vsak dan posebej vleklo, 
da se grem preizkušat na linijo, v ultimate team in 
celo v kariero. Doživel sem vse mogoče borbe in izi- 
de, od zmage v nekaj sekundah z eno samo lepo iz- 
vedeno kombinacijo po gobcu do petih rund, ko sva 
bila po nizih krasnih blokad, izmikanj in zadetkov 
oba izžeta do konca in je tekmec triumfiral za 
prgišče točk. Taki dogodki ostanejo s tabo in pričajo 
o tem, da je UFC 2 daleč od nekakovostnega ščiša. 
Vriskal sem in molel pest v zrak, ko sem nasprotni- 
ka taktično in praktično nadmudril, ter vedel, da se 
moram še posvetiti finesam, ko sem jih kasiral v 
klinču in komajda ušel podreditvi. Daleč od tega, da 
bi bil špil ultimativen, toda vzdušje, spektakel in do- 
sti vidikov igranja pomagajo premoščati felerje. So- 
liden poskus na dolgi poti do naslova. 


se gre najprej udejstvovat v 
UFC, nakar gre vasovat v UKC. 


in XBO 


Electronic Arts za 


Prisotne so tudi ženske v dveh kategorijah. Tule bo skušala po porazu s Hol- 
movo usahla Ronda obračunati s trenutno prvakinjo Miesho Tate. Opasni babi. 

ajti otroško oziroma mladinsko usmerjeno igro 

na playstationu 4 ni enostavno. V pustinjo zabre- 

deš, kakor hitro ti ne dogajajo lego igre in špili s 

figuricami, kot sta Skylanders in Disney Infinity. 
Tudi zato velja pozdraviti Sonyjevo obuditev stare znam- 
ke Ratchet 6 Clank, ki je na PS2 razturala v prvi polovici 
minulega desetletja in se izpela na naslednji konzoli. Raz- 
vijalci Insomniac v kupu odvrtkov enostavno niso več ve- 
deli, v kakšne zagate naj še postavijo naslovna junaka, 
lombaksa (nekakšno mešanico psa in mačka) Ratcheta 
in njegovega zvestega kamerada, robotka Clanka. A zdaj 
je napočil čas za oživitev na dveh frontah, tako igralski 
kot kinematografski. V kina koncem meseca prispe ri- 
sanka, dočim je za PS4 izšel igralski reboot, ki se le delno 
opira na izvirnik. Ne pozabi pa biti sproščen, pisan in 
židan kot staročasni zgled. 


G. Zurkon se ne dolgočasi! 


Kdor je RGC igral na playstationu 2 ali si je na nasledni- 
ku omislil ozaljšano trilogijo, se spomni, da je bil sprva 
poudarek na skakanju in raziskovanju, medtem ko je bi- 
lo streljanje primes, nakar se je razmerje prevesilo v ko- 
rist slednjega. Tako je tudi zdaj, kajti najglavnejšo vlogo 
ima puškar Ratchet. Ta v vojnozvezdnem scenariju gnije 
na zakotnem planetu in sanja o karieri galaktičnega poli- 
cista. Priložnost se mu ponudi, ko blizu strmoglavi kovin- 
ko Clank, nenavadno genialni odpadek iz tovarne žleht- 
nega industrialca Dreka. Dinamični duet se dokaže miši- 
častemu, a butastemu poveljniku Ouarku, nakar se širom 
planetov loti kvarjenja zlodjevskega načrta. 

Srž tega je farbovito uničevanje kovinskih hord kapitali- 
sta Dreka in norega znanstvenika dr. Nefariousa. Zadosti 
je, da pomeriš na robotskega psa, orjaka, snajperja, ribo 
ali sluzavca in stisneš petelina. Ko kanalja crkne, izbruh- 
ne v gejzir šraufov in obročkov, ki prav tako letijo iz uni- 
čenih zabojev. V zameno zanje kupuješ nove pokalice in 
dodajaš municijo obstoječim, z nabranim raritaniumom 
pa jih nadgrajuješ. Lušten in takoj razumljiv sistem. 

Kleč ni toliko v tem, da na pravih capinih uporabljaš pra- 
va orožja, temveč da izbereš idealno za blizu ali daleč in 
paziš na strelivo, ki ga ni na pretek. In, jasno, da uživaš v 
rabi originalnega, razgibanega arzenala. V njem niso le 
standardna pokalica, raketomet, minomet in ostrostrel- 
ka, saj na bojno polje dostaviš spreminjevalko barab v 
ovce, disko kroglo, ki gnusobe sili v ples, in spremljeval- 
nega robota Mr. Zurkona. Ta ne le, da strelja, marveč st- 
resa domislice v slogu "Gospod Zurkon ne potrebuje stre- 
liva, namesto njega širi strah!" Le koliko orožij v streljan- 
kah se hkrati pritožuje in duhoviči?! Vzdušje je zaradi ta- 
kih potez, manka krvi in žarkih barv neprestano hecno in 
prisrčno, kar dodatno krepi smešna zgodba. 


Z muho in mislimi 


Vendarle rešetanje, v katerem je umiranje zaradi razpada- 
nja na vijake enako benigno kot v lego igrah, ni edini 
gradnik. Kar dosti je skakanja med vse višjimi platforma- 
mi, ki pa ni težko zaradi dvojnega skoka in rabe raketne- 
ga nahrbtnika. Občasno je treba izkazati malce več plat- 
formskih veščin, vendar te nikdar ne dosežejo kakega Ma- 
ria. Prav tako se lombaks driča po enotirni železnici, kjer 
se vihti čez ovire in se ogiba nasproti vozečim vlakom, 
udeleži se dirk na lebdeči rolki, strelja iz velikanskega sta- 
tičnega topa, krmili vesoljsko ladjico in zasilno tiholazi. 
Slično lego igram so tudi tu prisotni miselni oreščki, ki pa 
so vseeno malce naprednejši. S Clankom je treba v 3D- 
prostoru pravilno razporejati male robotke z različnimi 
vlogami, z Ratchetom pa usmerjati laserske žarke v cilj. 

Ponekod je treba izpolnjevati želje vsemirskih čudakov, 
kot je, da prineseš pet dek alienskih možganov. V zame- 

Ratchet.a. Clank je adrenalinska, prešerna, humorna mešanica streljanja, ska 
nja, raziskovanja in tepeža. Je za mladež primerna in nekrvava, a ne brezkrvna! 


Nasprotniki so skoraj v celoti kovinski in jih ni pretirano dosti vrst. Manjši, kot so 
te napredne roombe, radi priletijo nadte, dočim te večji obstreljujejo z razdalje. 


pa a, OO o aa a 


zahtevnosti kanalje crknejo dokaj hitro, je pa več akcije s prsti, zlasti ko letiš. 


, 


destinacija £1 


4 
/ Dričanje po enotirnici je ratchetovska klasika, ki v preobutju seveda ne sme 
manjkati. Reciklirali so tudi dosti prizorišč, capinov, orožij, ugank in likov. 


Rešetanje je v ospredju in poleg orenk šefov srečaš tudi takele vmesne gla- 


varčke — dobesedno, hehe. Pri njih se zelo izkaže samodejno jemanje na muho. 


no dobiš, drugod pa najdeš predmete, ki jih potrebu- 
ješ za odprtje poti naprej - pumpo za vodo, magnet- 
ne škornje, turbo francoza. Če teh nimaš, jih moraš 
iskati po planetih, po katerih s plovilcem svobodno 
švigaš. Tako je zagotovljene nekaj nelinearnosti, ki 
pa ni napredna ali zahtevna, saj je to igra predvsem 
za mlajše. Tudi zato je nižja težavnostna stopnja od- 
pustljiva in srednja ni preveč zafrknjena, saj smrti ni- 
so kruto kaznovane. Starejši se lahko odločijo za viš- 
jo in gredo po koncu z nabrano robo igrat znova pod 
težjimi pogoji (new game 4), da nadgradijo vsa orož- 
ja ter najdejo sleherni zlati vijak. 


Novo upanje 


Kljub simpatičnosti likov, vsebine in igranja se mi 
zdi, da novodobnemu Ratchetu 6 Clanku, ki se mar- 
sikdaj spusti na stare planete in reciklira sovrage ter 
orožja, nekaj manjka. Sovražnikov se znebiš le na 
preveč enake načine, šefi so narejeni po istem kopi- 
tu tekanja in letanja po krožnih arenah ter prgišča 
napadov, ni ločenih prizorišč za strelsko udejstova- 
nje in manjka večigralstvo, ki so ga imeli že Ratche- 
ti za PS2. Po drugi strani pa jemljem v zakup, da 
kompliciranje zaradi ciljne publike med šestimi in 
dvanajstimi leti ne pride v poštev in da se cena gi- 
blje okrog ugodnih 45 evrov. Vsakdana mi špil, ki 
na koncu zaseje seme za nadaljevanja, ni spremenil 
- sem se pa z njim prešerno zabaval. 


Vesoljska menažerija, nepridiprav, 
; k, NEUE prhe iz vijakov in Sneti so spet tu. 


Insomniac / Sony za PS4 

nemu gledalcu pa ne. 


'RAGLJAČ IN ŽVENKO' 
NA VELIKEM PLATNU 


Risanka z Ratchetom in Clankom pride v naša kina 
28. aprila in bo vsebinsko pretežno usklajena z 
igro, s katero je nastajala istočasno. Zato so do- 
ločene vmesne animacije dobesedno enake. Ju- 
načka se bosta pridružila vsemirskim kifeljcem in 
se lotila uničevalskega načrta tovarnarja Dreka ter 
nacističnega veleglavca dr. Nefariousa. Komedi- 
jantski scenarij kajpak ne bo v razmerju ena proti 
ena, saj bo v kinu več poudarka za zveznem pote- 
ku dogajanja in manj na spretnostnem udejstvo- 
vanju glavnih likov. Ne bo niti približno toliko stre- 
ljanja in skakanja, bomo pa deležni razlage pripet- 
ljajev, ki v igri opazno manjkajo, recimo odisejade 
stotnika Ouarka. Akhm, Kvarka — izdelek bo 
namreč sinhroniziran v slovenšči- 
no, vključno z imeni. Ratchet 
bo Ragljač in Clank bo Zvenko, 
kar je igralcu slišati neznansko 
čudno, s špilom neseznanje- 

Kljub težki nI Zo pripovedi gre 
h Olilamij 
lo zanj še vedi 


ji, grarska umetnost eksperimentira v neslutene raz- 

Mi sežnosti. Vseeno se velike založbe najraje zanašajo 
MW na preizkušene zvrsti, zato se v prvorazrednih nas- 
bdi lovih povečini streljamo, brcamo ali prehitevamo. 
Hi Pri tem smo praviloma pripeti na zakoličeno zgod- 
bo, katere edina variacija je game over. Heavy Rain pa 
je ena redkih visokoproračunskih izkušenj čisto dru- 
gačne sorte. Igranje pomeni vijuganje zgodbene rdeči 
niti po svoje, špilavec pa poleg tipskih nasilniških in 
preživetvenih opravil počne še številne banalnosti, reci- 
mo previja otroka, pretresa tetrapak s sokom in si umi- 
va zobe. Ter močno čustvuje. Zaradi pripovednega zna- 
čaja in edinstvenega filmskega občutka je izdelek ob pr- 
vem izidu leta 2010 na playstationu 3 utemeljil nov žanr 
sodobnega interaktivnega filma in si pri nas zaslužil oce- 
no 93 in lovoriko igre leta. Zdaj so Heavy Rain poizdali v 
grafično nadgrajeni obliki za PS4 in prav je tako, zakajti 
dogodivščina je nepostarana mojstrovina. Heawy Rain je težka, interaktivna pripoved z mnogo možnostmi. Fotr se tukaj odloča, ali bo malega nag- 
nal spat, mu pustil risanko, pomagal pri domači nalogi, skuhal večerjo ... Vse se plača, vse se vrača. 


)G0O TO BED? 


Naliv od jutra do jutra 


—- % 
sa KO nn Igralni del je videti tudi takole: izrisana? 4 ik 
Storija se otvori v židano obarvanem družinskem krogu. zaporedja simbolov za raznorazne"akcije, 

Arhitekt Nathan postopa po hiši, se igra z otrokoma, za- Krog, Ri, rikotnikcjezaj ANA Ni ei | 
peljuje ženo in pripravlja pogrinjek za rojstnodnevno za- - S 
bavo. A to le uvajalni del, ki igralca privadi na neobičajno MA v 


kontrolo in početje. Z izmeničnim tapkanjem po treh ma 


- dy ( 
a 

gumbih žonglira, s polkrožnimi potegi gobice odpira duri , al re Va 
in se s tresenjem joypada briše s frotirko. Nakar barve k 
umrjejo in sončna svetloba jenja. Skozi ubite tone in ne- 
nehen dež se izoblikuje pravi obraz psihološkega trilerja. 
Za primerjavo mi na misel pridejo filmi Seven, Bone Col- 
lector in Saw. Na delu je origamijevski morilec, ki že več 
let ugrablja dečke in jih utaplja v deževnici. Za seboj 
pušča le zgibane papirne figurice z nemogočimi preiz- 
kušnjami za očete in policija kljub pol ducata žrtvam ta- 
va v temi. Z močno zgodbo, turobnim vzdušjem, iska- 
njem morilca in detektivom v površniku je Heawy Rain ti- 
pičen primer modernega noira. 

Zločine raziskujejo štirje liki, vsak z lastnimi stiskami in 
metodami. Nathanovi vzgibi so osebni, FBljevec Norman 
z visoko tehnologijo izdeluje psihološki profil, starošols- 
kega vohljača Scotta so najeli starši otrok in novinarka 
Madison piše knjigo. Njihove zorne kote spoznavamo iz- 
menično skozi dobrih petdeset prepletenih poglavij, ne- 
katerih parminutnih, drugih polurnih. Dasi na določenih 
sličicah špil deluje kot pustolovščina, ni pobiranja in upo- 
rabe predmetov ter ugank. V mirnejših scenah osebo 
sprehajamo naokoli, se oziramo za številnimi, zvečine 
neobveznimi 'vročimi točkami', razmišljamo, kramljamo 
in počnemo malenkosti, od odpiranja hladilnika do liče- 
nja. Nakar pridejo 'akcijske' sekvence, denimo norenje z 
avtomobilom, pretepanje, streljanje ali ples. Te odšpila- 
mo s tako imenovami GTE-sekvencami, torej s tempira- 
nim stiskanjem prikazanih gumbov oziroma zaporedij. 


Bojevalni segmenti terjajo brzinske stiske brez vsakršne logike. Vsak napaka ne-pomeni poraza, zaradi več 
6 6 njih pa lahko osumljenec pobegne: ali lik celo umre. Tudi 'neuspeh' ima več različic, fabula pa gre po svoje. 


Vesel, slikovit pričetek res pritegne in-je odlično izbran uvajalni del. Nato Ethanovo življenje in s tem predstava 
zavijeta drugo, trpečo pot. Heawy Rain precej glasno sprašuje vse očete, kaj bi stogilimwsskrajnih primerih, 


V miže po gumbih | na: sn 4 h 


PR [eV : 


Za razliko od večine titul, ki so sledile zgledu inter- pasli N x: 
aktivne povesti, Heavy Rain terja konkretno ročnost : NO a 
in reflekse. Obvladanje joypada je obvezno, da sredi j us xD —.u ' 
akcije ali panike brez pomote zadeneš L1 ali kvadrat, 
ter mestoma celo hobotničarstvo, ko je treba tiščati 


pet knofov skupaj in zraven tresti igrator. Srečoma se 5 -e 
da težavnost znižati, a nikoli na nivo nadzora z daljin- i | | uj 
skim upravljalnikom. Kljub temu se prstna nespo- 2 ' 


GMASOL 


sobnost ne izteče v bridek konec tipa 'restore restart vw : 
guit', kot je igram v navadi. Ključni element je ravno Len' h 
to, da se zgodba odvije do kraja tako ali drugače. En- s 
krat se cepi zaradi nerodnosti pri ravsanju, drugič za- 
voljo malomarno pregledanega prizorišča, tretjič 
vsled zavestne odločitve, četrtič spričo predolgega 
cincanja. Spisek križišč je res dolg in nemalo izbir je 
moralnih. Temeljno sporočilo je namreč, kako daleč 
si pripravljen iti, da rešiš ljubljeno osebo. 

Vplivi dejanj so različni. Včasih smo za marljivost na- 
grajeni zgolj z iskrivo mislijo, koščkom štorijalnega 4 a > ai 
mozaika, parom jošk ali playstationovo trofejo. Vejit- DSAVESHAUN ST 

ve so lahko enakovredne ali pa se posledice odražejo 
šele čez par poglavij. Smo se pripravljeni za višje ci- 
lje samopoškodovati ali celo ubijati? Ob hitroprstnih ILEAVE 
delih igra praviloma ponudi popravni izpit, toda vse- 

eno morejo ljudje umreti ob več priložnostih, kar bot- 

ruje izostanku njihovih kasnejših segmentov. Pred le- 

ti sem štorijo na PS3 zaključil na najslabši možen na- 

čin: dva lika sta umrla, eden je napravil samomor, 

deček se je utopil in morilec je pobegnil. S tem, da to 

ni stvar zadnjega poglavja, temveč se pričnejo reči 

nepovratno razvijati po drugačnih poteh že na dobri 

polovici. Koncev je zato okoli dvajset. Vse niti, med- V vsakem trenutku imajo štirje liki velikovskrbi!in ugisli, Proži jih 
levi petelin in so samosvoj del te večslojne interakti ivke. ' 


l 


SYMPATHIZE 


sebojne povezave in možne izide je domala nemo- 
goče preizkusiti, jih je pa zanimivo prečitati v izčrpnih 
spletnih skozihodih. 


THE TAXIDERMIST 


Samostojna epizodica Nagačevalec je umeščena 
dve leti pred Ethanov križev pot in te odene v obli- 
ne žurnalistke Madison. Motoristka v iskanju ori- 
gamijastega morilca obišče domovanje sumljivca, 
kar se izkaže za tvegano potezo, saj tip rad gači. 
Spet je tu teža odločitev in mrežje različnih poti. A 
zaključek dosežeš hitro, v četrt ure. Tedaj ti špil 
razkrije naslove ostalih štirih koncev in če jih želiš 
uzreti, se v hišo groze podaš znova. Prva epiloga 
odkriješ dokaj instantno, za ostale nianse pa se je 
treba malce bolj potruditi, kar izkušnjo raztegne 
na par ur. Kljub temu, da je vse narejeno po mo- 
delu matične igre, je epizodica preveč odrezana in 
sterilna. Negativec ne prepriča, saj je domala brez 
podlage in res le v vlogi zla iz filma B-kategorije. 
Ker je napetost umetna in lika nista pozorno zgra- 
jena, se te izkušnja ne dotakne tako, kot bi se te 
lahko. Pet evrov je zato vprašljiv strošek, tudi za- J dat 
radi načelnosti, saj bi moral biti dodatek priložen. . 


Nevtralni obrazi so odličiizalomi pa'Si 
četudi je razlika napram -verziji komaj! 


na, je skupaj vzeto videz v redu. 

Policaj Norman ima čudežne obogatenoresničnostne špegle, s katerimi išče sledi in analizira dokaze. 


NAURDERS 

Več kot igra, več kot film 


Vsebina pritiče naslovu, saj so nebesne zapornice ves 
čas odprte in razpoloženje težko. Nadnaravnih ele- 
mentov ni, zato se te določene situacije močno do- 
taknejo, zlasti če si starš. Ne glede na to, da je likov 
več, se kot igralec počutiš neposredno udeležen in z 
njimi trpiš. Ni brezosebnosti, marveč si sam kriv za 
izbire, modrice, misli in smrti. Nekatere preizkušnje 
te prav telesno zabolijo, zgrožen si ob bolnosti umov 
in paničariš, ko se čas odšteva in se slika trese. Kot 
smo zapisali nekoč: "Heavy Rain na več ravneh pre- 
seže pojem igre in postane celostna izkušnja." K pri- 
vlaku odločno pripomore tudi izjemna predstavitev. 
Kadriranje, nestatičnost likov, menjavanje kamere, 
monologi, celokupni videz in neprestana dinamika 
dogajanja docela upravičijo besedo film v označbi. 
Vnovič gre za tiste vrste zaslonsko odvijanje, ki ga z 
zanimanjem takenako spremlja gledalec. In za na- 
meček ima kriminalka enega najbolj presenetljivih 
razpletov. Če ti kdo vnaprej izda origami killerja, je to 
za moje pojme največji kvar v zgodovini videoiger! 

Heavy Rain po šestih letih ostaja najboljši predstavnik 
sicer maloštevilne zvrsti. Prisežem, da bi ta prelom- 
nost danes ravno tako dobila oceno 90 ali več. Kdor 
ima staro verzijo, naj jo ob tej priliki zavoljo stare sla- 
ve ponovno naloži, saj ni čisto nič slabša. Lastnik 
playstationa 4, ki se ima za ljubitelja pripovedne umet- 
nosti, pa to remek delo kratkomalo MORA doživeti. 
Za 30 evrov oziroma 40, kolikor stane v kompletu s 
slično posebnim Beyondom, bo dobil najbolj s čustvi 
nasičenih in intenzivnih dvanajst ur, ki jih bo nedvom- 
no še nekajkrat ponovil. Manjše razočaranje je edino- 
le to, da v poizdaji ni niti bita sveže vsebine in da so 
izvzeli dodatek The Taxidermist. Za to kratko epizodi- 
co malce nehigienično računajo naknadnega petaka. 


SORODNI NASLOVI 


Interaktivnih dram ni obilo, vendar žanr zvečine 
streže z dobrimi izdelki. Največja ponudba prihaja 
od ekipe Telltale Games, ki se je specializirala za 
risankaste epizodnice. Začeli so z Walking Dead, 
ki so mu sledili Wolf Among Us, Game of Thrones, 
Borderlands in Minecraft. Šablona je precej slična: 
izmenjevanje OTE-borbe in dialogov, pri čemer se 
dogajanje veji in se lahko posledice odrazijo šele 
čez več poglavij. Stripoličen videz in pristop sicer 
delata te zgodbe malce manj osebne, a vseeno gre 
za dobre fantazijske TV-nadaljevanke. Take za gle- 
danje s kavča in odločanje v družbi. Za 23 evrov 
na sezono se splačajo. 

Podobno družabna in vmeševalna nadaljevanka je 
Life is Strange, ki pa ima bolj veren videz in člo- 
veški značaj. Pripoved govori o najstnici Max, ki 
manipulira s časom, kar daje nove možnosti inter- 
akcije. Od vseh podobnic zahteva najmanj prstnih 
spretnosti, zato se jo bolj doživlja kot igra. Vred- 
nost močno dvigujejo iskrivi pogovori, spretno kad- 
riranje, izvrstna glasba in izredno intrigantna zgod- 
ba. Čeprav je dogajanje srednješolsko in liki precej 
emo, ima igronizika moj palec resno gor. 

Odrasla vsebina LA take (ter še boljše) prizore in celo dejanja. 

Igratorska poteza je za sleherno opravilo. Zobe ščetkamo s tresenjem; rano obvijamo s kroženjem 
gobice, nazdravljamo pa s sunkom gor. Beyond.ima vse tozminimalizirano na en sam klik"4 


imi: % r " 


| be, 


AA a 


Ethan gre skozi težke preizkušnje, od/katerih je odvisna usoda sina. Pa tudi 
njegova. Če se bo prevečkrat dotaknil kablov, bo v naslednji sceni ves opečen. 

Eden od likov se more znajtifisavtomobilski stiskalnici, punco ugrabi sadistični psihopat, lahko se utapljamo ... 
Takih tempiraranih inaumobolnih scenykosse vse vzdušno:trese.in utripa stcevje par, a sevjim da izogniti. 

(luantic Dreams 


vtorji nič manj kot revolucionarnega Heavy 
A Raina ne prihajajo iz Amerike. Guantic Dream 


je pariški studio, ki mu načeluje David De 
Gruttola, bolj znan po vzdevku David Cage. Možak 
je umetniško kariero pričel v devetdesetih s pisa- 
njem muzike, nakar je osnoval razvijalsko ekipo in 
se odtihmal kot režiser ter scenarist podpisal pod 
četvero naslovov. Prvenec je bila futuristična pus- 
tolovščina Omikron: The Nomad Soul (1997), o 
kateri smo pisali ravno pred dvema mesecema. Pri 
njej je namreč glasbeno sodeloval rajnki David Bo- 
wie. Bila je to nenavadna zmes pretepanja, razis- 
kovanja in kraje teles, toda zaradi nerodnosti in 
slabe promocije je kmalu utonila v pozabo. Nato 
se je ekipi kot kreativni direktor pridružil malo zna- 
ni, a gonilni Guillaume de Fondaumiere. Omenjam 
ga zato, ker je poprej soustanovil slovensko mošt- 
vo Arxel Tribe. 


RIVISIJ x OO — 

Kreativni par David Cage (desno) in Guillaume de Fon- 
daumiere ob zasluženem prejemu treh nagrad, ki jih je 
britanska akademija BAFTA podelila Heavy Rainu. 


Za uveljavitev Guantic Dreama je poskrbel projekt 
Fahrenheit (90, J147, 2005). Ta je stagnirajočo 
zvrst avantur dvignil na raven interaktivne drame, 
kjer so se nelogične kombinacije predmetov umak- 
nile filmskemu podajanju zgodbe, menjavanju pro- 
tagonistov, verodostojnemu čustvovanju in drugač- 
nemu nadzoru. Dogajanje je bilo postavljeno v New 
York, kjer Lucas Kane nezavedno mori, zločine pa 
raziskujeta policistka Carla in njen partner. Dejanja 
in odločitve obeh strani imajo daljnosežne posledice, 
ki rdečo nit pripeljejo do več koncev, tudi klavrnih. 

Beyond: Two Souls, ki je na voljo za PS3 in PS4, ne predstavlja igralnega izziva, toda na predstavitvenem, pripo- 
vednem in čustvenem področju ji ni para. Izdelek sodi v kanon igrarske umetnosti. 'Ogled' je nujen. 


Način igranja so neskončni, mestoma težavni OTE- 
jevski nizi, ki delujejo kot prstni Dance Dance Re- 
volution. Paranormalni triler — za dogodki stojijo ma- 
jevske čirečare - so lani izdali v remasterirani PC- 
različici za devet denarjev. Kljub nesodobni podobi 
in včasih jezljivi težavnosti se ga splača zaigrati. 

Po Fahrenheitovem uspehu sta David in Guillaume 
spoznala, da smo igralci željni drugačnih, čustvenih 
pripovedi. Takrat je studio dejavnost že razširil na 
zajem gibanja za filmsko branžo, zato so za Heavy 
Rain (93, J199, 2010) uporabili vse svoje znanje. 
Za Ethana, Scotta, Madison in Normana so obrazno 
in telesno zajeli resnične, čeprav nepoznane igral- 
ce. Sprva so se dogovarjali za xboxkluzivo, toda Mi- 
crosoft ni ugriznil, ker bi naj jim mračnjaška tema z 
umori otrok utegnila škoditi. Na srečo je več zani- 
manja pokazal Sony, ki je za izključne pravice po- 
plačal 16-milijonski razvoj in še enkrat toliko vložil 
v marketing. Poteza se je izplačala, kajti izvirnik za 
playstation 3 je prinesel več kot sto milijonov. Da- 
vid je sprva menil, da bo uspeh karkoli več od 
300.000 prodaj, nakar je šlo v promet dva milijona 
kosov. Če je na tem svetu kaj pravice, bi morala šti- 
ričina verzija kvoto dvigniti še za kak milijonček. 


Ethanu je glas in stas posodil Kanadčan Pascal Lang- 
dale. Ob igri so zanimivi videoposnetki s snemanja. 


Od vseh izdelkov Ouantic Dreams je Fahrenheit najbolj igralno zahteven, kar se ni spremenilo niti v poizdaji. 

Četrti projekt je najprej nosil kodno ime Infraworld, 
saj so se namenili preplesti povezani dimenziji. Iz 
tega je nastal Beyond: Two Souls (J243, 2013), ne- 
pozabna življenjska zgodba o Jodie, na katero je pri- 
peta nevidna entiteta. Njuna sodelovalna dvojnost 
je ena od temeljnih igralnih mehanik. Dekle sprem- 
ljamo od otroštva do posebnih operacij za agencijo 
CIA, pri čemer je napram Heawy Rainu mnogo manj 
cepitev in precej večji poudarek na filmski plati. V 
ta namen glavna lika nosita prepoznavna obraza El- 
len Page in Willema Dafoa. Žal refleksni lok nima 
pravega izziva in večina akcij se je z zaporedij zdruz- 
nila na enoklike. Ker ima zavoljo tega Beyond nižjo 
igralno vrednost in je še bolj mejni izdelek, ga ni- 
smo ocenili. Kar pa ne pomeni nepriporočila, zlasti 
ob današnji ceni predelave za PS4. Kot sem zapisal 
že večkrat, je deveturno trpljenje mlade Jodie nujno 
izkusiti. Če se le da, v družbi. 

Kljub temu, da je troje zadnjih iger doživelo izreden 
pozdrav gamerske in strokovne javnosti, ni bilo v 
vsem tem času niti enega samega polnocenovnega 
sorodnega naslova. David Cage to pripisuje neza- 
upljivosti velikih založb. Pri tem dodaja, da si narav- 
nost želi tekmecev in večje prepoznave žanra. Po 
njegovem bi morali imeti take zgodbene izkušnje 
prav toliko uporabnikov, kot jih imata Call of Duty 
in Avatar. Tudi mi tako menimo in žal nam je, da pri- 
merki prihajajo po kapljicah in povečini z neodvi- 
sniške scene. Ta je sicer zmožna udejanjiti dobro fa- 
bulo, zmanjka pa ji pri produkciji. Zato komaj čaka- 
mo na naslednji 'kvantni' izdelek - Detroit: Become 
Human. Okoli njega je ekipa enako skrivnostna kot 
pri Dežju in Onkraju, ko do izida pravzaprav nismo 
vedeli, kakšno bo igranje. Vemo le, da bo dogajanje 
postavljeno v naslovno mesto v prihodnosti, ko na- 
mesto avtomobilskih tovarn cveti proizvodnja po- 
močniških androidov. Ena od njih bo Kara, ki se po 
naključju zave in prične nenavadno življenje med 
ljudmi, katerim roboti predstavljalo le orodje. Letos. 


David Cage obožuje kratkolaske. Tole je ginoid (ženski 
bot) Kara, akterka prihajajočega interaktivnega filma. 


KORAK V OBLAK 


o MVO GOO 


—- vpogleda Sonyjevo storitev Playstation Now, ki nekaterim evropskim na- 
rodom odnedavna omogoča, da na 'igralne postaje' iz oblaka točijo igre za PS3. 


jega dni smo filme lahko gledali samo v 
IN) kinu, nekoliko pozneje smo jih kupovali na 

VHS-kasetah in zdaj smo pristali pri pre- 
točnem ogledu iz spletnih videotek. Netflix ali Čr- 
nobradix, to je zdaj vprašanje! Isto se dogaja z igra- 
mi - spočetka smo jih kupovali in naročali na ka- 
setah, disketah in CDjih, nato smo požegnali digi- 
talne nakupe brez medija in nazadnje prispeli do 
točke, kjer jih lahko poganjamo iz oblaka. To po- 
meni, da vmesniška naprava zgolj posreduje tok 
videa v našo smer in povelja v drugo, izračune pa 
opravlja nevidni silicij v internetu. 
Marsikateri tovrsten pretočni servis je obskuren in 
ameriški. Si že slišal za GameNow, LiguidSky in In- 
stantAction? Najbrž pa si čul za najbolj znamenita, 
Gaikai in OnLive - ter zasledil, da sta po trušču za- 
četkom desetletja oba vrgla puški v koruzo. No, 
orožji je pobral Sony in ju vpletel v streamerski ser- 
vis Playstation Now. Storitev omogoča pretočno 
igranje izbranih naslovov za PS3 in so jo po krstnem 
zagonu v Ameriki splovili še v Evropi. 


PREŽARČENA ELE 


Zagonske zahteve niso visoke. PS Now deluje s 
playstationi 4, 3 in vito, pipica pa naj bi zmogla k 
tebi prenašati vsaj 5 megabitov podatkov na sekun- 
do. Američani lahko PS Now že gonijo z novejšimi 
Sonyjevimi in Samsungovimi televizorji ter Sonyje- 
vimi blu-ray predvajalniki, kar pri nas še ni omo- 
gočeno. Prav tako PS Now zazdaj ni dosegljiv s slo- 
venskim playstationovim računom, je pa moč do 
njega priti z angleškim. Po zgledu Netflixa je omo- 
gočeno brezplačno preizkusno obdobje, ki traja se- 
dem dni in terja vpis kreditne kartice. Igraš z dual 


shockom oziroma z vito, na kateri gumbe pod ka- 
zalcema oponaša dotikabilna ploščica. Vse se odvi- 
ja na strežnikih daleč stran, kamor se shranjujejo 
tudi položaji. 

Pri trenutno slabih dvesto naslovih seznam ni or- 
jaški in na njem ni vseh Sonyjevih biserov, saj manj- 
kata na primer Gran Turismo 6 in Heavy Rain. So 
pa iz matične malhe prisotni srhljiva filmijada Last 
of Us, trije Unchartedi, solidne prvoosebne rešetalke 
iz niza Killzone 3, superherojščina Infamous 2, ple- 
jada God of Warov, vključno s trojko in Ascensio- 
nom ... Med titulami drugih izdajateljev ni Call of 
Dutyjev, Battlefieldov, Grand Theft Autov, Red Dead 
Redemptiona, Metal Gear Solidov, Dark Souls, Sky- 
rima ... So pa Batman: Arkham City, Farming Si- 
mulator, Darksiders 2, Mass Effect 2, pet Lego špi- 
lov, Injustice, Mirror's Edge, Borderlands 2, XCOM, 
vsi trije Bioshocki, pet Assassin's Creedov, Walking 
Dead, mnoge neodvisnice in tako dalje. Med Sony- 
jevimi pogodbeniki so EA, Ubisoft, 2K, Capcom, 
Sega, Codemasters, Sguare, Namco in Telitale. 


DAJ IGRE TAKOJ! 


Kakšna je torej tehnična plat in kako verna je igral- 
na izkušnja v primerjavi s tradicionalno? Na več kot 
zadosti hitri spletni povezavi sem nekaj kockavosti 
zaznal v pisanih Lego igrah, kjer je dosti enobarvnih 
fleh, medtem ko sem temačni Batman: Arkham Ci- 
ty stežka ločil od pris(o)tne inačice. Na splošno ve- 
lja, da hitrejša kot je igra, več je artefaktov. Toda na 
splošno je vtis okej in včitavanje je dejansko bolj 
poskočno od fizičnega. Edina resna izvedbena žrtev 
je zvok, ki je pri marsikateri igri v izvirniku obkro- 
žajoč, PS Now pa ga zmiksa v stereo. 


Vmesnik za izbiro iger. Za razliko od PS Plusa je streamanje omogočeno 
le uporabniškemu računu, prijavljenemu v Now, in ne tudi vsem ostalim. 

Ker je PS Now streamerski servis, je pri hitrih ig- 
rah zaradi zamika več težav in megljenja kot pri 
manj napetih. Street Fighter nalinijsko? Nak. 


Kvaliteta igranja je odvisna od narave špila. Med 
vnosom ukaza na joypadu in izvedbo akcije na zas- 
lonu zaradi romanja podatkov v oblak, izračunava- 
nja in dostave na ekran pride do opaznega zamika 
(laga). Ta je tem manj moteč, čim bolj lahkotna in 
nezavezujoča je vsebina, in obratno. V spletnem 
večigralstvu Ultra Street Fighterja IV in Uncharteda 3 
sem bil zaradi laga neučinkovit. Takisto so me ugo- 
Wara 3. A če sem se držal nižjih zahtevnosti in od- 
pustljivih iger ter nisem silil v internetno merjenje 
moči, ni bilo večjih kapric. Lego špili, strategija 
XCOM, Telltalove filmske avanture - take reči so za 
PS Now kot naročene. 


VČASIH 2F, 2DAJ REALNOST 


Izplen je spodoben predvsem za manj zahtevne in 
tiste, ki igrajo občasno. Ti sicer ne bodo izkoristili 
mesečne postavke 15 evrov za dostop do celotne 
knjižnice, medtem ko je izposoja posamičnega špi- 
la za 4 do 9 evrov v dvo- ali tridesetdnevni varianti 
grešno draga. Hardcore igralci pa upravičeno zavi- 
jajo z očmi nad zamikom. Toda PS Now si je pred- 
vsem med nedeljsko publiko že našel dosti odjemal- 
cev in še več si jih bo. Tudi med lastniki ustreznih te- 
levizorjev, saj na tak način prvikrat v dnevni sobi špi- 
laš orenk igre brez konzole, le joypad nucaš. Nove 
igre se se pojavljajo tedensko, sčasoma pa naj bi do- 
dali titule s PS2, PS1 in morda celo PS4. A čeprav 
bo vse skupaj ostalo omejeno na trojko, velja pomi- 
sliti, kaj počneš - brez večjih komplikacij zadovolji- 
vo nabijaš velike igre, ne da bi tvoja naprava pri tem 
ključno sodelovala. Hudo, sploh za disketno-cede- 
jaško generacijo. Najbrž res ni več daleč dan, ko 
nam bodo interaktivne vsebine žarčili direkt v glavo. 

SLEDI SVOJEMU INSTINKTU. 


NOVI MINI CLUBMAN. 
ŽE ZA 250 € NA MESEC:. 


».. Daljši in širši od predhodnika, z boljšim izkoristkom prostora. 

-... Notranjost s petimi sedeži, dodatnim prostorom v predelu za noge in večjim, 360 litrskim prtljažnikom. 
-... Električni pomik sedežev in prostoročno odpiranje prtljažnih vrat. 

. Super fleksibilna zadnja klop, ki je deljiva v razmerju 40:20:40. 

-... Nov 8-stopenjski, avtomatski menjalnik. 

.... MINI Logo Projection - projeciranje logotipa MINI iz voznikovega ogledala na tla. 

. »Shark« osvetljena antena (v kombinaciji z alarmnim sistemom) in velika panoramska steklena streha. 

. Vrhunski materiali, ambientalna osvetlitev v 255 barvah in nešteto drobnih pozornosti. 


Vaš MINI trgovec: 


MINI AVTO AKTIV 
Ljubljanska cesta 24, 1236 Trzin 


T: 01560 58 00 
E: mini(Gavto-aktiv.si 


MINI AVTO AKTIV. 


Kombinirana poraba goriva za vozila MINI CLUBMAN: od 3,8 do 6,2 1/100 km. Emisije CO,: od 99 do 144 g/km. Emisijska stopnja: Euro6. Emisije NO.: od 0,0134 do 0,0441 g/km. Ogljikov dioksid (CO) 
je najpomembnejši toplogredni plin, ki povzroča globalno segrevanje. Emisije onesnaževal zunanjega zraka iz prometa pomembno prispevajo k poslabšanju kakovosti zunanjega zraka. Prispevajo zlasti 
k čezmerno povišanim koncentracijam prizemnega ozona, delcev PM, in PM, ter dušikovih oksidov. 


Reprezentativni primer izračuna MINI Select za MINI CLUBMAN ONE: vrsta financiranja: finančni leasing - predračunska vrednost predmeta financiranja: 22.250 € - lastna udeležba (polog): 5.353 € 
« znesek financiranja: 16.897 € - število obrokov: 36 - mesečno plačevanje: 250,01 €, ter zadnji (37-i) obrok: 10.680,00 € - stroški odobritve: 222,50 € - skupni znesek za plačilo brez lastne udeležbe: 
19.902,68 € - letna obrestna mera: 6,637%, ki je spremenljiva in vezana na 12 mesečni Euribor : efektivna obrestna mera: 7,47% na dan 08.10.2015. Ekskluzivni zastopnik BMW Financial Services v 
Sloveniji je družba Summit Leasing Slovenija d.o.o. 


Ko se sprejo običajni ljudje, so ob dobro voljo in 
morda kak zob. Ko se spreta superheroja, pa se v 
nevarnosti znajde celotno velemesto. In 
zdaj vznemirjen in zdaj škileč prebija skozi rešimo- 
ževski film Batman v Superman: Dawn of Justice. 


aložba DC Comics in z njo povezani stu- 
diji imajo težjo nalogo, kako svoje stripe 
prestaviti na film, kot konkurenčni Mar- 
vel. Ta je zagledan v dobro voljo, židanost 
in spektakel, kamor sicer poskrije nap- 
rednejše ideje, vendar nanje ne stavi. Še najbolj 
tuhtajoči so njihovi X-Men, dočim Avengers, Spi- 
der-man, Iron Man, Thor, Peter Guill (Guardians of 
the Galaxy) in ostala superherojska druščina, ki je 
z Marvelovega papirja preskočila na platno, med 
reševanjem svetov predvsem žura, gunca afne in 
stresa enovrstičnice. Nasprotno so DCjevi liki že 
lep čas resnobni, namrgodeni in metaforični. Tu je 
recimo izšel dvodelni stripalbum The Dark Knight 
Returns, ki je utemeljil mrščečega novodobnega 
Temnega viteza, in oni so založili politično angaži- 
rane Watchmene. Razlika je kar opazna. 
Naprednejša stripovska linija se podaljšuje v filmov- 
je, pri čemer pa ne gre vse po načrtih. Batmanu se 
je preskok odlično posrečil, zato pa ima več težav 
Superman. Razloge gre najbrž iskati v nesposobno- 
sti Hollywooda, da bi ga sam prilagodil na enako 
učinkovit način, kot je Frank Miller v sličicah z ob- 
lački starega, veseljaškega Batmana. Ker ne more- 
jo kopirati, se jim je ustavilo. Očak superjunakov je 
pač ultimativna dobričina, kar je zažigalo v prepros- 
tejših časih, danes pa ne več. Koncem sedemdese- 
tih v prvem Supermanu, ko ga je igral poštirkani 
Christopher Reeve, je še šlo. Toda naknadno lik ni 
več zadostoval času in se ni zares dobro resetiral ni- 
ti v Superman Returns iz 2006., kjer je mutiral v pris- 


podobnega starogrškega heroja. 


MU (5: 


Človek nadčloveku volk 


Ta film je bil uspešen, saj je podvojil 200-milijonski 
vložek. Toda mnogim je bil preveč hladen in nera- 
zumljiv, Warnerjevi šefi pa so želeli še več cekina in 
so že tedaj pleteničili , da bi moralo biti v njem "več 
akcije za mladeniče." Natanko to je pred tremi leti 
dostavil Man of Steel, ki je reštartal zgodbo. Do- 
jenček Kal-El po katastrofi na Kriptonu prileti na 
Zemljo, kjer ga v biblijskem pasu vzgojita zgledna 
ameriška kmeta iz kansaškega Smallvilla. Izkaže se, 
da ima fant supermoči, od laserskega pogleda prek 
letenja do neranljivosti, ki jih jame uporabljati za do- 
bro. Ko odraste, postane novinar, se zaplete s kole- 
gico Lois Lane in je edini superheroj, ki se preoblači 


N 


m2 


v človeka - vsi drugi se preoblačijo v junake. Ven- 
dar svojo božanskost kmalu potrebuje, kajti za njim 
se priklatijo kriptonski arestanti na čelu z genera- 
lom Zodom. Ta v svojem skrajnem domoljubju išče 
genski zapis svoje rase in nov planet za naselitev. 
To seveda za Zemljane ne pomeni nič dobrega. V 
uničujoči bitki Superman porazi Zoda, pri čemer pa 
ne opazi, kakšno razdejanje je obračun povzročil na 
tleh. S stolpnicami posejani Metropolis, oblikovan 
po Manhattanu, je razrušen in žrtev je ničkoliko. 


Lexa upodobi Jesse Eisenberg, znan predvsem po ko- 
medijantstvu. Njegov zlobni mastermind je blazen. 


Bitka zaseje seme razdora, ki obrodi sad v Dawn of 
Justice. Batman, ki operira čez vodo v Gothamu 
(New Yorku), za pokol dolži Supsa. Božja sila mod- 
rordečega letečneža mu gre sploh v nos, saj se boji, 
da bi lahko sčasoma postal grožnja za človeštvo. 
Istega mnenja je magnat Lex Luthor. A tudi Kal-El 
ni imun na črne misli, saj ima Batmana za nevarne- 
ga vigilanta, ki ga je treba razkrinkati in spraviti pred 
sodišče. Jasno je, da se bosta testosteronsko nafila- 
na rešimoža spopadla, toda kakšen je rezultat? Po 
mojem mnenju ne tako slab, kot gre o njem interne- 
tni glas - a hkrati ne tako dober, kot bi lahko bil ob 
250-milijonskem proračunu, slovitima scenaristoma 
David Goyerju (trilogija o Batmanu, Dark City) in 
Chrisu Terriu (Argo) ter režiserju Zacku Snyderju. 


Superman uveljavlja Idsten prav. Že drugič ga igra Anglež Henry Cavill, ki pa ima najmanjši družbenoomrežni 
odtis od trojice in kritiki ga kurcajo na vse mile viže. To me čudi, sdljiišnim, da je vloginxascih 


april 2016 


Nekaj prizorov je izrednih, med njimi tale, ko Mehičani ob dnevu mrtvih počastijo 
rešitelja Supermana. Smrtna množica se lahko končno dotakne boga. 


Ko se ne znaš zmeniti 


Bistvena težava dveinpolurnega spektakla je dvoj- 
na narava oziroma očitna razpetost med dvema po- 
loma. Prvo vodilo, ki je spočetka dodobra izpostav- 
ljeno, je usklajeno z resnobno naravo stripov o Ne- 
topirju. Prste vmes ima tudi Goyerjevo sodelovanje 
pri scenarijih vseh treh Nolanovih filmov o Temnem 
vitezu in Snyderjeva očitna želja, da bi na nek način 
ponovil Watchmen. Medtem ko se Superman in Bat- 
man z manipulativno pomočjo Lexa Lutherja pri- 
pravljata na obračun, smo deležni veličastnih na- 
stavkov. Film se v neizvirni zgodbi, ki korenini v več 
stripih (glej naslednji članek), loti razglabljanja o 
tem, ali je ob reševanju kritičnih težav boljša demo- 
kracija ali despotstvo, vplete migrantsko tematiko 
in terorizem, se ukvarja s Supermanovim iskanjem 
lastnega jaza (ljubezenska zveza z Lois Lane, ki se 
kot raziskovalna novinarka zapleta v težave, odnos 
z materjo in očetom, breme javnega mnenja) in po- 
kuka v Batsovo nezaupljivo, cinično dušo, katere 
simpatičen odmev je novi butler Alfred v podobi sar- 
kastičnega Jeremyja Ironsa. Posnet je resno, poča- 
sno in mrakobno, v ubitih barvah in ob spremljavi 
veličastne inštrumentalne glasbe Hansa Zimmerja, 
ter večkrat zdrsne v izrecno srhljivost. 

Toda nekje na polovici BvS kratkomalo pozabi na 
večino niti, ki jih je pletel, in se posveti akciji ter 
uničenju. Najprej se na žive in mrtve zmlatita Bats 
in Sups, potem obračunata s človeškimi negativci 
ter se na kraju s pomočjo Wonder Woman spopa- 

na rovašjstiipa Da hieReturns, kjer se je upokojil. 

Doomsday«j€ s silnostjo in glupimi frisi ob vsaki 
mutaciji svetla točka filma. Da je notri, ni kvarnik, 
saj je viden povsod, trailerji pa itak izdajo ves film. 


deta s spektakularno kreaturo Doomsdayem. Šti- 
munga ostane nemarvelovsko mrka, temačna in za- 
morjena, a smisel je na ravni gonje konkurenčne or- 
ganizacije S.H.I.E.L.D. za dežurnimi negativci. Z 
manj dovtipov in Samuela L. Jacksona, a z več Lau- 
renca Fishburna, kot bi hoteli reči, ej, mi smo Mat- 
rix in ne Snakes on a Plane. No ja! 


Bič in bjoč 

Ob bok Nolanovi temnoviteški trilogiji se BvS ne 
postavi. Bolj se kvalificira kot okej kokičast ogled 
za stripofilmske geeke, saj naposled nima kaj dosti 
povedati in futra predvsem zrkla ter bobniče. Če 
imaš vključene sive celice, znajo te namreč utrpeti 
grde poškodbe, saj je nesmislov in lukenj cela vrsta. 
Praskaš se po glavi ob nizu čudnosti, ko liki nekaj 
storijo in rečejo, nakar ravnajo v nasprotju s tem. 
Postrani gledaš, ko so njihovi motivi privlečeni za 
lase. Bi mirovniški in razumni Batman na podlagi 
sanjske sekvence in lastnih strahov hotel izrecno 
fentati Supermana? Je našemljeni Gothamčan za 
slednjega res tako moteč, da gre licemersko nadenj? 

Zaključna bitka, ko so vsi spet napeti dedi je 


ne v Kolosejevem nut. Vsebinsko pa bo fi 

Batfleck s'strniščem preseže pričakovanja, medtem ko je Wonderka sicer močna 
ženska, a bi bilo izveprobčudovanja gole kože'vseeno, če bi bila deli? 


Se fanta nista mogla pogovoriti, namesto da sta 
vrgla čreva na plot? Prav njuna za lase privlečena 
skreganost mi je onemogočila, da bi ju začutil in se 
zavzel za enega ali drugega. 

So matere za odrasle moške res tako pomembne? 
Čemu je Lex tako skrajno znorel in kaj bi počel s 
Pogubo 'potem'? In zmede te krepka razdrobljenost 
na račun številnih sanjskih sekvenc, pogledov nazaj 
in čudaških prizorov. Vse to kvari na povrhnjici do- 
kaj zabaven in bleščav film. Film, ki se mu vidi, da 
je hotel biti več od plitke superjunaščine, a se je na- 
posled izcimil v točno to. Tudi zaradi vztrajanja stu- 
dijskih velmož na "več akcije za mladeniče," kajti 
zdi se mi, kot da je vmes nekdo v strahu pred pro- 
dajnimi težavami omejil začetno resnobnost. 

Do sitnarjenja so najbolj upravičeni ljubitelji Super- 
mana, kajti gre za precej batmanski film. Že otvori 
se z Batmanovo zdaj že dodobra prežvečeno otroško 
tragedijo in njegovo jezo na letečega Supsa, ki vsto- 
pi šele kasneje. Četudi je to formalno nadaljevanje 
Jeklenega moža in si vrla možaka približno enako- 
pravno delita zaslonski čas, je krovna viža na moč 
nolanovska. Superman vanjo ne paše najbolj in bi 
potreboval lastno identiteto, ki pa je Hollywood ni 
zagotovil. Glede na to, kako čakajo na stripovske 
domislice in jih kopirajo, dvomim, da jo kdajkoli bo. 
Tudi bistveno več se govori o Benu Afflecku - me- 
nim, da ga je spodobno upodobil in se beefcakovs- 
ko nabildal - kot o Henryju Cavillu. No, pozornost z 
obeh spelje izraelka Gal Gadot kot Wonder Woman, 
nad katero se občestvo nazarensko slini. Ni napač- 
na, je pa nespretno vključena in deluje kot privesek, 
čigar bič ni več namenjen izvabljanju resnice. 

A Čudoženska seveda mora biti prisotna, saj Dawn 
of Justice kot drugi izdelek v DCjevem razširjenem 
univerzumu pelje v Justice League. Tam bosta Bats 
in Sups del širšega moštva, ki brani Zemljo pred ne- 
pridipravi, in bosta spet frenda. Le da bo eden imel 
v žepu kriptonitsko figo, drugemu pa se bo uč ne- 
nehno lasersko bleščal. 


naziva 'apokaliptična" in jo velja izkusiti v kinu (vendar 


h morda dopolnila imluredila pol ure daljša naknadna izdaja. 


THANKS, PAL! V AND YOW GAVE 
YOU GAVE ME ME A SCARE 
A GIFT THAT / I'LL REMEMBER 
PLL FOREVER! NOW, 
REMEMBER ČI WANT YOU TO 


FOR THE REST / JOIN ME IN THE 
OF MY LIFE! 7 BAT-CAVE/ 


Med S in B je le leto razlike, prvi je letnik 1938, 
drugi '39. Čeprav sta se že spočetka družila na nas- 
lovnih slikah, je bila njuna prva skupna pustolovš- 
čina radijska igra. V stripu pa sta kolega od 1952. 


ZEMLJAN PROTI KRIPTONČANU 


Frank Miller je lahko upravičeno ponosen. Po Sin 
City in 300 je BvS že tretji film, ki preslikava njego- 
ve sličice in enovrstičnice. Od biserne ogrlice do 
zombificiranega Supermana v vesolju, od malega 
Bruciča med netopirji do Alfredovega samo- 
spraševanja o 'naslednji generaciji Waynov' ... 


Superman Batmana v filmu kliče 'Bruce'. To je nje- 
gova navada, kar Netopirja sila moti. "Secret iden- 
tities are not to be mentioned while in costume. As 
stated in the Justice League Rule Book, page one." 


V Dark Knight Returns težkooklepljeni Batman ta- 
kole s cestnim valjarjem udriha po Supermanu. A 
slednjemu fizična sila ne pride do živega. "Bruce, 
this is idiotic," pravi. Nato kasira kriptonitsko stre- 
lico, ki jo sicer ujame, a vsebina se razprši ... 


KOT MAJHNEGA OTROKA 


OH. SUN 
j LAMPS. 
WONPERFUL. 


Red Son je alternativna povest o stalinističnem 
Supermanu (Earth-30). V dvoboju je najprej v 
prednosti Bats, ki nemočnega diktatorja obseva s 
kriptonsko sočno svetlobo. A ko zaljubljena Won- 
derca razbije generatorje, je z Netopirjem konec. 


vi 


Kriptonit, imenovan tudi k-iron, so si izmislili v ra- 
dijski drami. Urednikom se je ideja, da nepremaglji- 
vi Superman dobi Ahilovo peto, dopadla, zato so ga 
vpeljali v tiskano periodiko. Tam je bil to sprva rdeč 

kristal. Ker rdeča je bila tisti čas nevarna. 


"MEET YOUR DOOMSDAY!" 


Temu katastrofičnemu Netopirju se reče Knightmare Ba 


Zoda, niti ga ni ustvaril Lex. Filmska instantkreatura 
iz mikrovalovke je žaljiva do kanona, kjer se je kali- 
la tisoče let. Le kaj je Luthor hotel z njo? Poguba, 
ki je 'unkillable', bi vendar opustošila planet. 


DI Me ad 


tman. Njegove filmske sanje črpajo iz štorije Injusti- 


ce, kjer svetu z železno roko vlada Superman, junaki pa so sprti med sabo. Nakar uleti še vesoljski okupator. 


Darkseida, fašističnega diktatorja s planeta Apoka- 
lips, je po Hitlerjevi predlogi ustvaril Jack Kirby. Ta 


proslavljeni avtor večine X-Menov in Avengerjev je [i n" . zdi gr pa s vi 
namreč sodeloval z več založbami, tudi z DCjem. Kot vemo gledalci TV-serije, Flash zmore skakati Tipček, ki uniči Jimmyju fotoaparat in ugrabi Lois 
po časovnicah in alternativnih dimenzijah. A ključ ter Martho, je temelj za tole šemo. Reče se ji 
"THE JOKE'S ON Y0W!" do česa je Lois? V risani seriji je Darkseid hipnoti- 


KGBeast in je ašašin iz časov hladne vojne. Nena- 


ziral Supsa in šele Lois ga je streznila. Je to to? vadna odločitev, da so izvorni lik uporabili v filmu. 


JUSTIČNA LIGA 


z 

o a VELI, 
Sprva se je govorilo, da bomo v filmu videli Joker- 
jev fris, a pokaže samo njegovo zapuščino. Morda 
v pol ure razširjeni izdaji, ki pride čez par mesecev. 
Ta bo nedvomno prinesla več referenc in razlag. 

BRZI SEL IZ PRIHODNOSTI 


ide > , ee «s 76 
Liga v štartu leta 1960 proti pošasti Starro in po 
"Pa ravno sem bil pri kiropraktiku!", bi se na tem reštartu The New 52. Ustanovnih članov je sedem: 
prizoru lahko pridušal Batman. Znalec ve, da bi s Clark 'Superman' Kent, Bruce 'Batman' Wayne, 
tem mislil na kanonični dogodek, kako ga je Bane Diana "Wonder Woman' Prince, Arthur 'Aguaman' 
zlomil na enak način. Prizor je drugače iz Injustice. Curry, Barry 'Flash' Alen, Hal 'Green Lantern' Jor- 
Viteza maščuje nihče drug kot Alfred na steroidih! 


dan in J'onn 'Martian Manhunter' J'onzz. 


NAJPREJ JE POSTAL NEVAREN. 
NATO JE PONOREL. 


BEASTS OF NO NATION 


odobni vojni filmi znajo skozi nazorno letenje 

črev sporočati krutost oboroženih spopadov, ki 

brezkompromisno jemljejo može, sinove in oče- 
te. A vendarle gre povečini za prikaze dogodkov, ki 
imajo smiseln cilj, naj gre za mlatenje nacijev ali tero- 
ristov. Beasts of No Nation pa se potopi v neimeno- 
van afriški spopad, še v največji meri povzet po vojni 
v Demokratični republiki Kongo. Tam je meja med 
soldatom in civilistom zabrisana, s čimer postane ab- 
surd vojskovanja toliko očitnejši. Uničujoče posledice 
za navadnega človeka in njegovo lokalno skupnost 
pa toliko vidnejše. 
Pripoved je ohlapno prirejena po istoimenskem roma- 
nu nigerijskega pisatelja Uzodinmaja Iweale. Sprem- 
ljamo desetletnega fantiča Aguja, ki na glavo pade v 
nasilen vrtinec državljanske vojne. Večino družine mu 
pokolje vladna vojska, nakar je pahnjen v udinjanje 
samovoljnemu uporniškemu bataljonskemu poveljni- 
ku, ki ga morajo njegovi vojaki glasno nazivati s Ko- 
mandantom. Sledita dve uri krvavih eksekucij, posil- 
stev in norenja s kalašnikovko na drogah, v katerih 
Agu iz pobalina počasi postane zakrknjen ubijalec. 
Toda kar bi lahko hitro zapadlo v nagravžno grotesko 
šokiranja, se izkaže za premišljen vpogled v temne 
plati človeške narave, ko civilizacija razpada pod kro- 
glami avtomatskih pušk. Režiser Cary Joji Fukunaga, 
ki ga najbolj poznamo po prvi sezoni nizike True De- 
tective, prizemljeno predstavi večplastnost afriških 
gverilskih vojn in rabe vojakov-otrok. 


Film je Netflixov poskus sproducirati 'oskarjevski ma- 
terial', a ga je Akademija v celoti spregledala. Tudi za- 
to je prišlo do razvpitega upora temnopoltih filmarjev. 


Odlična fotografija in neprisiljen prikaz življenja ti z 
lahkoto približata tisti svet do mere, ko se zaveš, da 
so kljub drugačni kulturi ti ljudje zelo podobni nam. S 
tem vate zareže, da bi takšne vojne lahko podobno 
opustošile tudi nam bolj domače kraje za Zemlji, če- 
prav do nas pridejo zgolj skozi večerna poročila na 
televiziji. Odlično se odreže igralska zasedba na čelu 
z veteranom ldrisom Elbo kot Komandantom, v kate- 
rem sta združena na eni strani okrutnost in na drugi 
zaščitniško očetovsko mentorstvo. Toda preseže ga 
Abraham Attah kot Agu, ki s pristnostjo izgublja lesk 
v očeh do tedaj, ko zrkla samo še bolščijo v prazno. 
Beasts of No Nation je brez holivudske sentimental- 
nosti in ravno zaradi tega izpade povsem ... logičen, 
da ne rečem vsakdanji. Prav zaradi tega te ob njem 
toliko bolj spreleti srh, saj otroške vojake iz podivja- 
nih pošasti uspe spremeniti v žrtve, kar je pravzaprav 
glavni cilj takšnega odvrtka. Eden najboljših protivoj- 
nih filmov zadnjih let. Aggressor 

Afriške pošasti so nastale v soprodukciji Netflixa, za- 
to so film rolali tamkaj. Drugače ga dobiš pri svojem 
spletnem Afričanu. 


ANOMALISA 


rojekt, ki je sprva žical za finance na Kickstar- 
E terju, je pograbil studio Paramount in po dve- 

letnem izdelovanju je platno ugledala uro in pol 
dolga lutkovna drama. Taka, v kateri se sprašujemo, 
kako blizu smo si med seboj in koliko mask imamo v 
predalu. Režiser in avtor zgodbe Charlie Kaufman je 
ustvaril presunljivo podobo resničnosti s figurami, ki 
so jih 3D-sprintali. Po eni plati navdušijo z detajli, a 
se premikajo okorno, kot bi gledal A je to. 


Animatorji so igranje z barbikami prignali do popol- 
nosti in skozi stop-motion ustvarili enega najbolj ve- 
rodostojnih filmskih prizorov seksa. 


Kadri so v glavnem omejeni na hotel v Cincinnatiju, 
ki diši po slavnem Hotelu California, ki ga ni moč ni- 
kdar zapustiti. (Anti)junak Michael Stone je najbolj 
običajen srednje osivel možak. Ima družino in prijate- 
lje, a je od njih oddaljen kot sever od juga. Vsi se mu 
zdijo enaki, on pa hira od želje po tem, da bi našel ne- 
koga posebnega. Tako s službene poti povsem trezen 
pokliče svojo bivšo, a se izkaže, da je tudi ona le ena 
od vseh enakih. Nezainteresiranega in odmaknjenega 
Michaela spremljamo še pri raznih drugih naturali- 
stično prikazanih opravkih, dokler ga iz otopelosti ne 
zbudi mladenka in zdi se, da je končno našel anoma- 
lijo za svoj monokromatski vzorec bivanja, zato se z 
njo zaplete v komplikacijo za eno noč. A zjutraj ga 
čaka presenečenje ... 

Ves izdelek je obešenjaška mešanica animacije Corp- 
se Bride in Beckettove drame Čakajoč Godota. Toda 
srhljivo realistični film se vseeno na momente tako 
zelo zapelje v ne-zgodbo, da pozabiš, da gledaš stop- 
motion animacijo. Preplet realnega in metaforičnega 
ponuja mnogo trenutkov za temeljito samoinšpekcijo 
duše, zraven pa zabava s podrobnostmi, ki so karika- 
turistično postavljene v ospredje in v depresivno vz- 
dušje vnesejo precej humorja. Za celotno animiranko 
so potrebovali osemnajst Michaelov. Koliko verzij se- 
be imaš pa ti? Prfoxa 

Se še odločam, ali je film genialen ali preprosto zme- 
šan. Oceni sam na poljubnem domačem mediju. 


Michael Stone je sodobni Werther, edini čuteči člo- 
vek, ki išče sorodno dušo v zaigranem svetu klonov. 

HARDGORE HENRY 


e na začetku Hardcore Henryja je prizor, ki je na 
Z dan privlekel spomine iz ene starejših prvooseb- 

nih streljank. Sam na sebi bi sodil v katerikoli 
akcijski film, toda tu je napravil vtis, ker je prikazan 
skozi oči protagonista. Čisto ves HH (z izjemo uvodne 
špice) je namreč posnet v takšnem slogu, ki so ga 
dosegli s kamero gopro hero3, pritrjeno na igralčev 
čeber. Pet minut zatem je sledil drug tak udarec iz pre- 
teklosti, pa še en ... Režiser in pisec zgodbe, Rus llya 
Naishuller, je očividno pravi stari maček streljank. Ni 
se zadovoljil le z redko videnim snemalnim pristopom, 
marveč je to podlaga za množico poklonov FPSjem. 
Vroča kri šuterjev se pretaka skozi vse žile filma, saj 
je kakor v špilih zblojena že pripoved. Naslovni junak 
se brez spomina zbudi v laboratoriju, kjer mu žena, 
prelestna znanstvenica Estelle, na telo ravno vijači ki- 
bernetične okončine. Henryja so spremenili v uber- 
soldata, ki lahko skače čez tanke in strelja ljudi v 
obraz bolje kot največji maherji Counter-Strika. 
Veščine mora urno uporabiti, kajti v sobo vdrejo pla- 
čanci telepatskega mutanta (!!) Akana, ki se hoče po- 
lastiti tehnologije v Henryju. Sledi ura in pol glasnega, 
ultranasilnega divjanja po Moskvi z okolico, ki bi brez 
problema sodilo v Call of Duty: Russian Roulette. Ho- 
čem zasluge za naslov, ko ga napravijo. 


Zaradi pritrjenosti na glavo kamera kar poudarjeno 
opleta (shaky cam), vendar to ni pretirano moteče. 
Gibanje nenehno podpira dobra glasba, tudi tista Na- 
ishullerjevega lastnega indie banda Biting Elbows. 


Navdušujoče je, da kljub očitnemu zgledovanju film 
premore dovolj lastnih domislic, s katerimi ti raztegu- 
je usta v nasmeh. Tako zvitih snemalnih prijemov kot 
pripovednih zasukov in scen, ki dajo misliti tudi, ko 
zapustiš dvorano. Druga pomembna stvar, ki jo je bi- 
lo sicer moč pričakovati, je izražen homaž eksploata- 
cijskim akcijskim filmom z več kot enim požmigom 
Tarantinu in Rodriguezu. Henryja mirno označim za 
enega najbolj krutih in nagravžnih filmov zadnjih let. 
Ljudje v pogledu od blizu končujejo pod noži in v 
ognju, kosti pokajo kot za stavo in destrukcija ne je- 
nja. Kako zadnji šef stori konec, gre v anale. 

Vendar brezkompromisno adrenalinsko norenje terja 
davek. Dosti podrobnosti ostane nepojasnjenih in za 
hude karakterne razvoje med rdečim špricanjem ter 
eksplozijami ni dosti prostora. Zadeva tako ne bo po- 
birala oskarjev, se pa nosilci odrežejo dobro, posebno 
Sharlto Copley kot Henryjev glavni bojni kamerad 
Jimmy. In nenazadnje tisti, ki ne pozna iger, od filma 
ne bo imel enakega zadovoljstva kot znalci. Toda kljub 
temu je Hardcore Henry lepo presenečenje in obvezen 
ogled za slehernega ljubitelja akcijad, ki mu ne bo pu- 
stil dihati podobno kot azijski The Raid. Aggressor 
Henry bo v kinih štihal ljudi v vratove z avtomobils- 
kim brisalcem od 21. aprila. 

Skupini 'poveže' Robin, ki ga fotr zaradi solerstva 
pošlje na študij timskega dela v titansko šolo. 


JUSTICE LEAGUE VS 
TEEN TITANS 


een Titans so v DCjevem stripovskem bajeslov- 
T: zadruga superjunaških pomagačev, kot so 

Robin, Kid Flash, Agualad in Speedy. A tukaj 
gre za ekipo iz TV-serije izpred desetletja, torej so v 
ospredju Beast Boy, Starfire, Robin, Blue Beetle in 
Raven. Čeprav je bila nanizanka vseh pet sezon sila 
popularna, so Titani začuda dobili dolgometražno po- 
glavje šele zdaj in še tega si morajo deliti z drugo sku- 
pino. Risanka pač jezdi na valu superbatmanije in 
trendu primerno postavlja dobre fante enega proti 
drugemu. Justičarje zastopajo Sups, Bats, Wonder 
Bra, Cyborg in Flash, razlog za 'vs' pa je Raven. Ta je 
hči iz serije dobro znanega štiriokega demona Trigo- 
na, ki si želi v tipični zlodejski maniri zavladati stvar- 
stvu. Zato obsede Supermana in kolege, Titani pa so 
edini, ki lahko hudikove nakane preprečijo. 


ee 


Trigon je varianta Satana. Kot tak ne deluje kot stan- 
dardni sovražnik DCjevih junakov. Cyborg v peklu? 


Čeprav sodi v kontinuiteto Son of Batman, saj je Ro- 
bin težavni Waynov sin Damian, je izdelek precej bolj 
otročji in v prvi vrsti namenjen fanom nizike in stripa. 
Ti bodo spoznali mnoge reference, med drugim na- 
ključen 'prestop' Cyborga k Titanom, in navsezadnje 
čislali junačke, ki so ostalim navdušencem bržda ne- 
poznani. Zgodba denimo ne razloži tujskega izvora 
joškarice Starfire in sožitnega bitja Blue Beetle. Ena- 
ko nepoznan je peklenski sovrag, ki ni običajen oziro- 
ma nekako ne sovpada z Ligo. Itak so v ospredju Ti- 
tani, medtem ko so njihovi mentorji dodani bolj zavo- 
ljo obče privlačnosti. 

Sama risanka ni čisto nič posebnega in je pravzaprav 
najslabša od vseh DCjevih zadnje petletke. Deluje kot 
ekranizacija povprečne oblačkovne štorije in ne kot 
dober samostojen izdelek z dodano vrednostjo. Liki 
so povsem nerazviti, dogajanje pa precej tipično za 
20-minutnice ob nedeljah dopoldan. Vstavljen je sicer 
nek zlikovec iz prejšnjih Damianovih pustolovščin in 
ob neki priliki ga kolegica ošteje z "A ti mama ni rek- 
la, da se ne igraj z noži?" (Kar je smešno vsakomur, 
ki ve, da je mama Talia al Ghul.) Toda par drobtinic 
ne popravi vodene in mlačne predstave. LordFebo 
Najstniške titančke dobiš v digitalni obliki ali na plošč- 
ku z Robinovo figurico. 

IP MAN 3 


fajterskih filmih se ponavadi vse reši s prete- 
V panjem, toda Ip Man ni tipičen izdelek te baže. 

Tridelni niz nekoliko biografsko in nekoliko iz- 
mišljeno spremlja življenje lp oziroma Yip Mana (Man 
ni angleška beseda, temveč del azijskega imena), ki- 
tajskega mojstra borilnih veščin iz minulega stoletja. 
Slovit je bil po obvladanju tedaj še nerazvpitega sloga 
kungfuja, wing chuna, v katerem je v Hong Kongu sča- 
soma izuril Brucea Leeja. Cinično rečeno gre za unov- 
čenje slave slednjega, medtem ko itak vsa Azija profi- 
tira od mistike takih in drugačnih mlatilnih slogov. 
Vendar garbaško plat Ip Manov uravnotežajo življenj- 
ska, realistična drama, filozofija in morala, zaradi 
česar med srenjo veljajo za sladokusne in jih je moč 
zlahka vrteti tistim, ki žanra drugače ne marajo. 
Ip Mana, ki ga znova upodobi izvrstni Donnie Yen, po 
beleženju življenja na Kitajskem najdemo v Hong 
Kongu. Tam v zrelih letih vozi rikšo, skrbi za ženo in 
osnovnošolskega sina ter uživa slavo mojstra kungfu- 
ja. A kmalu nastopijo težave: nameni se ga izzvati 
drug wingchunovec in zaplete se v obračune z bara- 
bami, ki jih vodi 'tuji hudič' v podobi bikovsko mo- 
gočnega Mika Tysona. Pričakovano se Ip spopade z 
njim (kungfu vs. boks, kdo zmaga?!), kar spremljajo 
še druge tekoče, kinetično posnete borbe, od štetja 
reber pristaniškim delavcem do srečanja z muay thaij- 
cem v dvigalu. Dasi smo deležni dolge palice in rezil, 
se osredotočajo na zadajanje udarcev z rokami in no- 
gami ter so fantastične tako z vizualnega kot borilne- 
ga vidika. Užitek je opazovati mirnega, osredotoče- 
nega, skalovitega 'Ip Yena', ki je pravo nasprotje na- 
stopaškega Brucea, s katerim se srečata v prvi minu- 
ti, a drugače nima vidne vloge. Seveda je tepežkanje 
'filmsko' in prečiščeno ter opažaš visenja na špagah. 
Ampak na nek način je občutek realističen in precej 
drugačen kot v kakih nindža filmih. 


Wing chun je v zgodbi o Ip Manu videti kot najboljša 
veščina na svetu, ki bi jo človek takoj šel trenirat, da 
bi v tesnih prostorih efektivno obračunaval s potetovi- 
ranci. Upam, da se slehernik zaveda, da je to le film. 


Temu ustrezna je pripovedna plat. lp Man 3 je izven 
bitk realistična drama, ki govori o ne prav enostav- 
nem življenju v Hong Kongu leta 1959. Tam je pravi 
divji zahod, kajti policije je premalo in je podkuplje- 
na, kriminal pa narašča. Družbeno plat dopolnjujejo 
zanimivi liki, od lpove življenjske sopotnice, ki se za 
ceno lastnega zdravja trudi biti popolna žena, do wing- 
chunovskega izzivalca, ki ima lastne skrbi, le da si- 
tuacijo vidi drugače in se za razliko od zenovskega lp 
Mana pusti voditi egu. Resda je film na trenutke pre- 
več pocukran in naiven, kakor je za Azijo značilno, 
vendar kljub temu dostojno zaključi trojček. Sneti 

Nadvse bom presenečen, če bom tole zagledal na 
našem kinosporedu, zna pa priplavati po hudourniku. 

dnos Hollywooda in evropskih pro- 

dukcij do borilnega filma je bizarno 

binaren. Nekaj časa so nad njim nav- 

dušeni, nakar ga izpustijo kot segret 
kostanj in se zanj do nadaljnjega ne zmenijo več. 
Tak sistem vroče - hladno, isker in teme smo iz- 
kusili že dostikrat. Ni več tako kot v osemdese- 
tih, ko so publiko leta zapovrstjo vznemirjale Du- 
dikoffove nindže. Kill Bill, ki je oživil duha Bru- 
cea Leeja in samurajskih pelikul iz sedemdese- 
tih ... Jackie Chan s komedijantstvom, ki je do- 
seglo Postojnsko jamo ... Jet Li, ki je prišel na 
špagah ubit Romea ... Liam Neeson, ki je reševal 
hči in demonstriral čisto spodobne fajterske 
skillze ... celo Seagalov detektiv poševnica ku- 
har, ki je moral z aikidom pospraviti teroriste - 
vse to so kratkotrajni borilni fenomen(čk)i, ki v 
Tovarni sanj niso bili deležni kupa posnemoval- 
cev velikega kalibra. 


4, 


Scott Adkins je ljubljenec filmofajterske scene. 
V velikih hollywoodskih filmih ima stranske, 
molčeče vloge, toda sladokusci cenijo.naslove, 


e Range. 


kot so dvojec Ninja, Undisputed in 


kih, vi katerih i 
arbanja zanimajo (dn nedvomno tudi tebe! 


Klofute z ljubeznijo 


Še najbolj visokoleteča borilna veščina je boks, ki ga ove- 
kovečijo vsakih nekaj let, naj bo to Rocky, Million Dollar 
Baby ali Southpaw. A to gosposko mlatenje je v ZDA in 
večjem delu Evrope nativno, dočim so karatejci, nindže in 
kungfujci azijskega porekla. Američan pač raje strelja kot 
tepe, zato je udrihanje zvečine popestritev in ne osrednja 
točka akcijskih filmov. James Bond, Ethan Hunt, Jason 
Bourne, Rambo - vsi znajo udariti tako močno, da popo- 
kajo ličnice in izpadejo zobje, vendar pogosteje jemljejo v 
roke puško in tiščijo plin. Namesto tega jim producenti 
ob bok postavijo kako fajtersko zvezdo iz resničnosti, na 
primer UFCjevca Rondo Rousey v Furious 7 in Dava Bau- 
tisto v Spectru. Tako je volk sit in koža, oprostite, koza 
cela. Tudi Dwayne 'The Rock' Johnson in Jason Statham 
ne obvladata zgolj preštevanja reber, marveč sta vse- 
stranska akcijska junaka - natanko taka, v kakršnega se 
je po začetnih udrihalnih filmih prelevil Van Damme. Če 
nisi čudežni Chuck Norris, specializiranost za garbanje v 
naših logih pač ne zagotavlja dolgožive in visokoza- 
služkarske kariere. V prihajajočem akcionerju Mile 22 bo- 
sta tako Rouseyjeva in indonezijski brcalni zvezdnik lko 
Uwais ob boku Marka Wahlberga že poprijela za strojnico 
in revolver. When money talks, bullshit walks. 


Legenda Bruce Lee kljub umrtju (saj ne, s SaaS so ga 
odp olel ora: da bi končno porazil Kirka! 


HE perjunaški in | 


: n ri- 
Meh borijo z udi — 


Vendar to ne pomeni, da 'martial arts movies' 
manjka. Nasprotno, jako živa sta tako zahodna 
scena kot uvoz z Orienta. Za poševnooke od Ki- 
tajske prek Koreje do Japonske in Indonezije je 
mlatenje enako privlačno kot streljanje za Ame- 
ričane in Evropejce. Pa tudi med slednjimi je od- 
jemalcev štetja reber zadosti. Oba pola svojo pro- 
dukcijo uspešno plasirata tako doma kot v tuji- 
no, zato se za njeno prihodnost ni bati. Vprašanje 
je sicer, če bomo deležni takih odličnic, kot so 
klasike Flashpoint, Ong-Bak in The Raid. Te mo- 
ra videti sleherni fan visokooktanskih preštevanj 
reber, ki se ne prevesijo v izmenjavo svinca. In 
treba je vedeti, da se ta žanrska produkcija pre- 
težno zadovolji s cenenostjo in stavi zlasti na 
spektakularne akcijske scene, medtem ko so ji 
kakovostni scenariji ter igralsko podkovani nas- 
topajoči španska vas. Tu ni orjaških proračunov 
ter umetniške ekspertize in nesmiselno je upati, 
da bo stanje spremenil kak Kill Bill 3. Četudi se 
šušljanja uresničijo in ta pride, bo bela vrana, ka- 
kor se z zvrstjo rado dogaja. Ampak če rad sediš 
na robu kavča ali kinosedeža in si grizeš nohte 
ob mišičnjakih, ki mečejo čreva na plot, boš imel 
letos in naslednje leto vseeno dosti izbire. 


Največji sodobni zvezdnik martialnoartističnih fil- 
movje'52-letni Kitajec Bonnie Yen. Ne z levda ob- 
va sa ME igralec sploh ni lesen. Nuj- 

Jo ex: OAeRz 


Kdor je pričakoval resno dramo, je bil nad Johnom Wic- 
kom razočaran. Si je pa stripovski filmič, v katerem je 
Keanu Reeves postal ašašinski maščevalec, pridobil 
kultni status med ljubitelji nerazredčenega adrenalina. 
Nasilje nad tipčki, ki so okrutno zmotili Wickovo upo- 
kojitev, je bilo neolepšano, neo-noir vzdušje izvrstno, 
ročno-orožarski balet pa veličasten, saj so se borilne 
poteze in streli spojili v čisto pravi 'gun-fu'. Naslednje 
leto pride nadaljevanje z vizijo širitve v akcijsko franšizo. 
Keanu, ki se telesno odlično drži, bo znova morilec, to- 
krat pa bomo spoznavali njegovo temno preteklost, na 
katero je prvenec stalno namigoval. Zasedba z Bridget 
Moynahan in Johnom Leguizamom sploh ni švoh. 


k k Lj 
BIKIH of A DRAGA 
| Ko je skušal Bruce Lee v šestdesetih letih v San Fran- 
| ciscu učiti zahodnjake kitajskih borilnih veščin, si je 
| moral pravico izboriti pri lokalni kineski skupnosti. Ta 
je uredila dvoboj z mojstrom Wong Jack Manom in po 
uradni inačici je Bruce zmagal. Toda nekatere priče 
trdijo, da je postal preveč zadihan, da bi dvoboj nada- 
ljeval, zato ga je predal, nakar je belce vseeno še na- 
prej učil kitajske borbe. Zgodovinska drama Birth of a 
Dragon naj bi bila resnična, obračun pa bo vzela kot 
odskočišče za prikaz zagona Leejeve veščine jeet kune 
do in njegovega igralskega povzpetja. Brusli bo postal 
Philip Ng, medtem ko so denar za produkcijo prispeva- 
li Kitajci, ki so doumeli Leejev status popikone. 


aprila 


LADY BLooDN AT 


Pred kratkim se je tejle zadevščini rekloWtady.Blood- 
sport, in sicer zato, ker gre za obnovitev pretepaške le- 
gende, v kateri je pred osemindvajsetimi leti zaigral 
Jean-Claude. Preobutev nastaja v hongkonški produk- 
ciji z režiserjem Chrisom Nahonom, ki je poskrbel za 
Jet Lijev francozarski triler Kiss of the Dragon. Glavno 
vlogo pa ima uveljavljena fajterska koreografinja Amy 
Johnston, kaskaderska menjava za Black Widow. Igra- 
la bo ameriško turistko na Japonskem, ki jo rekrutira 
lokalni karatejski majstor in jo izuri za udeležbo na pod- 
talnem turnirju, Kumiteju. Vendar se z drugimi babami 
ne bo zgolj mlatila na enem mestu, temveč se bo po- 
dala v svet. Da se Amy ne heca, preveri na Tubi. 


Jackie Chan ima pri 61 v produkciji pol ducata filmov, 
med njimi Foreignerja s Piercem Brosnanom. Nas pa 
zanima pretepaško-dirkalno-bežalna komedija Skipt- 
race, ki jo režira Renny Harlin, med drugim znan po Die 
Hard 2. Chan bo igrah hongkonškega detektiva, čigar 
nečakinjo zgrabijo mafijci, pomaga pa mu lahko edi- 
nole gobezdavi jackassovec Johnny Knoxville. Tega 
mora Jackie pravočasno spraviti v Azijo, a ne z avio- 
nom, marveč bosta zakolovratila čez Mongolijo, pušča- 
vo Gobi, gozdove in reke. Knoxville bo skušal s čveka- 
njem oponašati Chrisa Rocka v Rush Hour, Chan pa z 
(že nekoliko počasnejšimi) udarci ter frisnim pačenjem 
mlajšega sebe. Za dobro voljo, kot je Džekiju v navadi. 


spomladi 


letos 


KUOKBOXER; VENGEMCE 


Medtem ko bo Lady Bloodfight rebootal Bloodsport z 
žensko, bo Vengeance nanovo povedal naslednji Van 
Dammov udarjalni film. Zgodba bo enaka: nadobudni 
ameriški borec Eric Sloane se udeleži turnirja na Taj- 
skem in do paralize popuši v boju zajebancem Tong 
| Pojem. Nakani se mu maščevati Ericov brat Kurt pod 
vodstvom mojstra, ki obvlada muay thai. Kurt bo ka- 
nadski kaskader Alain Moussi, za vlogo Tong Poja so 
dobili UFC -vepra Dava Bautisto, dočim bo izvrstno 
ohranjeni Van Damme pri 56 igral učitelja. Za nasled- 
nje leto je že načrtovano nadaljevanje Kickboxer: Reta- 
liation, v katerem po nazivu sodeč ne bo manjkalo 
maščevalskih udarcev v golenice in pretine. 


k x 
BOVYKA: UNDISPUJED 
Vse od leta 2002 traja franšiza Undisputed, ki jo malo 
brigayza dramatiko velikih hollywoodskih produkcij, kot 
| je Creed,. marveč vse stavi:na žestoko, prešvicano udej- 
| stvovanje v ringu. Zaživela je z drugim delom, ki je šel 
za razlikood visokoproračunskega prvenca. z Wesley: 
jem Snipesom naravnost na video,.in pozornost seje 
| preselila na sprva stranski lik, ruskega borca Jurija Boj- 
| ko (Scott Adkins). Ta divje frči po ringu in nasprotnike 
podira tako z udarci kot oprijemi, le da z več občutka 
teže in moči kot v azijskih filmih. Bojka bo v štirici 
duševno razrvan, ker je nekoga ubil v ringu, nakar bo v 
nizu obračunov z mafijskimi botri reševal svojo žensko, 
da bi se ji odkupil. In ji morda zlezel v hlačke. 


Pojem 'hongkonški akcijski film' pomeni sličen spoj 
streljanja, avtomobilskih pregonov in tepežkanja kot v 


Hollywoodu, le da je vse skupaj bolj realistično in natu- | 


ralistično. My Beloved Bodyguard je nov primer takega 
recepta, kijje-vreden pozornosti zato, ker«ga režira in v 
njem nastopa legendarni debelinko Sammo Hung. 
Svojčas je raztural z Jackiejem Chanom, od takrat pa 
je koreografiral borbe v ducatih žanrskih filmov. Body- 
guard je videti resnejši krimič s skorumpiranimi polici- 
sti, tovornjakarskimi naleti, mrgodenjem, brcami v gla- 
vo in afnanjem z noži. Sammo nastopa kot slabovoljen 
inšpektor, ki je zaradi kilogramov videti neokreten, na- 
kar barabe zbrca ko kante. A brez komedičnih vložkov. 


Kitajci so ljubitelji epskih fantazijad in imajo močne 
računalnike. To dvoje seštevši, Monkey King 2:dobivši. 
Pisana, židana in odbita dogodivščina temelji na klasič- 
nem romanu Potovanje na zahod (taistem, na-podlagi 
katerega je nastal Dragon Ball) ter orisuje potovanje 
druščine martialnih artistov s čarobnimi močmi k sve- 
tim zapiskom. Nasproti jim stoji dežurna coprnica, ki 
se ne kani ustaviti pred ničimer. V filmu je sicer dosti 
pretepanja z udi in meči, a hkrati v njem ne manjka 
našemljenih čudakov, vojskovalnega frčanja po luftu 
in nezaslišanosti, kot je vihtenje tigra za rep med podi- 
rajočimi se gorami. Na Kitajskem in v Ameriki je film 
že požel dokajšen uspeh, dočim Evropa nanj še čaka. 


Kaj bi se zgodilo, če bi v Prežečem tigru nastopil Wes- 
ley Snipesov Blade? Dobili bi mešanico 'tradicionalno- 
pravljičnih borilnih veščin in vojaške tehnotrilerske mo- 
dernosti - oziroma tisto, kar se je nakanil biti polurni 
neodvisni akcijski film Black Salt, utemeljen na nezna- 
nem stripu in financiran z denarjem, nažicanem od ra- 
je. Zgodba govori o taboljšem 'black ops agentu' Sa- 
muelu Tharpu, ki lastnikom uničevalskega orožja sledi 
v ruralno Kitajsko, med šaolinske templje, kjer se bo 
tepel, streljal in grdo gledal. Znanih imen ni, so pa v 
projektu združeni koreografsko-kaskaderski znalci. Vi- 
soko stilizirana, z efekti podprta reč kanalizira Mortal 
Kombat in je v Cannesu že privlekla pozornost. 


| "Ta prav Slovenc ma v nedelo za južno restan 
mož olivne polti in pogleda ženo. Ta si sramežljivo popravi hidžab in pri- | 

kima. Je to podoba naše deželice leta 2116? 


/] skuša razumeti, kdo se seli na staro celino in zakaj nas je prišlekov strah. š 


troške sanje so neodvisne od koordinat, na 
(O««: so sanjači uzrli svetli dan. Želijo si, 

da jih mati ne bi prehitro poklicala domov, 
ko se ravno najlepše igrajo, pa da bi imeli neome- 
jeno količino svoje najljubše sladice in nenazadnje, 
da bi nekoč postali nekaj krasnega in veličastnega, 
kot je astronavt ali lastnik tovarne čokolade. Na 
zahodu jim odrasli pravijo, da lahko vsak doseže 
'the american dream', na vzhodu pa, da so njihove 
sanje zaradi vojne pobegnile čez mejo. Zgodbe o 
teh drugih zadnje mesece polnijo slovenske knjižne 
police in ta literatura predstavlja drugačno plat kot 
vsakodnevne novice. 
Zakaj se milijoni ljudi kar naenkrat zgrinjajo v Evro- 
po? Desetletnega Enajatolaha v romanu V morju so 
krokodili mati prešverca iz Afganistana v Pakistan, 
ker se boji za njegovo golo življenje, saj državo pre- 
tresajo spori med različnimi ločinami muslimanov. 
Za dober pretep je tam dovolj, da nimaš brade, 
čeprav si otrok. Poleg tega se po vaseh sprehajajo 
talibani, ki zapirajo šole in pred učenci streljajo ne- 
poslušne učitelje. Nadalje v Pismu Adni spoznamo 
mamo Hasimo, ki se zaman bori z verskimi in poli- 
tičnimi skrajneži, hčeri pa po njeni smrti ne preosta- 


Drobcena somalska deklica Samia si v 
življenju želi le teči. Tako si v strganih 
copatih prigara udeležbo na olimpij- 
skih igrah in postane navdih za druge 
muslimanske ženske. A njena pot do 
Londona je nevarnejša, kot je mislila. 


ne drugega, kot da pobegne. V Afriki ni nič bolje. V 
romanu Nikoli ne reci, da te je strah srečamo na- 
darjeno somalijsko tekačico Samio, ki si želi zma- 
gati na olimpijskih igrah. Toda njena domovina je 
zaradi bojev med klani prenevaren kraj zanjo, zara- 
di birokratskih neumnosti pa postane ilegalka. Kljub 
rosnim letom že sama povsem pravilno ugotavlja: 
"Vojna je plod sovraštva, ki iz ljudi napravi slepce, 
lačne krvi." Zdi se, da so vse konce sveta prevzeli 
ponoreli ideološki vampirji, ki žrejo človekove sanje 
in upanje. 


RAZTRESENA ROBA 


"Zakaj ne ostanejo in se borijo?" sprašujemo ob pri- 
zorih mladih moških, ki pritiskajo na ograje na me- 
jah. Kdo ve. Adnin brat se bori in umre. Mati mu za- 
to očita, da je bilo vse zaman, saj ni zmogel ničesar 
spremeniti. In če človek ne more ničesar spremeni- 
ti, čemu bi nosil glavo naprodaj? Tako postaneš be- 
gunec, iskalec novega srečnega prostora pod son- 
cem. Na tej točki se v romanih jasno pokaže, kakš- 
ne igrače politike, ideologije in kapitala smo prav- 
zaprav vsi. Enajatolah na nekajletni kalvariji do Ita- 


prebira knjige ter 


lije v glavnem potuje z organiziranimi skupinami, 
katerih šefi nikakor niso plemeniti 'Fluchthelfer', ki 
so svoje dni reševali duše iz vzhodnega Berlina. Nji- 
hov cilj je goli zaslužek. Potovanja vseh glavnih ju- 
nakov so precej podobna: pešačenje in skrivanje v 
kamionih z eno flašo za pitje in drugo za lulanje. Na 
poti se morajo bati podkupljenih policajev, pedofi- 
lov in izdajalskih lokalcev. Najnevarnejše od vsega 
pa je čofotanje prek Sredozemskega morja s 'po- 
polnim kompletom iz Ikee za begunce', kot napihlji- 
vi čoln, vesla in silvertejp poimenuje Enajatolah, da- 
si celo večje barkače niso nič drugega kot smrtono- 
sne pasti. 

Drugo plat šverckomerca z belim blagom (čeprav 
nihče od prebežnikov v teh romanih ni bel) predsta- 
vlja povest Igre brez meja. Primož Kastelic je Jese- 
ničan, ki na Lampedusi opravlja za Evropo pomem- 
ben posel. On je 'Collettore'. Pobiralec. Ko se pred 
otokom razsuje kaka stara lupina, mora za sedem 
evrov po komadu pobrati plavajoča trupla, preden 
jih tok raznese na vse strani. Ker plača od koncesi- 
je ni pretirano velika, pride Primož s kolegom Slo- 
vencem na idejo, da bi šla privat in tovorila živo ro- 
bo direktno iz Afrike. Ta njuna poslovna ideja je le 


Ko Gozdnikom pogori dom, jih tok re- 
| ke na splavu odnaša v neznano. Niko- 
mur ni zares mar zanje, zato se mora- 
jo znajti kar sami. Na srečo preživijo in 
začnejo pomagati drugim. Metaforična 
slikanica o Evropi in prišlekih. 


Množice nezanesljivih ladij z begunci 
iz Afrike obtičijo pred Lampeduso, za- 
to Evropa podeli koncesije za pobira- 
nje trupel iz morja. Jeseničan Primož 
si dodatno služi kruh še s preprodajo 
njihove lastnine. A ni vse tako črno. 

grozljivo logična izpeljava trenutne begunske krize, 
v kateri skušajo iznajdljivi najti priložnost za posel s 
sloganom: "Uresničimo vaše in naše sanje." Kljub 
vsemu naš biznisman ni brezdušna pošast, saj pri 
sebi skriva begunko Fowsiyo in otroka, ki ga je na 
poti rodila. "Pot je za nas kot mitološko bitje, ki te 
lahko pripelje v odrešitev ali smrt," pravi Samio, ki 
ji za razliko od Fowsiyo ni uspelo. Kdo ve, morda jo 
je pred Lampeduso pobral ravno Primož. 


REFUGEES WELCOME? 


Kdor preživi tlačenje v prevozna sredstva, pešačenje 
čez zasnežene gore, plavanje po Sredozemlju, nabi- 
ranje tisočev evrov za tihotapce, pretepanje, prisil- 
no delo in bolezni, se znajde na naši meji. Jih bomo 
sprejeli? Take bi mogoče še. A z njimi na ograji visi- 
jo pobje, ki so pobegnili iz pretežno varne države in 
jim bolj kot domače dišijo švedske plače. To je pa 
že druga pesem! In vmes zna biti kak usekan pri- 
vrženec skrajnega šeriatskega življenja, ki komaj 
čaka, da v Ljubljani izvede džihad. Po premisleku je 
torej bolje, da vso to rajo pustimo v Grčiji ali, še bo- 
lje, v Turčiji! Stran od naše goveje župce in Svetega 
pisma! Evropa je rekla: "Pridite, pomagali vam bo- 
mo." Zdaj, ko prihajajo, jim pravi "Jebite se. Preveč 
vas je." Tlači jih v azilne domove in begunske cen- 
tre, jih popisuje, jim jemlje zadnje trohice dostojan- 
stva in sanje. Evropa se ta hip prav nič ne razlikuje 
od tistih tihotapcev tam na jugu. Le da to počne s 
tvojim in mojim denarjem. 

Pomagati ali ne pomagati, to je zdaj vprašanje. Pri- 
moža na koncu Iger brez meja ustreli afriški prebež- 
nik in pred gotovo smrtjo ga reši Kinezer - Kitajec. 
Prav tisti, katerega ima ves čas za manjvrednega, 
čeprav sta oba na otoku priseljenca. Tudi v slikanici 
Požar se izkaže, da Gozdniki po tistem, ko jim zgori 
dom, ne bodo dobili pomoči od nikogar. So pa na 
koncu oni tisti, ki znajo pomagati drugim. Sami si 
izpolnijo vroče želje po svobodnem domu, v kate- 
rem je samouresničitev končno mogoča. Tako ima 
knjižica pomembno sporočilo. Odmev igre in otroš- 
kega smeha se sliši le v tisti vasi, kjer prebivajo raz- 
lični ljudje, ki radi živijo skupaj. Evropa bi lahko po- 
stala taka vas, a to bodo morali urediti tisti, ki so 
godljo skuhali. Vprašanje seveda pa je, ali si to izvo- 
ljene glave sploh želijo narediti. "Sanj se ne da usta- 
viti. Sanje se lahko uresničijo! Dum spiro spero." 

ČRKOŽER 


NOVOSTI iz zbirke 


U 


ZIMA 
PRIHAJA 


ZAKAJ JE TREMA USTAVI 
VLADIMIRJA PUDINA 
IN SOVRAŽNIKE 
BVOBOONEGA SVETA 


83 


, 


ŽEPNA KNJIGA 


Erik Axl Sund 
bojo -pave pe tata 


POGLEJ ME 
V SRCE 


GOSPODAR. 
DARKWOODA 
) 


Nekje med Velikimi jezeri leži kraljestvo, ki ni čisto od tega 
sveta. To je starodavni gozd Darkwood, prebivališče senc 


| in domovanje skrivnostnega Duha. 


se opote- | 


ka skozi neprehodno močvirje Mo-Hi-La, da se pokloni le- (4 
gendi italijanskega stripa Zagorju in enemu od dveh krea- (S 
torjev, prav te dni preminulemu mojstru Gallienu Ferriju. 


N. ST 


samem osrčju mračne hoste stoji koliba, 
V; pred nepovabljenci varuje živo blato. 

Tam domuje zaščitnik nedolžnih in večni 
idealist, 'močni gospodar Darkwooda'. Njegovo pol- 
no ime je Za-gor Te-nay, kar naj bi v dialektu jezi- 
kovne skupine Indijancev Algonkinov pomenilo Duh 
s sekiro. Ime samo in njegov pomen sta seveda iz- 
mišljena. Zagor, nekakšna italijanska stripovska 
verzija Tarzana, se tako kot kralj opic po džungli 
premika s preprijemanjem lian in preskakovanjem 
z drevesa na drevo. Skriva se po krošnjah in je ne- 
pridipravom neviden, dokler jih od zgoraj ne udari s 
pravičniškim srdom in kamnito sekiro. Ga pa zato 
slišijo prihajati - ob njegovem ušesa parajočem boj- 
nem kriku "Ahyaaaak!!!" jim zaledeni kri v žilah. 
Zagor je prišel iz založniške hiše Sergio Bonelli Edi- 
tore, ki je med drugim odgovorna za stripe, kot sta 
popularni Dylan Dog in teksaški rendžer Tex Willer. 
Slednji je skupaj s pribočnikom, brkatim Kitom Car- 
sonom, od leta 1948 nosil uspeh italijanskega ve- 
stern stripa. Za Zagorjevo rojstvo je poskrbel sin 
ustanovitelja stripovske hiše Gianluigija Bonellija, 
Sergio, po katerem je bila ta imenovana. Pisal je 
pod psevdonimom Guido Nolitta. Junaka naj bi naj- 
prej hotel poimenovati po grškem mitološkem bo- 
jevniku Ajaxu, vendar si je bojda premislil zaradi 
istoimenskega pralnega praška. Leta 1960 je Bo- 
nelli združil moči s tedaj še neznanim risarjem Gal- 
lienom Ferrijem, ki je nato kakor njegov lik prešel v 
legendo, in izid prve epizode je sledil leto kasneje. 


Ferri, med drugim edini avtor vseh Zagorjevih na- 
slovnic, lika ni zgolj vizualiziral, temveč mu je po- 
daril svoj obraz. Za osnovni model je sprva vzel ig- 
ralca Roberta Taylorja, vendar je Zagorjevo podobo 
vse bolj prilagajal lastni. Njegov risarski slog, ki se 
je sicer spreminjal od zgodnjega posvečanja detaj- 
lom do minimalističnega, rahlo impresionističnega 
tona zadnjih let, je najbolj dozorel in se izoblikoval 
že v zgodnjih epizodah. Sploh kar se tiče Zagorjeve- 
ga v oči bijočega kostima. In čeprav sta se v več 
kot petdesetih letih obstoja stripa zvrstili kar dve de- 
setini upodabljalcev atletskega bojevnika, ostaja 
Ferri tisti, čigar črno-bele podobe v spominih bral- 
cev ostajajo najbolj izrazito začrtane. 


Gallieno Ferri je umrl 2. aprila letos. Poleg Zagorja 
je risal tudi druge Bonellijeve junake, kot je Mister 
No, in bil nekaj časa Zagorjev koscenarist. 

VANDRAJOČI FITZY 


Rojstno ime Zagorja je Patrick Wilding in je sin ir- 
skih priseljencev. Ko mu tolpa indijanskih odpad- 
nikov iz plemena Abenakov na čelu z belim aktivi- 
stom Salomonom Kinskym masakrira starše, se 
mladi Patrick zateče pod okrilje samooklicanega 
filozofa, pesnika in lovca' Wandering Fitzyja. 
Krušni oče ga nauči rokovanja z bojno sekiro in 
do neke mere uspe zajeziti krvoločni nagon. Toda 
ko Patrick po letih pohajkovanja izvoha prebivališ- 
če storilcev, se vseeno poda na maščevalni po- 
hod, s katerim za vselej premeša hierarhijo v Dark- 
woodu. V ihtavem besu zdesetka pleme in odkrije 
povod za smrt staršev. Njegov pokojni oče, od- 
puščeni ameriški vojaški poveljnik, je davno pred- 
tem ukazal pokol plemena Abenakov. Maščevanje 
tako rodi maščevanje, pri čemer Fitzy izgubi življe- 
nje. Patrick, pretresen ob uvidu večplastnosti res- 
nice, ki jo je jemal za sveto, pod težo krivde zapri- 
seže službo miru in pravici v matičnem Darkwoo- 
du. Pod novo identiteto Zagorja Te-naya! 


TI VOGLrO BENE — 


Pisana gozdna družba 


Morda najbolj prepoznavna stvar na Zagorju je nje- 
gova oprava: krvavo rdeča, brezrokavna srajca z 
značilnimi resami. Na prsih nosi všit črn obris orla 
oziroma mitološkega ptiča gromovnika, božjega po- 
srednika, na rumenem krogu. Logotip simbolizira 
vse, kar Zagor zagovarja. Po verovanju lokalnih In- 
dijancev je namreč nesmrtni duh in odposlanec sa- 
mega Velikega duha Manituja. No, visokorasli mi- 
šičnjak je preveč mesnat, da bi bil duh. Bralcu je 
seveda jasno, da je Zagor na prvem mestu človek, 
ki ob pomoči razsvetljenih zaveznikov uporablja raz- 
norazne iluzije, da bi ohranil prepričanja 'vernikov'. 
Oprava mu v bolj civiliziranih predelih prinaša sta- 
tus odpadnika in 'ljubitelja Indijancev'. Resda brani 
domorodce pred belimi osvajalci, vendar se nema- 
lokrat znajde na nasprotni strani bojne linije, kjer- 
koli pač že tistikrat domuje pravica. Ne pripada ne 
enim ne drugim, je posrednik. Ne Manitujev, tem- 
več predvsem med belim in rdečim prebivalstvom. 


KRALJA » BLOVA | 


V eni izmad a epizod se Zagor sooči 
s Kraljem orlov, skalpiranim maščevalcem in pos- 
vojencem ptičjih zaveznikov. 

Na šarmantnega barda Jima Gitaro, ki v glasbilu 
skriva revolver, Zagor nima odgovora. Znajdeta se 
tako z bokom ob boku kot iz oči v oči. Vseeno ga 

lopovski pevec večkrat kot ne pretenta. 


Ni nepremagljiv, je pa nadvse izurjen in pripravljen, 
da priskoči na pomoč vsakomur, ki je je potreben. 
Ravno miroljubnost in vest tega junaka najbolj odli- 
kujeta. Obvladovanje njegovega jajčasto oblikova- 
nega kamnitega tomahavka, po katerem je Duh s 
sekiro dobil ime, je bolj namenjeno onesveščanju 
nasprotnikov kot ubijanju. Resda je Zagor strah in 
trepet zločincev, vendar mu je sleherno življenje 
sveto in skorajda nikdar mu razuma ne zamegli slep 
bes. Tepež navadno pospremi s kletvicami tipa "Ti- 
suču mu skalpova" ali "Svih mi darkwoodskih bub- 
njeva," ki sta že davno prešli v folkloro. 

V dolgi zgodovini serije se je bolj ali manj pomemb- 
nih stranskih likov zvrstilo nepregledno število. Bo- 
nelli, ki je bil prvih dvajset let Zagorjev glavni avtor, 
je namreč kasneje pero prepustil drugim, ki so s se- 
boj privlekli lastne pomagače. V ožjem krogu pos- 
večencev izstopajo na primer poglavar darkwood- 
skih Mohawkov in Zagorjev krvni pobratim Tonka, 
Doc Lester, s katerim se Zagor na vsakoletnih sre- 
čanjih traperjev dvobojuje s palicami na plavajočem 
hlodu, in kapitan Fishleg s pisano posadko kitolov- 
ke Golden Baby. 


Mali debeluh 


Seveda ne moremo mimo zavaljenega Meksikanca 
Chica, Zagorjevega neločljivega pajdaša vse od 
prve epizode. Verjetno ne pretiravam, če rečem, da 
serija njemu ne pripada nič manj kot naslovnemu 
liku. Med indijanskimi plemeni ni taka legenda kot 
Zagor, a je hudo razvpit po redni nenasitnosti, če- 
mur je primeren njegov vzdevek: Mali človek veli- 
kega trebuha. Če je Zagor moralni policist in čistun, 
je Chico s polnim imenom Felipe Cayetano Lopez 
Martinez y Gonzales njegovo nasprotje. Tako ka- 
rakterno, kot kar se tiče telesnih dimenzij. 


Tonka, eden Zagorjevih bližjih prijateljev, ima v se- 
riji dolg staž. So pa šele kasnejše epizode zaslužne 
za poglobitev karakterja in njegove zgodovine. 

Z luknjo v žepu in želodcu se rad zapleta v neprijet- 
ne situacije, v katerih potegne kratko, nakar ga ob 
večnem vzklikanju "Caramba i carambita!" rešuje 
Zagor. Chico, Sancho Pansa in Don Kihot v enem, 
je po eni strani strahopetec, požrešnež in lažnivec. 
Po drugi pa temperamenten romantik in naivnež, ki 
je vse prej kot komični oddih in standardni privesek 
italijanskih stripovskih junakov. Z življenjskostjo 
včasih zasenči samega Zagorja in nemalokrat je 
prav on tisti, ki 'nepremagljivemu' junaku priskoči 
na pomoč v zagati ali mu celo reši življenje. Kakor 
je Chico nepremišljen, tako je namreč tudi Zagor, le 
da je prvi v lakoti, drugi pa v žeji za pravico. Tako 
se dopolnjujeta in si podajata rešilno vrv. 


Sta —— 
Monstrumov, ki skušajo zavdati Zagorju in Chicu, 
ne primanjkuje. Slikovito serijo zahvaljujoč Bonelli- 
jevi ljubezni do literature in filma namreč odlikuje 
zmes različnih žanrov, od vesterna in fantazije prek 

znanstvene fantastike do komedije in grozljivke. 

Zaradi priljubljenosti si je Chico prislužil lastno spe- 
cialno serijo, ločeno od rednih epizod. Serial, ki se 
loteva posameznih prigod malega Mehičana iz la- 
stne preteklosti in tiste njegovih domnevnih predni- 
kov, ustvari njemu lastno mitologijo. V njem srečuje 
druge šeprtljavce in zlonamerneže, kot je postopaški 
prevarant Trampy. Znotraj okvirnih pripetljajev je 
niz narejen v obliki pripovedi, ki spominjajo na žeb- 
ranja Številke ena iz Alana Forda. S tem Chicovo 
družinsko drevo z vsemi bratranci v šestnajstem ko- 
lenu seže daleč nazaj do prazgodovinskega Chica, 
zgodbe pa ga med drugim prikažejo kot traperja, In- 
dijanca, konkvistadorja, bandita in celo astronavta. 


Brezmejni svet pravičnikov 


Kadar Zagor ne skrbi za mir v Darkwoodu, popotu- 
je, zlasti odkar sta v začetku devetdesetih let serijo 
prevzela Mauro Boselli in Moreno Burattini. Slednji, 
ki je aktualni glavni tekstopisec, je zaslužen za to, 
da je Zagorju pripel njegovo krstno ime Patrick, ki 
bralcem prej ni bilo znano. Rešen omejenosti na do- 
mači gozd in vedno ponavljajočih se rasnih bitk se 
Zagor podaja na vse konce sveta, celo tja do Afri- 
ke. Njegov dom je povsod, kjer hara nepravica. To- 
da slava kralja Darkwooda ni segla dlje od okvirov 
Italije in bivše Jugoslavije, kjer je izhajal v sklopu 
Zlatne serije in Lunov magnus stripa. 

zo MU tami ah x! ad 
Glavna naloga Zagorjevega največjega nasprotni- 
ka, norega znanstvenika Hellingena, je Kralja Dark- 
wooda spraviti na kolena. In kajpak s peklenskimi 
izumi zavladati svetu. Pa čeprav se mora po telesni 
smrti materializirati iz alternativne realnosti. 


Zagor je pač vse premalo super- in vse preveč ju- 
nak, da bi se kosal z mogočniki iz vrst DC Comics 
in Marvela. Vseeno pa je to lik z globoko, razdelano 
zgodovino, ki se poleg z nepravičniki bojuje z mno- 
gimi lastnimi demoni. Morebiti se je prav to prileglo 
razrvani balkanski duši, ki ga zadnja leta spremlja v 
številnih rednih in izvenserijskih specialnih izdajah 
hrvaškega založnika Ludens, kupljivih tudi na slo- 
venskih trgovskih policah. V antikvariatih prvih šti- 
risto številk Zlatne serije lastnike menjava po več 
deset evrov, medtem ko začetnih nekaj kapitalcev 
iz Lunov magnus stripa prinese celo nekaj stotakov. 
Serija je bila sicer od nekdaj namenjena predvsem 
mlajšim starostnim skupinam, toda nostalgija te- 
pežkanja nepridipravov s sekiro starejše bralce en- 
krat mesečno še vedno lepi na kavč. 

Prav nostalgija je tisto, zaradi česar bo Zagor kljub 
stotinam epizod preživel marsikaterega drugega he- 
roja, kakor je preživel mnoge od svojih bralcev in 
oba svoja očeta. Od smrti Sergia Bonellija mineva 
nekaj let, Gallieno Ferri pa je 2. aprila v sedemino- 
semdesetem letu starosti za vedno odložil pero, ki 
je mnogim tisočem oboževalcev naslikalo bujno 
otroštvo. Darkwood žaluje, Zagorjevim dogodivšči- 
nam pa še kar ni videti konca. Še naprej navdušu- 
jejo nove generacije in ne izgubljajo starih. Čas Za- 
gorju pač ne pride do živega. Medtem ko se njegovi 
privrženci staramo, on ostaja večno mlad. 


Yace SELEKMAN , Muzailer TEMA < Erpun' Nat KROEC 


NIČEN: 
Nevcist AOKLKOE. < Mremat KOSTARIKA Sm MLITA$, . Tuncer YENICE » 
Vena TOKOČLU ve M Sev » PASA ODNOOČO 


Turki so o Zagorju, čigar slava je bila tedaj še v 

povojih, v začetku sedemdesetih posneli kar dva 

filma. To ceneno, piratsko smetje je izšlo celo na 
DVDjih, jih je pa težko izbrskati. 


NISAN HANCERYAN 


NJEGOVE SANJE 
SO NJIHOVA 
NAJHUJŠA 
MORA. 

NM DEMAREST — IMINTREPID REATIVITY FIVIA 


V KINU OD 21. APRILA 


www. fivia.si 


ih. ICA 


Arcadyum 


Sloveniji so na samem začetku tega meseca 

odprli prvi velezabavnjaški center, v katerem so 
na voljo samo najsodobnejši igralni avtomati. Med 
poznavalci slovenskega igričarskega prizorišča se 
Je o tem šušljalo že nekaj časa, vse od lanskega 
sejma Tokyo Game Show, na katerem so organiza- 
torji navezali stike z japonskimi proizvajalci, kot 
sta Sega in Namco, ki so na tem področju nespor- 
ni carji. No, zdaj se je zavesa končno dvignila. Da- 
mice in gospodiči, predstavljamo vam Arcadyum!" 
Tako smo pred petnajstimi leti raportirali iz Vrdlov- 
cev med Mursko Soboto in Lendavo, kjer se je pr- 
vega tistega meseca odprlo elektronsko velezabav- 
njaško središče. Nadobudni poslovneži so tri nad- 
stropja do kraja napolnili z videoigralnimi avtomati, 
od novega F-355 Challenge do starost tipa Green 
Beret ter s tem za dvanajst tisoč odstotkov dvigni- 
li turistični privlak zaspanega Prekmurja. Lokacija 
ni bila naključno izbrana, saj kraj gravitira na tri so- 
sednje države, poleg česar naj bi njena modernost 
sčasoma privabila celo japonske čarterje. 


poč vi iki Z 

Komandosi, uspešna taktična in ne arkadna šunja- 
čina, je dobila mnogo posnemovalcev. Med njimi 
so bili nemški Desperados (89), v katerih je vojaške 
postojanke zamenjal divji zahod in Svabe banditi. 
Drugače pa je bilo igranje primerljivo tiholazno z 


več sodelujočimi junački in izvajanjem diverzij. Pri 
tem nas je silno navdušila pripoved, ki je bila fino 
vpeta v samo igranje. Še bi takih! 


Nedavno smo pisali o propadu hiše Lionhead, ki se 
je proslavila z edinstveno božjo strategijo Black 8% 
White. Nebeški vpliv na svet smo udejanjali z brez- 
telesno roko, s katero smo čarali, sekirali vaščane 
in se ukvarjali s Kreaturo. To je bil orjaški ljubljen- 
ček, od leva do krave, ki ga je bilo moč zahvaljujoč 
napredni umetni pameti življenjsko izuriti. To je 
opisovalca tako navdušilo, da je igri dal kar 93. 


marelj 2001 


Arcadyum je bil seveda prvoaprilska potegavščina, 
a je skupaj z oglasom prepričal marsikoga. Med 
drugim celo nekatere novinarje, ki so se jadrno od- 
pravili čez Muro iskat to čudežno svetišče geekovs- 
ke zabave, našli pa na tistih koordinatah le farmo 
svinj in dva klopotca. Ni pa bil nateg projekt Majes- 
tic, dasi se je napoved v Jokerju 93 zdela še tako 
neverjetna. V osnovi je bila to vohunska igra, preže- 
ta z verodostojnimi teorijami zarote, toda doživljanje 
je EA predvidel onkraj računalniškega zaslona. Igra- 
lec naj bi namreč podatke dobival tudi potom dru- 
gih medijev, recimo kot šifrirano pismo, nenavaden 
telefonski klic ob enih zjutraj, grozilni faks ali celo 
sumljiv paket. A kakor je bila ideja domiselna, se v 
praksi ni obnesla. Sprva je dogajanje za nekaj časa 
prizemljil 9 / 11, nakar so epizodično dogajanje uki- 
nili že sredi prvega dela. In o Majesticu slišal nobe- 
den ni več. 

Med listanjem starega Jokerja pade v oči dvoje mo- 
bidičnih člankov. Prvi je na dolgo in široko poročal o 
neuglednih wapovskih igricah. To so bili res bedni 
skupki zabavniške kode, ki so jih na micenih in mo- 
nokromatskih zaslonih zaganjali tistikratni ljudski 
telefončki, operaterji pa so z njimi mastno služili. 
Saj se še spomniš WAP-časov nespametnih telefo- 
nov, ko je bilo treba kupovati celo melodije, kajneda? 


Kohan: Immortal Sovereigns je pri množici pozab- 
ljena, pri starodavni eliti pa čaščena realnočasovna 
strategija, ki se umešča med bisere zvrsti. V osno- 
vi je šlo za delno širitveni in delno bojevalni RTS v 
perzijskem okolju, v katerem so bile enote za lažji 
nadzor združene v čete. Na tem je temeljilo globo- 
ko strateško udejstvovanje, podkrepljeno z nabira- 
njem izkušenj in fantastično globino. 91! 


račka serije, saj ni premogel večplastnosti bratov. 
Toda slab sloves je nezaslužen, saj ni bil frpjka, 
marveč mešanica z moštveno vojaško poteznico. 
Nadzorovali smo oddelke militantne frakcije Brot- 
herhood of Steel in probleme reševali s čimvečjo 
granato. Boj je bil temu primerno dodelan, z vpli- 
vom višine, počepanjem in pretkanimi zasedami. 

Stor Trek: Away leam/Nascor 
Fate of the Oragon, Bladk'8 (White, 
Battle for Naboo; 

Zato smo ob bok temu spisali artikel o pametnih te- 
lefonih. Popisali smo izkušnje z ericssonom R380 in 
nokio 9210 communicatorjem ter preizkusili dlanč- 
nike z GSM-modulom. Na kraju smo preroško zapi- 
sali, da osebni digitalni pomočnik prihodnosti ne bo 
videti kot telefon, marveč kot dlančnik. Pri tem smo 
terjali hitrost podatkov najmanj 16 kilobajtov na se- 
kundo (dvokanalni ISDN), barvni zaslon 480 x 640 
ter posebej slušalko in mikrofon. Vse to smo napo- 
vedali za čez pet let. Iphone je prišel čez šest. 


WWw,igresozakon.si 

01 236 20 33 
051 310 510 

Dobitniki igre Rainbow Six: Siege: Enej Sredenšek 
iz Celja, Jani Odlazek iz Ljubljane in Gorazd Poslovič iz 
Hrastnika. Rešitev je bila 'Laura z aduti". 

V osemnajstem stoletju je v 
angleškem kraju Sandwich 
živel grof John Montagu. Bil 
je strasten kvartopirec — boj- 
da se je najbolj zabaval z vo- 
jevalno igro Vigenjštajn — in 
je sočno preklinjal, ko je med 
jedežem mastil karte. Zato je 
nekega dne slugi velel, naj 
mu položi gnjat med dva ko- 
sa kruha. 7o videti, drugi so 
vsi ostremeli, od čudeža 
godcem roke so zastale. 
'Two slices of bread and 
meat in between? 
Henceforth our fingers will 
always be clean!" je poreklo 
lordovje in v slavo ter čast 
izumitelja tak obrok krstilo 
po njegovem okraju. 

Sčasoma je sendvič dobil 
podizvedenke in tista v dolgi 
štručki se zaradi oblike ime- 
nuje submarine, krajše sub. 
Najbolj znana tovarna sub- 
sendvičev je pol stoletja stari 
ameriški Subway. V Ljubljani 
se bo kmalu odprl njihov 
drugi lokal in v ta namen bo 
Subway enemu od srečnih 
izžrebancev (in njegovi res 
lačni družbi) podelil svoj 
'giant sub', devetim ostalim 
pa footlonga. Če bi ti do- 
gajalo snesti enega na tuj 
račun, pravilno odgovori na 
pitalice in rešitev vpiši v sp- 
letno glasovnico na Joker.si. 
Do 8. maja, ki velja za med- 
narodni praznik sendviča! 


PRE- 
TEKLOST 


VZHOD 
JUTROVO 


Rešitev: civil war. 


1. Najbolj priljubljen 'mo- 
del' v slovenskem Subwayu 
je chicken teriyaki. Kaj po- 
meni slednja beseda? 

H) vrsto vietnamskega boj- 
nega petelina 

L) japonsko rahlo sladko 
marinirno omako 

0) način finega mletja 
krempljev in kljunov 

D) mešanico cimeta, 
kurkume in svinjske masti 


2. Kako zajeten je Sub- 
wayev 'giant sub'? 


Š) klasična štruca z dvojnim 
nadevom 


Izžrebanci kražke: Matjaž Ukmar iz Ljubljane (FIFA 
16), Karmen Jenko iz Maribora (Lego Batman 3). 


GESLO JE 
OZNAČENO 
S PUŠČICO 


Zamotani geselj, ki izhaja iz gornje slike, do 8. 
majevca napiši v glasovnico, ki jo najdi na naši 


rumeni stranki na naslovu Joker.si. 


K) dve kili brez kosti 

A) 1,8-metrska pletenica iz 
šestnajstih footlongov 

F) vselej velikosti in teže 
slavljenca 


3. Najnovejši okus Subwaya 
je falafel. Kaj je to? 

Č) polpet iz čičerike 

V) židovski cmoček 

iz jagnjetine 

E) sorta orientalskega 
nekvašenega kruha 


K) klobasa iz mletih bradavic 


4. Kakšen posladek lahko 
naročiš ob 'subu'? 


B) kos ocvirkovce 

|) Sub-Jell-0 

D) vanilijev puding 

E) kuki z mavričnimi vsadki 


5. Žejotešilni partner Sub- 
waya v Sloveniji je Pepsi 
Cola. Pijača je dobila ime 
po pepsinu in koli. Kaj sta 
to za eni zadevi? 

N) prebavni encim in tropsko 
orehasto drevo 

E) plin za mehurčke in 
temno črno afriško pleme 

Ž) brat in sestra ustanovitelja 
A) lek zoper ED in sorta 
klinčevca 


april 2016 


mestu so lepe stolpnice in na vsaki so ante- 
ne obrnjene v isto smer. Steklena pročelja so 
zloščena, pločniki so strojno oščetkani in 
igrala na dvorišču brez pasjih iztrebkov, saj 
jih vse poberejo priseljenske čistilke. Vse je v naj- 
lepšem redu. No, samo tamkajšnji otroci so nered- 
ni! Zvečer ne pospravijo svojih copatkov ... in tudi 
drugega ne, skozi ves dan. Njihove oči so nenehno 
zazrte v zaslone pametnih telefonov. Igrala sameva- 
jo, umivajo se površno, domače naloge trpijo. 
Nekega jutra pa so se otroci zbudili brez otipa sijaj- 
ne ploščice poleg blazine. "MAMI! MAMI! Kje je moj 
mobitel, gotou sem ga meu pod povštrom!" je za- 
klical Maj. 
"Ker pretiravaš z njim, ti ga je vzela muca," je z res- 
nim obrazom odvrnila njegova mama. 
"Kaa ... a me zajebavaš?? Kakšna muca?" V tistem 
je nekdo pozvonil. Pred vhodom je stal njegov prija- 
telj Bor. 
"Ej sori k tko težim, sej bi pisu, ampak nimam mo- 
bija. Oči reku, da ga je muca odnesla. Nimam bla- 
ge, kva se grejo, tastarim se je odpelal." Odšla sta 
na dvorišče in z balkona zaslišala dekliško vpitje. 
"EEI VIDVA, a so vaama tuud mobilce ukradl??" se 
je drla Pia. "Liih zvečer sm tolk lep selfi dala na fej- 
sa, zdej pa ne vem, kok laikov sm dubiila." 
Kmalu so se jim pridružili še Žan, Eva in Zoja, ki so 
tudi vsi pogrešali svoje telefone. Najprej so se zedi- 
nili, da so jim jo zagodli starši in naprave poskrili. 
Toda kljub mrzličnemu iskanju skozi ves dopoldan 
o izgubljenih aparatih ni bilo ne duha ne sluha. Za 
omarami so našli le dve igrači, zobno ščetko in ka- 
daver Pijinega hrčka, za katerega se ni mogla na- 
tančno spomniti, kdaj ga je nazadnje videla. 
"Zakaj muce ne obiščete?" so jih naposled spod- 
bodli starši. "Stanuje nedaleč stran, na robu priko- 
ličarskega naselja." 
"Tam so cigani, ki nas bodo ukradli in prodali, kot 
so Jana iz sosednjega bloka," je bil presunjen Maj. 
"Jan se je zadrogiral in zbežal od doma, ti butelj," 
ga je popravila Zoja. 
"Brez skrbi, vas bomo peljali," je vskočila Evina ma- 
ma. "Evo zmeraj peljem z avtom v šolo." 
"Eeee, a ni bilo zmenjeno, da gredo peš?" se je še- 
petajoče namrgodil Majev oče. Po krajšem prepiru 
so se starši zedinili, da jih bo do roba naselja odpe- 
ljal en kombi. 


x X x 


Sredi popoldneva se je mala druščina znašla pred 
veliko prikolico v zmerno nerazpadajočem stanju in 
s streho, na gosto posejano s satelitskimi antenami. 
Na vratih je pisalo Muca Copatarica. Očitno jih je 
pričakovala, kajti vrata so se odprla in za njimi je v 
kuhinjskem predpasniku stala visoka, snežno bela 


4 46 s, 


antropomorfna mačka. No, snežno bela do glave, 
kjer so izza navijalk štrleli vijolični prameni. 

"Pozdravljeni, otroci," je hlastno izrekla dobrodoš- 
lico. "Kar naprej!" Pri tem si je ob pogledih v bližnje 
ogledalo skušala z glave čimhitreje sneti viklerje. 
"Še malo zgodnejši ste, kot sem vas pričakovala. 
Ali pa imam spet pokvarjen bioritem." Soba je bila 
za silo urejena, čeprav so bile mize in police na gos- 
to nastlane z elektroniko, spajkalniki in LCD-zaslo- 
ni. Toda otroci so kakšno minuto v mešanici nav- 
dušenja in strahu strmeli samo v Copatarico, kakor 
bi bila velika kosmata prikazen. 

"Okej, sej je res hud kostum, ampak zdej se pa ne- 
hi delat norca pa povej, kdo si," je začel Bor. 

"Jaa, pa deii nam nazaj naše mobitele, kradliukaa, 
js hočem videt svoiee laikee," je zatulila Pia. 
"Potrpljenje, prosim! Telefoni so brez praske, tamle 
na polici," je pomignila Muca. "So pa s praznimi ba- 
terijami, da ne boste twitali iz mojega doma." 

"V čem je sploh fora, da si nam mobije spizdla," je 
zarobantil Žan. "Moj fotr te bo tožu za to, boš vidla! 
On je hud praunik!" 

"Ker je to moje poslanstvo," je skušala Copatarica 
ohraniti mirno kri. "Nerednim otrokom izmaknem 
mobitele, dokler ne pokažejo, da znajo ceniti svet 
tudi brez njih." 

"Ampak zakaj ti je pa pol ime Copatarica?" je bil 
radoveden Maj. 

"Ker sem nekoč to počela s copatki. Mar ti starši ni- 
koli niso brali pravljic?" 

" Jaaa, jaz sem poslušala to e-pravljico," je bila nav- 
dušena Zoja. 

"Ti si itak čudna, že tvoje ime ma štiri črke," ji je za- 
brusil Maj. "Ampak zakva zdej naši mobiteli?" se je 
jezno obrnil k mački. 

"Ker je šlo šiviljstvo na vzhod in se je bilo treba pre- 
kvalificirati," je stoično odgovorila Muca. "Ime pa je 
ostalo, ker brez uveljavljene blagovne znamke da- 
nes ne preživiš. Vesel?" 

"Krneki," je ugovarjal Bor. "Sej so tud vsi telefoni s 
Kitajske." 

"Res je, ampak mačke tam ne živijo najbolje ... če 
sploh," je pikro odgovorila Copatarica. 

"Sej bi morala res v lonc, čarovnca," je Bor postal 
nesramen. Maju se je poznalo, da je v vsem kaosu 
dneva spustil dozo ritalina, in je pričel ihtavo topo- 
tati. Pia je skušala kar s praznim telefonom napra- 
viti sebčija, Eva pa se je prestrašeno stiskala v kot. 
"TOOOŽUUUU" se ni nehal dreti Žan. 

"Eeej, dej mi nared jailbreak iphona," je skušala vs- 
kočiti Zoja. Nato je Bor Copatarico potegnil za dla- 
ko in to je bilo preveč. 

Kosmata žena je zapihala in se naježila, da je bila 
nenadoma videti veliko večja kot sicer. "Zdaj je pa 
dovolj!" je dejala z odločnim glasom. V otroke so 
zabolščale široko razprte črne oči in zdelo se jim je, 


da se vsi izgubljajo v globini ogromnih črnih zrkel. 
"Vzeli boste mobitele in odšli domov." Mularija je 
kot v transu pokimala. "Uporabljali jih boste samo 
dve uri na dan." 

"Dve uri na dan," so zamaknjeno odgovorili otroci. 
"Tale prigoda bo ostala naša mala skrivnost in o njej 
ne boste govorili." Otroci so spet nemo pokimali. 
Muca je tlesknila s prsti in deklice in dečki so se po- 
stavili v vrsto ter strumno odkorakali iz prikolice. 


X x x 


Muca Copatarica še ni dobro zapahnila duri, ko je 
globoko zavzdihnila in skrila obraz v šape. "Jezus 
Kristus Marija pomagaj, meni se bo zmešalo!" Od- 
vlekla se je v kopalnico, z vodo poplaknila dve tab- 
leti in se zazrla v zmahano podobo v ogledalu. Veke 
so ji neprespane silile čez oči. "Mar bi nehala s he- 
kanjem in šla delat selfije in mačje posnetke ..." Po- 
tem je stresla z glavo. "Kaj govoriš, trapa zmešana, 
ljudje imajo radi mlade mačke, ki tekajo za laserji, 
ne starih kosmatih coprnic." 
V tistem je iz velike lesene omare v odmaknjenem 
kotu sobe potrkalo. "Ah, seveda ..." 
V čumnato je skozi okrancljana vrata stopil lepo ure- 
jeni gospod srednjih let, ki je skrit spremljal dogaja- 
nje, in se zahehetal. "Na tamale ste očitno napravili 
vtis, hehe. Kako so odpeketali." Copatarico je ime- 
lo, da bi pripomnila nekaj o tem, kdo bi pravzaprav 
moral vzgajati njihove otroke, a se je zadržala in se 
zgolj vljudno zahvalila. 
"Predvidevam, da je bil softver v celoti naložen na 
telefone?" 
"Seveda," je odvrnila Muca in s police pobrala pest 
USB-ključkov. "Tule je vsa potrebna programska 
oprema z navodili. Tako boste lahko s svojih naprav 
nenehno sledili otrokom in njihovim dejavnostim na 
telefonih." Gospod je spet zadovoljno prikimal. 
"Oproščam se za cirkus, ampak želeli smo stvaren 
stik med vami in otroci. Veste, danes miti in pripo- 
vedke ne vžgejo več ..." Muca je skorajda jela ugo- 
varjati, da ni bila nikoli mit in da jo družine že dolgo 
najemajo za takšne 'cirkuse', a se je zopet ugriznila 
v jezik. Možakar je prikimal in iztegnil kuverto. 
"Samo nekaj me pa res zanima," se je obrnil na vra- 
tih. "Kako hudiča so bili do vas na koncu tako zelo 
ubogljivi? Mene tamal nikdar takole ne upošteva in 
zna samo ugovarjati." 
"Hm, kdo bi vedel. Morda jim je vseeno še preosta- 
lo nekaj domišljije in so me vzeli resno," je z nareje- 
nim nasmeškom odvrnila Copatarica. Spet je širo- 
ko razprla črne oči in možaku se je nenadoma zaz- 
delo, da se izgublja v globini ogromnih črnih zrkel. 
Preden bi izgubil tla pod nogami, se je ovedel in 
kanček omotično zajecljal: "Zanimivo ... No, pa nas- 
videnje." 
"Morda si res premalo oportunistična, butara stara," 
se je zamislila Copatarica, ko je dokončno zaprla 
vrata. Mrzlično je preštela bankovce v kuverti. Ha, 
zdaj ima končno dovolj, da jo iz te luknje ucvre da- 
leč stran! Iz predala je vzela vizitko, ki se ji je zadnje 
mesece že mnogokrat motala med prsti. Na njej je z 
bleščečimi črkami pisalo: 
Charles Xavier Institute for Higher Learning 
1407 Graymalkin Lane, Salem Center 
New York 

